
SAT UL ROM Â NE SC 
O DISCUȚIE DE FILOSOFIA ŞI SOCIOLOGIA CULTURII 


1. Sociologia şi filosofia satului românesc. Privind istoria noastră, putem vedea, 
după un răstimp de aproape totală despărţire a culturii cărturăreşti de realităţile 
autohtone, de dragul unei,cât mai rapide „asimilări“ a „culturii occidentale“, născându-se, 
rând pe rând, vestitorii unui alt fel de a înţelege sensul culturii româneşti. Aceştia au 
căutat să lege din nou firul rupt dintre izvoarele populare ale creaţiei, aşa cum ele se pot 
găsi în satele noastre, şi cultura literii tipărite. 

Mai ales Profesorul Nicolae lorga a deschis cele mai însemnate pârtii în acest 
domeniu. Apariţia sa, cu totul singuratecă şi menită a rămâne nerepetată, era efectul 
unei vaste experienţe personale, care se străduise şi izbutise să strângă într'o aceeaş 
minte şi un acelaş suflet, întreaga cunoştinţă despre neamul românesc, sub toate miile de 
înfăţişări pe care acesta le îmbrăcase, în trecut şi în prezent, cu ajutorul tuturor discipli- 
nelor ştiinţifice: istorie în primul rând; dar şi cunoaştere nemijlocită a călătorului geograf, 
sociolog, folklorist şi estet, răstălmăcitor în duh filosofic şi de mesianism etic şi naţional. 
La această vastă „experienţă lorga“, descoperitoare şi arătătoare pentru prima oară a 
ce este şi ce ar putea să fie neamul românesc, siliţi suntem să ne întoarcem, fie că o vrem 
fie că nu o vrem, de ne place ori de nu. 

Şcoala pe care a creat-o, Sămănătorul, a păstrat însă numai o parte din învăţătura 
lui. Difuzându-se în curent de opinie publică, ea a dus la o viziune a satului care avea 
nai mult un colorit literar, suferind de păcatul unui lirism convenţional, în care ralităţile 
erau înlocuite printr'o serie de clişee laudative: satul românesc era esenţial bun, nobil, 
idilic, plin de Rodici surâzătoare, de moşi sfătoşi şi înţelepţi şi de flăcăi trişti ca ciudatul 
cioban al Mioriţei. 

Tipurile literare sămănătoriste au ajuns astfel să tragă între gândirea noastră cultă 
şi realităţile populare, o perdea de prejudecăţi şi convenţii, care stânjeneau mersul 
normal, spre adâncire, al viziunii noastre despre sat. Curentul de apropriere colectivă 
de fenomenul popular, care dusese la primirea unanimă şi pripită a celor dintâi aproxi- 
maţii făcute pe calea ghicirii realităţii, deci însăşi succesul celor dintâi intenţii, pusese 
un stăvilar şi o piedecă la creşterea lor ulterioară. 

O nouă urnire, aceea a grupării din jurul revistei Gândirea, muta problema de pe 
tărâmul literar de până atunci, pe un altul, fără îndoială cu mult mai grav, care era al 
teologiei : fenomenul românesc, era acum socotit un fenomen esenţial ortodox, implicând 
vaste atitudini metafizice. 

Lucian Blaga însă, pornit din jurul aceleiaşi „Gândiri“, strămută din nou problema 
de data aceasta pe tărâmul filosofiei. Cel puţin aparent, nimic din amintirile „Sămănă- 
torului“ şi nimic dintr'ale „Gândirii“, nu se găsesc în Blaga: filosofia culturii, pe care d-sa 
o construieşte, se mişcă exclusiv pe abstracţiuni, realităţile nefiind decât un punct de 
plecare pentru găsirea a ceea ce, nefiind vădit în fapte şi gânduri exprimate, este presupus 
totuşi ca geneză a lor. O întreagă teorie a stilurilor culturale, dublată de o teorie psi- 
hologică, se construeşte astfel, ca o continuare desigur, dar şi ca o adâncire a unei 
mişcări de filosofia culturii ale cărei origini sunt germane. Ca aplicaţie şi exemplificare 
a acestei teorii generale a culturii pe care o clădeşte d-l Blaga, fenomenul românesc 
apare şi el destul de des, deşi nu întotdeauna perfect izolat de ceea ce d-sa numeşte 
„fenomenul balcanic“. 

nsă vigoarea exprimării poetice a d-lui Blaga, faptul că d-sa a găsit o serie 
întreagă de formule extrem de sugestive cu privire la satul românesc „sat idee“, trăind 
într'un „spaţiu mioritic“ şi mai ales centrarea întregei lui gândiri asupra satului, făcută 
cu prilejul discursului de recepţie la Academie, fac ca întreaga sa operă să fie de aci 
înainte legată de problema fenomenului românesc. 

lar afirmarea că din satul românesc, „purtătorul matricei stilistice“ româneşti, 
„centrul ei generator, binecuvântat şi rodnic ca stratul mumelor“, va putea ieşi o „cultură 
majoră“ românească, constitue mai mult decât o viziune metafizică: este aici un ecou, 
mai bine zis o răstălmăcire originală, a unei vechi credințe mesianice, de curat caracter 
lorga: cultura românească, adică păstrătoare a tot ce este adevărat românesc, are în ea 
putinţa ridicării la cele mai înalte trepte ale gândirii şi simţirii omeneşti. 

Este deci în acest Elogiu al satului românesc, „unanimul nostru înaintaş fără de 
nume“, un adevărat manifest social, care îndeamnă la nădejde şi la luptă. Ca atare, 
menit a bucura adânc pe toţi aceia cari, întemeiaţi pe aceeaşi credinţă, se luptă pentru 
acelaşi scop. 

Printre aceştia ne socotim şi noi, grupa cercetătorilor, cărora ne place a ne numi 
„şcoala sociologică dela Bucureşti“. De lungi ani de zile, şi înarmaţi, pe cât putem mai 
bine, cu armele ştiinţei, ne trăim o bună parte din vieaţa noastră la sate. Am strâns 
astfel o experiență despre satul românesc, experienţă de care am dori să se ţină seamă 
şi propunem metode de lucru pe care le-am voi primite de toată lumea. 

lată de ce socotim că o discuţie, în scopul unei confruntări de metode cu filosofii 
aplecaţi asupra satului românesc, este binevenită şi poate duce la o adâncire a problemei 
noastre comune, 


Dar pentru mai multa claritate a intregii discuţii, pe care de aci inainte vom purta-o, 
plecând deseori de la lucrările d-lui Blaga, dar, încă mai des, abătându-ne de la ele, 
socotesc că este necesar să fixăm de la început cadrul discuţiei şi poziţiile noastre. 

D-l Lucian Blaga nu face sociologie. Cu alte cuvinte, d-sa nu caută să dea o 
descriere completă a fenomenelor sociale, analizându-le în acelaşi timp geneza. Ci, 
hotărît, îşi mărgineşte străduinţele la lămurirea unei probleme de filosofie a culturii: 
problema stilului. 

D-sa afirmă că nu există un „vid stilistic“, adică vreo faptă de a oamenilor, 
fie individuală, fie colectivă, care să nu poarte pecetea unui stil. Acest stil este efectul 
unor procese subconştiente. lar analiza abisală a subconştientului îl duce la crearea unor 
adevărate „categorii“ ale subconştientului. 

A purta deci cu d-sa o discuţie de sociologie, ar putea să pară abuziv, căci 
este abuz schimbarea terenului de discuţie, din ţinutul abisal al categoriilor stilistice ales 
de d-sa, în ţinutul înfăptuirilor concrete de care ţine seama sociologia. 

Şi cu toate acestea o discuţie sociologică a teoriilor d-lui Blaga se poate face, 
legitim, pentru că deşi d-l Blaga se mărgineşte a construi un capitol de psihologie şi o teorie 
a îilosofiei stilului, d-sa are totuşi — măcar implicată, dacă nu afirmată răspicat şi o 
sociologie proprie. 

Sociologia modernă afirmă că orişice fapt al vieţii sociale are un anumit fel de a fi 
din pricina unei serii întregi de factori: lume fizică înconjurătoare ; porunci adânci ale 
biologicului; indemnuri, conştiente şi subconştiente, ale psihicului ; armonizarea autonomă 
a diverselor fragmente sociale, care se determină reciproc, fie după legile coexistenţei, 
fie după cele ale succesiunii în timp. Dimpotrivă, D-l Blaga găseşte că fenomenul social 
are o singură lege: stilul, care izvorăşte dintr'o singură serie de factori: cei abisali. 
Sociologia pe care dasa o face este deci o sociologie psihologică, o sociologie parțială, 
care adică nu ţine seama decât de o anume parte din totalul factorilor care condiţionează 
vieaţa socială ? Sau virtuțile explicării prin „stil4 şi prin „abis“ sunt mărginite? 

Această discuţie a sociologiei d-lui Blaga, suntem în drept a o face. 

Dar discuţia sociologiei d-lui Blaga suntem nu numai în drept, ci şi datori să o facem, 
pentru că, în vremea de astăzi, suntem porniţi pe o sistematică cercetare ştiinţitică a 
conţinutului fenomenal şi istoric, al culturii populare româneşti. De abea am depăşit 
pragul cumgplitei ignoranţe, şi iată că în calea noastră se ridică o neprevăzută piedică, pe 
care nemo pun formulele ispititoare ale filosofilor culturii: cititorii cei grăbiţi cari nu au 
răgazul să înţeleagă, în adevăr, sensul şi bătaia unei teorii a stilului, sunt, în momentul de 
față, dispuşi să creadă că orişice cercetare a fenomenului românesc e de prisos: d-l Blaga 
neaa dat cheia problemei : Matricea stilistică, ne explică stilul oricărei creaţii româneşti. 
Ca atare ne scuteşte de studiul mecanismului însuşi de ivire şi dăinuire a creaţiilor 
româneşti. Şantierul nostru de lucru, ar fi deci, de aci înainte, nu ţara românească, ci 
opera dalui Blaga. 

Socotesc că nici d-lui Blaga nu poate săni vie la îndemână afirmaţiile prea entu- 
ziaştilor săi elevi, care văd peste tot, exclusiv „matrici stilistice“, „mioritisme“ şi „so- 
fianisme4, şi pentru care calificativul de „pătrunzător“ este înlocuit cu cel de „abisal, 
iar ideea de „românesc“ prin aceea de „mioritic“. 

Pe noi, cercetători ştiinţifici la teren, această deprindere de negândire sistematică, 
pe temeiul faptului că d-l Blaga a gândit odată, această punere în dispensă a cercetării 
ştiinţifice, şi pentru alte domenii decât ale filosofiei culturii, ne încurcă şi în potriva ei 
vom lupta. 

n Sfârşit, ceeace ne va conduce permanent în timpul discuţiei va fi credinţa că 
întreaga cultură românească populară are un înţeles şi o valoare nu numai prin stilul 
ei; ci, dincolo de stil, prin însăşi conţinutul ei. Acest conţinut este supus legii de vieaţă 
a obştiei pe temei de tradiție difuză. Trecerea culturii de la o generaţie la alta, se face 
prin contact, prin participare la vieaţa de obştie, de la conştient la conştient. Chiar dacă 
am recunoaşte, în subconştient, prezenţa unei matrice stilistice, sâmbure permanent şi 
neschimbat, cultura populară românească nu o putem vedea ţâşnind mereu proaspătă 
din abisul mătcii, căci ea se şi încheagă „la suprafaţă“ prin tradiţie, prin dăinuire 
neîntreruptă, din veac în veac. Legile acestei dăinuiri contagioase, vom căuta a le 
lămuri. 

Fapta nu va fi lipsită de însemnătate, pentru că viitoarea ridicare, spre culme, 
a culturii româneşti, noi nu o vedem făcută prin păstrarea acelei „mătci stilistice“ inal- 
terate, şi cu schimbarea doar a „vârstrei adoptive“ din „minoră în majoră“, cum afirmă 
dul Blaga şi cum mărturisim de la început, că nici măcar nu înţelegem teoretic, necum 
să putem realiza practic; ci prin neîntrerupta noastră întoarcere şi rămânere în obştia 
românească, prin primirea întregii zestre conştiente a tradiţiei neamului şi prin ducerea 
ei, odată cu viaţa noastră, spre mai departe. 

Din punctul acesta de vedere, pur practic, pe care îl subliniem în acest moment, 
dacă o „matcă“ există pentru cultura noastră românească, apoi mai curând o vedem 
noi, nu în „subconştientul “acela pe care îl creează sau îl descoperă d-l Blaga; ci în vieaţa 
de obştiea neamului, aşa cum se află încă păstrată până astăzi, în deplină curăţie, la sate. 

Dar, în sfârşit, vom vedea noi lucrurile acestea, ceva mai îndeaproape, în timpul 
plimbărilor noastre agale, de jurîmprejurul fenomenului românesc, spre care pornim 
acum, ; 

2. Nevoia şi putințele cercetării satului românesc. Ghiar dacă cineva doreşte să 
facă o cercetare a stilului unei culturi şi numai a stilului, încă este dator să cunoască în 
amănunte şi conţinutul culturii aceleia. Stilul, e ca o scară a cântării, ca un glas. Dar pe 
acelaş glas, al optulea să spunem, cât de nesfârşite melodii nu se pot cânta ! Desigur, cânm 
tăreţii cei a multor cântece cunoscători, au făurit şi o teorie a cântării, astfel că astăzi, 
din psaltichia lor, putem învăţa ce înseamnă glasul al optulea chiar dacă în vieaţa noastră 
n'am auzit şi nici n'am putea cânta vre-odată cântec pe acest glas. 

Numai că o teorie a stilului românesc, nu se află. Gi abea acum cată să o facem. 
Ca atare ne trebuiesc cunoscătorii de amănunt ai culturii noastre. Şi cu cât vor îi mai de 
amănunt, cu atât vor avea sorţi să izbândească şi în sborul lor îndrăzneţ spre teorie. 
Deocamdată, teoria lor ni se pare foarte sărmană : sunt aşa de puţine faptele pe care 
avem a le teoretiza, încât e chiar de mirare că ne roade viermele filosofic, sau mai bine zis, 
e de mirare că sa născut acest vierme neadormit în pământul viu al culturii noastre. 
Desigur că cei Cesl au, îl vor fi adus de undeva: în satul nostru nu Isau putut afla. Şi atunci 
este firesc ca să-i dea hrană şi din materialul românesc: hrană puţină însă, pe măsura 
cunoştinţelor noastre reduse despre fenomenul românesc, 

Aci ar fi de adus aminte filosofilor, o vorbă a lui Kant: aceia cu povestea pasării 
căreia poate i se pare că mai uşor ar putea zbura dacă nu s'ar izbi de piedica aerului. 
Nu li se pare oare şi lor, truda acumulării de informaţii despre fapte româneşti, ca o greum 
tate ? Pe când mai curând ar trebui să le pară bine de această acumulare, să caute a o 
spori prin cercetări proprii, până la dimensiunile unei vaste arhive colective a întregii 
cărturării româneşti, pentru ca pe temeiul acestor fapte, avântul filosofic să se poată 
înălța mai temeinic ? 

n tot cazul, măcar un minimum de cunoaştere a satului trebuie să aibe acela care 
vorbeşte despre sat. 

Dar atunci, această cunoaştere nu ar trebui să fie şi ea întemeiată ştiinţific? Sau 
o putem înlocui printr'o metodă mai rapidă şi mai directă ? 

De multă vreme, problema se dezbate şi în tabăra oamenilor de ştiinţă. Foarte 
mulţi, din nenorocire prea mulţi, din aceia cari sunt cercetători neserioşi, superficiali, 
leneşi şi temerari, afirmă cu tărie că au o cunoaştere perfectă a fenomenului românesc, 
prin faptul că aparţin acestui fenomen. Lupta împotriva lor era şi aşa destul de grea. 
lată că o complică dal Lucian Blaga, care, în foarte frumosul său discurs de recepţie la 
Academie, le dă apă la moară, afirmând că izvorul cunoaşterii sale despre sat este trăirea 
copilăriei lui acolo. Evident, d-l Blaga adânceşte afirmaţia, prin vedenia unei asemănări 
esenţiale între „copilărie“ şi „sat“, între stil „minor“ şi stil „popular“, dar faptul rămâne 
fapt : dal Blaga ştie satele româneşti, pentru că a copilărit într'unul din ele. 

Ba mai mult decât atât, s'ar părea că dal Blaga afirmă acest lucru cu o nuanţă pon 
lemică în glas: ca un atac la adresa cercetărilor celorlalte. Dasa ia un ton de laudă 
şi de bucurie atunci când spune că „voi vorbi prin urmare despre satul românesc, nu ca 
un specialist care şisa potrivit în prealabil metodele în laborator şi porneşte pe urmă să 
examineze pe dinafară un fenomen. Voi vorbi despre satul românesc din amintire trăită 
şi făcând oarecum parte din fenomen“. Şi multe alte mici asemenea înţepături la adresa 
metodei ştiinţifice, cu care dasa ar trebui totuşi să fie bun prieten. 

Ca atare să vedem, în realitate, ce mijloc de informaţie este această trăire la sat ? 
Şi oare nu cumva dal Blaga se află în păcat atunci când, cu tot prestigiul talentului său, 
proclamă bună o metodă rea ? 

Fără îndoială că trăirea este un mijloc de cunoaştere esenţială a vieţii omeneşti. 
n sânul monografiilor sociologice, ea a fost întrebuințată de câte ori a fost cu putinţă. 
Era însă vorba aci, de o trăire voită, căutată, obţinută experimental, ca o complinire a 
observaţiei exterioare printr'o înţelegere intuitivă, întemeiată pe faptul că omul cercen 
tător e de aceiaşi esenţă cu oamenii cercetaţi. 

nsă frăirea spontană, necontrolată prin toate celelalte mijloace ale ştiinţei, poate 
să fie sursa unor grave erori. (ăci într'adevăr, a trăi viaţa unai societăţi, înseamnă asi 

fi părtaş nu numai printr'o serie de gesturi, ci şi printr'o serie de gânduri. Aceste gân- 
duri, trăite spontan, nu urmăresc însă critic adevărul, ci tind numai la o cât mai bună 
integrare a individului în societate, chiar cu preţul unei depărtări dela adevăr. Rădăcina 
socială a gândurilor obşteşti le pune o pecete care nu este aceia a obiectivităţii. Dimpo- 
trivă : deseori, răstălmăcirea iluzorie este procesul lor de naştere. 

Dar gândirea spontană a oamenilor despre societatea în care trăiesc, are nu numai 
un caracter iluzoriu, ci şi unul de nestatornicie. Societatea omenească este alcătuită 
dintr'o închegare a foarte multor unităţi şi categorii sociale, individul având putinţa să 
treacă în timpul vieţii lui, prin mai multe poziţii sociale şi deci să-şi schimbe rând pe rând 
viziunile sale parţiale despre societate, pe măsura schimbării punctelor de unde priveşte. 

Unele din aceste schimbări de optică, sunt fatale : de pildă cele prilejuite de vârstă. 

Fenomenul biologic şi psihologic al vârstei, poate să aibe resfrângeri mai mari sau 
mai mici în sânul organizării sociale. Astfel, în orişice societate omenească există o ten- 
dință de grupare a oamenilor pe vârste şi pe sexe. In unele societăţi însă, vârsta şi sexul 
sunt folosite şi ca principiu de structurare socială, ceeace are cu totul altă importanţă 
decât simpla simpatie pe cercuri. 

Satul românesc este un exemplu de asemenea societate omenească în care catego- 
riile de sex şi vârstă joacă un rol structural. 

Să analizăm acest lucru, pentru dublul motiv că este extrem de interesant şi puţin 
cunoscut şi, în al doilea rând, pentrucă, dacă într'adevăr este aşa, metoda de cunoaştere 
prin trăirea copilăriei în sat, se adevereşte înşelătoare. 

Satul românesc are un caracter de străvechime: întreg felul lui de a fi, organi- 
zarea lui lăuntrică, în gesturi imemoriale şi gânduri colective cari însoțesc aceste ges- 
turi, este nepulverizată pe unităţi individuale autonome, ci dimpotrivă puternic înche- 
gată în sistem de obştie cu tradiţii difuze. Deaceia, pe deasupra oamenilor, cari vre- 
melnic îl alcătuiesc, satul, ca atare, are o fiinţă socială vie, care singură, în totalitatea 
sa, cuprinde înțelesul ultim al vieţii sale, precum şi tehnica ducătoare la scopurile ei. 
Dacă ni se îngădue, am începe, pentru a face înțeleasă această lege a firii satului româ- 
nesc, prin analiza sumară a unui fapt din viaţa satului : să luăm de pildă moartea sătenilor. 

La oraş, moartea e un fenomen social familial: adică numai rudele directe ale 
mortului au datoria de a priveghea la corecta lui înmormântare. Străinii au numai da- 
torii de relaţii sociale faţă de rudele supraviețuitoare: cum de pildă exprimarea condo- 
leanţelor. Sau datorii de cinstire a meritelor sociale ale mortului. 

La sat, dimpotrivă, satul întreg este virtual implicat în însăşi actul morţii. Pri- 
mejdia pe care orişice moarte o aduce după sine pentru cei rămaşi în vieaţă, primejdia 
ca, din anume pricini, mortul „să se facă“, adică să ajungă strigoi, mobilizează întreaga 
obştie a viilor. Înmormântarea, vastul ritual păgân menit să omoare desăvârşit mortul, 
făcându-l să nu se mai întoarcă, cuprinde de aceea satul întreg. Această participare a 
satului întreg îşi are regulele sale. Zadarnic ai căuta vreun informator care să-ţi spună, 
rând pe rând, toate cele care se cuvin atunci făcute: nimeni nu este depozitarul secre- 
tului întreg. Ci fiecare ştie ce are el de făcut: în jurul mortului, vin, când trebue, actorii 
dramei rituale a înmormântării, de fac gesturile cari se cuvin: rudele ceva, femeile deo- 
sebit de bărbaţi, copiii de maturi, duşmanii de prieteni, săracii de bogaţi, bocitoarele 
altceva decât cântătoarele zorilor, flăcăii cari duc bradul, altceva decât cioplitorii si- 
criului ş. a. m. d., într'un şir extrem de lung, adevărată procesiune de îndeplinitori a 
unor părţi dintr'un ritual, care în întregul lui se naşte abea atunci, din nou, din gestu- 
rile unanime ale obştiei viilor, lucrând sub spaima morţii, după tipicuri venite din fundul 
veacurilor. 

La fel se petrec lucrurile cu toate laturile de vieaţă ale satului. La fel se petrece cu 
însăşi vieaţa satului. 

Şi aci, s'ar părea că este o lege neformulată, difuză, împrăştiată în mii de amă- 
nunte şi de roluri, care totuşi este stăpână asupra oamenilor, aşa cum este drama asupra 
actorilor. Purtau pe vremuri, bătrânii satului, peceţi tăiate în mai multe fragmente şi 

actele nu erau bine întocmite decât atunci când bucăţile de pecete, toate, se adunau 
laolaltă într'una singură, semn al voinţei unice şi difuze a satului, întreagă doar în 
sinteza obştiei. 

Dar împărţirea aceasta a rosturilor toate, din sat şi economice şi religioase şi 
magice şi juridice, are drept temei tocmai vârsta şi sexul. 

Astfel copiii, îşi au, în vieaţa satului, vieaţa lor, cu totul deosebită de a celor mari ; 
folosul lor magic şi slujba lor de descântători: copiii şi exclusiv copiii sunt în cădere a 
face paparudele şi scaloianul, când e secetă ; a spune rugăciuni la căpătâiul celor ce 
trudesc prea mult în agonie ; ei fac focurile Sânmiedrului primăvara ; ei merg cu steaua 
de Crăciun etc. Copiii au şi rost economic deosebit, în sat: ei sunt cei care au în grijă 
aproape exclusivă anume detalii din economia sătească: paza vitelor de pildă. 

Mai mult decât atâta, copiii, ei în de ei, alcătuesc şi o unitate socială deosebită de a 
satului : au folklorul lor complet original: straniile numărători şi jocuri de copii, cari 
nu se aseamănă câtuşi de puţin cu folklorul altora; au vieaţa lor juridică deosebită; 
căpeteniile lor; legile lor de primire şi excludere din cercul copiilor, legi cât se poate de 
rigide şi de un formalism acut ; au locurile lor de întâlnire şi locuri de surghiun. 

La fel adolescenţa: primirea unui flăcău în ceata flăcăilor, precum şi primirea unei 
fete în horă, se face cu anume acte rituale. Vârsta aci, nu mai însemnează o simplă etapă 
a unei desvoltări biologice şi psihice, ci şi trecerea dintr'o organizaţie socială în alta. 
Din nou vom avea aci un alt folklor, o altă psihologie colectivă, alt rost în vieaţa cultunm 
rală şi economică a satului, altă organizare internă a grupei sociale. 

La fel în maturitate şi mai ales, la fel la vârsta bătrâneţii, care pentru femei este 
deosebit de importantă, deoarece bătrânelor le revine sarcina cea mare, spre folosul satun 
lui întreg, a îndeplinirii celor în legătură cu grijirea morţilor. » 

Fiecare vârsă deci, îşi are, la sat, organizarea sa, integrată unei vaste diviziuni 
sociale a satului întreg. 

Ceeace este demn de remarcat, este faptul că trecerile de la o categorie socială la 
alta, se fac prin părăsire. A schimba o categorie socială, înseamnă a schimba cu desăn 
vârşire misiunea ta în sat, rostul tău în viață, psihologia ta, întreg folklorul tău, viața 
ta economică, relaţiile tale sociale, adică întreaga ta viaţă, individuală şi socială. 

Nimic, sau mai nimic, nu trece dintr'o vârstă în cealaltă; ci, cultura fiecărei categorii 
rămâne pe loc: ca firul de pai, ritmic săltat, pe valurile unei ape stătătoare. 

- Cu alte cuvinte, trăirea spontană a vieţii unei singure categorii de vârstă, nu poate 
da seama decât de lumea şi de viziunea acelei categorii de vârstă şi numai atâta timp 
cât rămâi în acea categorie de vârstă. Părăsirea satului, întocmai ca şi trecerea ta în 
alte categorii sociale, înseamnă părăsirea ta însuţi. Rând pe rând ţime dat aşa dar să 
trăieşti o frântură din sat; nici odată însă satul întreg. lată de ce, satul întreg neavând om 
să-] cuprindă, e menit să rămână pururi mut, cu şapte peceţi de asupra. Trăieşti deci nu 
satul, ci numai acea parte din viaţa satului care ţi se cuvine şi pe care ţimo îngăduie satul. 

Nu vrem să spunem prin aceasta că experienţa de viaţă căpătată în copilăria pen 
trecută într'un sat, nu este folositoare mai târziu pentru mai uşoara înţelegere a satului 
el însuşi, căci fără îndoială o aceeaşi viaţă adâncă frământă satul întreg, în toate mădun 
larele lui. Ci numai că mărginirea satului întreg la vârsta copilăriei, afirmarea că „satul 
îşi găseşte suprema lui înflorire în sufletul copilului“, ni se pare a fi o sărăcire a realităţii. 

Să ni se îngăduie să atragem luarea aminte asupra unui alt fapt de temei, deşi s'ar 
putea să pară la prima vedere o glumă răutăcioasă: satul cel vechiu are, dacă e vorba 
Sămi găsim o afinitate cu o clasă de vârstă oarecare, mai multe legături cu babele 
decât cu copiii. 

Acest sat românesc, piere. O ştim. Dar se poate întâmpla ca el să nu piară uniform, 
ci să sufere unele întârzieri în anume categorii sociale. Astfel s'ar putea ca, de pildă, 
copiii să fie păstrători, prin firea lor şi prin funcțiunea lor socială, a unor lucruri vechi. 
Aceasta este de fapt şi realitatea: este chiar ciudat să vezi amintirile grave ale unor stări 
sociale trecute, păstrate cu sfinţenie în jocurile copilăreşti. Cine nu îşi aminteşte de arşim 

cele copilăriei în care apar, cu rosturile lor vechi, armaşii, ceauşii, vornicul şi ceilalţi ? 
Sau cine nu recunoaşte în anume jocuri dela ţară, imitaţia vechii organizări săteşti ? De 
pildă în jocul lupului care vine de fură oaia de la stâna satului, dă lupta cu baciul şi 
ciobanii, face paguba pe care apoi o apreciază vornicii satului? Şi câte altele! Mai mult 
decât atât, în basmele copilăriei (e drept că observaţia e valabilă şi pentru basmele ma- 
turităţii) pe tărâmul celălalt, eroii întâlnesc sate de oameni şi pe acestea le descriu ca pe 
nişte arhaice sate româneşti. Memoria socială îşi are socotelile ei şi e un pasionant 
spectacol, prea puțin cercetat, acesta, al chipului în care anume lucruri se ţin minte iar 
altele nu, veşnic divers, de la categorie socială la categorie socială. 

Dar dacă copiii sunt păstrători de amintiri despre satul cel vechiu, categoria socială 
a babelor analfabete înseamnă ceva mai mult: ele fac efectiv parte din satul cel vechiu. 
Categoria babelor e un fragment rămas intact dintr'o lume pierită. Grupa aceasta a îe- 
meilor, de anume vârstă, neştiutoare de carte şi neumblate, este deci întra'devăr esenţial 
legată de satul vechiu. Poate că lucrul devine mai limpede dacă spunem că aceste bătrâne 
au şi grija creşterii copiilor cărora le trec întreaga lor zestre de cultură. Aceştia o vor 
păstra atâta timp cât vor sta sub necurmata lor priveghere. Apoi, urmând ca ei să crească 
la altă cultură, odată cu deprinderea lor de lângă clasa de vârstă păstrătoare de tradiţie 
şi trecerea în alte clase, vor fi momiţi de cultura şcolii, armatei şi a oraşului şi'şi vor 
uita satul şi copilăria, adică învăţătura mamei. 

Oare nu avea dreptate să spuie Creangă, care şi el îşi petrecuse, o cât de frumoasă 
copilărie la sat, că mama lui era maica tuturor minunilor? 


'„Şi mama, care era vestită pentru năzdrăvăniile sale, îmi zicea cu zâmbet uneori, 
când începea a se ivi soarele dintre nori după o ploaie îndelungată: „ieşi copile cu 
părul bălan afară şi râde la soare, doar s'o îndrepta vremea“. Şi vremea se îndrepta 
după râsul meu. . 

Ştia, vezi bine, soarele cu cine are de a face, căci eram feciorul mamei, care şi ea 
cu adevărat că ştia a face multe şi mari minunăţii: alunga nourii cei negri depe de asupra 
satului nostru şi abătea grindina în alte părţi, înfigând toporul în pământ afară dinaintea 
uşii; închega apa numai cu două picioare de vacă, de se încrucea lumea de mirare, bătea 
pământul sau peretele sau vre un lemn, de care mă păleam la cap, la mână sau la picior, 
zicând: „Na, na!“ şi îndată îmi trecea durerea. 

Când vuia în sobă tăciunele aprins, care se zice că face vânt şi vreme rea, sau când 
țiuia tăciunele despre care se zicea că te vorbeşte cineva de rău: mama îl mustra acolo, 
în vatra focului, şi-l buchisa cu cleştele, să se mai potolească duşmanul. Şi mai mult 
decât atâta : o leacă de nu-i venea mamei la socoteală căutătura mea, îndată pregătea, 
cu degetele îmbălate, puţină tină din colbul adunat pe ospasul incălțării, ori mai în grabă 
lua îunigine dela gura sobei, zicând: „cum nu se dioache câlcâiul sau gura sobei, aşa să 
nu se dioache copilaşul!“ Şi-mi făcea apoi câte un benghiu în frunte, ca să nu'şi prăpă- 
dească odorul!... Şi altele multe încă făcea. 

Aşa era mama în vremea copilăriei mele, plină de minunăţii, pe cât mi-aduc aminte. 
Şi-mi aduc bine aminte, căci braţele ei m'au legănat când îi sugeam ţâţa cea dulce şi mă 
alintam la sânu-i, gângurind şi uitându-mă în oichii ei cu drag! Şi sânge din sângele ei şi 
carne din carnea ei am împrumutat. Şi a vorbi, dela dânsa am învăţat, iar înţelepciunea 
de la Dumnezeu, când vine vremea de a pricepe omul ce-i bine şi ce-i rău“. 


Această creştere a copiilor pe lângă maica tuturor minunilor din satele româneşti, 
îi face pe copiii dela ţară să aibe afinități esenţiale cu satul românesc. Dacă ţărani 
adevăraţi au fost părinţii noştri, ne învrednicim cu o asemenea „Maică a minunilor“ a 
noastră. Dacă nu, creştem cel puţin pe lângă alţi copii care au avut parte de lumea 
minunilor, şi mai furăm, pe ici pe colo, câte o învăţătură la şcoala babelor din sat. 

Lucrul acesta îl ştie foarte bine şi d-l Blaga. Căci din cele câteva exemple pe care 
le dă, din amintire, asupra felului atât de poetic, de miraculos, de basm adevărat în 

care se judecă în satul românesc, sunt câteva din lumea copiilor, dar este şi unul luat 
din lumea babelor: 

„Mânat de fobiile şi nostalgiile boalei, un câine turbat venit de aiurea, intrase în 
sat muşcând pe uliţi şi prin ogrăzi copiii întâlniți. Faptul a luat numai decât, nu numai 
în sufletul meu de copil, ci în tot satul, o înfăţişare apocaliptică, stârnind o panică de 
sfârşit de veac. Nişte babe spălau rana unui copil muşcat, la o fântână şi par'că mai 
aud şi astăzi pe o babă zicând: „vezi căţeii în rană ?* 

Nu, nu m'am înşelat: baba vorbea despre nişte mici căţei văzuţi în rana copilului. 
Am asistat la naşterea unui mit al turbării. ..“ 

lată deci o pildă foarte clară a şcolii pe care o fac babele cu copii. Şi această 
şcoală, se cade să o cinstim cum se cuvine. D-l Blaga pare a fi însă de altă părere: 
povestea cu baba scornitoare de mituri, sub ochii înspăimântați ai copiilor, nu i se pare 
esenţială. De aceeia, spre marea noastră părere de rău, d-sa a omis acest pasaj al dis- 
cursului său de recepţie, în retipărirea pe care i-o face în volumul „Geneza metaforei 
şi sensul culturii“. 

Socotesc însă că ar fi mai bine, pentru acei care vor să înţeleagă viaţa mitologică 
a satului celui din vechiu, să mai treacă stăruitor pe la şcoala babelor din sate, la şcoala 
satului însuşi. Şi pe acest sat să-l căutăm sistematic, nu numai în satul copilăriei noastre 
ci în toate satele țării, pentru motivul pe care îl arată aşa de limpede însuşi d-l. Blaga: 
fiecare sat în parte, este o lume aparte, ceeace aduce o nesfârşită „varietate de aspecte 
în cadrul unuia şi aceluiaşi stil, vast răspândit pe câte o ţară întreagă, varietate pe care 
o ilustrează aşa de minunat diversele „ţări româneşti“. 

Lucrul acesta se poate face însă numai cu părăsirea credinței în dreptul tău de a 
vorbi despre satul românesc „din amintire trăită, şi făcând oarecum parte din fenomen“: 
ci, pe temeiul acestei fericite experienţe, urmează să pleci pe drumul mai puţin plăcut al 
„specialistului care şi-a potrivit în prealabil metodele în laborator şi porneşte pe urmă 
să examineze pe dinafară fenomenul“. 

Dovadă că este aşa, stă în faptul că d-l Blaga ştie, în teorie, foarte bine că „cele 
mai copleşitoare fenomene ne scapă, ne sunt insezisabile, din moment ce suntem integrați 
în ele“ (1 9, 1 13, 1 17!), iar în practică foloseşte el însuşi de îndată ce este vorba să înte- 
meieze o viziune filosofică a sa despre satul românesc, mijloacele curente de informaţie, 
cari sunt şi la îndemâna orcărui alt cercetător, aşa după cum vom vedea. 

De altfel era şi cu neputinţă să nu fie aşa, căci cu nici un chip d-l Lucian Blaga, 
pătrunzătoare minte cu puternică disciplină critică, nu putea să cadă în greşeala ridiculă 
a atâtora din folkloriştii noştri, cari socotesc că se pot dispensa de „studii'*, pe temeiul 
afirmației „le foiklore, c'est moi!“ ceeiace face ca folklorul satului să se dea modest de o 
parte, la ivirea „folklorului în persoană“, adică a folkloristului care ştie totul, căci nu 
de geaba s'a născut la ţară şi neam de neamul lui a fost tot folklor român şi iar 
folcklor român. 


Dar se cuvine acum, odată ce am lămurit valoarea de cunoaştere a unei culturi 
populare prin participare la ea, să lărgim problema şi să ne întrebăm care sunt temeiu- 
rile cari ne fac să credem că orişice cunoaştere fragmentară a vieţii populare româneşti 
este o cunoaştere falşă ? 

După cum am văzut, fugar, viaţa în sistem de obştie nu poate fi cuprinsă întreagă 
de un părtaş al ei, căci taina satului nu e împărtăşită nimănui exclusiv, ci se află împăr- 
țită difuz tuturora ; e întreagă, numai a tuturora. Şi adăogăm : cine părăseşte obştia, 
uită şi bruma de înţeles ce i se dase ca parte a lui. 

Va trebui deci să apucăm calea cealaltă, faţă de care filosofii n'au prea mare stimă, 
calea cercetării ştiinţifice. 


1) Vom însemna de aci înainte, spre simplificare, prin | II, și II, volumele din Trilogia Culturii: 1, va îi „Orizont 
şi stil“; II, Spaţiul mioritic; III, Geneza metaforei şi sensul culturii. Cifrele arabe vor indica paginile unde urmează 
a se căuta pasagiile pe care ne întemeiem sau din care cităm, 

Dar şi pe această cale pornind, putem greşi, dacă vom fi lipsiţi de înţelegerea necesară. 

Avem la îndemână două metode : una bună, alta rea. 

Cea rea consistă în a sta, în aşteptare, la oraş ca să-ţi vie de-a-gata frînturi de sat. 
Aceste frînturi pot fi : culegerile de folklor, muzică şi literatură, colecţiile etnografice, 
obiectele de artă sau folos zilnic şi cîteodată, cîte un ţăran, doi. Trimitem eventual 
strângători de asemenea material ciopirţit şi ne adunăm cu încetul un vast material, cla- 
sat pe fişe. II analizăm, cu judecată rece sau căzuţi în transă, după îndemnurile noastre 
temperamentele sau şcoala la care am crescut şi formulăm o „viziune“ despre sat, 

Metoda este justificată, doar în unele cazuri, cînd de pildă vrem să reconstituim 
fie cât de vag, civilizaţii apuse sau prea îndepărtate. Dar ea este rezultatul unei stări de 
mizerie informativă. Dacă puţine lucruri ne-au rămas de pe urma unei civilizaţii apuse, 
cată să ne mulţumim cu acest puţin. 

Metoda rămâne totuş o metodă de mizerie şi ea devine deadreptul rea, greşală de 
neiertat, cînd obiectul nostru de studiu este un fenomen viu, aflat în preajma noastră. 


Cu atât mai mult, cînd acest fonomen este o „viaţă de obştie“, Literatura populară 
românească, arta lui, psihologia lui, metafizica lui sunt fapte de trăire. Kant a scris 
opera lui oarecum singuratec, ca un efort individual tălmăcit pentru înţelegerea savantă 
a altor singurateci. Dar arta populară, metafizica şi teologia populară sunt fenomene 
obşteşti : adică se petrec în văzul şi auzul lumii spre folosul lumii, amestecate în vieaţa 
de toate zilele, ca o reluare veşnic împrospătată şi cu alţi actori ai unor vechi teme. 
Cuvântul, gândul, nu au valoare de sine stătătoare care să poată fi „pusă în carte“, ori 
„colecţionată“, ci sunt în funcţiune de o serie întreagă de atitudini, de gesturi, de com- 
portări, de rosturi adânci în vieața obştiei. Şi această obştie, nu este haotică şi omogenă, 
ci dimpotrivă organizată, structurată, din elemente diverse. Qbştia reprezintă o vieaţă 
socială atotcuprinzătoare, care nu uită pe nimeni dintre ai săi şi nu îngădue ca ceva 
sau cineva să-j fie străin. 

Deaceea un vers popular, luat ca atare, izolat, e totdeauna schilod. Desigur poartă 
pecetea frumosului, aşa cum mierea n'are decît calitatea de substanţă dulce dacă nu ştim, 
sau nu ne aducem aminte ce rost are mierea pentru albină şi pentru obştia roiului. 


Un vers popular e în realitatea satului scăldat într'o vastă lume anterioară. Gine îl 
ascultă, la sat, are mintea şi sufletul plin de toată tradiţia populară a temelor, a metricei 
şi a figurilor de stil tradiţionale. Poate deci gusta, el însuşi fiind la nevoe actor, subtilele 
parafraze şi aluzii la alte teme. Are ființa plină de nevoia aspră a gesturilor pe cari le 
chiamă anume împrejurări. Ştie cine are drept la anume cântece şi cine nu ; pe care le 
ascultă deadreptul, întotdeauna cântate, iar nu în simpla lor fosilă verbală, cum apar în 
colecţiile tipărite ; şi le aude în public. E întotdeauna ceva din optica teatrului, a specta- 
colului, în arta populară. 

Vom vedea, la timp potrivit, cum de pildă necunoaşterea acestui fapt, a indus sis- 
tematic în eroare pe toţi cei cari s'au trudit să analizeze, literar, metafizic sau abisal, 
Mioriţa, de pildă. . 

In scurt : fiecare fragment izolat din vieaţa satului are o valoare şi un sens intrinsec, 
Acelaş fragment întimplându-se ca fapt de vieaţă în sânul obştiei natale, are altă valoare 
şi alt sens, 

După cari valori şi cari sensuri ne vom duce ? 

Evident, va trebui să plecăm la faţa locului şi acolo, în sat, participând la viaţa de 
obştie, să începem a merge, după metoda cea bună la şcoala satului. 

Ştiind că satul are o taină, pe care nu o desvăluie nimănui întreagă, deşi o încre- 
dinţează în parte fiecăruia, va trebui să căutăm a găsi fragmentele împrăştiate şi să le 
adunăm laolaltă într'o sinteză, aşa cum ar face un dirijor de orhestră, cetind partiturile 
tutulor instrumentelor cari participă la simfonie. 

Mai exact, va trebui să trecem pe lângă fiecare instrument în parte şi să-i furăm, în 
timp ce cântă melodia sa. 

La sfârşit va trebui să ştim ce face şi ce crede fiecare actor în parte, — fie grupă mai 
mare sau mai mică, fie singuratec, — tot aşa de bine ca şi vasta organizare de ansam- 
blu a obştiei întregi. 

Această cunoaştere se face nu numai, din exterior, la suprafaţă, ci prin contact ne- 
mijlocit, prin trăire în grup şi înţelegere simpatetică. Legile grupului social sunt din fe- 
ricire contagioase : ele se trec de la om la om. Şi dacă, tu cercetător, orăşean crescut în 
altă lume, nu vei putea fi transformat sau mai bine zis format desăvîrşit, de grupul social 
studiat, cu multă dragoste şi răbdare, tot vei învăţa deosebit de mult şi de adânc. Şi 
măcar un rol precis în obştie, vei avea deplin : acela de oaspe drag, de prieten şi uneori 
de frate de cruce. Obştia ţi se va deschide atunci şi o vei putea străbate dealungul şi 
dealatul, până în miez şi până la hotare. 

Dar poziţia ta de cutreierător prin obştie îţi îngădue să vezi ceeace nimeni altul nu 
poate vedea. Şi spiritul critic, metoda cercetării ştiinţifice, te vor face să vezi mai adânc 
încă, geleza obştiei, legile morfologice, felurile de a fi şi destinul ei. 

ă ni se îngădue să expunem din nou, pentru a nu ştiu cîta oara, schema noastră de 
lucru. Ne va fi de folos pentru mai buna înţelegere a ceeace urmează: 


1. Studiem, fragment cu fragment şi pe întregul satului manifestările spirituale : 
înfăţişarea, în gesturi, cuvinte şi gânduri, a atitudinilor omului faţă de Dumnezeu, natură, 
oameni şi el însuş, fie că sunt metafizice, religioase, magice sau pozitiviste ; viaţa lui ar- 
tistică ; limba lui. 

2. Studiem manifertările economice, truda lui spre folosirea naturii ca izvor de 
hrană; tehnica şi organizarea economică. 

3. Studiem manifestările juridice ; legile bunei convieţuiri între oameni, bună cu- 
viință, morală şi drept. 

4. Studiem manifestările administrativ-politice, adică truda oamenilor spre bună 
închegare şi gospodărire a obştiei. 

5. Studiem structurile sociale, adică formele abstracte, felul în care obştia este 
fragmentată şi în care fragmentele sociale se adună într'o singură obştie. 


Toate aceste laturi ale vieţii omeneşti în societate sunt laolaltă legate, legătura în 
ea însăşi fiind creatoare şi formatoare. Nimic străin nu este tolerat în obştie, ci toate tre- 
bue să se supună legii obştiei. Coexistenţa atrage după sine o armonizare a celor coexis- 
tente, un proces de „socializare“ a fragmentelor. 

Aflăm astfel ceeace nimeni nu ştie în sat: legile vieţii de obştie, în vasta lor pers- 
pectivă de sus, aflăm rostul fiecărui fragment în obştie şi funcțiunea lui socială. 

Sunt aci legi de pură morfologie socială, de structurare, care se îmbină cu o adâncă 
viaţă psihologică a oamenilor trăitori în obştie. 

Geneza obştiei începe a ni se lămuri atunci : studiul cadrului psihologic ne deschide 
largi perspective, cari se întregesc printr'o nouă viziune, care de data aceasta nu mai e 
statică, lege a coexistenţelor armonioase, ci istorică, dialectică, lege a devenirii şi a dăi- 
nuirii în timp. 

Pentru a desăvârşi studiul genezei obştiei, căutăm a vedea şi înriurirea mediului 
tizic adică a cadrului cosmologic şi a celui biologic, nesociale desigur, dar având şi ele 
greutatea lor. i 


Tată un plan de lucru, cam îndrăsneţ, vast şi greu de urmărit în practică. Insă nici 
nu pretinde nimeni că ar fi treabă uşoară, cunoaşterea satului românesc. 

Dar la acest plan ţinem, fiindcă el ne învaţă să nu ne pripim în judecăţile noastre şi 
să nu ni se pară că'am făcut mare ispravă, definitivă, de câteori câteva fragmente dispa- 
rate din vieaţa socială, pot fi îmbinate surprinzător, nemaivăzut şi nemaiauzit. Ne învaţă 
să nu credem a găsi adevăruri ultime, în fragmente, să ne ferim de „cheile de aur“ cu 
care am putea deschide taine şi să fim siguri că explicaţiile simple sunt de fapt simpliste. 

De aceea, mai puţin grăbiţi decât alţii, întârziem în prudenţă ştiinţifică şi în neînce- 
tată cercetare, Dacă cineva afirmă a fi găsit o „cheie de aur“, suntem datori a o supune 
verificării prin fapte. Unii găsesc în rassă explicaţia finală a satului românesc: îi judecăm 
la „cadrul biologic“. Alţii, văd origina lui în istorie : „cadrul istoric“ e gata să primească 
şi această ipoteză etc. 

Dl. Blaga de pildă afirmă a fi găsit „cheia de aur“ în „matricea stilistică“ româ- 
nească, matrice stilistică al cărui sediu e în subconştient. Să fie sigur d. Blaga că vom 
căuta de aci înainte să verificăm teoria d-sale, ca pe o ipoteză parţială a cadrului 
psihologic. 

In tot cazul, noi vom continua a socoti toate aceste teorii drept ipoteze parţiale de 
lucru. Ipoteze, pentrucă pe baza lor urmează abia să facem observaţii care să verifice 
sau nu raţionamentele noastre experimentale întemeiate pe aceste ipoteze. Parţiale, pen- 
trucă adevărul va sta tot în totalitatea manifestărilor şi cadrelor, aşa cum am arătat. 

Incă o lămurire care trebue dată, priveşte alegerea fenomenelor de observat şi 
fixarea numărului de observaţii ce trebuesc făcute. 

Cercetătorii cari pornesc la analiza satului românesc pe temeiul unei ipoteze de 
lucru parţiale, au tendinţa de a cutreiera rapid întreg cuprinsul ţării pe o singură zonă a 
ei. Astfel, dacă ai credința că textul scris, mormântul grafic al literaturii populare, e 
singur dătător de seamă şi că analiza literară e singura metodă de cunoştere, vei strânge 
texte, izolându-le de melodiile cari le întovărăşesc şi prilejurile în cari ele apar ca fapte 
de vieaţă. Deasemeni, dacă eşti estet şi crezi că ţesăturile, costumul, ouăle încondeiate sau 
altele de acest fel sunt dătătoare de seamă, vei alerga după ele. Sau dacă crezi că psiho- 
logia este singură revelatorie, alergi prin toată ţara cu teste de psihotehnică. lar dacă 
psihologia ta e abisală, alergi după „stiluri“ cari să-ţi trădeze adâncurile subconştientului. 

Şi aşa mai departe. Metoda e uşoară şi o poţi face şi plăcută: poţi alerga cu auto- 
mobilul, stând câte puţin în fiecare sat şi luând de-acolo probe din îilonul pe care îl pre- 
supui a fi de aur. Mai mult încă: se poate să ai norocul ca doamne bine intenţionate 
să-ţi pue la dispoziţie colecţii de păpuşi îmbrăcate ţărăneşte, pe judeţe, covoare, icoane, 
şi altele. Sunt chiar societăţi anume unde toate aceste caricaturi ale ţărăniei sunt culti- 
vate şi duse la o supremă înflorire, prin „joc şi cântec“. 

Dacă porneşti însă cu credinţa că niciun fragment nu dă seamă pentru tot, ci doar 
totalul cuprinde în sine deslegarea sa, toate căile acestea, sumare şi plăcute, îţi sunt 
închise, 

Totalul, faptul viu întreg, este satul el însuş, obştia, în care toate fragmentele îşi 
au rostul lor. Aceasta înseamnă că va trebui să colindăm ţara, ca sociologi: nu pe zone, 
ci din cuib în cuib, din sat în sat, din obşte în obşte, ca peste tot să prindem legea 
totalului de-acolo. 

În faţa noastră se deschide un câmp de cercetare nesfârşit, căci fiecare obşte în 
parte, este o individualitate de sine stătătoare. Aci intervine o greutate: câteva asemeni 
„monografii sociologice“ se vor face în cea mai mare amănunţime pentru a găsi legile de 
închegare în obşte. Dacă însă am dori să facem monografia sociologică deplină a fie- 
cărei obşti omeneşti în parte, ar fi cu neputinţă. Ele transformându-se neîncetat, ne-ar 
aştepta o adevărată muncă de Sisif. 

Dar ştiinţa nu pretinde asemenea abuzuri de cercetare a cazurilor concrete. Pentru 
a învăţa anatomia, nu e nevoie să disecăm toate cadavrele şi pentru a face clasificări 
zoologice, nu e ncvoie să fi trecut în inspecţie toate fiinţele vii de pe lume. Este deajuns 
să iei de fiecare gen al unei speţe câte un exemplar. Epuizarea complectă a faptelor nu 
înseamnă nimic altceva decât stabilirea unui inventar complet al tuturor speţelor şi 
genurilor. Ca în Corabia lui Noe, în Arca ştiinţei pătrunde câte un exemplar de fiecare 
fel : tot ce se repetă, rămâne afară. În sociologie noi pretindem însă ca Noe să facă şi o 
statistică a massei celorlalte fiinţe, pe care nu le urcăm pe arcă, la analiză ştiinţifică, ci 
le lăsăm să piară în potopul uitării. Această pretenţie suplimentară o avem fiindcă în 
vieața socială cantitatea faptelor sociale de acelaş fel este importantă. Pe temeiul 

acestui inventar general al tuturor faptelor, vom putea proceda la clasificări pe speţe şi 
genuri, ca în orişice ştiinţă. lar pe temeiul aprecierilor cantitative vom putea analiza mai 
bine valoarea funcţională a fiecărui element în parte. 

Nu avem deci pretenţia să epuizăm realitatea în sensul literal al cuvântului, ci 
tindem numai la o epuizare metodologică a sa. 

Susţinem însă cu înverşunată tărie că atâta timp cât nu avem inventarul general 
a| tutulor tipurilor din grupul de fenomene care ne interesează şi cât nu ştim valoarea 
numerică a fiecărui tip în parte, orişice discuţie poartă în vânţ şi este deşertăciunea 
deşertăciunilor. : 

Şi acuma întrebăm şi cerem să ni să răspundă cinstit: unde sunt inventarele meton 
dice ale faptelor de vieaţă românească, pe temeiul cărora să putem judeca deplin ? Nu 
numai Că nu le avem, dar poate că nici nu bănuim necesitatea [or. Aceasta pentrucă, din 
lipsa unei informaţii suficiente, ni se pare că fenomenul românesc este unic, univoc, 
statornic şi încremenit şi de aceea îl socotim ca pe un bloc nedijerenţiat „monoliticii. 

[De aceea ni se pare că orişice probă întâmplătoare, |uată din el, dă seama despre 
tot, cum ar da seama un pumn de grâu [uat dintr'un sac, pentru întreg vagonul stana 
dardizat în vederea exportului. Vorbim cu uşurinţă despre „firea românuluif, „satul 
românescif, „metafizica şi psihologia românuluiii, „stilul românescf, „nunta la românii, 
„moartea la românii, ca şi când ar fi vorba de lucruri simple pe care lesam putea afla în 
satul copilăriei noastre. 

Este aci o suprapreţuire a valorii noastre, o trujie intejectuală, dublată de o nepren 
ţuire a satului, de o sărăcire temerară a fenomenului românesc. 

n realitate fenomenul românesc este minunat de divers, de multiplu nuanțat, 
de schimbător, de veşnic gata la noi scorniri originale, puternice şi răscolitoare. lar 
legea satului este tocmai această uimitoare putere de creaţie, această ţâşnire de vieaţă în 
veşnic inedite variaţii în jurul temelor tradiţionale, ca un fir de apă vie pe un scoc îma 
bătrânit de veacuri. Aceasta este o lege care se face simțită în forme de vieaţă socială, în 
normele de drept, în arta, filosofia şi credinţa satului, adică în tot ce este părtaş la vieaţa 
de mare frăgezime şi spontaneitate a obştei. Nu numai „câte bordeie atâtea obiceiefi, 
dar tot atâtea splendide rezolvări ale vieţii, câte obştii româneşti există. 

Le ştie cineva ? Destidem să afirme că da, acela care nu a dus un traiu colindător 
din sat în sat, pe toată larga ţară românească; şi chiar pe acesta îl desfidem să spue 
că ştie mai mult decât a colindat. 

Aşa dar, modeşti, oamenii de ştiinţă sunt datori să facă faţă de România întreagă, 
ceea ce am arătat că trebue să facem faţă de obştia sătească: studiul atent, mădular 
cu mădular al părţilor disjuncte ale neamului. Abia atuncea munca filosofilor va putea 
să fie şi ea făcută cu temeiu. 


Suntem datori să facem însă şi oamenilor de ştiinţă socială, o critică: nu am dat, 
pînă acum, la iveală prea mult „materiali ințormativ, filosofilor. 

De aceia recunoaştem că este justificată şi atitudinea acelora cari, neavând 
aplecări decît spre filosofare, refuză să facă ei înşişi cercetări ştiinţifice : aceşti filosofi 
n'au la îndemînă alt material, decât pe acela pe care li-] dau oamenii de ştiinţă ; lipsa 
lor de informare este în bună parte din vina cercetătorilor. 

Dar trebue să ţinem seama, şi unii şi alţii, de împrejurările de fapt de la noi: am 
lucrat până acuma mai mult la stringere de material şi nu atât la publicarea lui sistematică. 
Am lucrat fără niciun fel de amânare şi fără de răgaz: sub ochii noştri întristaţi, tânjeşte 
astăzi, într'o lungă agonie, sau moare neasemuit de repede, tot ceea ce alcătuia pe vremuri 
frumuseţea vieţii ţărăneşti. Putem vorbi, din nefericire, cu tânguiri sentimentale, despre 
frumosul nostru sat românesc. . . de acum zece ani de zile, astăzi pierit! Atât de 
mari şi de repezi sunt schimbările! Sate pe care lesai cunoscut cu oameni exclusiv îmbrăm 
caţi în frumoase haine ţărăneşti, sunt astăzi pestriţe, cu îmbrăcăminte pe amestecate, 
corcire între ceea ce fusese şi moda nouă a cazonior, lăutarilor, mecanicilor şi mitoca- 

nilor de proteică înfăţişare. Sate în care ai mai văzut cu ochii tăi vechile forme juridice, 
cum de pildă cele ale devălmăşiei purtând asupra însăşi vetrei satului, intrate astăzi, 
prin împărţire, pe făgaşul banalului. 

Şi apoi, moartea informatorilor ! Cui nu i-a murit un bătrîn sau o bătrînă, depozitari 
a cine ştie ce fragment de comoară de tradiţii, înainte ca întreaga anchetă să fi fost 
sfârşită, cine nu şi-a făcut amare imputări pentru neglijenţa sau lenea care l-au îndemnat 
într'u clipă de oboseală, să lase pe altă dată interogarea pe care acuma nu mai are cui o 
face, acela nu poate înţelege adevărata psihoză de care e cuprins cercetătorul şi cum 
ajunge el să se socotească răspunzător de alcătuirea proceselor-verbale ştiinţifice, cons- 
tatatoare a morţii nesfârşite a ţărăniei româneşti. 

. lată de ce noi culegem fără de niciun fel de amânare. 

Şi culegem şi fără de răgaz, pentrucă, deopotrivă de puternică cu cea dintâi impresie, 
care te face să asculţi cuvintele folclorului, rostite viu, cântate autentic sau trăite intens, 
cu evlavia şi atenţia cu care asculţi cele din urmă cuvinte ale cui trage să moară, ţi se 
mai iveşte în timpul culegerii o altă impresie, aparent contrazicătoare cu cea dintâiu, 
dar care te îndeamnă spre acelaş lucru: 

Atât timp cât trăeşte, vieaţa folclorului este atât de bogată, atât de infinit variată, 
mai ales atunci cînd te urmăreşte nu numai o preocupare îilologică şi estetică, ci una 
socială care cere lămurită întreaga vieaţă a obştilor omeneşti, în ce au ele şi tainic şi 
vădit, încât ţi se pare că nu este numai vorba de o înflorire a folklorului, ci de o adevărată 
explozie a lui. Ar trebui să culegi tot, absolut tot, căci nimic, într'o regiune bine păstrată, 
nu se arată a fi fără de valoare. Această culegere a totului te ispiteşte. O încerci chiar. 
Zadarnic însă, pentrucă materialul se împrospătează mereu, prin permanentă creare. 
Asişti fermecat la ivirea temelor noi, a formelor noi de vieaţă, variantelor, abaterilor, 
normale sau teratologice, uneori banale, alteori strălucitoare de licărirea geniului, într'o 
nesfârşită horă de fapte şi de oameni, cari te uluesc pur şi simplu. Pentru ca de îndată 
apoi să ţi se întărească psihoza culegerii necurmate şi plăcerea îngrămădirii faptelor în 
dosare, pe care ştii bine totuşi, că niciodată singur, în lumea asta albă, nu vei avea timpul 
material să le prelucrezi şi să le publici cum se cuvine. 

Trăim în mijlocul unei Românii necunoscute. Afirmația ar putea părea exagerată, 
însă sunt sigur că îmi va da dreptate orişice om care a luat contact direct cu terenul, 
în calitate de cercetător ştiinţific. Avem desigur un întreg trecut în privinţa cercetării, 
avem şi o serie de publicaţii, ajunse clasice. Cu toate acestea munca adevărată de 
cercetare abia de acum trebue să înceapă şi ne putem aştepta de aci înainte, în fiecare 
moment, la aflarea unor lucruri senzaţionale despre faptul acesta comun şi banal care 
este viaţa obştească de la noi. Vom avea prilejul să revenim asupra acestei stări de fapt 
şi să deplîngem, încontinu, mizera, ruşinos de mizera informaţie despre satul românesc 
pe care o avem, 

Dar după cum am spus, cei cari prin structura lor spirituală se simt îndemnați 
spre judecarea abstractă a fenomenelor, de cîtăva vreme dau semne de nerăbdare. S'ar 
părea că aşteptarea li se pare prea îndelungată şi nu vor să amîne amestecul lor pînă în 
momentul cînd toate cercetările vor fi terminate, iar toate rezultatele sistematic înfă- 
țişate publicului. De aceea, oricît de sumară informaţie ştiinţifică ar avea şi mai ales 
întemeindu-se pe experienţa nemijlocită şi nesistematică pe care o au din traiul lor în 
societatea românească, aceşti filosofi îşi exercită facultatea lor de intuire şi de meşteşu- 
gită clădire a gândului. 

Faptul este îmbucurător dacă ţinem seama că aceste sinteze prealabile cunoaşterii 
complete a fenomenelor, au un rol pentru însăşi desvoltarea unei ştiinţe. Viziunea 
filosofică se bucură de un deosebit prestigiu. Astfel că apariţia unui sistem de filosofie a 
culturii româneşti, este menită să dea un nou avînt cercetărilor. Controversele pe cari 
le iscă, supărările pe cari le provoacă, entuziasmul liric pe care-l deslănţue pentru pro- 
blemă, sunt toate prilejuri de lămurire şi de intensificare a curentelor de cercetare 
ştiinţifică. 

Nu putem fi deci decît recunoscători acelora cari, chiar prin enunţarea unei teorii 
greşite, ajută la cunoaşterea adevărată. Ca să cităm un filosof, deseori folosit de filosofii 
culturii româneşti, pe Nietzche; „prin trîmbiţa minciunii poate suna adevărul“. Deşi 
acest serviciu pe care-l fac filosofii oamenilor de ştiinţă este ca un cuţit cu două tăişuri: 
dacă, pe deoparte, stîrnesc interesul public, cu ajutorul unor formule extrem de suggestive, 
de altă parte, pun în circulaţie concluziuni pripite cari prin însăşi succesul lor pot 
împiedeca ulterioara elaborare a unor concluziyni mai puternic întemeiate. 


(Urmează) H. H. STAHL 


MERIŞOR, UN SAT DE „MOMÂRLANI“ DE PE 
PRAGUL PORŢII SUD-ESTICE A "ȚĂRII HAŢEGULUI” 


A încerca să dai imaginea vie a unui sat, trebue să recunoşti că nu e o întreprindere 
lesnicioasă. Satul e un tot atât de variat în elementele ce-l compun, prezentând atâtea feţe 
şi aspecte care se topesc într'un întreg dintre cele mai bine închegate, încât dela început 
te simţi dezarmat în faţa unei asemenea încercări. Nu e vorba să înşiri fapte câte îţi vin în 
minte, ci să ştii să le alegi şi să le prezinţi organic pe cele mai originale, mai semnificative 
şi mai reprezentative. 

Dându-ne seama ce înseamnă o încercare de felul acesta şi de câtă înarmare teo- 
retică şi informativă este nevoie, ne stăpâneşte gândul că rezultatul nu poate fi decât 
parţial. Căci spre a pătrunde toate adâncurile satului trebue să te topeşti în mediul lui 
de vieaţă timp mai îndelung, păstrând atent ochiul şi urechea la cele ce se petrec în jur. 


Pornind spre Apus din bazinul Petroşanilor, dealungul jghiabului ce pare o prelun- 
gire a şanţului Jiului Transilvan, după o goană a trenului de 15 km, ajungi tocmai acolo 
sus unde îşi împart apele afluenții Jiului şi ai Streiului. Până aici pârâul Băniţei, ailuentul 
Jiului Transilvan, linia ferată şi şoseaua naţională, erau tovarăşi. 

De acum se despart: pârâul Băniţei îşi are începuturile aci, şoseaua naţională se 
depărtează spre N. în înguste cotituri, iar linia ferată se ascunde sub pământ tocmai aci 
la cumpăna apelor ca să iasă la lumină după 600 m, când prin multe şi largi serpentine, 
străpungând boturi de dealuri, alunecă la vale în partea cealaltă. Pe pragul acesta e 
fixat satul Merişor. Spunem că e aşezat pe curmătura aceasta pentru simplificarea 
situaţiei sale în spaţiu, căci în realitate satul e împrăştiat pe coaste şi înrămurat pe văile 
câtorva pârae. Dar pâraele acestea se întâlnesc concentric, în mijlocul satului for- 
mând o singură curgere de apă care parcă ar vrea să umple bazinul acesta larg dacă 
nu ar suge-o spre Apus cheile prăpăstioase, săpate în calcar. Şoseaua naţională coboară, 
intrând în sat, ca la ieşire să urce din nou, dându-ne astfel în profil înfăţişarea gropii 
largi săpată în trunchiul pragului. In felul acesta îşi are înţeles clar şi deplin expresia 
întrebuințată că satul e fixat pe pragul porţii de S-Est a Ţării Hațegului. 


1) Din lucrările campaniei 1937 a Echipel Regale 53, Merigor-Hunedoara 

Ca întărire a acestei afirmaţii poate fi amintită existenţa unei vechi cetăţi deasupra 
pereţilor verticali ai cheilor şi care ca şi cetatea Balii de pe acelaşi drum, în apropierea 
Petroşanilor, păzea odinioară trecerea spre Haţeg. 

Şi dacă ne gândim că la Cetatea Balii, dar mai ales în regiunea Merişorului, sunt 
locurile cele mai înguste şi mai greu de străbătut ale culoarului Petroşani - Ţara Haţe- 
gului atunci e pe deplin justificată afirmaţia că satul nostru zace tocmai pe pragul 
porţii de S-Est a cetăţii dace zidită de natură. 

Privind o hartă topografică a ținutului sau călătorind cu trenul dela Petroşani până 
dincolo în lunca Streiulul, observi o deosebire isbitoare în modul de grupare al aşezărilor 
omeneşti. 2) In bazinul Petroşanilor, în luncile celor două Jiuri ca şi în acea a Streiului 
gospodăriile sunt numeroase îndesite unele în altele şi parcă se înghesuie mereu pe 
spaţiile înguste şi bune de muncă. Cu totul altfel se petrec lucrurile în ulucul dintre 
Petroşani şi lunca Streiului. Aci pământul e mult mai vitreg cu omul. li pune la îndemână 
spaţii largi dar de slabă calitate: coaste umbrite şi împădurite, de multe ori smârcoase 
şi acoperite de tutărişuri. Cum era firesc aşezările omeneşti au căutat să se fixeze pe 
cele mai prielnice. Acestea fiind rare iar omul urmărind libertatea manifestărilor sale 
şi având ocupaţii multiple, gospodăriile s'au risipit departe pe coastele dealurilor, mai 
ales pe cele din iaţa soarelui. 

Examinând însă regiunea în ansamblu distingi grupări pe case, grupări care 
păstrează caracterul de risipire. De aceea dela cotul Jiului (Petroşani) şi până la cotul 
Streiului (Baru Mare), pe o distanţă de peste 20 km, nu întâlneşti decât trei sate (Bănița. 
Merişor şi Crivadia) dar şi acestea foarte micuţe. Nota predominantă a aşezărilor omeneşti 
de aici e risipirea cu tendinţă spre grupare în pâlcuri, încât dacă vei călători pe această 
distanţă niciodată nu poţi şti când ai ieşit dintr'un sat şi când ai intrat în altul. 

Cercetând cu deamănuntul modul de grupare al aşezărilor în satul de care ne 
ocupăm ajungem la o schiţare mult mai clară a felului cum sunt ele distribuite în regi- 
unea în care e fixat. In puţine locuri se poate vedea ca aici cât de hotărâtoare au fost 
condiţiile geofizice pentru structura şi forma satului. 


Dinspre N. se apropie cele din urmă ramuri ale munţilor Sebeşului. Cu forme puţin 
regulate, caracteristice calcarului, sporadic acoperite de tufărişuri de alun şi mărăcinişiuri 
aceste ramificații de munte au o înfăţişare dintre cele mai mohorâte şi sărăcăcioase, 
neputând îi folosite decât ca păşune. 

Dela Vest se îndreaptă mai îndrăsneţ şi impunător şi în acelaşi timp cu mare bogăţie 
de vieaţă cele mai îndepărtate culmi ale Retezatului. 

ntre aceste două îronturi, ce parcă sunt gata să se ciocnească şi între ramificaţiile 
lor se deschid cuvete şi vâlcele ospitaliere. Aci a răsărit şi trăieşte satul Merişor. Ori de 
unde îl priveşti, fie de pe înălțimile dela N. fie depe cele dela S. înfăţişarea e aceeaşi: 
gospodării răsleţe care îţi par că fug unele de altele, aşezate în spaţii largi şi împrejmuite 
cu gard. Acolo săteanul îşi are toate ale lui: grădină de pomi, pământ de arătură, fâneaţă, 
grădina de zarzavaturi, grajdul pentru vite şi toate dependinţele necesare unei gospodării. 

E o înfăţişare clară de risipire, dar o risipire pâlcuită în bazine înguste şi pe văile 
pâraielor oferindu-ţi imaginea unei ramuri cu muguri multipli. Numărăm 7 pâlcuri de 
acestea distanţate între ele la depărtări de 1 până la 5 km. Deci e clar că pâlcuirea a 
hotărât-o pământul, iar risipirea gospodăriilor din fiecare pâlc a fost dictată de psiho- 
logia omului care îşi manifestă dorinţa de a trăi în larg, liber şi fără să aibă atingere 
cu vecinul. 

Citeşti pe faţa săteanului, când stai cu el de vorbă, dacă nu-ţi-o mărturiseşte direct, 
dorinţa lui de spaţiu larg. 


2) Pentru lămuriri generale am consultat: V. Mihăilescu: O hartă a principalelor tipuri de aşezări extr. Buletinul 
S. R. R. Qeog. 1927. L'evol. de habitat rural dans les collines de ia Valachie Extr. Bulet. $.R. R. de Geog. 1936. Trebuesc 
recunoscute trei tipuri de sat în Bulet. S. S. R. de Geog. 1926. pag. 106, [. Conea: Geografia satului românesc în Sociologie 
Românească N. 2—3; 1937. 

Din înălțimile dela Apus porneşte către N. pârâul Rachita 3), iar dela N. E. coboară 
pârâul Cheea. La contluenţa lor e fixat cătunul Merişor cu 29 case, pe care-l putem socoti 
trunchiul din care au lăstărit celelalte grupuri (fig 1). 

La izvorul pârâului Răchita într'un cadru patriarhal e aşezat cătunul cu acelaşi nume 
înconjurat de păduri de fag cu dese luminişuri. Acesta are 23 de case. 

nceputurile unui pâriiaş dinspre SE, afluent al Răchitei, ascund un alt nucleu de 
aşezări omeneşti. E cătunul Ruseşti cu 18 case. Dealungul pârâului Cheea sunt alte două 
grupări, Şipot la Vest, având 11 case şi Cheea la Est, cu 27 case. La Nord de acestea, 
urcând la 800 m printre înălțimile calcaroase, s'au fixat alte două pâlcuri de case: Poenari 
la Est, având un număr de 8 case şi Isvorăni la Vest, numai cu 2 case. Acestea două cu 
siguranță sunt cele mai tinere pentru următoarele motive: ocupă cel mai neproductiv 
pământ din hotar, au numărul cel mai redus de gospodari şi constituesc după spusa locui- 
torilor cele mai târzii instalări permanente. 

Acesta este distribuirea satului în spaţiu, expusă sumar. Cu vremea, aşezări răzlețe 
au ocupat şi punctele ospitaliere dintre grupările de care am vorbit. 

Pe urzeala primitivă se țese o pânză mai deasă, astăzi. Coastele mult înclinate au 
rămas împădurite, dar pe zi ce trece, pădurile se retrag, iar spaţiul liber e destinat fâneţelor. 
Arborii bătrâni şi cu ramuri puţine servesc de poduri pentru clădit fânul (pătul cum se 
numeşte în partea locului, figura 2 înfăţişează un astfel de pătul). 

Cuprinzându-l într'o singură privire, satul se desfăşoară în spaţiu sub forma unei 
alternanţe continue de pâlcuri de aşezări şi de pădure rărită, Îţi vinesă crezi că a răsărit în 
ochiurile pădurii, pe care acum caută s'o răpună cu totul. 


Din cele arătate până aici e uşor de înţeles că doi au fost factorii care au hotărît 
structura şi forma satului. 

Mediul geografic a determinat risipirea gospodăriilor în pâlcuri bine individuatizate 
şi distincte unul de altul. Numai spaţiile largi şi puţin înclinate puteau oferi aşezărilor 
vetre temeinice. Coastele repezi şi umbrite, văile înguste şi ridicăturile stâncoase au atras 
distanţarea între cătunele componente ale Merişorului. 

Psihologia şi ocupațiile diferite ale săteanului au avut un efect asemănător, hotărnid 
risipirea în sânul fiecărui cătun. Deci un caracter pronunţat de risipire pălcuită motivată 
de două condiţii diferite: condiţia geografică şi cea umană (psihologică şi economică). 

Cu creşterea populaţiei se observă însă un fenomen, general pentru aşezările risipite: 
satul evoluiază către altă formă de grupare, tipul de sat răstirat. Până acum lărgimea 
spaţiului a îngăduit risipirea ; astăzi mai ales în cătunele Merişor, Şipot şi Cheea se simte 
lipsa de spaţiu. Casele se înghesue, spaţiul se îngustă şi aspectul de risipire dispare. 
Timpul va face ca dintr'un tip cu totul risipit să păşească spre un tip accentuat răstirat. 
Ca şi în alte sate de felul acesta, grupările deşi se ating sau se contopesc într'un tot numele 
lor proprii amintesc stadiul dela început. Aşa se petrec lucrurile aici: Şipotul şi Merişorul 
se întrepătrund, dar memoria poporului le păstrează distincte şi deosebite prin între- 
buinţarea de fiecare clipă a numelui lor. 

Nu ne stau la îndemână documente care să dovedească vechimea satului dar fără 
îndoială aspectul său risipit, arhaismul formelor de vieaţă ne fac să credem că ori eun 
cuib de veche vieață românească, ori populaţia de aici se va fi retras mai târziu din părţile 
mai joase continuând firul vieţii din trecut. După cum spun şi bătrânii e mai probabil ca 
populaţia să fi luat în stăpânire mult mai târziu acest colţ de pământ, despădurindu-l şi 
întemeiând vetre de gospodărie. 


Numărul locuitorilor, cum e şi de aşteptat dela un sat de munte, abia se ridică Ia 600 
grupaţi în 117 familii. Merişorenii au faţa blondă, cum e în general populaţia carpatică 
autohtonă. Dar nu un tip blondpronunţat ca acela pe care-l întâlnim în Carpaţii Răsăriteni 


3) Ca un element de geogr. fizica notăm un iminent fenomen de captare. Un pârâu dinspre Crivadia e gata să canali- 
zeze apele Răchitei pe albia sa, Răchita adâncindu-si încet albia din cauza pragului calcaros din V. satului. (fig. 1). 

şi podişul Ardealului, ci mai închis, apropiindu-se de cel predominant în Oltenia (fig. 3, 4, 
5, 6). Diferenţă de clasă nu există şi nici bătrânii nu pomenesc că ar fi existat vreodată. 
Toţi sunt „o apă şi un pământ“. lşi dau seama însă că sunt cei mai înapoiaţi dintre 
locuitori ținutului şi nu ascund calificativul peiorativ „momârlan“ (care trăeşte singuratec 
la munte) pe care Îi-l adresează săteni din părţile mai bogate ale Ţării Hațegului. 

n adevăr păstrează multe din formele cele mai arhaice de viaţă. Merişoreanul trăeşte 
mai mult retras în mijlocul averii lui, muncind de dimineaţa până seara, interesându-se 
puţin de ceeace se petrece în jur. Desigur e urmarea structurii risipite a satului şi a ocu- 
paţiilor care mai mult depărtează decât asociază. Păstoria şi creşterea cornutelor mari 
îl silesc să stea necontenit departe de sat. Înălţimea regiuni e şi nerodnicia pământului îl 
face să samene numai porumb şi cartofi. Dar de multe ori porumbul nu se poate coace 
din cauza brumei timpurii, aşa că toată nădejdea e cartoful, singura plantă șigur pro- 
ductivă. Munca cea mai grea şi mai delicată este ștrângerea fânului căci de multe ori ploile 
zădărnicesc lucrul aducând pagube însemnate. Dacă se întâmplă să fie vara ploioasă, cum 
a fost aceasta (1937) sătenii nu termină cu fânul nici la începutul lui Octombrie. Au fost 
ani când o parte din fâneață a rămas necosită din cauza ploilor. Când începe coasa 
săptămâni întregi săteanul rămâne la muncă, iar satul e aproape pustiu. De dimineaţa şi 
până seara pe întrecute cosesc, strâng şi clădesc. E cea mai obişnuită muncă a omului 
de munte. Însăşi felul muncii lor îi sileşte să se vadă rar. Dumineca dimineaţa vin câţiva 
la biserică, ca după slujbă să apuce care încotro. 

Izolarea a ajuns pentru ei o deprindere intrată în fire. Abia cu venirea toamnei 
coboară vitele către sat şi deci se apropie şi oamenii. Întovărăşiţi la muncă, pe împrumut, 
cum se obişnueşte în alte părţi, nu-i vezi niciodată: Fiecare lucrează numai cu ai casei 
sau mai aduce lucrători cu bani de aiurea. E interesant că până acum doi ani nici politica 
nu-i ademenea şi până în 1936 nu s'au făcut alegeri de primar, niciodată. În virtutea unei 
vechi tradiţii satul hotăra prin unanimitate pe cel ce merita să fie gospodarul satului. Au 
fost primari care au condus satul câte 10-15 ani neîntrerupt şi cu mândrie, spun bătrânii 
că mergeau treburile mai bine pe atunci. Chiar astăzi sunt foarte rezervaţi faţă de fră- 
mântările politice. Înclinarea spre izolare, cu toată circulaţia puternică de aici, a păstrat 
neştirbit fondul arhaic al obiceiurilor, limbii şi portului. 

Tineretul abia acum începe să importe produsele de lux ale oraşului. Bărbaţii şi 
femeile înaintați în vârstă şi chiar mai tineri nu se gândesc să părăsească ce au apucat 
dela părinţi. Seamănă cânepă cât le poate ajunge timp de un an pentru toată familia. 
Cămăşi de bumbac nu îmbracă decât la sărbători sau nici atunci. Prin port formele tre- 
cutului trăesc din plin. Bătrânii poartă şi acum plete. Ceoarecii strâmţi, uneori şi largi, 
pieptarul purtat şi în timpul verii şi haina de cea mai simplă croială şi formă ple- 
dează pentru aceeaşi afirmaţie. Haina nu are guler, în schimb mânecile ajung până la 
genuchi. Croiala aceasta e veche de tot şi e proprie cojoacelor ciobăneşti. Tot aşa femeile 
prin pieptănătura specială şi acoperirea capului cu peschir alb, amintesc vremuri de mult 
apuse (fig. 4, 5, 6). 

O dovadă a arhaismului este şi modul de alimentare; foarte sumar şi puţin substanţial. 
Există familii destul de înstărite, cu până la 100 oi, câte 10 vite mari şi peste 60 de jugăre 
de pământ, care se hrănesc neasemuit de rudimentar. Brânză abia dacă vinde unul sau doi; 
căci e de aşa calitate încât nu e căutată pe piaţă. Fabrică un fel de brânză frământată 
nu felii, şi o sărează aşa de tare încât numai ei o pot folosi. Îşi dau seama de lucrul acesta 
şi o mărturisesc singuri, totuşi nu pot ieşi din obişnuinţa care-i înlănţue. 

Poate ca o deprindere din alte vremi, când satul abia se întemeia merişorenii obiş- 
nuesc şi astăzi să întrebuinţeze apă din pârâu, deşi sunt izvoare cu apă cum îi lacrima. 
Nimeni nu se gândeşte să zidească o fântână, cu toate că îndesirea satutui a schimbat 
mult situaţia de altă dată. Bolile aparatului digestiv sunt aproape endemice şi totuşi 
nimeni nu caută leacul ultim. Şi pe această cale se evidenţiază lipsa spiritului de tovărăşie, 
de colaborare pentru binele tuturor. Înţeleg folosul şi rostul fiecărui lucru dar pe lângă 
lipsa de colaborare îi mai stăpâneşte şi o evidenţă nepăsare, de aceea nu pot trece la fapte. 

În ceeace priveşte locuinţa observăm următoarele fapte de un caracter mai general. 
Casele vechi reprezintă tipul general autohton al casei româneşti de munte şi dealuri. 
Nu se observă nicio influenţă a tehnicii sau a tipului săsesc. Construită din bârne cu 
acoperişul înalt de şindrilă şi cu straşina mult slobozită, acoperind pereţii. casa de aici 
e de o simplitate impresionantă, În timpul din urmă datorită fabricilor de cărămidă şi 
țiglă din apropiere (Bănița şi Baia Mare) şi a împuţinării lemnului, sătenii au început să 
construiască locuinţele din cărămidă, tot după planul vechi cu sală în faţă şi cu una sau 
două camere alăturate de tindă. 


Originalitatea vieţii merişorenilor se manifestă şi în distracţiile lor. Ei nu cunosc 
şi nici nu întrebuinţează la petreceri alt obiect de cântat decât fluerul. Lăutari sau 
altfel de cântăreţi nu întâlneşti aici, căci aproape toţi sătenii ştiu „să zică din fluer“. Un 
lucru însă e curios. Aici hora nu înaintează în mersul ei general spre dreapta, cum pare 
a fi natural, ci spre stânga (fig. 8). În felul lor sunt jucători neîntrecuţi şi usturători 
prin strigături. 

Originalitatea satului o constitue pe lângă altele şi inexistenţa unui cimitir pentru 
toate cătunele. Fiecare familie îşi îngroapă morţii în grădina cu pomi, ca peste câţiva 
ani să crească peste morminte. Cultul şi amintirea morţilor sunt şterse aproape cu totul. 
Nu întâlneşti acel stimulent şi acea întrecere dintre urmaşi pentru îngrijirea mormintelor 
şi pomenirea celor dispăruţi, atât de obişnuite în satele cu cimitir. E adevărat că pentru 
unele cătune ar fi foarte greu dacă nu imposibil pe timp de iarnă transportul dela un cătun 
la altul. Însă o manifestare de acest fel nu se vede nici în cătunele cu şosele bune. Mino- 
ritarii dela începutul aşezării lor aici au ales un loc de cimitir lângă biserică, unde au 
îngropat înaintaşii. Românilor însă niciodată nu le-a trecut prin minte gândul de a îngropa 
toți morţii într'un cimitir al satului. Tendinţa spre izolare este evidentă şi pe această cale. 
isa familie prin înaintaşi şi-a înfipt adânc rădăcinile în bucata de pământ pe care 
trăeşte. 


Dacă moravurile şi formele arhaice de vieaţă nu au fost ştirbite şi transformate, nu 
tot aşa s'au petrecut lucrurile în alte laturi ale vieţii satului. Mai întâi locuitorii, deşi 
puţini la număr, nu sunt toţi de origine română. Încă dela mijlocul secolului trecut, pe 
când se costruia calea ferată, s'au stabilit câţiva meşteşugari străini, mai ales Italieni. 
Chiar astăzi singurii meseriaşi sunt numai minoritarii. Românii au rămas tot crescători 
de vite şi muncitori ai pământului. lată situaţia populaţiei pe grupe de naţionalităţi: 


Români Italieni Unguri or 


Cehoslovaci 
sa | e | | îi | a 











(5) 


Relaţiile dintre minoritari şi Români sunt cu totul reduse. Trăiesc în acelaşi colţ de 
pământ dar felul de viaţă al celor dintâi e cu totul diferit de al celor de al doilea. Mino- 
ritarii au împrumutat mult din apucăturile şi moravurile oraşului, păstrând strânse 
legături cu el. 

E important de notat că legături de câsătorie între Români şi minoritari nu se 
contractează. Un Italian se căsătoreşte cu o Unguroaică dar cu o Româncă nu. Explicaţia 
stă în diferenţa izbitoare între ocupațiile şi felul lor de viaţă. Din acest punct de vedere 
e o adevărată prăpastie între cele două grupuri etnice. Niciunul dintre minoritari nu 
are vite şi pământ de muncă în afară de locul cu casa. Majoritatea sunt în serviciul 
căilor ferate, pensionari sau meşteşugari. Îngrămădirea lor în centrul satului (căt. Merişor), 
unde-şi înghesuiesc casele unele în altele, se datoreşte ocupaţiei şi deprinderii lor 
citadine. 

SOCIOLOGIE ROMÂNEASCA, II, 11—412, 
Vintilescu : Merişor, un sat de „momârlani“, 








Fig. 2. — Fotografia reprezintă un peisagiu de pădure cu poene (Răchita) In planul din față e suprafaţa netedă de 
poieni după coasă. In mijlocul ei e un pătul cu fân. In planul din fund se vede pădurea rărită cu totul, iar in copaci 
clăi de fân penttu iarnă. 











Fig. 3. — Un grup de copii din comuna Merigor. De Fig. 4. — Un grup de tineri din Merişor. Important e 
observat imbrăcămintea : băeţii au haine lungi cu mâneci faptul că păstrează portul neîmprumutând nimic dela 
lungi. cămaşa scurtă încinsă cu chimir; în portul fetelor oraş. Faţa blondă, bătând în oacheş, e predominantă. 


e mai multă influenţă de oraş. 


SOCIOLOGIE ROMÂNEASCĂ, II, 11 12. 
Vintilescu : Merlşor, un sat de „momărlani“. 





Fig. 5. — Un gryp de bătrâni din Merişor. Bărbaţii Fig. 6. — Bătrân din comuna Merişor. De observat ple- 
poartă plete şi haină lungă atârnând de umeri. E teie şi simplitatea îmbrăcăminţii. In fund se văd depen- 
caracteristică pieptenătura femeilor. Pieptarul e ne- dinţele casei. 


lipsit în costumul bărbaţilor şi al femeilor. 





Fig. 7. — Casă veche, locuită, din Merişor. Sunt evidente Fig. 8. — Tineretul la horă în Merişor. Hora înaintează 
aspectele arhaice pe care le prezintă: acoperiş înalt cu spre stânga. Tânărul cântăreţ, din fluer conduce el 


straşină mult slobozită, acoperind pereţii. însuşi hora. 


La Merişor, ca şi înalte regiuni retrase ale ţării, dela războiu s'au întins mult bolile 
sociale cu predominanţă sifilisul, care macină populaţia. Sănătatea robustă de altă dată 
e simţitor slăbită, iar prolificitatea, mai ales din cauza sifilisului, a scăzut mult. Nu-ţi 
vine să crezi că într'un sat, aşa de patriarhal în alcătuirea vieţii lui, să găseşti un impu- 
nător număr de familii fără copii. lată rezultatul trist, pe care îl prezintă o clasificare a 


familiilor după numărul copiilor: 
Fam. am. Fam. | Fam. 

fără copii | cu 1 copil | cu 2 copii | cu 6 copii | cu 7 copii |cu8 copii|cu9copii| Total 
(D (2) (3) (7 (3) 9) (10) (139) 


Ceea ce se petrece în Aare pe întinsul ţării vedem în mic la Merişor. Cătunele cu 
familiile cele mai avute din saltlau cel mai mic număr de copii. Aici sunt cele mai numeroase 
familii sterile. Cazul cătunelor: Răchita, Şipot şi Ruseşti e prea cunoscut pentru merişoreni. 
Cătunele Cheea şi Poenari, dai pe cel mai puţin roditor pământ din hotarul 
satului, au numărul cel mai mare de copii. Faptul îl recunosc şi ei căci de multe ori, 
glumind, locuitorii din cele două tabere se jronizează când e vorba de urmaşi. În schimb 
obiceiurile ji suului şi vechea alcătuire sătdască stăpânesc încă strâns pe săteni. Flagelul 
divorţurilot şi al proceselor de altă natură e aproape necunoscut la Merişor. Respectul 
proprietăţii, persoanei şi onoarei vecinului sunt păstrate cu sfințenie, dintr'o deprindere 
moştenită. Bunăvoinţa, ospitalitatea şi prietenia “prapleristice Românului le întâlneşti şi 
aici dar dlircă ascunse sub timiditatea săteanului. 

Merişoreanul se simte umilit şi disprețuit dacă intrând în casa lui nu te poate 
ospăta cu nimic sau nu primeşti ce-ţi oferă el. În desfăşurarea vieţii lui izolate săteanul 
de aici nu s'a gândit ic loclA N să părăsească satul căutând alt mijloc de trai sau să dea 
copiii la meşteşuguri în oraş. 

Nu-i de mirare că acest sat prin aşezat pe două artere de circulaţie nu a fost 
sguduit de influenţa oraşului. Viaţa lui a rămas departe de ele pentrucă accidentele de 
teren nu au îngăduit instalări mai largi pentru staţiunea drumului de fier şi nici investiţii 
de altă natură. Cât priveşte trecutul mai îndepărtat, legătura ce se făcea pe aici între 
cele două regiuni, Oltenia de nord şi Ţara Hațegului, a făcut să se uniformizeze viaţa 
şi să se păstreze pe acelaşi plan arhaic. lar graniţa artificială maghiară a izolat şi mai 
mult colţul acesta de ţară la marginea unui stat cu totul neorganic. 

Poate de acum înainte, cu deschiderea liniei ferate pe valea Jiului, întreaga regiune 
şi deci şi satul Merişor să intre intr'o sferă mai largă de viaţă. Dar va mai trebui mult 
până ce merişoreanul să fie smuls din ale lui şi împins spre ale orizonturi. 


ION VII ESEU 


Sk ELE 0, Na CERĂTOAR 

D CUHEAIMARAMURHȘ 
Pentru Maramureş opinia publică îşi arată necontenit îngrijorarea. De fapt stările 

sociale din această regiune sunt de un aspect şi cu o evoluţie de aşa natură, încăj această 


îngrijorare este pe deplin justificată. 
Dacă s'a scris mult şi deps Maramureş— unde norocul a făcut să se ducă mai 




















Fam. 
cu 5 copii 


(6) 





Fam. 
i | cu 4 copii 


6) 


Fam. 
cu 3 cop 


(4) 





1 Din Zei îi a ţă 1935 a Senei] a i studenţeşti Cuhea. 

buni şi mai tenaci cercetători ca în alte regiuni —au rămas totuşi nerelevate multe din 
manifestările specifice ale vieţii sociale de acolo, singure menite —după cunoaşterea Jor 
integrală —a contura tabloul mişcător de probleme ce se pun pentru această regiune. 

În cele ce urmează vom înfățişa una dintre manifestările specifice ale Cuhenilor, cu 
extensiune şi în alte sate, şi anume: Cetele de secerătoare. 

Înainte însă de a urmări din aproape această problemă facem loc câtorva relatări, 
cari deşi sumare, le găsim foarte elocvente pentru întelegerea ei, sau, pentru înţelegerea 
în genere a vieţii din istoricul şi legendarul sat maramureşean: Cuhea. 


Cuhea, de care este legată amintirea încă trează a lui Dragoş Vodă, este aşezată 
pe valea Izei, la c. 42 km. de Sighet, între Ieud şi Dragomireşti, la distanţă de 2 km. de 
fiecare din aceste sate. Casele sunt extrem de aglomerate. Curțile oamenilor sunt uneori 
aşa de strâmte încât nu e loc nici de întors carul. 

Satul are două părţi: cea care se află în apropierea imediată a Izei, adică partea 
din vale, se cheamă giosani, iar cea care merge de intră sub uşoara coastă, se numeşte 
susani. Părţile acestea de sat au în vieaţa Cuhei o importanţă destul de însemnată. Căci 
se observă într'adevăr un antagonism permanent între locuitorii din o parte şi alta, tinerii 
în special se hârțuiesc de multe ori. Trebue să spunem, ca ceva foarte semnificativ, că 
Cuhenii au o accentuată pornire spre răsbunare. Din cauza aceasta, cum au obiceiul de 
a-şi da foc la case, chiar dacă îl ştiu pe făptaş, nu-l denunţă, ci aşteaptă prilejul nimerit 
de a i-o face. 

Caracterul conservator e pronunţat, favorizat aci, ca şi în restul regiunii, de unitatea 
geografică. Numărul locuitorilor depăşeşte 2.000, dintre cari c. 400 sunt evrei, strecuraţi 
aci din Galiţia în tot decursul secolului trecut. Clasele sociale sunt două : sera Şi 
foştii iobagi. Bocicoelul Mic, un cătun al Cuhei, este locuit numai de foştii iobagi. Intre 
cele două clase există încă un separatism de aşa natură, încât mai nici odată nu vezi 
căsătorii de nemeşi cu fete din neamuri de foşti iobagi. Vechimea satului este impre- 
sionantă. lar pentru familii este o adevărată onoare de a se şti urmaşele cutărui sau 
cutărui ins pomenit în cutare diplomă de înobilare. 

Unele familii (Mareş Bizău, Buftea) sunt atestate încă de prin sec. XIV. Ele sunt 
aşa de încrengate încât se poate spune că alcătuiesc aproape trei sferturi din sat. 
Remarcăm că analfabetismul este de un procentaj foarte ridicat şi anume peste 720/0. 


Sub raportul suprafeţelor agricole, cuhenii sunt săraci. Trăiesc din cultivarea 
puținului pământ, pe care seamănă, de obiceiu, ovăz şi puţin porumb, din creşterea vitelor 
şi a oilor. Dar şi acest păstorit este stânjenit, din mai multe motive: cea mai mare parte 
din munţi au trecut în stăpânirea Cehoslovaciei, iar cei cari au rămas pentru a fi închiriaţi 
de țărani urmează acest curs surprinzător: d-na Pop, stăpâna tuturor munţilor din 
Maramureş — româncă care duce vieaţă liniştită de castel— spre a nu-şi bate capul cu 
țăranii, îşi închiriază munţii unui evreu din Vişeul de Jos, acesta îi trece unui evreu din 
Vişeul de Sus, iar acesta altuia din Sighet, şi, e uşor de înţeles, că abia acum urmează şi 
rândul Românilor, al cuhenilor, de pildă. Nu numai atât. Evreii din Cuhea au devenit 
chiar baci de oi, introducând Stânele cuşere pe fonţi şi Schweizerei-ul, denunţat de 
cercetători drept forme noi de exploatare. Mai există acolo, ceea ce nu cred să găseşti 
aidoma, un sistem ingenios al acaparării bunurilor crude: se cumpără ovăzul încă nesă- 
mănat, viţelul din burta vacii şi chiar cel neconceput încă! Pe ce? Pe zece cutii de 
chibrituri, două kg de petrol şi alte astfel de mărunţişuri. 2) 


2) lată şi fapta unui samsar evreu din Cuhea: Prin August 1935, un ţăran din Vişeul-de-Jos, ducându-se cu 
calul la târg în Vişeul-de-Sus, i-a dat calul şi bani 1.400 lei, pe un alt cal, cu condiţia că dacă nu-i va plăcea calul 
să i-l restitue conform unei obligaţii scrise. Calul nu i-a plăcut, dar evreul uitând de obligaţie il şi vându-se pe al 
lui. Românul i-a lăsat calul care nu-i convenea şi i-a spus căa doua zi vine să şi-l ia pe al său. A doua zi însă când 
s'a întors, evreul îl vându-se şi pe acesta, Nici pretor şi nici notar nu poate să facă nimic. Plânuându-se şeiului 
echipei din Cuhea, acesta pria şetul de jandarmi, l-a chemat la post. Recunoscându-şi pinosațlă consimţi ca să-i dea 
calul pe care il are, Mergând la primărie, s'a constatat că calul, de care era vorba, nu-i aparţine. Vărul său a dat însă 
declaraţie că este şi al lui, aşa căa putut astfel fi trecut pe numele ţăranului înşelat. 

Nu cred să mai existe apoi undeva două Sau trei familii cari să stăpânească 
împreună un singur cal, câţiva proprietati pe un car: dintre care unul are roţile, altul 
trupul carului, iar al treilea loitrele. (De aci şi furtul neobişnuit de o roată de car, de o 
loitră sau proţap). 


Din cele de până aici reiese clar că nici cultivarea pământului şi nici creşterea 
oilor şi cornutelor nu satisfac cerinţele vieţii cuhenilor. Din cauza aceasta ei îşi caută 
de lucru la păduri, drumuri, fabrici şi chiar la secerat în Năsăudul vecin sau în altă parte, 
plecând, de obiceiu, în cete. 


In cele ce urmează vom căuta să urmărim plecările la secerat în regiunile învecinate 
adică în Ardeal, ale Culcer] 

Indeletnicirea aceasta a Cuhenilor este destul de veche. Se pare însă că după răz- 
boiul mondial este mai intensificată. Dintţu început trebue să spunem că cele care 
pleacă sunt de obiceiu femeile. In dibuirea altor câştiguri omul rămâne de obiceiu acasă. 
Numărul cetelor, de bărbaţi şi femei, a fost relativ mic, şi anume opt, ceea ce înseamnă 
doar c. 40— 50 persoane plecate. Dintre cete vom urmări din aproape două, intere- 
sante în mod deosebit. 

Fiecare ceată din cele două îşi alege loc diferit: una pleacă în Năsăud şi alta în 
Someş. Ceea ce întriadevăr le deosibeşte este faptul că una lucrează pe bani, iar alta 
PeimeatE în schimbul lucrului plata în natură, adică grâu. 

ele două cete au şi locul de constituire diferit. Prima a cărei conducătoare este 
Tomăiagă loana (26 ani, analf.) sta constituit în Telci. Acolo fusese servitoare şi plecase 
de acasă cu gândul sau să formeze o ceată sau să se integreze într!o ceată. In Telci, jud. 
Năsăud, unde se vede că există acelaşi proletariat agricol, după informatoarea noastră, 
erau constituite deja alte cete. 

A doua ceată sta format chiar în Cuhea, după dorinţa femeilor cari se cunoşteau : 
Soplunţai Docă, Poenar Ioana, Cicioc Maria, Diac Maricuţa, Vlad loana şi având con- 
ducătoare pe Pop Irina (Dogariţa). Amintim că o altă ceată merge, cu Buitea Maria în 
frunte, deşi are în ceată pe lon Bumbu, în Işfalău, la moşia lui Simion Zăgrean. Dintre 
bărbaţii cari merg tot pentru grâu notăm pe lon Forlă şi Pop Ion. 

Numărul membrilor cetei variază. Oscilează între 4—30. In comună însă din cauza 
numărului prea mic de femei cari pleacă cy regularitate, nu trece nici odată de 4—8, în 
majoritatea cazurilor fiind de 6. Vârsta care se cere secerătoarelor are o scară destul de 
mare. De aceea faptul că fetele pleacă de la 12 ani şi femeile, fireşte până sunt în stare 
să lucreze (Cc. 45 ani) şi să meargă, lasă să se întrevadă posibilităţi mari de participare. 
Fetele mai mici de 12 ani nu sunt primite, exceptând cazurile când ele sunt robuste. 
Aceasta ar fi prin urmare o primă condiţie. O altă condiţie, pentru a fi primită în ceată, 
este ca participanta să aibe acelaşi interes, să fie sănătoasă şi, mai ales, după cum 
sublinia informatoarea, să nu se sfădească ; să aibe, apoi, simţul solidarităţii. 

Timpul de plecare al cetei. Timpul plecării nu se poate lega de o dată anumită. 
Orientarea generală se face după săpatul porumbului: când s'a terminat cu săpatul de 
a doua oară, femeile constituesc repede ceata şi pornesc. Condiţiunile climaterice locale 
nefiind identice cu cele din regiunea unde se duc, de multe ori sosesc prea de vreme, 
adică înainte de a se fi copt grâul. Chiar grupa constituită în Telci, a trebuit să lur 
creze în Năsăud câtva timp la porumb, până ce grâul şia făcut bun pentru secerat. 

Drumul parcurs. Drumul parcurş de cetele pe cari le urmărim, nu este acelaş. De- 
pinde de regiunea unde pornesc. Geata constituită în Telci, are două faze în parcurs: 
drumul cuhencei până în acest sat şi parcursul cetei constitue până la locul de secerat. 
Drumul până la Telci e făcut în mai puţin de o zi, în aşa fel încât, după constituirea re- 


83) D-] Serafim Berbeniţă a înt it b ] t cet letariatului icol î ii A i, î 
gparu țemilarătdi 46 Soctolbeil. Păcat pă căl E îPicue Papă tati pie , SĂ orgatate i Acu sait înt reflaga 
respectivă. 

pede a cetei, se şi porneşte din Telci iar pe la „ujină“ sosesc în Salva, iar seara sunt deja 
în Beclean. Peste noapte rămân aci la un cunoscut, căruia nu i se plăteşte nimic. Este ziua 
de 6 August 1935. A doua zi disdedimineaţă pornesc spre Dej. O bună parte din drum o 
fac cu căruţa, plătind fiecare câte 25 lei. Ajung seara. Drumul prin urmare, a durat două 
zile întregi pentru cuheancă şi o jumătate de zi mai puţin pentru telcence. Şi au străbă- 
tut în acest parcurs, după cum ne asigură informatoarea, 19 sate până la destinaţie. 

Motivele alegerii locului pentru secerat. Dejul nu a fost ales după o prealabilă 
chibzuinţă. Femeile, toate, voiau să meargă la câmpie (Ardeli), după svonul care se lan- 
sase că va veni cineva să le angajeze, dar nu a venit nimeni. De aceia ele au ieşit în 
piață unde a venit gazda şi le-a tocmit aşa: 12 clăi ale omului şi a 13 a secerătoarelor, 
precum şi vama pentru treierat să fie dată tot de proprietar. , 

Revenind la ceata cealaltă însemnăm : porneşte dimeneața din Cuhea, la două zile 
după prima, pe Izvor, o localitate în fundul unei văi din hotarul Dragomireştilor, şi ajung, 
mergând pe drum de ţară, pe Feiad, „unde se află o mânăstire“, iar seara sunt în Hordău, 
satul lui Coşbuc, unde au „mas“ peste noapte. In dimineaţa zilei următoare pornesc din 
nou, iar pe la orele patru după masă ajung în Dumitra de lângă Bistriţa, sat de Saşi. 

Motivele pentru care a fost ales satul de data aceasta se dovedesc puternice. Căci 
de doisprezece ani unele dintre femei merg în acelaşi loc. 

Ce duce fiecare secerătoare. Fiecare femeie care face parte din ceată duce cu ea: 
a) un rând nou de haine; b)o traistă cu merinde şi anume: 3 pite (cam 8 kg.), brânză. 

Hrana. In timpul mersului constă din pită şi brânză. La holdă: 

1. ceata constituită în Telci, care lucrează la Dej: 


Dimineaţa: pâne şi brânză. Ujină : plăcintă cu brânză. 
Prânz: ciorbă de carne. Seara: toşmagi qtăreţei cu lapte). 


De multe ori, neregulat le servea seara şi mămăligă cu brânză. 
2, ceata constituită în Cuhea, care lucrează în Dumitra. 


Dimineata : pâne şi lapte, Ujină : pâne goală. 
Prânz: zamă cu pece (carne), Seara : pastăi (fasole verde) şi picioci (cartofi). 


La întoarcere, propietarul din Dej a dat fiecărei secerătoare câte o pită şi puţină brânză, 
ca mulţumire pentru felul cur a decurs lucrul. Cealaltă ceată nu a primit nimic dela 
propietar, şi femeile au mâncat pe drum numai pâine cumpărată, brânza fiind prea scumpă. 

Alte cheltueli. De la Dej până la Salva, grâul cuvenit secerătoarelor a fost adus de 
propietar. De aci fiecare şi l-a cărat pe cont propriu. Tomăiagă Ioana a plătit, ca şi alte 
femei din Dragomireşti, 35 lei la o trăsură până în această comună. E vorba deci, tot de 
un sat maramureşan cu cete. Cealaltă ceată nu a avut nici o altă cheltuială. 

Conducerea cetei. Trebuie să ne oprim puţin la conducerea cetei. Una dintre femei 
are acest rol. Datoria ei este: de a trata cu proprietarul in orice chestiune, a face târgul, 
a menţine ordinea, a interveni în discuţii autoritar şi a nu le lăsa pe femei să se certe. 
Ea nu are pentru acest rol nici.o retribuţie în plus. 

Motivele seceratului cu cuheni. Se seceră cu cuheni sau cu femei din altă parte, fiindcă 
suprafeţele de teren cultivat din regiunea respectivă sunt mari, iar ţăranii sunt ei în- 
şişi ocupați cu seceratul. Intr'o măsură se poate spune că ar trona legea cererii şi a ofertei, 
deşi în generel cota este fixă. In regiunile apropiate de secerători, când se lucrează pentru 
plata în natură, învoiala este de obiceiu ştiută : 13 clăi ale propietarului şi una a seceră- 
toarelor ; în regiuni mai îndepărtate, când e vorba de retribuţia în natură, 10 —11 clăi 
pentru proprietar şi una pentru secerătoare. 

Evaluarea muncii. Ceata Dej a secerat 15 jugăre. Făcea zilnic 35-40 clăi. In total 
au ieşit 350 clăi. Cum ele n'au lucrat decât 9 zile, revenea câte 3 clăi pe zi, la c. 38 clăi 
medie pe zi. Femeile din ceata cealaltă, plătindu-se câte 5 lei de claie (0 claie e formată 
din 20 de snopi), au primit în medie, zilnic, câte 35 lei. Deci fiecare s'a întors cu c. 450 
lei, plata făcându-se la sfârşit. 

Obiceiul cununii. Femeile secerătoare fără îndoială că au un rol de colportoare. 
O strigătură bună de a lor, cu care au venit de acasă sau au auzit-o în altă parte, spusă 
cu un prilej, o horă sau joc, fiindcă ele frequentează jocurile, va îi prinsă numai de cât ; 
tot aşa şi ele la rândul lor duc acasă tot ce le-a plăcut mai mult, ba chiar rup din deprin- 
derea acelora în mijlocul cărora au stat fie chiar temporar şi, ceeace ne pare foarte sem- 
nificativ, este practica pe loc a obiceiurilor locale, cum este de pildă obiceiul cununii, 4) 
general în județul Năsăud şi parte din Someş. lată aci cum a fost practicat de secerătoa- 
rele cari au lucrat în Dej, după informatoarea menţionată. 


Pe drum: 
De une cununa vine, Mai de mult am sh'i venită, 
Rămân ţarine pline. Da ni-o fo holda încâlcită, 
De une cununa pleacă, Cărarea neptisocită. 
Rămâne țarina întreagă. Coboară cununa dila munte, 
Săcerat-o fetele, Şi noi ţinem să o ude. 
Holdă ca peretele. Nu ştiu văile o;săcat, 
Mai de mult am sh'i plecată, Or ficiorii s'o culcat. 
Da ni-o fo holda picată Nu ştiu văile o stăpşit, 
Şi cărarea necălcată; Or ficiorii-o adormlt. 


„Sosim la gazdă, înconjoară fata şi noi două masa şi zicem“: 


S'o lăudat gazda nost Da să nu sh'ie de la uşe 
Că are un ficior frumos, ŞI nici dela pat înholbat cu guşe. 
Să ne ieie cununa dios. 


lar una din ele începe: 


Uită, uită că vine Şi aseară-o fo pin sat, 
” Unu încet şi moale — Mă tem că n'o sh'i curat! 
Mă tem c'o pus mâna pe poale! 


Dar gazda intervine atunci : 


E curat fecioru nost! 


„Şi apoi ia cununa un băiat ca de 10 ani şi o pune pe masă şi ne bagă pe noi la masă. După 
aia o pune într'un cui şi o ţâne până să usucă“. 
lată ce spun şi flăcăii în timpul când se duce cununa spre casă şi se udă fata: 


Cununiţă râurată, Cu apă de la cergău. 
Trebui-o-ai adăpată, Cu vin de la făgădău. 


In concluzie, trebue să spunem că din cauza unei pauperizări accentuate, cuhenii, mai 
ales cuhencele, pornesc de ani de zile, în special după războiul mondial, în Ardeal, în 
timpul secerişului cu scopul de a câştiga bani, sau, cum spune Tomăiagă loana, de a 
face „rândul mâncării“, luând grâu în schimbul seceratului. Numărul acestor cete în Cuhea 
uneori trec de zece. Cetele de multe ori se formează cu femei din alte sate, pe baza cu- 
noştinţelor anterioare făcute în regiunea de secerat sau cu altă ocazie, la baza constitu- 
irii lor fiind prietenia, cu verificarea puterii de muncă, onestităţii şi spiritului de ordine. 


FLOREA FLORESCU 


1) Descris de Dimitrie Cantemir în Descriptio Moldaviae, în formă apropiată, sub numele de Drăgaica. 

SEMNIFICAȚIA ALEGERILOR DIN DECEMVRIE 1937 
ÎN EVOLUȚIA POLITICĂ A NEAMULUI ROMÂNESC 


Cuvântul politică are un înţeles larg. In rândurile ce urmează nu se ia însă în seamă 
nici înţelesul de ştiinţă a organizării Statului, nici cel de artă a guvernării popoarelor, ci 
acel mai restrâns de activitate ce are drept scop schimbarea stării spirituale sociale 
sau economice dintr'o țară într'un moment oarecare. Intr'adevăr, se poate uşor observa 
că activitatea numită în limbaj comun „politică“, este o activitate al cărui scop denumit 
doctrină, ideologie, program, tinde spre o modificare a unei stări de lucruri existente. Cu 
alte vorbe, dăm cuvântului politică înţelesul pe care-l are în vorbirea zilnică 1). 

Activitatea politică, în înţelesul pe care-l dăm aici, nu a putut exista decât dela 
apariţia capitalismului care a înlăturat economia patriarhală cu ierarhia socială rigidă şi 
imuabilă ; în „ancien râgime“, politica era atributul exclusiv al monarhului. In era nouă, 
în faţa unei schimbări din ce în ce mai grăbite a structurii economice şi implicit a celei 
sociale, apar conflicte de interese sau idealuri, de neîmpăcat în multe cazuri. Pentru apă- 
rarea acestor interese se constitue partide politice, adică asociaţiuni de partizani ce re- 
prezintă numai o „parte“ din totalitatea naţiunii, cu scopul de a face să triumie idealul 
sau interesul ce le-a format justificarea constituirii. | 

Partidul politic apare astfel ca instrumentul schimbărilor în structura socială şi e- 
conomică. Totul se face prin partidul politic. Astfel încât tot ce este ideal sau interes 
deosebit, ajunge să se grupeze în partidul politic : realităţi locale, deosebite dela o re- 
giune naturală sau istorică la alta, — stări de spirit trecătoare în timp, dar care isbutesc 
să lase urme durabile, — interese sau idealuri generale ale naţiunii, — nu se pot manifesta 
decât prin intermediul partidului politic. 

Deaceea, un studiu al vieţii politice de astăzi, în ce are viu şi ce este cu adevărat, 
nu poate fi rezumarea Constituţiei, a legii administrative şi a legii electorale, ci o cer- 
cetare a partidelor politice. 


|. Evoluția politică modernă a neamului românesc. O cercetare politică nu este 
deplină dacă nu se are în vedere o concepţie sintetică despre ţara supusă cercetării. 

România este o unitate geografică: un şir rotund de munţi ce cuprind un podiş, 
unde s'a zămislit națiunea română. În vremuri grele, poporul român a locuit la munte, în 
depresiunile dintre munţi, unde viaţa era mai înlesnită ; în vremuri de linişte, s'a coborât 
la câmpie unde avea posibilitatea să ducă o vieaţă mai bogată deşi mai nesigură. 

Dar România este şi o ţară de răspântie, care priveşte în parte spre sud, spre Me- 
diterana de unde a venit influența Bizanțului, dar mai târziu invazia turcească ; spre 
răsărit, de unde au venit năvălitorii, dela Huni până la Tătari şi de unde am avut în 
veacul al XVIII-lea şi al XIX-lea presiunea moscovită ; spre apus, unde stăpânirea un- 
gară s'a continuat prin presiunea politică a monarhiei Habsburgice. 

Influenţa străină nu a fost numai politică, ci mai cu seamă spirituală şi economică. 
Poporul român nu a fost numai sub presiune străină, ci s'a căutat falsificarea spirituali- 
tăţii lui şi menţinerea într'o stare de iobăgie economică, ce nu-i permitea ridicarea la o 
viaţă mai bună sau în ierarhia socială. 

In 1918 se realizează unitatea politică: unitatea spirituală şi economică era un 
deziderat neîmplinit încă. 


3) Ar urma ca un corolar, să nu existe activitate politică conservatoare, adică de menţinere a ordinei sociale 
existente, Concluzia este numai aparent logică. In fapt, o politică conservatoare există, dar numai când a apărut miş- 
carea de schimbare a stării existente şi ca o contra-pondere a ei. : 

Istoria României dela Unire încoace este lupta pentru împlinirea unităţii spirituale 
şi economice; tendinţă manifestată pe calea politicei de unificare administrativă şi judi- 
ciară, ce a făurit un cadru unitar formal vieţii sociale; pe calea politicei de educaţie 
ce a urmărit trezirea conştiinţei adormite şi ridicarea nivelului instrucției;  în- 
sfârşit, pe calea ridicării economice prin pătrunderea Românilor în domeniile până acum 
oprite, în special în credit şi în industrie. 

De multe ori, în calea acestei politici s'au făcut greşeli. Astfel necesitatea de unifi- 
care a devenit de mai multe ori exagerare unificatoare, încercându-se un acelaşi cadru 
juridic pentru realităţi deosebite. Pătrunderea Românilor în credit şi industrie nu a fost 
urmărită cu perseverenţă, pierzând chiar poziţii deţinute demult., 


Un fapt de ideologie a contribuit la falsificarea vieţii politice româneşti: mentali- 
tatea de lege-normă; conducătorii politici, din dorinţa de ridicare a stărilor dela noi, 
influenţaţi fiind de concepţia idealistă a revoluţiei franceze, au elaborat legi ce nu se 
potriveau situaţiei noastre sociale, ci reprezentau un stadiu mai evoluat, — din convin- 
gerea că astfel ajută progresului social. De aci a rezultat deosebirea între formă şi fond, 
relevată de Maiorescu încă din 1868 în „Contra direcţiei de azi în cultura română“, dar 
care observaţie rămâne valabilă şi astăzi. 


Dar cauzele adânci ale acestei stări de fapt, erau altele. Numărul celor ce se intere- 
sează efectiv de politică, sau mai bine zis numărul acelora ce pot face, adică influenţa 
efectiv, schimbarea stării sociale, — este redus. Datorită, nu unor însuşiri de rassă, ci 
unui trecut istoric nesigur, — între clasa conducătoare, a celor puternici, a celor bogați, 
a celor ce pot influenţa politica (să zicem a guvernanţilor) şi a celorlalţi, a guvernaţilor 
există un drum greu de străbătut. Existenţa unei masse numeroase, dar rămasă fixată în 
obiceiurile şi tradiţiile ce devin pentru guvernanţi „incultură are ca urmare un fel de 
imperfect, chiar straniu, de aplicare a legilor. Guvernaţii nu reacţionează împotriva unei 
legi greşite sau periculoase : i se adaptează, dar o golesc de conţinutul ce l-a avut în 
mintea autorilor ei. Inexistenţa unei clase de mijloc a agravat prăpastia între guvernanţi 
şi guvernaţi prin faptul că n'a putut crea şi pregăti personalul subaltern calificat pentru 
aplicarea legii în spiritul ei. 

Rămasă astfel fără contact cu clasa guvernaţilor şi fără personal ajutător calificat, 
clasa conducătoare, redusă ca număr, sa concentrat în capitala ţării, unde s'a răs- 
boit pentru a dispune de dreptul de ordonanţare al încasărilor statului. Rezultatul a fost 
un regim administrativ centralizat în care toate hotăriîrile se iau în capitală, omul politic 
se ocupă în primul rând de îmbogățirea sa proprie, iar provincia recurge, în caz de 
nevoie, la deputat, singurul om cu trecere la centru. 

Regimul politic imaginat în ţări cu altă structură socială, a luat astfel la noi forme 
specifice. Din această cauză, partidul politic se transformă din reprezentant al unor 
interese sociale în grupuri de partizani, preocupaţi exclusiv de obţinerea guvernării şi a 
avantajelor ei. 

In cadrul local partidul politic se rezolvă în o serie de satrapii locale, unde rolul 
hotărîtor îl are un singur om ce devine stăpân efectiv, nu numai politic, al județului. Un 
singur om hotărăşte repartiţia avantajelor de Stat, un singur om hotărăşte ierarhia drep- 
turilor şi obligaţiilor. Iar lipsa de instrucţie a unei mari părţi din populaţia noastră are 
drept urmare politică un rol excesiv de important al deputatului, care devine reprezen- 
tantul intereselor locale faţă de atotputernicii dela Bucureşti. Toate interesele, chiar cele 
mai justificate şi mai drepte, nu se pot rezolva decât prin intervenţia deputatului, de- 
semnat cel mai adesea tot de satrapul local. 

In sfârşit, mărirea ţării, complicarea administrativă şi aşezarea socială, au desvoltat 
în cel mai înalt grad un drept de petiţionare ce rezida în adâncurile sufletului românesc. 
Cu jalba 'n proţap a venit totdeauna românul. De când administraţia noastră a luat 
forma occidentală, cei ce au drept şi chiar cei ce n'au, uzează de dreptul de petiţionare, 
ori decâteori li se pare că ar avea de revendicat ceva. Administraţiile sunt aglomerate de 

cantităţile imense de petiţii, venite din toate părţile ţării şi care cer, de cele mai multe 
ori, nu aplicarea legii, cât scutiri de aplicare a legii. 

Cauza acestei exagerări ne apare tot mentalitatea de lege-normă. Legea-normă este 
abstractă şi deci totdeauna prea severă. Cei izbiţi de aplicarea ei sunt astfel tentaţi s'o 
eludeze. 


II. Partidele politice din România. Cea dintâi acţiune politică, ce are caracterul 
unei acţiuni de interes general, din istoria modernă a Românilor, este mişcarea de ridi- 
care împotriva cotropirii străine, împotriva elementului grecesc şi care, profitând de o 
conjunctură politică favorabilă, reuşeşte să înlăture desemnarea domnitorilor ţării dintre 
Fanarioţi (1821 — 1822). Odată cu această mişcare, care este mai mult a boerilor români 
împotriva celor greci, pentru a profita de câştigurile acestora, apare un curent influențat 
de ideile de libertate şi egalitate ale revoluţiei franceze (Vasile Mălinescu, Dinicu Golescu) 
care îşi are reprezentanţi mai cu seamă în rândurile boerimii mici, încercarea de consti- 
tuţie din anul 1822 din Moldova reprezintă această stare de spirit. Paralel cu agitația 
boerimei mici, se mişcă şi țărănimea ce ameninţă cu „cugetul nesupunerii franţuzeşti“* 
(1804). Ideile de libertate şi egalitate, împreună cu cele de emancipare a ţăranilor vor 
avea o urmare politică imediată: mişcarea împotriva străinilor, numită partid naţional, 
se rupe în două părţi ce vor da naştere cu timpul partidelor conservator şi liberal. 


Partidul conservator este partidul marei boerimi, a privilegiaţilor ce luptă împo- 
triva ideilor noi ce le-ar restrânge sau desfiinţa privilegiile. În ocaziile mari în care exis- 
tenţa ţării este în joc, acest partid apare totdeauna alături de celălalt pentru apărarea 
ţării. Revoluţia din 1848 din Muntenia aduse însă spărtura definitivă. Desființarea privi- 
legiilor prin divanurile ad-hoc şi convenţia din Paris (1857 — 1858) împreună cu împro- 
prietărirea țăranilor, realizată de Cuza-Vodă, slăbesc definitiv partidul conservator: în 
domnia lui Carol |, acest partid va juca rol politic mai însemnat numai între 1871 — 1876 
şi 1888— 1895, datorită unui complex de împrejurări în care intrau imposibilitatea pentru 
partidul liberal de a guverna în acele intervale de timp, spiritul politic al lui Lascăr Ca- 
targiu şi aportul adus de un grup de intelectuali, grupaţi în jurul societăţii „Junimea“. 
După moartea lui Lascăr Catargiu (1899), partidul conservator duce o vieaţă de veşnice 
lupte interne ce culminează în dizidenţa partidului conservator democrat (1908) cu 
avocatul isteţ Take lonescu şi apoi la dispariţia totală datorită atitudinii germanofile 
din timpul războiului de întregire, introducerii votului universal şi împroprietăririi ţăra- 
nilor, ce-i distrug însăşi baza politică, (partidul ce se intitulează astăzi partid conservator 
este o formaţie nouă: v. mai jos). 


Partidul liberal începe prin a fi partidul boerimii mici şi nu poartă încă numele de 
liberal: sunt roşii. Acest nume se va generaliza abia după 1866. Centrul lui va fi Muntenia, 
unde se strâng laolaltă boeri mari, Goleştii, Câmpinenii, Creţuleştii cu boernaşi, Brătienii, 
Magheru şi cu oameni culţi ridicaţi de jos, ca Heliade, Tell. Liberalii împing la alegerea lui 
Alexandru-loan Cuza ca domnitor al ambelor principate în 1859. Dar între ei şi domnitor 
se va isca o divergență, întrucât Cuza dădea precădere ideilor de egalitate şi de emanci- 
pare socială, pe când liberalii dădeau întâietate libertăţilor politice. Această divergență îi 
va face pe liberali să colaboreze cu conservatorii la detronarea lui Cuza (1866) şi să fie 
autorii (prin Il. Brătianu) aducerii în ţară a principelui străin, Carol 1 de Hohenzollern. 

Dela urcarea pe tron a lui Carol 1. (10 Mai 1866) vieaţa politică a României mici şi 
apoi a României mari a fost dominată de acest partid (din cei 72 de ani ce au trecut de 
atunci, România a fost guvernată în 39 de ani de partidul liberal). Partidul s'a alcătuit 
cu încetul din o sumedenie de grupuri şi nu poate fi considerat definitiv constituit decât 
după ce I. Brătianu formează în 1876 un guvern ce va rămâne doisprezece ani. Conducă- 
torii acestui partid au fost, după Il. Brătianu, care moare în 1891 — fratele lui, Dumitru 
Brătianu (1891 — 1892), Dimitrie Sturza (1892 — 1909), fiul cel mare al lui 1. Brătianu, 

Ion I. Brătianu (1909— 1927), iar în anii din urmă fratele lui lon I. Brătianu, Vintilă 
Brătianu (1927-1930). 1. Q. Duca (1930—1933), şi al treilea frate al lui Ion I. Bră- 
tianu, Dinu Brătianu. 

In România mică, sub regimul electoralal colegiilor restrânse, partidul liberal a fost 
partidul burgheziei orăşeneşti ; târziu, după 1900, sub influenţa lui Spiru Haret, a început 
să-şi facă organizaţii la sate. Introducerea votului universal şi întregirea, la care s'a 
adăugat faptul că s'a prezentat în epoca de până la 1928, ca singura forţă guvernamen- 
tală, l-au făcut să treacă prin o criză gravă. La alegerile din 1928 n'a obţinut decât 
6,60/, din totalul voturilor. Refacerea a fost rapidă şi după Noembrie 1933, partidul libe- 
ral a guvernat iarăşi România patru ani. 

Repartiția geografică a acestui partid este foarte interesantă. La alegerile din De- 
cemvrie 1933, când a întrunit 510%/ din totalul voturilor pe ţară, a obţinut peste 40%/, din 
voturile în toate judeţele din România mică, în Banat, judeţele dela graniţa ungară şi 
câteva judeţe din Basarabia. Regiunile unde s'a dovedit mai slab au fost câteva judeţe 
din Transilvania, fie citadele ale partidului naţional sau ale lui luliu Maniu personal (Alba, 
Sălaj, Făgăraş, Turda), fie centre de minoritari (Mureş, Ciuc, Trei-Scaune). De asemeni 
partidul liberal este dominat în nordul Bucovinei şi în două judeţe din Basarabia (Bălţi, 
Getatea-Albă) de populaţia minoritară de o parte şi de populaţia românească ce votează 
partidele naţionaliste, iar în cazul special al judeţului Soroca de personalitatea lui C. 
Stere. In România mică, judeţul unde liberalii s'au dovedit mai slabi a fost judeţul Muscel, 
care este fieful politic al şefului. țărănist |. Mihalache. 

Privind alegerile din 1932, când, în opoziţie, partidul liberal a obţinut 13,6%, din 
totalul voturilor, se obsearvă aceeaşi repartiție a voturilor: în aproape toate judeţele 
României mici partidul liberal obţine peste 15%, din voturi: excepţiile sunt puţine şi 
şi chiar acolo proporţia voturilor este aproape de 15%/,. Cu excepţia judeţelor Durostor 

i Caliacra, unde alegerile sunt totdeauna extrem de guvernamentale, în niciun judeţ din 
A omania mică, partidul liberal nu are mai puţin de 10%/, din voturi. Situaţia se răstoarnă 
în provinciile alipite. Abia în patru judeţe din aceste provincii, partidul liberal are, în 
1932, peste 15%, din voturi: două din Basarabia, Lăpuşna şi Orhei, unul din Bucovina, 
Câmpulung şi unul din întreg Ardealul, Sibiu. 

Forţa partidului liberal este, în prim rând, burghezia oraşelor, al cărei exponent a 
fost încă dela 1848 (prin presiunea comercianților bucureşteni au impus liberalii alegerea 
lui Cuza în 1859). Dela dispariţia partidului conservator, este stăpânul politic al oraşe- 
lor die România mică, inclusiv Bucureştii. In Decembrie 1933, liberalii auavut 620%/, din 
voturile Bucureştilor; chiar în opoziţie, în 1932, au avut 39/, din totalul voturilor la 
Bucureşti, faţă de numai 230%/, ale guvernului (naţional-țărănist). 

In afară de stăpânirea burgheziei oraşelor, partidul liberal a pătruns în sate, în deo- 
sebi în epoca 1928-1933 când s'a pus problema conversiunii datoriilor agricole. Cum par- 
tidul liberal a evitat la început să ia o atitudine hotărîtă în favoarea acestei conversiuni, 
a cules sufragiile ţăranilor bogaţi şi a creditorilor satelor. Partidul a mai avut în câteva 
judeţe „electori“ puternici, adică oameni ce având trecere la „centru“, au putut satisface 
interesele particulare şi publice ale locuitorilor judeţului: prin această grije se explică 
majorităţile mari obţinute în unele judeţe. 

Partidul liberal s'a grupat în jurul societăţilor de credit, această orgarizare culmi- 
nând cu înfiinţarea Băncii româneşti (1911), care în consiliul de administraţie cuprinde 
un adevărat consiliu de miniştri. Prin creditele acordate de bănci s'a putut înfiripa o in- 
dustrie şi chiar un fel de burghezie. Armătura bancară şi industrială a partidului i-a 
constituit puterea şi l-a făcut să reziste clipelor grele. 

Intre această organizaţie şi ceilalţi liberali s'a produs în anii din urmă un conflict; 
ceilalţi liberali sunt fie tineri, ce n'au apucat vremurile vechilor liberalii, fie bătrâni, dar 
fără sentimentul tradiţiei liberale. Presiunea acestor oameni a permis partidului liberal 
să se menţină la guvern cu GQ. Tătărăscu, în timp ce grupul bancar şi industrial era gru- 
pat în jurul lui Dinu Brătianu. 

Un alt partid cu existenţă tot atât de veche este partidul naţional din Ardeal. 
Acest partid a fost reprezentantul Românilor din Ardeal în faţa stăpânirii şi opresiunii 
maghiare. De aceea nu s'a organizat după normele obişnuite în România mică: organin 
zaţii în fiecare judeţ cu listă de membrii înscrişi, comitet cu ambiţii, cotizaţii şi pretenţii 
în cazul venirii la putere. Fiind reprezentantul Românilor dintr'un judeţ (sau comitat, cum 
se spunea pe vremea Ungurilor) şi neavând speranţa de a contribui la formarea unui gun 
vern maghiar, partidul naţional avea în judeţ sau comună câte un om de încredere, ce 
răspândea lozincele de luptă. 

Partidul naţional român (din Ardeal) s'a constituit în fapt la 1848 când a fost conu 
vocat poporul la Blaj, spre a hotărî asupra atitudinei ce urma să se ia prin ameninţă= 
toarea unire a Transilvaniei cu Ungaria, şi era de natură să înlăture ultimele autonomii 
şi libertăţi locale, dând pe Români pradă Ungurilor. Simion Bărnuţ a apărut atunci ca 
reprezentantul tuturor Românilor, al celor ortodocşi şi al celor uniţi, Prin înfrângerea 
Ungurilor (1849) organizarea politică a Românilor a putut creşte şi desvolta, deşi în 1867 
a intervenit instituirea dualismului austromungar. După ajungerea la guvern a lui Colon 
man Tisza (1875), când se accentuează politica de maghiarizare, partidul naţional, conu 
stituindu„se formal hotărăşte (1881) să nu se mai prezinte la alegeri, inaugurândusse 
politica de pasivitate. Inspiratorul ei a fost loan Raţiu şi episodul cel mai important a 
fost încercarea (1892) remiterii unui memorandum, împăratului, la Viena (nu regelui, la 
Budapesta). Au urmat o serie de procese şi condamnări ce au mărit spărtura între 
Români şi Unguri. Moartea lui Raţiu (1902) şi ivirea unei generaţii tinere au schimbat 
metoda de luptă partidul naţional, adoptând tactica de prezentare la alegeri, zisă actiu 
vistă (1905). Generaţia nouă: Aurel Vlad, luliu Maniu, Al. Vaida„Voevod, au dus apoi 
lupta cea mare cu omul care domină viaţa politică a Ungariei dela 1903 până la asasin 
nare în 19!8, fiul lui Coloman Tisza, Ştefan Tisza. 

După războiul mondial, partidul naţional a avut o atitudine de expectativă până 
când a fuzionat (1926) cu partidul țărănesc, format în România mică. Partidul rezultat a 
primit numele de partid naţional-ţărănesc. 


Mişcarea ţărănimii din România mică a avut drept urmare constituirea unui orga 
nism politic, după emanciparea politică. In Decemvrie 1918, un apela! lui |. Mihalache, 
învăţător în judeţul Muscel, întrunea o serie de adeziuni, în special în judeţele din Munu= 
tenia, unde obținea dela primele alegeri, din 1919, 29%, din totalul voturilor, Acestui 
partid îi venea în ajutor aportul însemnat al partidului țărănesc basarabean, care a 
obţinut, în 1919, 79%/, din totalul voturilor basarabene. In 1922, în alegeri nu tocmai 
libere, partidul țărănesc obţine încă 19,8%/, din voturi în Muntenia. 

De altiel, forţa acestui partid este Muntenia, şi în special judeţele de deal din Mun= 
tenia. El reprezintă o ridicare socială a păturii ţărăneşti. Nu ţăranii săraci dela munte 
sau cei ce s'au ridicat abia prin expropriere, dela câmpie, au constituit partidul şi imau 
format puterea, ci ţăranii dela deal, relativ înstăriți, cu o viață superioară, care au năzuit 
astfel, după bună stare economică, să se ridice în ierarhia socială şi politică. Situaţia s'a 
menţinut după fuziunea din 1926 cu partidul naţional din Ardeal, dar a devenit vizibilă 
mai cu seamă după ce partidul a dat înapoi dela marea popularitate pe care o dovedise 
în 1928 (78%, din totalul voturilor). Astfel, la alegerile din 1932, partidul fiind la guvern, 
când a avut 40,3%, din totalul voturilor pe ţară, la judeţele de munte din Muntenia (Goriu 
Dâmdoviţa) a obţinut 56%, din totalul voturilor. Graţie acestor judeţe, a putut atunci 
partidul să obţină 40%/, pe ţară. 

In epoca de până la 1931, partidul naţionalsţărănesc a avut cea mai importantă 
massă electorală. Uzura guvernării din 1928/931, agravată prin criza economică şi schimu 
barea condiţiunilor politice, precum şi o serie de defecţiuni, lsau slăbit, făcândusl să ob- 
ţină la alegererile din Decembrie 1933 numai 14%, din totalul voturilor pe ţară. Dar de 
atunci, partidul s'a refăcut şi a obţinut succese la o serie de alegeri parţiale, unde s'a 
măsurat în special cu nou înfiinţatul partid naţionalscreştin. 

Partidul naţional țărănesc a trecut prin o serie de crize ideologice. Dela extremis- 
mul programului partidului țărănesc din 1922, în care susţinea realitatea socială a lup- 
tei de clasă, programul din 1926 al partidului fuzionat însemna o moderare însemnată ; 
totuşi, împrejurările imediate ale guvernării au făcut ca nici acest program minimal să 
nu poată fi aplicat. Dar criza agricolă a agravat nemulţumirile ţărănimii: după exploa- 
tarea în procesul de circulație, la bancă şi cămătari, scăderea preţurilor produselor 
agricole aducea un dezechilibru între preţul produselor vândute de ţărani (agricole) şi 
prețul produselor cumpărate de ţărani (industriale). Partidul naţional-țărănesc nu s'a o- 
cupat destul, în cursul guvernărilor sale, de satisfacerea acestor nevoi: țărănimea înce- 
puse să ezite în simpatia ei. Reacţiunea s'a făcut în partid prin discursul dela Câmpu- 
lung (10 Septemvrie Acel A lui 1. Mihalache, care a însemnat reîntoarcerea sore 
vechea ideologie ţărănistă. După retragerea guvernului Vaida (Noemvrie 1933), partidul 
a aclamat şef pe |. Mihalache şi în Februarie 1935 şi-a votat un program nou, hotărît în 
limitele discursului dela Câmpulung. î 


Profesorul N. Iorga a început de mult o acţiune politică. Imprejurările meschine 
ale politicii din România mică, prăpastia dintre clasa conducătoare şi guvernaţi, înstrăi- 
narea acestei clase conducătoare, împrejurările răscoalelor ţărăneşti din 1907 au făcut 
din profesorul de istorie universală conducătorul unei acţiuni politice naţionaliste. Ales 
pentru întâia oră în Parlament în 1907, N. lorga va constitui împreună cu A. C. Cuza 
partidul naţionalist-democrat cu aspectul unui partid de cărturari, ce se strângea vara la 
cursuri libere la Vălenii-de-Munte. 

După războiu profesorul N. Iorga se despărţea de profesorul Cuza, partidul obţine 
succes la alegerile din 1919 şi în jurul său se constituie „blocul parlamentar“ ce susţine 
guvernul Vaida. Până în 1926, profesorul lorga va sta alături de partidele naţional şi 
țărănesc. După 1926 va rămâne singur, jucând un rol de mare inspirator al guvernelor 
şi de animator al credințelor. Intre 1931/932 va încerca o experienţă politică nouă, pre- 
zidând un guvern de tehnicieni, oameni în afară de partide. 


In cursul războiului de întregire s'a relevat un om, carea dovedit nu numai geniu 
strategic şi pricepere tactică, ci şi preocupare faţă de moralul şi buna stare a soldatului. 
Preocuparea faţă de buna stare a celor umili era un lucru nou în România. Țărănimea a 
răspuns dând o popularitate nemai întâlnită generalului Averescu: la alegerile din 1920 
a obţinut 50%, din totalul voturilor din România mică ; faţă de fărămițarea de atunci a 
voturilor în o sumedenie de liste locale şi regionale, totalul era impresionant. După gu- 
vernarea din 1920/921, la alegerile din 1922 obţine încă 80, din totalul voturilor din Ro- 
mânia mică. Partidul format în jurul generalului Averescu reuşeşte să treacă peste defec- 
ţiunea lui C. Argetoianu (1923) şi să dea o nouă guvernare în 1926/927. De atunci însă, 
partidul poporului a obţinut un număr redus de voturi. Alte defecţiuni culminante prin 
plecarea lui O. Goga (1932), l-au făcut să nu mai poată obţine nici 20%/, din totalul vo- 
turilor pe ţară, ceea ce, în conformitate cu legea electorală din 1926, îi răpeşte dreptul de 
a avea un mandat în Camera deputaţilor. Totuşi, personalitatea generalului Averescu 
(dela 1930 mareşal) menţine părtidul poporului în actualitatea politică. 


Unul dintre partidele cele mai vechi din România este partidul socialist. Format 
în preajma anilor 1880 în jurul revistei „Contimporanul“ şi cu colaborarea unor fii de 
boeri (revoltați probabil împotriva autorităţii părinteşti şi prin analogie împotriva sta-, 
tului existent), a trecut între 1898—1900 în partidul liberal, unde a format „tinerimea ge- 
neroasă“ în jurul lui Ion 1. Brătianu şi a lui C. Stere. 

Partidul socialist reînvie în 1908-1909 sub inspiraţia uuui bulgar din Dobrogea, 
Christian Racovsky; expulzat din ţară de un guvern liberal, Racovsky poate să se întoarcă 
sub un guvern conservator şi să activeze pentru creşterea partidului. 

Revoluţia rusă şi întregirea, prin aportul unor provincii industrializate cu populaţie 
muncitorească ce avea conştiinţă de clasă, au dat un avânt mare partidului socialist 
(deşi Racovsky rămâne în Rusia bolşevică, unde va ajunge, un timp, om mare). La alege- 
rile din 1919 partidul a obţinut 250/, din voturi în judeţul Prahova şi 13%/, din voturi în 
judeţul Ilfov. Proporția s'a menţinut la alegerile din 1920. in 1921, însă, sciziunea între 
socialişti şi aderenţii la internaţionala a 3-a din Moscova (comunişti), urmată de măsurile 
de represiune luate împotriva comuniştilor, ce aruncaseră o bombă în Senat (la 8 De- 
cemvrie 1920), au sfărâmat partidul. La alegerile din 1922 poate să aleagă abia un de- 
putat. Partidul nu-şi va reveni decât în 1928, când va prezenta câţiva candidaţi pe 
listele naţional-ţărăniste şi va obţine la alegerile din 1931 şi 1932 puţin peste 30%/, din 
totalul voturilor pe întreaga ţată. Dar, de atunci a dat iarăşi înapoi. Muncitorimea a 
trecut la „dreapta“. 


Numeroasa populaţie evreiască, în special din nordul ţării, a provocat o mişcare 
firească de reacțiune. Mişcarea este veche încă din timpul când s'a realizat trece- 
rea în Constituţie a dispoziţiunii că numai creştinii au dreptul de a fi cetăţeni români 
(1866) şi de când a fost modificată această dispoziţie (1879) prin presiunile externe. 
Doctrina aptisemită a tost răspândită în articole de Mihail Eminescu, sintetizată de 
Vasile Conta cu prilejul desbaterilor parlamentare din 1879 şi desvoltată economic şi 
social de profesorul A. C. Cuza în „Meseriaşul român“ (1890), „Poporaţia+ (1899), 
„Naţionalitatea în artă (1908) şi o serie de broşuri. 

Războiul mondial aduce după sine acordarea drepturilor de cetăţenie evreilor prin 
decretele-legi din 1918—1919. Deprecierea monetară şi inilaţia ating în special pe români, 
cu venituri fixe, în timp ce evreii, învăţaţi de generaţii cu spiritul afacerilor, se pot adapta 
mai uşor împrejurărilor schimbătoare. Imigrările numeroase, de peste Nistru sau din Ga- 
liția şi după + 1933 din Germania, îndepărtează masa evreiască şi mai mult de comuni- 
tatea românească. Aceste motive au făcut să sporească antisemitismul şi să grăbească 
trecerea de la ideologie la organizare în partid politic. 

Evenimentele s'au precipitat prin izbucnirea mişcării studenţeşti (10 Decemvrie 
1922). În Martie 1923 se constituia la laşi „Liga apărării naționale creştine“ sub pre- 
şedinţia lui A. G: Cuza, ajungând în câţiva ani la o mare desvoltare: la alegerile din 
1926 obţine 4,8%/p din voturi, cifră cu atât mai importantă cu cât liga nu prezentase can- 
didaţi în toate judele. O sciziune, în 1927, va slăbi însă organizaţia şi ea nu va reapare 
în viața politică decât în 1931. In 1935 liga apărării naţionale creştine a iuzionat cu 
partidul naţional-agrar prezidat de O. Goga, formând partidul pațional creştin. Prin 
această fuziune, liga a încetat de a mai fi un partid de protest, devenind partid de gu- 
vernământ. E 

Repartizarea geografică a ligii era foarte interesantă, dominând nordul ţării şi 
basinului Siretulai, unde populaţia este împărţită între Români, ce votează cu partidele 
antisemite şi minoritari, mai cu seamă evrei, ce votează cu partidele proprii (v. mai jos). 
La nicio alegere nu s'a coborit mai jos de linia Bacău, Cetatea-Albă, centrele mai impor- 
tante rămânând sudul Bucovinei şi nordul Moldovei (Dorohoi, Botoşani, Baia), unde liga 
obţine până la 30%, din voturi. Fuziunea cu partidul naţional-agrar a schimbat structura 
partidului generalizându-i răspândirea. 


Partidul națiopal-agrar a avut o vieaţă scurtă (1932—1935). Născut dintr'o sciziune 
a partidului poporului şi constituit sub preşedinţia lui Octavian Goga a luat cu timpul o 
coloratură naționalistă şi antisemită, până când a fuzionat cu liga agărării naţionale 
creştine, formând partidul naţional-creştin. A ajuns astfel un partid de masse. 


Un alt partid a trăit „l'espace d'un matin“: partidul țărănesc al doctorului Lupu 


(19271934). Dr. Lupu fusese unul dintre marii animatori ai partidului țărănesc. După 
fuziunea cu partidul naţional (1926), o serie de nemulțumiri au adus despărţirea. Noul 

partid şi-a menţinut numele de partid țărănesc, începând să joace un rol însemnat în 
urma deslănţuirii crizei agricole. Ţărăniştii au dus atunci o campanie extrem de energică 
pentru lichidarea datoriilor agricole, care le-a adus simpatii pe tot cuprinsul ţării şi 
Chiar în Ardeal, unde partidul nu avea cadre locale. In Martie 1934 partidul țărănesc a 
revenit la matcă reintrând în partidul naţional-ţărănesc. 


Restauraţia din 1930 a produs o spărtură în partidul liberal. Partidul luase atitu- 
dine împotriva noului rege. Câţiva dintre membrii s'au declarat însă împotriva unei atari 
atitudini, grupându-se în jurul lui George Brătianu, fiul lui lon 1. Brătianu. Partidul a 
grupat toţi nemulţumiţii din partid, precum şi o serie de elemente noi, dovedind stabili- 
tate şi energie. La alegerile din 1931 — 932 — 933 a obţinut în Camera deputaţilor 12 — 
14 — 10 locuri. Aproape toate locurile obţinute sunt în România mică. In provinciile 
alipite, partidul a prins mai puţin. 


Un singuratec este C. Argetoianu, care a colaborat la guvernare cu generalul Ave- 
rescu în 1920, cu Ion I.Brătianu în 1927 şi cu N. orga în 1931. Abia după 1931, când prin 
legea conversiunii datoriilor agricole a început rezolvarea unei probleme mari, a reuşit 
să strângă un grup mai numeros de oameni în jurul lui. La alegerile din Decemvrie 1933 
a obţinut cinci locuri de deputaţi în judeţe de oameni îndatoraţi, uneori chiar minoritari. 


Problema lichidării datoriilor agricole a avut drept urmare o sciziune în partidul 
naţional-țărănesc. Acest partid s'a găsit în 1932 în faţa unei divergențe grave: o parte 
dintre membrii partidului şi anume cei ce dominau în acel moment în guvern (grupul 
Mironescu — C. Angelescu) susțineau interesele bancare şi ale creditorilor, în timp ce 
altă parte a partidului susţinea intesesele debitorilor prin soluţia unei deprecieri mone- 
tare. In faţa imposibilității obţinerii unui succes (şedinţa Camerei dela 4 Octomvrie 1932), 
grupul al doilea condus de Gr. Junian S'a retras, formând partidul radical-ţărănesc, care 
a dus o acţiune energică atât împotriva liberarilor, cât şi naţional-ţărăniştilor. 

La alegerile din Decemvrie 1933 a obţinut şase locuri în Camera deputaţilor, cu 
2,8 0]p din totalul voturilor. 


Partidul naţional-ţărănesc a părăsit guvernarea (Noemvrie 1933) lăsând în sufletul 
fruntaşilor nemulțumiri ale unora împotriva altora. In special se ajunsese la o depărtare 
între vechii prieteni şi tovarăşi de luptă luliu Maniu şi Al. Vaida Voevod. Depărtarea s'a 
adâncit în opoziţie, justificată prin motive de tactică politică. Ea avea să isbucnească 
sub formă de dispută ideologică în Februarie 1935, cu prilejul discuţiunii programului 
naţional-ţărănist. Atunci s'au grupat în jurul lui Al. Vaida Voevad cei ce sau raliat la 
lozinca sa de naționalism „numerus valachicus“ ; gruparea a luat numele de „Front Ro- 
mânesc“, obţinând numeroase adeziuni şi în celelalte regiuni, deşi cadrele cele mai cre- 
dincioase erau din Ardeal. 


In lunie 1929 s'a constituit sub preşedinţia lui Grigore Filipescu „Liga Vlad Ţe- 
peş“, ca o reacțiune împotriva partidelor politice existente. După câtăva vreme, în 
Noemvrie 1931, Liga s'a transformat în partid, cu numele de conservator, dar fără a a- 
vea răsunet în mase. Locurile obţinute în Parlament de partidul conservator au fost 
obţinute în cartel cu guvernele respective. Partidul a avut atitudini de curaj, declarân- 
du-se împotriva conversiunii datoriilor agricole şi mai târziu în mijlocul unei tăceri, 
idea dn generală, pentru aplicarea sancţiunilor împotriva Italiei, cu prilejul expediției 
în Abisinia. 


Mişcarea studențească pornită în 1922 şi încadrată la început în „liga apărării 
naţionale creştine“ simte nevoia să se emancipeze de tutela generaţiei bătrâne în urma 
discuţiunilor şi sciziunii ce a avut loc în ligă în 1927. La 24 lunie 1927 ia fiinţă „Legiunea 
Arhanghelul Mihail“, sub conducerea lui Corneliu Zelea Codreanu. Mişcarea continuă 

pe tăcute, trecând prin arestări în vara anului 1930, în urma încercării unui marş în Ba- 
sarabia şi în lanuarie 1931. Un moment hotărîtor în viaţa noii grupări, al cărei nume devine 
şi rămâne „Garda de Fier“, este alegerea parţială din August 1931 din judeţul Neamţ când 
învinge toate celelalte partide. Reacţiunea vechilor partide amenințate în existenţa lor se 
manifestă prin o serie de disolvări ce culminează în disolvarea mai strictă din De- 
cemvrie 1933. Contra-reacţiunea este şi mai violentă: primul ministru Duca cade sub 
gloanţe în gara Sinaia (29 Decemvrie 1933). Intreaga gardă este disolvată şi risipită. 
Dar la proces (Aprilie 1934) sunt condamnaţi numai cei trei autori, pentru ceilalţi nefiind 
dovedită o complicitate. Presiunea asupra gărzii slăbeşte şi se poate reconstitui politi- 
ceşte sub numele de partidul „Totul pentru Țară“. 

„Garda de Fier“ sau astăzi „Totul pentru Ţară“ diferă de celelalte partide, întrucât 
este organizată după un sistem de cuiburi ce presupun o disciplină strictă quasi-militară ; 
recrutarea membrilor se face după norme deosebite, solicitanţii fiind supuşi unor condiţii 
speciale şi unui stagiu. Organizarea grupării apare astfel paralelă partidelor totalitare 
din apus: fasciştilor din Italia şi naţional-socialiştilor din Germania. 


In România trăieşte 28,1% populaţie minoritară. După recensământul din 29 De- 
Decemvrie 1930, sunt 7,9%, Unguri, 4,1 0/, Germani, 40/p Evrei, 3,20% Ruteni. Ceilalţi 
minoritari sunt în număr mai redus şi de un nivel cultural mai puţin ridicat. Singure po- 
pulaţiile minoritare citate mai sus au constituit partide politice. 

Partidul Maghiar are un centru important: secuimea strânsă în josul izvorului 
Oltului între două şiruri paralele de munţi. În cele trei judeţe ale secuimii: Ciuc, Trei- 
Scaune şi Odorhei, partidului maghiar obţine peste 50%/, din voturi, dată fiind masa com- 
pactă minoritară. Alte centre de viaţă maghiară, unde partidul maghiar obţine peste 20%/ 
din voturi sunt judeţul Mureş (cu centrul cultural şi administrativ pe care ungurii Pau 
vrut centru de maghiarizare, Târgu-Mureş) şi la graniţa, ungară, Satu-Mare şi Sălaj. 

Răspândirea partidului german este greu de definit întrucât acest partid a mers la 
toate alegerile (cu excepţia alegerilor liberale din 1927) în cartel cu guvernul. Numai 
în 1927 germanii au mers în cartel cu maghiarii, constituind un bloc minoritar. Totuşi, 
urmând rezultatul acestor alegeri şi comparându-l cu rezultatul recensământului din 1930, 
se poate observa că germanii constituie o minoritatate foarte risipită, ruptă în mai multe 
bucățele: saşi la Braşov, Sibiu, Năsăud şi Târnave; şvabi în Banat (ajungând la 31,3%/9 
din populaţia urbană a Banatului); Austriaci rămaşi în Bucovina; colonii în Basarabia, 
lângă Cetatea-Albă. Conştiinţa de nație este însă puternică, din multiplele bucăţi cu ori- 
gini şi soartă istorică deosebită au reuşit să facă — fiindu-le în ajutor şi redeşteptarea 
energiei germane, prin hitlerism — un partid unitar cu conştiinţă comună. 

Evreii, ce reprezintă 13,60/, din totalul populaţiei urbane a ţării, după datele recen- 
sământului din 1930, sunt concentrați în special în nordul ţării, unde formează o popu- 
laţie rămasă în obiceiurile şi tradiţiile ei vechi, inasimilabilă (spre deosebire de „asimiliştii“ 
dela Bucureşti), trăind în idealuri deosebite de cele ale populaţiei autohtone. Sunt 23,1%/ 
în mediul urban al Moldovei, 26,8% în mediul urban al Basarabiei şi ajung până la 30%, 
în oraşele Bucovinei. În aceste regiuni s'a format un partid evreesc, cu coloratură naţio- 
nalistă sionistă, ce a luat la alegerile din 1931 şi 1932 câteva locuri de deputat în judeţele 
Cernăuţi, Storojineţ, Hotin, Soroca şi Maramureş. 


III. Alegerile din ziua de 20 Decemvrie 1937. Consultarea politică recentă a 
naţiunii a schimbat faţa de până acum a a vieţii politice româneşti: un guvern a căzut 
în alegeri! Se spunea că în România, guvernul nu poate decât să biruiască în alegeri. Nu 
se aveau în vedere o serie de factori noi: sporirea conştiinţei cetăţeneşti, precum şi evi- 
denţierea faptului că votul înseamnă unica forţă politică, mai cu seamă în mâna celor 
săraci. Faţă de convocarea tot mai rară a Parlamentului, votul este singura formă a ma- 
nifestării nemulțumirii masselor şi ia un caracter plebiscitar, devenind răspunsul naţiunii 
la întrebarea dacă se continuă politica de până acum sau este necesar un ritm nou. 

Rezultatul alegerilor din ziua de 20 Decemarie 1937 a fost următorul: 


1. Partidul Naţional-Liberat ..... cc... 1.103.353 sau 35,920e 
2. Z Naţional-Ţărănesc . .... cc... 626.612 „  20,400%0 
3, îi Totul pentru Ţară .... cc... 418368 „  15;58%0 
4 5 Naţional-Creştin .... cc... 281.167 „ 91500 
5. ă Maghiar, si im oa 30 i a a bu ata ae tnt tt e aie ai 136.139 „ O 4,4300 
6. 3 Naţional-Liberal (G. Brătianu). ........... .. 119.361 „ 3,8900 
1. is Ţărănist-Radical .... cc... 69.198 „2,25% 
8. Ea Agrafe sa i n E oa Sea ea a pla ae AR 52.101 1,100 0 
9, = Evreese- i oii dia ee a i aa 3 i co d tai dee UP de Oa de bn să 43681 „ 1,420 
10. » Poporului German ..... cc... 43412 + 1,420 o 
u. Ru Social Democrat ...... cnc... n... 28.840 „ 0,94% 
12. fe Poporului ese ec e e ae faca cei apa tii a 25.551 OO0,830/0 
13. A Frontul Muncii . ce. . 6.986 „ 0,2300 
14, 5 53 alte grupări şi liste independente. .......... 11.145 „  0360%0 
Total. . . 3.026.140 „ 98,520%g 

Bnletine anulate la despuierea scrutinului ....... 45555 „1,4800 
Totalul votanţilor . . . 3.071.695 „ 100,—0%/0 


ă În tabloul de mai sus (Nr. 1) se vede repartiţia voturilor principalelor partide pe judeţe. 
În afară de cauze locale,au avut importanţă atitudini şi stări de spirit generale, care auim- 
primat dela Bucureşti, o campanie electorală cu lozinci unitare. Cartelul guvernamental a 
obținut cu puţin sub 36% din voturi. Cauza eşecului a fost lipsa de intormaţie reală : cartelul 
fusese alcătuit fără analiza aportului fiecărui component. Într'adevăr, cartelul a fost com- 
pus din liberali, frontul românesc, gruparea N. lorga, germani şi ruteni. Dar aportul 
frontului românesc fusese supra evaluat, căci voturile obţinute la alegerile judeţene din 
vara anului 1937 erau în mare parte voturile date de „Totul pentru Ţară“ (v. vol. „Cir- 
culările căpitanului, pag. 131); N. lorga n'avea aport electoral; cât despre germani şi 
ruteni trec printr'o criză politică adâncă. Partidele lor tradiţionale ce făcuseră cartel cu 
guvernul liberal erau înlăturate din simpatia conaţionalilor de alte grupări noi, mai dina- 
mice, cu alte idealuri, ce au depus liste separate (germanii), sau au votat cu opoziţia 
(rutenii). Din cauza supraevaluării acestor aporturi şi din Cauza subevaluării opoziţiei 
guvernul liberal n'a obţinut cota de 40%, ce-i putea da dreptul la prima electorală pre- 
văzută de legea electorală din 1926, decât în Moldova (42,3%/,) şi în Dobrogea (45,6%0), 
care este cea mai guvernamentală provincie, din cauza posibilităţii exercitării presiunii 
electorale în Dobrogea nouă. În România mică obţin cu puţin sub 4090, dar în provinciile 
alipite scad la 300% în Transilvania, 27%/g in Banat şi 260/, în Bucovina. 

Pentru a examina mai precis forţa partidului liberal, trebue să eliminăm „zestrea 
guvenamentală“ : voturile celor intimidaţi, voturile smulse, precum şi voturile guverna- 
mentalilor („eu nu votez niciodată contra guvernului“, spunea cetăţeanul turmentat) 
precum şi — negativ — voturile celor ce ar îi votat contra guvernului şi au fost împie: 
decaţi de a veni la vot. 

Deşi pentru acest fapt lipsesc posibilităţi de calcul, totuşi ingerința se poate evalua 
După socoteli provizorii, credem că voturile ce constituesc zestrea guvernului sunt îu 
jurul a 500.000 voturi, adică aproximativ a şasea parte din numărul total (16—170%/) 
Proporția guvernului liberal trebue astfel scăzută dela 35,92%, la 200/0. 

Din aceste rezultate reese că partidul liberal este foarte puternic în câteva judeţe, 
unde are electori de seamă (Dr. C. Angelescu la Buzău, |. Manolescu-Strunga la Romam 
M. Negură la Vaslui). În tot restul României mici sunt tari între altele la Gorj (G. Tătă: 
rescu), Bacău (M. Cancicov), laşi (V. Iamandi). Slăbiciunile sunt rare Şi explicabile pris 
frământările din sânul organizaţiilor (Argeş, Prahova, Covurlui). In Basarabia mijlocie 
şi de Sud sunt tari (|. Inculeţ), în Basarabia de Nord slabi, (populaţie minoritară multă 
iar românii votează cu antisemiţii). În Transilvania lucrurile se schimbă. Voturile del; 
Sibiu sunt datorate cartelului cu saşii (aici rămaşi guvernamentali), iar la Odorhei 
Maramureş, judeţe cu populaţie săracă, ingerinţa e uşoară. 

Tabloul 1. — Repartiția pe judeţe a voturilor obţinute de principalele partide în Decemvrie 1937 












































- - - - .. otu Naţ.- - 
Total RI Taia. pară ci Total ga Talia Sei tin pari 
(1) (2) (3) (4) (5) (6) (1) (2) (3) (4) (5) (6) (7) 

38700 | 23600 | 161| 70% || Cahul . . . .]| 21.170] 10.940] 2.539] 2541] 1893 
Oitenia .. .| 296.450| 114.666! 70.028! 47.856 20.676; Cetatea Albă | 57.474] 20.014] 14.622] 1.413] 9.230 
Dolj ..... 94.236] 30.797] 17.040] 22.105] 7.919 Hotin ... .| 64.730) 22593] 10.614] 2581] 17.393 
Gorj ..... Ismail .. ..| 35.705) 16510| 13.770] 1.660 923 
Mehedinţi Lăpuşna. . .| 32839] 13.190] 5.660] 1.187] 8.001 
Romanați . . . Orhei ....| 29.320] 12:307| 2536] 1.399] 6.713 
Vâlcea .... Soroca. ... 49,538] 12.762 7.864 4.170) 11.064 
Tighina . . .| 34.963] 15.980] 4.491] 2.121] 6.983 
Muntenia .. 26,090 | 25400 | 228% | 93% 
Argeş. .... Bucovina . .| 169.136] 44.006] 43.027] 38.562] 15.757 
Brâila ps Câmpulung .| 20.160 7.289|  2.308| 6.623) 1.132) 
Buzău .... Cernânţi. ..| 58.481] 12639] 21.5:2| 10998] 2.173 
Dâmboviţa . . Rădăuţi ...| 31.370]  9303/ 4.131 10.165] 3.627 
Ialomiţa ... Storojineţ . .| 33.029] 7.473] 12.391| 4.652] 3.412 
lfov ..... Suceava ... 26.096 7.304 2.625 6.124 5413 

Muscel 30,400 | 19,300 | 14,8% | 3,820 | 16,9% 

Olt... Transilvania| 568.975] 173.055] 109,623] 84.345] 21.411] 96.134 

Prahova . . . AMba.....- 39810| 10869] 11.235] 8.443] 974] 3.231 

R.-Sărat Braşov 32.545] 9.731 3.404] 5.504 1.153] 5.294 

TE leUT AI a, Ciuc ..... 25.137] 5353] 2915] 671| 496| 13,339 

Viagea .... Cluj ..... 45.308] 12.165] 12099] 4.607] 1.299] 9.450 

Pueuraşti: + Făgăraş . . .| 19245] 5.116] 4.784] 4.000] 340| 414 

Hunedoara. .| 63.036] 21.037] 13.734] 158381 1.404] 3.031 

Dobrogea . .| 122741| 55.929| 29816] 17.2:0| 6.781 Mureş... .| 42.570| 10.900] 5.561] 5.373] 4.002] 11.276 


Caliacra ...| 22484| 16.055]  2.366| 2.218 402 Năsăud ...| 28.827] 9481]  4.326| 5.775] 3.418] 1.003 
Constanţa .. 45335] 19.245] 12.074] 6.815] 2.785 Odorhei .. .| 24.015] 10.480| 1.667 1.213 516| 8398 
Durostor . . .| 27.132] 11.939] 66341 2388]  2053| Sălaj ....| 57381] 14.726] 17.109] 6.323] 1386| 11.029 
Tulcea ....| 27.79%] 8.690| 8.742] 5849 141| Sibiu ....| 39.076] 19.186] 5.864] 6,616] 1.649] 1.249 
Someş. . ..| 38.584] 10.715| 10.797| 5.350) 1.095] 4.043 
Ţir Mare .| 33.042] 11.658] 3.873] 3387] 1.609! 2572 

ra. Mică .| 24.844] 9.044] 5.228] 2.959 792| 2.491 
Trei Scaune .| 24.505] 4.535] 1.521 540 699| 13.596 
Turda .. . .] 31.050] 8.159] 5.506] 7.846 579) 5.668 


Moldova. . .| 418.609] 177.2441 64.064] 58.467| 71.559 
Bacău ... .| 44.001] 20.475] 441 
Baia .....| 29.307! 9.082 4.942] 3.1311 9.983 
Botoşani . . .| 41.451] 15.909 7.352] 1.529] 11.455 


Covurlui .. .| 32.532 9.276 4495] 11.689 1.304 26,709 | 15,8% | 20,00% | 5,5% 6,6% 
Dorohoi .. .| 39.062] 16.127 5.175 2.618] 10.644 Banat. . . .| 207.532] 55.407] 32.690] 41.538] 11.370! 13,645 
Fălciu 19.765] 9.892] 4.925 621| 2.728 Caraş .. . .| 44.512] 12330] 10.761|  9.114| 2.299 603 
laşi. 47.182] 28215| 8.874] 2.123)  7357| Severin .. .| 53.940] 11811] 9.162] 11.697] 3.774] 2461 





Timiş Toront.| 109.080| 31.266] 12.767| 20.728] 5.297] 10,581 
32,6% | 18200 | 205% | 43%0| 1070 





Rouiiin 26.307) 16884] 1.678] 691| 4438] cass. Maram.| 246246] 80.213] 44764] 50393] 104657] 26,360 
Tecuci i die 24.043 8.304 4.164 6.721 1.3 
Arad .... 90.340| 23.652 9.685| 29.569 3.638! 10.897 
Tutova .. . .| 20.455| 10565] 3.216 2.634 2, Bih 
Cid! | ial vana) amo — 072 448 or ....] 83.547] 32.089] 17.162] 12210] 1490] 8209 
pica ă Maramureş . 26.532| 10.815 5.871 4658 1.028 905 
36500 | 18700 | 5,0%0 | 214300 || Satu Mare. .| 45.827] 13657] 11.476] 4.056] 451] 6.249 
Basarabia .| 367.727| 134.255| 68.673] 18.541| 78.196| Trans.+ Banat 
Bălţi .... 41.988 9.959 6.677 1.469| 15.996 +Criş. Maram.|1.022.753| 308.675| 187.077| 176.276| 43.438| 136.139 


În general, partidul liberal a arătat o răspândire mijlocie, ce a fost urmarea unei 
politici de prosperitate, care a folosit în plin masselor comerciale şi industriale, massele 
agricole şi îuncţionăreşti fiind izbite prin urcarea preţurilor, care a anihilat sporul veni- 
turmor. Politica agricolă, anunţată prin manifestul către ţară din Noemvrie 1937, era 
astfel bine venită, dar venea prea târziu. 


Partidul Naţional-Ţărănesc a avut o repartiție mai regnicoloră decât partidul 
liberal. În timp ce liberalii au avut nouă judeţe cu totul slabe, la naţional-țărănişti au 
fost numai patru foarte slabe, dintre care două sunt judeţe din secuime. Cea mai mare 

proporţie de voturi a fost obţinută în Bucovina: 25,40/0, unde a strâns şi voturi mino- 
ritare, în special rutene, apoi Muntenia şi Dobrogea, unde a avut aceiaşi proporţie: 24,3%/0. 
Urmează Transilvania, şi cel mai slab procent îl dă Moldova (15,3%/,), unde, ca şi în 
Basarabia, naţional-ţărăniştii sunt întrecuţi de naţional-creştini. Partidul are două centre 
importante: judeţele de deal din Muntenia, unde domină Î. Mihalache şi regiunea din 
Ardeal ce cuprinde basinul Someşului, împreună cu munţii Apuseni, unde domină luliu 
Maniu. Al treilea centru ce apare pe hartă mărginind Marea Neagră este datorat exis- 
tenţii unor conducători, ce s'au ocupat de nevoile judeţului şi ale localnicilor. (T. laco- 
bescu la Cetatea-Albă, M. Ghelmegeanu la Ismail, N. Georgescu-Tulcea la Tulcea şi 
V. Lepădatu la Constanţa). 

„Totul pentru țară“ a tost marea surpriză a ultimelor alegeri. Nu numai că a luat 
aproape 500.000 voturi în toată ţara (15,58%), dar în o serie de judeţe s'a aşezat în 
fruntea numărului de voturi, răsturnând calculele electorilor încercaţi: la Arad, la Neamţ, 
la Covurlui. Înşirarea acestor judeţe, făra prea multe asemănări de natură socială sau 
economică (Arad industrial, Neamţ agricol şi Covurlui comercial) arată că altceva 
decât o revendicare economică a strâns voturile acestui partid. Prea puţin antisemitismul. 
Judeţele cu mulţi evrei şi unde românii sunt antisemiţi, au votat cu partidul naţional- 
creştin. „Totul pentru ţară“ a fost puternic în judeţe româneşti, unde nemulţumirea este 
de alt soi: împotriva nedreptăţilor, afacerismului şi lichelismului, ce caracterizează viaţa 
noastră politică. 

„Totul pentru ţară“ a avut cele mai multe voturi în Bucovina (22,8%) şi Banatul 
dela graniţa apuseană, dela Arad la Severin, împreună cu vechile judeţe româneşti, Hu- 
nedoara şi Turda. În Muntenia, judeţele dela Dunăre au fost bune, dar mai bune cele din 
basinul de jos al Siretului (Putna, Tecuci, R.-Sărat). În Moldova şi mai ales în Basarabia 
a avut voturi puţine (1400 şi 5%/0). 

Partidul naţional creştin arată o repartizare deosebită de a celorlalte partide. 
Puternic în Basărabia (21,3%) şi Moldova (17,1%), unde vine în al doilea rând după 
partidul liberal, scade în toate celelalte provincii sub 10%/, (în Transilvania numai 3,8%/0). 
Judeţele unde obţiune peste 10%/, sunt numai trei în Transilvania şi Muntenia, iar numărul 
voturilor se GXpICE prin faptul că acolo sunt conducători ce au păstrat contactul cu 
massele: Stan Ghiţescu la Teleorman, Tilică loanid la Mehedinţi şi Leon Scridon la 
Năsăud. 

Partidul naţional-creştin apare astfel ca partidul antisemit, puternic în regiunile 
unde elementul românesc este exploatat de comerciantul şi intermediarul evreu. 

Privind hărţile de repartiție a partidului naţional-creştin şi a lui „Totul pentru ţară“ 
se poate observa că aceste grupări se completează într'o măsură. Dar „Totul pentru 
țară“ este puternic în regiuni unde elementul evreesc nu este atât de numeros, ceeace ne 
îndritueşte să afirmăm că „Totul pentru ţară“ este un partid de protestare impotriva po- 
liticianismului: „Totul pentru țară“ a strâns voturile tuturor răsvrătiţilor, din regiuni 
industriale, agricole bogate şi poate mai puţin din cele sărace. Sunt judeţele unde neamul 
românesc vrea să se ridice social şi întâlneşte opunerea ipocrită a păturii conducătoare, 
ce nu vrea să părăsească profiturile stăpânirii. 

Voturile obţinute de celelalte partide româneşti nu au prea multă semnificaţie. 
Partidul liberal-georgist, este repartizat în toată ţara în jurul a 3—5%/ din voturi, votu- 
rile cele mai numeroase trecând peste 8%, numai în judeţele Durostor şi Dolj, astfel că 
acest partid are în parte caracterul unui partid de guvernământ, fiind răspândit, deşi slab, 
în toată ţara. 

Partidul radical-ţărănist a obţinut cu puţin peste 20/p pe toată ţara. Numai în 
câteva judeţe unde avea tradiţie a mai avut câteva voturi: Soroca (moştenitorii lui C. 
Stere) şi Gorj (Gr. lunian). 

Repartizarea voturilor minoritare arată repartiţia reală şi dinamismul populațiilor 
minoritare. Alegerile au dovedit că partidul maghiar deşi părea a fi minat de disensiuni, 
massele maghiare continuă să țină la acest partid. A obţinut 4,430/, din totalul voturilor, 

menţinându-se la nivelul alegerilor anterioare. Dar maghiarii formează în populaţia 
română un procent de 8%/, (recensământul din 1930), ceea ce înseamnă că totuşi nu toate 
voturile populaţiei maghiare merg la partidul maghiar. 

Repartizarea geografică a partidului maghiar are multă semnificaţie. Ungurii for- 
mează în România un coridor: dela graniţa de nord (Satu-Mare-Sălaj) prin Cluj şi Târgu- 
Mureş în secuime. Acesta este rezultatul politicii conştiente de maghiarizare, de până la 
1918, care a căutat să construiască o punte între cele două regiuni populate de unguri: 
regiunea Tisei şi secuimea. Regiunea Munţilor Apuseni, sudul Transilvaniei, precum şi 
întreg Banatul (abia 1,350/, la Caraş) n'au unguri. De asemeni regiunile sărace şi mun- 
toase dela nord: Maramureşul şi Năsăudul. 

Minoritatea germană a trecut printr'un conflict intern, reflex al crizei prin care a 
trecut Germania şi s'a rezolvat prin aderarea la naţional-socialism. O parte dintre 
germani au rămas în partidul vechiu, al bătrânilor (Roth) şi au mers în cartel cu guvernul 
liberal. Ceilalţi germani s'au grupat în partidul poporului german (Gust) ce a depus 
liste în toate judeţele în care erau germani şi chiar în România mică, la Bucureşti, 
Prahova şi Constanţa. Partidul poporului german a obţinut în toată ţara, 1,43% din 
voturi, ceeace înseamnă că a strâns voturile majorităţii germanilor. În câteva centre a 
obţinut chiar un număr important de voturi: 17,3% la Târnava-Mare, 12,5% la Timiş- 
Torontal 10% la Braşov. La Sibiu saşii au rămas guvernamentali, de asemeni germanii 
din Cernăuţi şi Cetatea Albă. Lucrătorii germani din industriile Caraşului au votat cu 
socialiştii. 

Partidul evreesc a depus liste în 45 de judeţe. Acest partid este un partid sionist, 
ce consideră evreimea minoritate etnică, nu numai religioasă şi are voturile evreilor din 
provinciile alipite: Transilvania, Bucovina şi Basarabia. In Basarabia, în special, feno- 
menul este vizibil: românii votează cu partidele antisemite (în primul rând naţional- 
creştinii) iar Evreii sunt sionişti şi se consideră minoritari. Repartiția geografică dove- 
deşte că cei mai mulţi sunt veniţi de peste graniţe prin infiltrări din Galţia sau Rusia 
şi formează straturi de infiltrare. Analiza voturilor dovedeşte adevărul opiniei ce domneşte 
în România cu privire la imigrarea evreească. 


La alegerile din 20 Decemvrie 1937, numărul votanţilor a depăşit pentru întâia oară 
trei milioane. Într'un timp când se vorbeşte despre desinteresul şi desconsiderarea alegă- 
torilor pentru viaţa politică, faptul alegerilor vine să desmintă teoria făurită meşteşugit 
de clasa conducătoare, că marea massă a naţiunii româneşti trebue înlăturată din viaţa 
politică. 

Această teorie a fost alcătuită mai demult, cu o deosebită îndemânare. S'a pretins 
că noi, românii suntem nepregătiţi, în mare majoritate, pentru a ne da cu părerea în ce 
priveşte guvernarea ţării. Evident că aceasta înseamnă o „capitis diminutio“ pentru 
naţia românească şi putea deschide drumul către o politică cu totul duşmană nouă, căci 
o asemenea nație nu poate avea dreptulla o viață independentă şi poate nici drept la 
viaţă. Se mai invoca în sprijinul acestei teorii faptul că massa ţărănească votează cu 
partide ce nu pot da guverne viabile (naţional ţărănişti) sau votează cu partide ce luptă 
împotriva ordinei stabilite (Totul pentru ţară). Ca şi când viața politică a unei naţiuni 
și a unei ţări trebuie să rămână țărmurită într'un acelaş cadru pe vecie! 

Dar sensul acestei politici era în acelaş timp, mai adânc şi mai meschin. O clasă 
conducătoare, ce şi-a menţinut existenţa nu prin sporirea productivităţii generale, ci prin 
exploatarea bogățiilor Statului şia muncii claselor producătoare, — nu vrea să părăsească 
conducerea Statului, căci fără această conducere pierde posibilitatea de profit fără muncă. 
Intre alte argumente, invoacă argumentul nepregătirii politice al celorlalţi. 

Încă de acum o sută de ani, Eliade Rădulescu cerea în „Echilibrul între antiteze“ 
(ed. 1916, I, pag. 252) „nu stăpânire ci guvern“. Lozinca lui este actuală şi astăzi. 

mpotriva afirmării nepregătirii şi dezinteresului, vom aduce câteva cifre: e vorba 
de sporirea numărului de votanţi dela alegere la alegere, în ultimul deceniu. 

Tabloul 2. — Participarea la vot. 


Inscrişi Votanţi | 


Oltenia ....... 370.878 296.459 
Dolj. se e e ce cae 117.000 94.236 
Gorj ........ 52.040 41.909 
Mehedinţi ...... 14.308 56.645 
Romanați. ...... 65.032 54.616 
Vâlcea ........ 62.478 49.053 
Muntenia ...... 957.268 674.360 
Argeş .,....... 65.677 47.301 
Brăila ........ 49.881 36.799 
Buzău ........ 79.612 43.069 
Dâmboviţa ...... 16.832 57 229 
Ialomiţa ....... 70.485 57.816 
TITO cap e pa a 91.574 51.887 
Muscel .,....... A171 29.801 
Olt n: daia teste coc tentat dn 42.160 32.106 
Prahova ..... Sai 127.872 80.640 
R-Sărat ....... 44.032 34.128 
Teleorman ...... 89.887 74.063 
Viaşea ........ 12.035 58.132 
Bucureşti, ...... 105.450 64.189 
Dobrogea ...... 190,319 122.741 
Caliacra ....... 39.547 22.484 
Constanţa ...... 60.617 45.335 
Durostor ...... - 44.155 21.132 
Tulcea ........ 45.400 21.190 
Moldova. ...... 593.387 418.699 
Bacău ........ 65.649 44.001 
Baia ......... 38.433 29.307 
Botoşani ....... 52.906 41451 
Covurlui ....... 50.375 32,532 
Dorohoi ....... 41.810 39.062 
Fălciu ........ 29.855 19.765 
laşi... .. 65.268 41.182 
Neamţ ........ 50.091 36.962 
Puitia on pi se ee 48.185 34.550 
Roman ........ 37.602 26.307 
Tecuci ........ 39.966 24.043 
Tutova. ....... 31.923 20.455 
Vaslui ........ 35.264 22.992 
Basarabia. ..... 712.091 367.727 
Bălţi ...,...... 90.058 41.988 


Numărul votanţilor dela 1926 încoace s'a ridicat la următoarele cifre (mii): 


102676. își 2 ce at cala 8 Pin a cot Ba e 2.623 
Î077, rare AS ag ae aaa sal Îi lite de a 2.163 
10280 aci ied ata ao ga Îl a nas 2841 
MOBI caiac ac hi ana A au n 2.927 


Numărul votanţilor a fost în 








79,900 


70,400 


72,0 
738 
54, 
74,5 
82,0 
632 
72,4 
76,5 
63,1 
789 
62,4 
80,7 
60,9 


64,590 


56,9 
74,8 
60,6 
612 


70,500 


670 
76,3 
78,3 
64,6 
81,6 
66,2 
723 
73,8 
717 
70,0 
60,2 
6, 
65,2 


51,6% 
46,6 


(4140) 
(+ 78) 
(4 86) 





Inscrişi | Votanţi | 


Cahul. ........ 48.396 21.170 497 
Cetatea Albă. .... 87.991 57.414 65,3 
Hotin. ........ 100.226 64.730 64,6 
Ismail ........ 60.077 35.105 59,4 
Lăpuşna ....... 96.932 32.839 339 
Orhei. ........ 70.209 29.320 418 
Soroca ........ 81.089 49.538 61,7 
Tighina ....... 11.113 34.963 453 
Bucovina ...... 239.862 169.136 70,50 o 
Câmpulung. ..... 28.156 20.160 N,6 
Cernăuţi ....... 80.313 58.481 72,8 
Rădăuţi. ....... 46.350 31.370 67,7 
Storojineţ ...... 49.597 33.029 66,6 
Suceava ....... 35.446 26.096 73,6 
Transilvania .... 923.515 568.975 61,6% o 
Alba ..... Si reata 59.002 39.810 67,5 
Braşov ........ 59.652 32.545 546 
Ciuc n see oa sa 45.352 25.137 55,4 
Crina ae art atita 90.110 45.308 50,3 
Făgăraş ....... 27.059 19.245 7IA 
Hunedoara ...... 93.051 63.036 677 
Mureş ........ 81.454 42.510 52,3 
Năsăud. ....... 40.152 28.827 718 
Odorhei ....... 38.071 24.015 63,1 
Sălaj ........ 92.472 57.381 62,1 
Sibiu .......... 58.833 39.076 66,4 
Someş ........ 61.476 38.584 62,8 
Târnava Mare ... . 43.990 33.042 75,1 
Târnava Mică .... 41.087 24.844 605 
Trei Scaune ..... 38.634 24.505 62,3 
Turda e ame. 53.120 31.050 58,5 
Banat ........ 216.761 207.532 75,000 
Caraş. ........ 61.500 44 512 724 
Severin ........ 69.953 53.940 77,1 
Timiş. ......... 145.308 109.080 75, 
Crişana Maramureş 385.282 246.246 63,900 
ATA e o ae a caca ae 126.865 90.340 71,2 
Bihor... ....... 136.496 83.547 612 
Maramureş. ..... 44.154 26.532 59,3 
Satu-Mare ...... 11.167 45.827 59,4 
Total ......... 4.649.163 3.071.875 66,100 
032 ce rue ce air ie e Ea ae ate Ada 2987 (+ 80) 
TOI te. aia cana a ou ăia ni d e e 2918 (— 9) 
1072 amuza e aaa n ae Ra 070 dea pita SO ara 3.072 (+ 94) 


continuă creştere. Sporul anual este în medie de 
aproximativ 50.000 votanţi pe an. Lipsa de interes pentru politică nu apare nicăeri, par- 
ticiparea la viaţa politică se lărgeşte într'una. 

Participarea la vot, adică procentul de alegători votanţi faţă de înscrişi în listele 
electorale, arată o evoluţie deosebită. 


1030 - mia t î  căcenete ae ui ati al ata pe E o 15,0 10200 cocs e o a cop a aaa Dat ea ae aa 708 
2-0 PPR ONE ae CO 0 pate DDR e 771 00 bata ata ia Cori Aaa 0 da la 68,0 
1008 ea Cta a ale atei o buliaaca SEL aa Ri d 714 TOT ir ii A Aia N acte As ai ae d, av ama 66,1 
[> 0 0 RN IN IRA PRON a AI A A RD 125 


Acest tablou arată o creştere a participării până la 1928 şi de atunci încoace o 
scădere, de unde ar urma o intirmare a enunţării de mai sus. 

Explicaţia este complexă. Urmând cifrele participării pe judeţe, observăm deosebiri 
fundamentale. (Tabloul 2). 

Participarea la vot în Oltenia şi chiar în Muntenia a fost enormă, ajungând aproape 
şi depăşind în unele judeţe 80%, ceeace depăşeşte participările la vot din ţările apusene, 
cu tradiţie electorală şi conştiinţă cetăţenească. Participarea redusă la vot este urmarea 
presiunii. Nemaiputându-se exercita presiunea sub forma obligării alegătorilor de a vota 
cu guvernul, s'a încercat împiedecarea de a veni la vot, ceeace a reuşit în Basarabia şi în 
câteva regiuni unde nivelul cetăţenesc al populaţiei este scăzut. 


Putem spune că alegerile din Decemvrie 1937 reprezintă un moment de răspântie 
în evoluţia politică a naţiunii româneşti. Viitorul va arăta toate feţele epocii noi pe 
care 0 inaugurează. Cele două fapte care decid prefacerea în curs a vieţii politice 
româneşti, însă, se conturează limpede de pe acum. Ele sunt: participarea conştientă a 
unor pături tot mai largi ale poporului la îndrumarea politică a neamului şi apariţia 
de elite politice noi, care concep conducerea neamului altminteri decât partidele ante şi 
postbelice. 


C. ENESCU 

CRONICI 


O ENCICLOPEDIE ROMÂNEASCĂ PENTRU 
STRĂINĂTATE 


„__ Participarea României la Expoziţia internaţio- 
nală dela Paris din 1937 a adus înoiri și în alt 
domeniu decât în acela al prezentării propriu 
zise, de obiecte și de mediu băştinaș întrun pa- 
vilion. lată, de pildă, publicaţiile. 

Comisarul general, d-l D. Gusti, a crezut încă 
dela început că, în afară de broşurile și de pros- 
pectele obișnuite, care înseamnă materialul dela 
sine înțeles, de propagandă, și n'a lipsit niciodată 
oricăror manifestări asemănătoare, mai trebuia 
ceva. Broşurile şi prospectele tipărite de serviciile 
de ptopagandă ale Statului sau de diferite între- 
prinderi comerciale, nu pot să aibă o înrâurire 
mai mare, oricât de dibaciu, din punct de vedere 
al cuprinsului şi oricât de artistic, din punct de ve- 
dere al înfăţişării, ar fi alcătuite, decât aceea pe 
care le-o îngădue caracterul lor vremelnic, O expo- 
ziție de arte şi tehnice, organizată în jurul unei 
aniversări a lui Descartes, cerea aproape ea sin- 
sură o informare mai largă şi mai temeinică. Pri- 
lejul nu trebuia pierdut, mai ales că ţara avea 
nevoie de o informare de acest fel peste hotare, 
mai mult decât oricând, 

S'a hotărit atunci să se tipărească o serie în- 
treagă de lucrări, cu un caracter documentar şi 
științific, semnate de cei mai de seamă cercetă- 
tori pe care îi avem. România urma să apară din 
ele cu toate puterile ei vii și creatoare, ţară de 
cultură, alături de celelalte ţări de cultură. 

Academia Română a primit cu bunăvoință pro- 
punerea ca să ia patronajul întâielor zece vo- 
lume, într'o colecţie care trebuia să fie un fel de 
prelungire în franțuzește a colecției proprii: Studii 
și cercetări. Spre vădirea pentru toţi ochii a aces- 
tei înrudiri, formatul, hârtia şi litera au fost alese 
cât mai apropiate, Grija traducerii, care trebuia 
să fie la înălțimea manuscrisului român, a luat-o 
asupra sa Institutul Francez de Inalte Studii din 
România, Ceea ce a însemnat această sarcină 
pentru profesorii membri ai misiunii franceze dela 


noi şi mai cu seamă pentru directorul Institutului, 
d-l A, Dupront, o mărturisesc cele peste 2.000 de 
pagini de tipar şi varietatea de vocabular şi de 
stil cerută de cele mai deosebite materii cu pu- 
tință, Zece luni a ţinut această luptă cu textul, 
și ea nu este nici astăzi sfârşită cu totul, 

Colecţia a avut ca motto: „Cunoașterea pămân- 
tului şi a gândirii românești”, Întâiul volum a 
fost, de aceea, încredințat d-lui S. Mehedinţi: 
Le pays et le peuple roumain (110 pag. cu ilustra- 
ţii şi hărţi). Cu scrisul axiomatic şi personal ca- 
racteristic autorului, care e nu numai un om de 
știință, dar şi un scriitor, problema cea dintâi şi 
cea mai scumpă Românilor, s'a bucurat de o pre- 
zentare cum nu se poate închipui mai bună, 

A urmat un fel de desfacere pe capitole a aces- 
tei probleme: volumul despre Transilvania (La 
Transylvanie, 800 pag., cu hărți şi planşe negre 
şi colorate), lucrare colectivă, alcătuită din 14 stu- 
dii şi luată în seamă de Institutul de Istorie Na- 
țională dela Cluj şi în deosebi de profesorul și 
academicianul |. Lupaș, Acest volum nu poate fi 
pus alături decât de marea monografie a Transil- 
vaniei, Banatului, Crişanei și Maramureșului, ti- 
părită la sărbătorirea a zece ani de stăpânire 
românească peste munți, în 1929, tot sub supra- 
vegherea d-lui D, Gusti şi cu acelaşi redactor, 
pe care l-au avut aceste publicaţii ale Comisaria- 
tului General al Expoziţiei dela Paris a Româ- 
niei, autor al acestor rânduri. El înseamnă o ade- 
vărată răspântie, pentru starea cunoştinţelor și me- 
toda de prezentare a chestiunii ardelene, şi va deş- 
tepta un mare răsunet, atât în țară cât mai ales 
in străinătate. Niciodată acţiunea politică externă 
a României n'a primit un sprijin mai documentat 
şi mai obiectiv din partea ştiinţei, decât prin acea- 
stă lucrare, Scrisă în întregime de Transilvăneni 
şi redactată într'o limbă internațională, ea va şti 
să-și deschidă drum, 

In acelaşi grup de cercetări, d-l ÎI. Nistor a 


527 


scris un studiu scurt, dar ca un capitol de cro- 
nică moldovenească modernă de Curte, cu fapte 
controlate, limpede, însufleţit, despre Basarabia 
și Bucovina (54 pag. şi numeroase ilustraţii şi 
hărți). Fiind vorba de cele două pământuri ro- 
mânești, a căror desfacere silnică de trupul țării 
are o dată istorică apropiată şi de toți cunoscută, 
volumul este un fel de descriere a unei repuneri 
în drepturi, cu texte de tratate pe masă şi cu tot 
poporul basarabean şi bucovinean de jurîmprejur, 

Alt volum, deopotrivă colectiv, datorit la patru 
sau cinci autori, vorbeşte despre Dobrogea, atât 
cea veche cât şi cea nouă (vreo 250 pag., desene, 
ilustraţii şi hărți). Lucrarea este cu atât mai bine 
venită, cu cât n'avem nimic asemănător pentru 
întreaga Dobroge şi vine şi în anul când sărbă- 
torim un sfert de secol dela îndreptarea graniţei 
dela Miazăzi, din 1913, 

Intâiul grup, care cuprinde mai ales probleme 
în legătură cu pământul românesc, se încheie cu 
volumul d-lui Th. Capidan, Les  Macâdo-rou- 
mains (77 pag. cu figuri şi hărţi), o schiță 
istorică şi descriptivă a populațiilor românești, 
din Peninsula Balcanică. Este ca o ridicare de 
perdea spre vieaţa veche a poporului nostru şi în 
acelaşi timp spre acele crâmpee risipite în lumea 
largă şi poate pentru totdeauna pierdute de va- 
tră, O ceaţă de elegie, ruptă pe alocuri de patosul 
scriitorului, pluteşte peste văile şi piscurile aro- 
mânești ale Peninsulei Balcanice. 

Al doilea crup, alcătuit şi el din cinci volume, 
şi-a luat sarcina tot pe atât anevoioasă cât mă- 
reaţă, să arate din ce este făcut sufletul româ- 
nesc şi în ce se poate descoperi gândirea crea- 
toare a neamului nostru, de astăzi şi din toate 
timpurile. Cele dintâiu două volume, luate în 
seamă de Secţia ştiinţifică a Academiei Române 
şi în deosebi de secretarul ei general, profesorul 
G, Țiţeica, au încercat, prin competinţa a 16 co- 
laboratori, din toate specialităţile, să dea o pă- 
rere despre vieaţa ştiinţifică în România, cu sta- 
rea ei actuală, cu desvoltarea istorică şi mai cu 
seamă, cu partea pe care a putut s'o aibă, cel 
puţin de un secol încoace, la înaintarea ştiinţei 
universale (La vie scientifique en Roumanie: 
1. Sciences pures, 371 pag.; 2. Sciences appliqutes, 
247 pag. cu planşe, figuri şi hărți). Este o lucrare 
alături de care poate să stea fără nicio sfială ca- 
lificativul epocală. Un asemenea inventar și fă- 
cut de cei care, nu numai îl mânuesc, dar în mare 
parte l-au creat, n'aveam încă şi nu-l au prea 
multe popoare. 

După această desfășurare de puteri ale orga- 
nizaţiei culte, d-l G. Oprescu, a făcut o întrodu- 
cere în sufletul popular, cu studiul său, însoțit 
de un adevărat album: L'art du paysan roumain 
(90 de pagini de mare format, cu 165 de planşe 
negre şi colorate, după case, biserici, unelte, ţe- 
sături, ceramică), Prefaţa d-lui H. Focillon, nu 
este numai o recunoaştere de material a unui spe- 
cialist străin, ci este o recunoaștere de punct de 
vedere, în faţa artei originale, a unui popor în- 
zestrat, Cele două ramuri ale oricărei activități 
românești, oricât de felurită ar fi ea, creația 
populară şi creaţia cultă, se unesc întrun pu- 
ternic trunchiu, al vieţii naţionale, 

Alt volum, în colaborare, urmăreşte să lege 
trecutul cel mai depărtat cu vieața românească de 
astăzi, L'archeologie en Roumanie (vreo 200 pag, 
cu numeroase figuri). Săpăturile dela noi nu scot 
la iveală, ca în toate ţările vecine, numai un ma- 
terial arheologic, de interes pur ştiinţific şi pro- 
prietate a unor popoare dispărute, ci rămășițe ale 
vieţii strămoșilor, pe care noi o continuăm, cu 
toate schimbările unei evoluţii fireşti, dar fără în- 
trerupere şi plecând dintr'un acelaşi izvor, 

Cel din urmă volum al seriei, La r6forme agraire 
en Roumanie (100 pag.), de d-nii: G. lonescu-Și- 
şeși şi N. Cornăţeanu, arată din ce e alcătuită, în 
principii şi în aplicare, cea mai însemnată legis- 
laţie care se găseşte la temelia României mo- 
derne. 

In afară de colecţia patronată direct de Aca- 
demia Română, cartea care dela început a oprit 
atenţia comisariatului şi a fost privită ca un ade- 
vărat ambasador al sufletului şi drepturilor ro- 
mâneşti, în străinătate, a fost Istoria Românilor 
(Histoire des Roumains et de la Roumaine orien- 
tale, 5 vol., vreo 2.000 de pagini, cu nenumărate 
figuri), de d-l N. Iorga. Ea a ieşit sub 
auspiciile M. S. Regelui şi stă astăzi înaintea 
noastră și a tuturor popoarelor culte, în toată mo- 
numentalitatea ei, ca o trăsătură caracteristică a 
vremii. Este cea mai mare sforțare pe care Ro- 
mânia a făcut-o după unire, şi ca un fel de în- 
dreptăţire a ei, venită nu numai din lumea arme- 
lor, dar a muncii ştiinţifice şi a capacității crea- 
toare, prin personalitatea cea mai reprezentativă 
a neamului românesc, în înfăţişarea lui de astăzi. 
Comisariatul General al Expoziţiei se mândreşte 
mai cu seamă că a făcut cu putință, cu o clipă 
mai de vreme, apariția în franțuzeşte a părții, 
până acum ata, din Istoria Românilor, în capi- 
tolele cele mai gingaşe şi mai controversate, ale 
începuturilor, 


A treia serie de cărți cuprinde lucrări de un 
interes mai imediat, Iată printre ele: „Les Francais 
et la Roumanie“, texte alese de d-nii: Paul Des- 
feuilles şi Jacques Lassaigne, doi Francezi, prie- 
teni ai ţării noastre, care s'au supus acestei munci 
de migală şi de folos, la însărcinarea Comisaria- 
tului (367 pag,), De aici, legăturile sufleteşti, din- 
tre noi și poporul francez se pot urmări din cele 
mai depărtate secole şi în toate domeniile, Ele 
apar de-acolo nu numai ca o întâmplare a isto- 
riei, ci ca un destin. 

Altă carte scrisă de un Francez, lector la Fa- 
cultatea de litere din Iaşi, d-l Beau de Lomânie, 
Naissance d'une nation (250 pag), aduce înaintea 
străinătăţii şi a noastră, figura de legendă a lui 
„Ștefan cel Mare, într'o nouă lumină”, „L'assis- 
tance sociale en Roumanie'' (200 pag.) va arăta 
printr'o colaborare de tehnicieni, ceea ce Româ- 
nia a făcut şi încearcă pentru rezolvarea pro- 
blemei asistenţei sociale, D-l Romulus Seişanu a 
dat o carte de documentare la îndemână şi con- 
vingătoare, „La Roumanie, pays latin” (100 pag.). 
Vicarul Sfintei Patriarhii, P. S, Pocitan, a scris o 
broşură (74 pas, cu figuri), plină de amintiri şi de 
evlavie, despre Biserica românească dela Paris, D-l 
profesor D. Danielopolu a expus organizarea Aca- 
demiei de Medicină din România (42 pag.) şi G, Io- 
nescu-Șișeşti, Organizarea şi activitatea Institutului 
de Cercetări Agronomice din România, dela 1928 
până la 1936 (36 pag. cu fisuri), S'a tipărit cu 
acest prilej şi un volum: Les bons plats roumains 
(144 pag.), care este în acelaşi timp, datorită pa- 
letei d-şoarei Lena Constante, un model de pre- 
zentare artistică şi, datorită tipografiei Luceafă- 
rul, de prezentare grafică românească, 

Nu trebue să uităm, ca încheiere, frumoasa lu- 


crare despre Fundaţiile Culturale Regale, dato- 
rită d-lui D. Gusti și alte scrieri de lămurire şi 
de îndrumare în vieața spirituală românească sau 
în vieața Expoziţiei dela Paris, datorită aceluiaşi, 
ca Monogratia sociologică sau Inaugurarea Pavi- 
lionului României, cu discursurile şi declaraţiile 
făcute atunci de personalităţi româneşti şi fran- 
ceze, 

O secţie aparte în aceeași serie trebue s'o al- 
cătuiască un album de porturi din țară de d-na 
Enăchescu, un album de vederi, „La Roumanie au 
travail” de d-l Al, Bădăuţă, şi studiul d-lui Al, 
Busuioceanu, cu strălucite reproduceri, „La Col- 
lection royale d'art', 

Acesta a fost programul și aceasta aducerea lui 
la îndeplinire, în scurtul timp avut la  înde- 
mână, pentru redactare, atât de grea, pentru tra- 
ducere, atât de pretențioasă, pentru tipar, atât 
de împovărat, pentru răspândire, atât de întinsă, 
a prezentării României, prin oamenii ei de cerce- 
tare și de condeiu la Expoziţia Internaţională 
dela Paris, Concepţia a fost largă și executarea 
îndrăzneață, Poate că se vor ridica unele glasuri 
care să ceară întregiri, Pe atâtea le vedem, le-am 
văzut dinainte să începem lucrul, chiar noi: o pre- 
zentare a ştiinţelor spiritului, în care am fost atât 
de originali și de activi, o prezentare a istoriei 
literaturii, a muzicii, a arhitecturii, a artei culte, 
a vieţii economice, O nouă încercare stă inaintea 
noastră, ca să desăvârșim ceea ce numai am schi- 
țat: Expoziţia Internaţională dela New-York, din 
1939, unde România a fost chemată şi a primit să 
se ducă. 

Pentru o întâie încercare, mărturisim, că nu ve= 
dem cum s'ar fi putut face mai mult și mai bine, 


EMANOIL BUCUȚA 


DOUĂ CENTRE REGIONALE DE ORGANIZARE ROMÂNEASCĂ ŞI DE 
DOCUMENTARE: INSTITUTELE SOCIALE DIN BANAT ŞI BASARABIA 


Activitatea Institutelor sociale ale Banatului şi 
Basarabiei e foarte puțin cunoscută dincolo de 
hotarele acestor provincii și în Capitala ţării, Din 
când în când, o publicaţie a unuia din membrii 
lor atrage atenția celor care ar vrea cunoscute 
mai bine și îndreptate multele nevoi ale țării. Aşa 
s'a întâmplat în timpul din urmă cu studiile d-lor 
Stoicănescu şi Negru, cu privire la slăbiciunea 


elementului românesc în orașele din Banat şi la 
achiziţiile de pământ ale șvabilor, apărute în Re- 
vista Institutului Social Banat-Crişana şi cu stu- 
diul d-lui Știrbu, despre structura economică şi 
socială a unor sate din Codrul Basarabiei, tipărit 
în Buletinul Institutului Social Român din Basa- 
rabia, În schimb activitatea celor două mănun- 
chiuri de oameni, prin care trăiesc aceste instituții 

dela marginea de Apus şi de Răsărit a ţării, nu 
e nicidecum prețuită după valoarea ei, de pătura 
conducătoare românească dela Bucureşti, 

Faptul e plin de semnificaţie. El ilustrează con- 
cepţia centralistă într'un sens rău, în lumina că- 
reia e privită încă la noi vieaţa şi îndrumarea 
naţiunii, Credinţa că „provincia nu e decât o 
copie palidă a Capitalei şi că administraţia se 
face prin măsuri generale deduse din „idealuri” 
economice, sociale, juridice, iar nu ca răspuns la 
împrejurările specifice ale diferitelor ţinuturi şi 
pături ale ţării, mai sunt certitudini necontrolate 
ale reflecţiilor politice dela noi. Când pornești, 
cu vrere sau fără să-ți dai seamă, dela concepţia 
aceasta, e firesc să nu socotești prea de luat în 
seamă iniţiativele din provincie şi să priveşti 
drept simple curiozităţi studiile despre împreju- 
rările unui fragment din cei 300.000 km: şi cele 
20 de milioane ai teritoriului şi ale populaţiei ro- 
mânești, 

Imprejurarea că înţelegerea pentru vieața pro- 
vinciilor începe să mijească şi în pătura condu- 
cătoare din Capitală (in mai mare măsură la cei 
tineri) şi că se înmulțește numărul celor care-și 
dau seamă că naţiile se administrează nu prin co- 
borârea în texte de lege a unor „norme“ abstracte, 
ci prin soluţionarae (în raport cu anume norme) 
nevoilor naţiei, care sunt totdeauna concrete: lo- 
cale, regionale, ale uneia din pături, este preves- 
tirea unui viitor mai bogat în realizări pentru Ro- 
mânia, 

Pentru toţi cei ce au această înţelegere nouă, 
activitatea Institutelor sociale dela Timişoara şi 
Chişinău e un fapt deosebit de îmbucurător, 


Prin înfiinţarea Institutului Social din Banat şi 
Crişana a fost urmărită, ne spune d-l dr. Grof- 
şorean, iniţiatorul lui, „cimentarea rezistenţei ele- 
mentului autohton dealungul graniţei de Vest, pe- 
riclitată și contestată mereu de către cotropitorii 
din trecut”, 

A trebuit înfrântă întâi somnolența dezorien- 
tată a vieţii românești din Banat, Scopul a fost 
urmărit prin conferinţe organizate, iarnă de iarnă, 
la Timișoara, şi prin revista Institutului, Dar pu- 
terea de atracţie mare a Institutului n'au consti- 
tuit-o nici conferințele nici revista ca atare, (Efor- 
tul de grupare a vieţii româneşti din Transilvania 
prin reviste ca Gândirea dela Cluj, Banatul dela 
Timişoara, a eşuat, neansajând îndeajuns păturile 
largi ale Românilor din partea locului). Ci cer- 
cetările, pe care le-a întreprins în Banat, che- 

mându-i „la realitate“ pe toţi intelectualii, In cele 
trei campanii monografice, au fost atacate proble- 
mele cele mai acute ale ținutului, In două sate din 
şesul Banatului (Belinţ şi Sârbova) a fost anali- 
zată, în întreg complezul ei, problema deficitului 
biologic al Banatului, iar într'un sat din Clisura 
Cazanelor (Pojejena-de-Jos) au fost privite în- 
deaproape motivele sărbizării progresive a unei 
întregi plase, Așa membrii acestor campanii și 
odată cu ei pătura de sus a românimii bănăţene 
au ajuns să cunoască direct și amănunţit unele 
din nevoile cele mai acute ale Banatului, Inovația 
Institutului de a cere cercetătorilor să determine 
şi remediile neajunsurilor constatate, pentru ca 
să poată fi comunicate conducătorilor politici și 
administrativi ai naţiei, a ataşat mai mult de ţinut 
intelectualitatea bănăţeană. Bănăţenii au ajuns aşa, 
în decurs de câţiva ani, nu numai să se cunoască 
dar să se şi simtă răspunzători pentru starea pro- 
vinciei lor natale, 

Un rând de anchete cu privire la situaţia ele- 
mentului românesc la Timişoara, în industriile şi 
în agricultura judeţului Timiș, a completat această 
activitate. (Am pomenit mai sus unele din stu- 
diile apărute în revista Institutului, care atră- 
geau atenţia asupra constatărilor de mare gravi- 
tate, la care s'a ajuns), 

Cât de mult a înviorat Institutul vieaţa româ- 
nească a Banatului, s'a văzut cu prilejul Con- 
gresului anual al „Astrei“, ţinut înainte de câteva 
luni, la Timişoara, Tentativa de înglobare a vieţii 
culturale a Banatului în „Astra“, (în condițiuni 
onorabile: o regională bănățeană a „Astrei ), 
a întâlnit un refuz hotărît, Caietul din urmă al 
Revistei Inst. Social Banat-Crişana cuprinde nu- 
meroase pagini, care manifestă mândria intelec- 
tualilor bănățeni de ce le-a reușit şi convingerea 
lor că pot servi de pildă și conducătorilor Ar- 
dealului, 

Opera de pedagogie naţională, trezirea în in- 
telectuali și a simțului de răspundere pentru pro- 
blemele regiunii şi concomitent pentru cele ob- 
şteşti ale naţiunii, nu e singurul merit al Institu- 
tului Social Banat-Crişana. El mai are două al- 
tele de o însemnătate tot aşa de mare, 

A demonstrat funcțiunea politică a cercetării 


"realităţii sociale, Incheind fiecare campanie mo- 


nografică prin redactarea unui memoriu, care să 
formuleze problema constatată şi măsurile şi re- 
mediile găsite potrivite, şi luptând din greu, ca 
să impună acest memoriu atenţiei celor în drept 
să ia acele măsuri şi să adopte acele remedii, In- 


stitutul Social din Banat a demonstrat utilitatea, 
pe care o pot avea cercetările și anchetele făcute 
de oamenii de știință pentru conducătorii naţiunii, 
Imprejurarea că aceste memorii sezisante n'au pur- 
tat roadele așteptate, fiind de grabă uitate și tre- 
cute în arhivă de miniştrii și directorii sechestraţi 
de satisfacerea intervențiilor de ordin electoral şi 
de măsurile concernând ţara întreagă, nu micşo- 
rează însemnătatea acestui exemplu. Rostul adevă- 
rat al cercetării realităţii sociale este acesta; valo- 
rificarea rezultatelor pentru teoria generală a feno- 
menelor observate nu e decât o operaţie secun- 
dară. O ştim prea bine noi cei din Bucureşti, şi, 
în această privință, metoda Institutului Social 
bănăţean e şi cea a cercetărilor monografice or- 
ganizate de Institutul Social din Bucureşti. E ade- 
vărat însă, că multe din cercetările pornite de noi 
au fost socotite de cei ce le întreprindeau ca mij- 
loace de a soluţiona controverse ale teoriei, că 
altele s'au oprit la simpla prezentare a constată- 
rilor, fără a mai purta de grijă ca ele să ajungă 
la tunoștința celui care îşi putea orienta acţiunea 
administrativă după ele. 

Postulatul, stăruitor, susținut de conducătorii 
Institutului Social Banat-Crişana, că împreju- 
rările speciale, de regiune de graniţă, a Banatului 
reclamă un regim special, deschide perspectiva 
acelei administrații diferențiate de care are ne- 
voie țara noastră, Avem nevoie de o administraţie 
mai maleabilă nu numai în cazul Banatului, ci şi 
a tuturor celorlalte ţinuturi mărginaşe şi la fel şi 
în cazul ținuturilor din mijlocul ţării. De o admi- 
nistraţie care să nu mai treacă cu vederea nea- 
junsuri proprii unui singur ţinut, pentrucă are 
teama legilor şi a regimurilor speciale, sau să im- 
pună dispoziţiile dictate de împrejurările unei 
părți a ţării şi celorlalte, O astfel de administraţie 
diferențiată nu are cum primejdui unitatea ţării, 
dacă e aplicată în cunoştinţă de cauză, Cine se 
îndoieşte că în Maramureş şi în Moldova de Nord 
şi în Basarabia ar fi mai necesară ca oriunde o 
acțiune intensă de organizare cooperativă a Ro- 
mânimii, că în Banat natalitatea sărăcăcioasă 
îace mai necesară decât alt undeva o campanie 
de reducere a mortalității? 

Mlădierea aceasta a administraţiei presupune 
informarea conducătorilor Statului asupra nevoi- 
lor locale şi regionale. 

In concepţia inițială a parlamentarismului ea 
trebuia furnizată de localnicii trimeși în Parla- 
mentul țării. Azi când legătura dintre deputat şi 
un ţinut al țării e foarte slabă, funcțiunea aceasta 


nu poate fi îndeplinită satisfăcător decât de in- 
stitutele de cercetare regionale, cum e Institutul 
Social Bănăţean. Spre a-şi îndeplini misiunea lor, 
ele ar trebui înglobate şi sprijinite de o instituţie 
de Stat, spre a scoate ființarea lor de sub arbi- 
trarul subvenţiilor acordate de autorităţile jude- 
țene şi comunale, 

Activitatea Institutului Social Banat-Crişana 
mai comportă şi un serviciu de neutralizare a 
propagandei maghiare, realizat prin numeroase 
studii şi cronici, care arată în adevărata lor lu- 
mină situația din Ungaria și situația minorităţi- 
lor din Ardeal, 

Prin toată această activitate Institutul Social 
Banat-Crişana a făcut capabil Banatul să-şi în- 
deplinească misiunea lui de ținut de graniță. lar 
un ţinut de graniţă trebue să fie un zid de ne- 
trecut pentru naţia de dincolo de frontieră şi în 
el vieața naţională trebue să pulseze mai intens 
decât în ținuturile mai ferite dela mijloc, Și ochii 
fiilor lui trebue să cântărească faptele celor din 
centrul naţiei proprii, cu ştiinţa primejdiilor din 
afară şi să urmărească naţia vecină cu gândul la 
siguranţa celei proprii. 


La celălalt capăt al ţării, Institutul Social din 
Basarabia realizează o activitate asemănătoare. Și 
acolo rândurile Românimii au fost strânse prin 
cicluri de conferinţe şi cercetări, Și acolo intenţia 
de a face cu putință o mai bună administrare a 
Basarabiei. „Vrem să cunoaştem satul moldove- 
nesc așa cum se prezintă el, pentru ca, prin cer- 
cetările noastre să fim utili întregii conduceri 
publice...!, așa definește d-l Pan Halippa, preșe- 
dintele Institutului, scopul acestei lucrări, Insti- 
tutul își propune să studieze și oraşele din Basa- 
rabia. Ca şi în Banat, conducătorii lui își pun 
nădejdea în „instituţiile publice“ nu în sprijinul 
institutelor judeţene și comunale, 

Volumul întâi al Buletinului apărut de curând, 
înfăţişează rezultatele cercetărilor monografice în- 
lreprinse în vara anului 1936, în satele Nişcani şi 
Iurceni. 

Studiul central este al d-lui T. A. Știrbu, des- 
pre situația economică și socială a satului, Expli- 
cat prin cercetări cu privire la geologie şi la sol, 
antropogeografice, statistice şi istorice, el e amă- 
nunțit prin cercetări care arată cultura autarhă 
a acestor sate (medicina populară, vopsitul cu bu- 
ruieni, troiţele, grădinele cu flori, calendarul, 
literatura populară, vieața religioasă) şi altele 
care indică măsura în care cultura modernă a Ro- 

mâniei a pătruns în ele (şcoala, bibliotecile ţără- 
neşti), Tabloul acesta amănunțit este înfățișarea 
cea mai bună a situaţiei satelor din regiunea Co- 
drului, lar măsurile propuse de d-l Știrbu, cuprind 
trăsăturile mari ale unui program de remediere 
a situaţiei acestor sate cu mult proletariat agricol 
şi cu mazili tradiţionaliști şi lipsiți de iniţiativă 
care ar putea ocupa prisosul lor de populaţie. 

Cercetarea întreprinsă în vara acestui an, la 
Copanca în Tighina, pe care o dorim cât de grab- 
nic, va oferi posibilitatea de a cunoaște situaţia 
unui sat de lângă Nistru din județul Tighina. 
(Planul acestei cercetări e reprodus în însemnă- 
rile dela sfârşitul acestui caiet). 


TĂCEREA ÎN PRIVINȚA 


Suntem siguri de a le face un serviciu tuturor 
celor preocupaţi de o mai bună organizare a Ro- 
mâniei, invitându-i să ia cunoştinţă de publicaţiile 
celor două  Înstitute 
Apus și de Răsărit a ţării, Seriozitatea şi elanul 
insuflă 


Sociale dela marginea de 
acestei munci desfășurate în provincie 
multă încredere. 

Noi cei din Secţia sociologică a Institutului So- 
cia] suntem mândri de roadele tot numeroase şi 
mai de preț pe care le dă campania de cercetare 
a realității românești, pe care a pornit-o profe- 
sorul nostru, 


ANTON GOLOPENŢIA 


ROMÂNILOR DE PESTE 


HOTARE 


Evenimentele politice actuale se desfăşoară, în- 
soţite de o tăcere completă, în privința Românilor 
de peste hotare. 

Această tăcere, ne pare deadreptul neexplica- 
bilă şi surprinzătoare:  neexplicabilă, pentrucă 
amuțirea a venit tocmai când ne aşteptam să se 
vorbească răspicat despre Românii de peste ho- 
tare; surprinzătoare, fiindcă în acţiunea de româ- 
nizare se neşlijează această parte a neamului ro- 
mânesc, care ar putea fi un factor important 
al ei, 

Prefacerile actuale pot avea repercusiuni asu- 
pra multor aspecte ale vieții noastre sociale. Cro- 
nicarul obiectiv de mâine le va înregistra așa cum 
cel de astăzi încearcă bilanţul guvernării, care a 
luat sfârşit îcainte cu câteva săptămâni. Orice 
cronicar comite o gravă eroare, în România, dacă, 
la încheierea bilanţului, după fiecare „etapă, 
nu-şi va pune întrebarea: dar pentru Românii de 
peste hotare ce s'a făcut? 

Pe lista marilor probleme ale Statului se află 
şi acea a elementului românesc din afară. De aceea, 
la sfârşitul fiecărei perioade politice, trebue să 
însemnăm cu da sau nu, ținuta conducătorilor 
față de ea. Să examinăm tabloul mereu, chiar cu 
tristețea că, în lunga perioadă postbelică, nicio 
insemnare de seamă nu sa făcut pe el. 

Neamul românesc, trebue s'o recunoaștem, n'are 

formulate revendicări în afară. Toată preocupa- 
rea lui în anii din urmă, s'a redus la o încercare 
de refacere internă. Guvernele n'au venit cu re- 
forme care să prindă rădăcini în sufletul poporu- 
lui; când în ele s'a întâmplat să fie și oameni bine 
intenţionaţi, s'au văzut siliţi să cedeze în faţa in- 
diferentismului birocrat. Țara a ajuns astfel a 
fi prezentată în plină prosperitate când impozi- 
tele se „încasau”, când svârcolirile particulare se 
domoleau. Este vorba, prin urmare, de o limitare 
la traiul de azi pe mâine, care nu constituie o 
garanţie, în întrecerea actuală dintre popoare. 
Căci, un popor nu-şi poate asigura prin aceasta 
legitimitatea existenţei sale. El trebue să trăiască 
dinamic, Numai o existenţă dinamică îl aduce în 
situaţia de a-şi pune noi şi noi probleme, a că- 
ror rezolvare neîntreruptă îi justifică existenţa. 

Problema Românilor de peste hotare, este pri- 
vită astăzi cu ochii omului care-şi zice că mai 
are de făcut şi „altceva“, înainte de a se ocupa 
de ea. Avem de aface, fără îndoială, cu o mio- 
pie adevărată, O miopie, despre care nu poți să 
zici că e proprie cutărui sau cutărui politician, 
fiindu-le comună tuturor. 

Nimeni nu vede dincolo de prietenia, pe care 
a legat-o cu un român de peste hotare. Fiecare 
este convins că duioșia pe care i-o arată va vin- 
deca toată suferinţa din jurul granițelor ţării. 


Avem astfel, faţă de acţiunea dusă în străină- 
tate, împotriva elementului românesc, reacţiuni 
individuale şi nu reacțiuni naţionale, 

Cum se explică această atitudine? Credem că 
este vorba de o adevărată psihoză postbelică, de 
o atitudine de oameni care se simt satisfăcuţi, de 
oameni care, niciodată nu-şi condamnă pasivita- 
tea, care au reuşit să imprime ritmului vieţii po- 
litice nota dcminantă a atitudinii lor. 

Trebue să ne mirăm oare de această stare de 
lucruri? 

Uităm, poate, că educaţia de după războiu, sa 
făcut, prin manuale liniştitoare, conferinţe și 
broșuri, în care se răspândea formula că 
România și-a dobândit totul şi că, nu mai are 
absolut nicio dorință, Au fost crescuți oamenii, 
lipsiţi de orice ideal, care nu știu preţui o vir- 
tute războinică și nu pot înțelege semnificaţia 
unui gest eroic, 

Și tocmai de aceea, în faţa prigoanei, care se 
deslănțuie sub ochii noştri, în Valea Timocului, 
în faţa lacrimelor mereu proaspete de acolo, nu s'a 
ridicat vijelios, pentru dreptate acest neam care 
înainte se cutremura în fața oricărui act simi- 
lar. ă 


Românii de peste hotare, pot şi trebue să fie 
încadraţi în ansamblul general al preocupărilor 
de refacere internă, Altfel, revirimentul naţio- 
nal rămâne parţial, iar rezultatele nu pot fi decât 
fragmentare, 


Nu se poate păşi la o soluţionare radicală a 
problemelor de ordin intern, fără să faci apel şi 
la elementul românesc din afară. Din mai multe 
motive: vieața Românilor de peste hotare, în- 
chide o experienţă pe care, în niciun caz nu vor 
putea s'o aibă cei din interiorul graniţilor ac- 
tuale; cadrul ei este complex; în plus, el presu- 
pune o adaptabilitate după circumstanțe — atât de 
multe ca număr şi variate, ca aspect, dela loc la 
loc — care ar putea fi utilă aici. Ar fi interesant 
de stăruit mult în această privinţă, Trebue să ne 
mulțumim însă cu o ilustrare în treacăt, arătând 
cum comerțui românesc, ar putea, nu prin mari 
sforțări, să se squture de tot ceea ce formează 
element alogen intrus, dacă Aromânilor, faimoşii 
comercianţi pe care-i cunosc toate centrele co- 
merciale de seamă ale Europei, li s'ar deschide 
porţile de intrare în ţară; culturile de zarzava- 
turi, pe mii de hectare, ar putea fi date în seama 
Românilor din jurul Vidinului; modele de gospo- 
dării ar îi în stare să introducă cei din Banatul 


iugoslav și timocenii: întăriri de regiuni, ca Do- 
brogea, Bugeacul; întăriri de oraşe, star realiza 
în genere cu Românii de peste hotare, în cazul 
din urmă cu bizuinţă pe elementul macedo-român, 
care are o vădită înclinare spre formarea de bur- 
ghezie, 

Dacă acesta este tabloul, pe care trebue să-l 
aibe în minte un reformator, cum poate fi inter- 
pretată seria reformelor ce se anunță? 


Pot ele să smulgă într'un elan general aproba- 
rea tuturor? 

Nu, Dacă în cadrul preocupărilor interne s'ar 
fi înglobat, spre soluţionare problema Românilor 
de peste hotare, lucrurile s'ar fi schimbat, Câţi, 
de pildă, n'ar fi tresăltat, dacă, însfârșit, era 
scoasă din umbră și revenea, pe primul plan? 

Tăcerea faţă de Românii de peste hotare este 
indiciul și al unui neajuns de ordin intern. Este, 
fără îndoială, semnul că, nici de cei din interior, 
nu te prea ocupi, Se trădează astfel o vieață de 
preocupare individuală caracteristică societăţilor 
fără evoluţie însemnată; Că totul se reduce la „pro- 
misiuni!t, şi alte lucruri cu care suntem obișnuiți, 
Indesirea elementelor române şi dislocarea gru- 
purilor alogene, nu se poate face decât cu o popu- 
laţie nouă, care trebue adusă de peste graniţe, 
A nu face acest lucru, însemnează că-ţi lipsește 
o perspectivă sigură de viitor, ceea ce este foarte 
grav. 

Problema Românilor de peste hotare, mai este 
şi o chestiune de prestigiu, Din moment ce noi, 
față de tot ceea ce se întâmplă cu elementul nos- 
tru, nu ridicăm niciun protest, nu încercăm să le 
asigurăm, prin persuasiune chiar, dreptul de a 
se cultiva în limba maternă, însemnează că noi ne 
primejduim autoritatea Statului faţă de vecini, 
fiindcă nu avem tăria de a cere ceea ce ei deja au 
obținut dela noi. 

Generaţia tânără aşteaptă mult dela Românii 
de peste hotare, Cu atât mai mult este condam- 
nabilă tăcere în privința lor, Când noi suntem 
gata de a începe să cerem servicii dela consân- 
genii noştri de peste hotare, Statul, nici măcar 
n'a trecut la o preocupare serioasă față de soarta 
lor, pe care vecinii, unii prieteni, o forţează, cău- 
tând să-i dea alt curs, 

Granițele României sunt ferite. Apărarea aceasta 
nu o asigură nici munții şi nici râurile: ci Româ- 
nii de .peste hotare, care încing ca un brâu tru- 
pul României. Această Românie este cu atât mai 
puternică, cu cât este mai ferită. Cu alte cuvinte, 

treburile ei interne vor trece totdeauna prin rân- 
dul de Români dela hotarul său. Ei, în felul 
acesta, sunt adevărații vestitori ai României, așa 
cum vor și trebue să fie, E un cerc de încredere 
care ne înconjoară, în locul celui de ură ce ne-ar 
încreţi fruntea și când am fi veseli. Acum, atât 
putem cere acestor consângeni. Fiindcă și aşa este 
foarte mult. Avem şi noi însă o datorie: a-i cul- 
tiva; a ni-i forma așa cum îi vrem noi, 

Dar sunt Români și mai îndepărtați. Faţă de 
ei, aceeaşi datorie. Statul trebue să se gândească 

că ei sunt avantposturile unei expansiuni spiri- 
tuale şi economice, 

De cumva stările sociale le fac cu neputinţă 
vieaţa în străinătate, să fie aduși încoace. Cu alte 
cuvinte: una din două. Căci numai așa s'ar putea 
justifica şi circulara trimeasă Consulatelor noastre, 
în care li se dă instrucţiuni de a opri orice emi- 
grare în ţară a Românilor de peste hotare. 

Tăcerea în privința Românilor de peste hotare, 
trebue să fie ruptă, 

FLOREA FLORESCU 


DOCUMENTE 


CETELE DE COLINDĂTORI” 


LA 


Crăciunul este sărbătoarea cea mai așteptată de 
toată lumea, şi mai ales de cei dela sat, Această 
sfântă sărbătoare este dorită atât pentru belșugul 
de mâncare cât şi pentru obiceiurile ce sunt prac- 
ticate cu această ocazie, Pe lângă aceasta, obi- 
ceiurile strămoşeşti sunt şi colindele tot atât de 
mult aşteptate mai ales de flăcăi și copii. Cu multe 
zile înainte de Crăciun, încep preparativele atât 
în domeniul artei culinare cât şi ceea ce priveşte 
obiceiurile, Tot satul este în fierbere mare, fum, 
guițături de porci duşi spre junghiere, miros de 
pârjoale, pocnete de biciu, cântece, colinde în re- 
petiție: un adevărat concert plin de farmec, Pe 
faţa fiecăruia vezi bucuria apropierii unei zile mari, 

Am spus că, cu ocazia Crăciunului au loc unele 
obiceiuri, acestea constă în o sumedenie de cân- 
tece, de colinde, fiecare evocând un anumit lucru 
sau o 'anumită persoană, Colindele acestea sunt 
cântate de cete de flăcăi şi copii, unii într'o zi 
alţii în alta, ca să nu se întâlnească, 


In gruparea pe cete a copiilor, nu există nicio 
normă, ei se adună câte 3—A4—5—6 şi merg de la 
casă la casă, colindând, fiind de unii gospodari 
primiţi, iar de alţii refuzaţi prin bătaie în geam, 


Cu flăcăii însă, nu se întâmplă aşa, Brezăerii, 
aşa sunt numiţi flăcăii colindători, sunt adevărații 
reprezentanţi ai tradiţiei, Ei sunt primiți de toată 
lumea, fără nicio excepţie şi dacă totuşi cineva îi 
refuză, are deaface cu disprețul întregului sat, 
Brezăerii au anumite rânduieli pe cari le respectă, 
In primul rând ei se constituiesc în 2 mari cete: 
deleni şi văleni, numiţi aşa după:cele 2 părţi ale 
satului, prima spre deal, cealaltă spre vale, Fiecare 
ceată lucrează pe cont propriu, neavând cel mai 
mic amestec una cu alta, În ceată intră toţi flă- 


LUPT Ă TOR 


LL. £F O. YV 


căii părţii respective a satului, exclusiv jucăto- 
rii în horă, Niciun flăcău, care nu joacă în horă 
n'are ce căuta în ceată, De altfel numai băieţii 
cari joacă în horă sunt trecuţi în rândurile flă- 
căilor, Vârsta lor variază între 16—23—24 ani, 
Foarte rar ating vârste mai mari, pentrucă se în- 
soară de tineri şi, în ceata colindătorilor nu pot 
intra şi căsătoriţii, De situația economică şi de 
ştiinţa de carte nu se ţine seama la constituirea 
cetei, toţi flăcăii, fie săraci fie bogaţi, fie ştiutori 
sau neştiutori de carte, intră în ceata brezăerilor, 
In ceea ce priveşte locuinţa însă, toți trebue să 
fie numai din acel sat, străini nu sunt admişi sub 
niciun motiv în ceată, 

Când se formează ceata, se adună flăcăii mai 
răsăriți şi exclud pe cei care au fost în ceată anul 
precedent, dar s'au căsătorit între timp şi intro- 
duc pe noii flăcăi care s'au ridicat şi care au in- 
trat în horă, Este o mare mândrie pe cel care intră 
în ceată, Foarte rar se întâmplă ca un flăcău să 
nu fie primit în ceată, pentrucă atunci nici Qi n'ar 
mai fi primiți de cel în cauză să colinde la casa 
lui, şi nici rudele lui nu i-ar primi, lucru care 
ar pricinui o pagubă, Dacă este vreo neînțelegere 
între ei, se aplanează prin bună învoială, graţie 
intervenţiei unuia dintre flăcăi sau a unui om din 
sat, uneori chiar a preotului sau cârciumarului, 
Durata unei cete nu este limitată, după cum am 
spus, ea este formată de drept, pierzând în fie- 
care an o parte din membri prin căsătorie şi re- 
împrospătându-se cu alţii noi. Niciodată flăcăii nu 
s'au constituit în mai mult de 2 cete, acestea au 
fost mereu, delenii şi vălenii şi vor rămâne până 
se va mări satul, probabil, 

Organizarea cetei, Să vedem acum cum este or- 
ganizată o ceată: Cel mai mare şi mai isteţ din- 
tre flăcăi deţine rolul de şef, El are precădere, 


1) Din cercetările Seminarului de Monografie sociologică de sub conducerea lui f7, H. Stahl. 

nu putere absolută. Suverană este ceata întreagă, 
Șeful propune şi ceilalți aprobă sau nu, Acest şef 
este în acelaşi timp şi casierul, el încasează şi 
păstrează banii adunaţi dela săteni, Un alt demni- 
tar al cetei este contașul, care ţine seama de tot 
ce s'a strâns, controlând pe casier; al treilea este 
acel care strânge carnea pe care o înfige în col- 
ţii unui lemn special, cu ramificații, acesta se nu- 
meşte „iapa“; ceilalți membri ai cetei n'au altă 
calitate oficială decât aceea de a cânta. 

In ceea ce priveşte drepturile şi datoriile, toți 
sunt egali fără nicio excepţie. Cei care au anu- 
mite funcțiuni: casier, strângătorul de carne, sunt 
obligaţi a păstra intact ceea ce s'a strâns; în caz 
contrariu, sunt supuşi furiei brezăerilor. Toţi 
membrii cetei, trebue să ia parte la repetiţii care 
încep cu câteva zile înainte de Crăciun și se ţin 
in fiecare seară, la casa câte unuia din flăcăi, 
iar repetițiile generale la cârciumă, unde se mai 
cinstesc în contul banilor ce vor fi strânși, De ase- 
menea, toţi sunt obligaţi să ştie textul colindelor. 


Când colindă şi cum colindă. In noaptea de Moş 
Ajun, flăcăii se adună toţi la o laltă, fără să se 
mai dividă între deleni şi văleni şi se duc cu bună- 
dimineaţă pe la săteni, nu se duc însă pe la toate 
casele, ci numai la cele mai înstărite, Copiii în 
schimb încep de cu seară şi până dimineața, mer- 
gând la fiecare casă cu bună-dimineaţa, In seara 
dinspre Crăciun, brezăerii (cele 2 cete), pornesc 
cu colindele pe la casele oamenilor. Deși împăr- 
țiți în deleni şi văleni, ambele cete colindă, însă 
şi o parte şi alta a satului. Primul colind îl spun 
la casa preotului, apoi la cârciumă şi pe urmă 
dela să la casă, pe fiecare linie a satului. Toată 
lumea îi primeşte cu bucurie, nu se întâmplă de- 
cât foarte rar ca cineva să nu-i primească, Dacă 
n'au bani, plătesc în schimb cu carne de porc, 
care se găseşte în casa fiecărui creştin. Unii dau 
numai bani, iar alţii şi bani şi carne. După ce au 
terminat cu colindele, lucru care se întâmplă 
cam pe la ora 11—12 din noaptea Crăciunului, 
vin la cârciumă ambele cete, separat bineînţeles, 
fac socoteala şi predau banii cârciumarului, care-i 
preface în vin, iar carnea strânsă este dată tot 
cârciumarului, care o pune imediat la fript. In 
mai puţin de o oră dela sosire, se încinge un chef 
in toată puterea cuvântului, cu carne friptă şi vin. 
Beau şi mănâncă până când cei mai slabi cad sub 
mese, iar ceilalți până la limita puterilor nece- 
sare târârii până acasă, Impărţeala nu este făcută 
tocmai drept, pentrucă unii beau mai mult, alţii 
mai puţin, după putere, însă aceasta nu supără 

pe nimeni, Dacă unul din brezăeri voieşte partea 
lui în bani, i se satisface dorinţa, însă aceasta 
se întâmplă mai rar, E considerat ca o ruşine să 
ceară partea în bani, i se spune aceluia că îi este 
frică de părinţi şi de aceea se întâmplă rar, Plă- 
cerea cea mare constă în a face chef toţi laolaltă 
cu lăutarii la ureche tot timpul Crăciunului. După 
cum vedem tot ceea ce au flăcăii în urma unei 
zile de cântat pe la ferestrele cetăţenilor, este o 
beţie de 3—4 zile. Pentru ei acest lucru este cea 
mai mare fericire, 


Ritualul. In ziua fixată după amiaza ultimei 
zile dinaintea Crăciunului, pe la orele 3, cele 
două cete de brezăeri pornesc cu colindele. Ceata 
odată ajunsă la fereastra unei case, se împarte 
în 2, 1/2 într'o parte a ferestrei și 1/2 în cealaltă 
parte, lăsând fereastra liberă. Toţi membrii casei 
stau în casă la fereastră. Brezăerii se adresează 
la cei din casă cu urarea: „La mulţi ani”, însoţită 
de un sunet de clopot. Cei din casă comandă apoi 
colindul dorit, pe care colindătorii îl cântă, fiecare 
parte câte o strofă, ca să nu se obosească. După 
terminare încep altul tot comandat de cei din 
casă şi poate și altul. Plata este în funcţie şi de 
numărul de colinde cântate. La unele case flăcăii 
cântă ce vor ei. Toate colindele sunt executate 
afară din casă. Unul singur face excepţie şi anume, 
colindul lui Dumnezeu, care se începe afară şi 
apoi intră colindând în casă, unde este terminat, 
După sfârşitul colindului toţi în cor repetă urarea: 
„La mulţi ani“, căreia îi urmează plata. 

Colindele sunt după cum am mai spus de mai 
multe feluri: 1) Colind de preot; 2) Colindul lui 
Dumnezeu; 3) Colind de casă; 4) Colind de tineri; 
5) Colind de fată mare, 6) Colind de copil; 1) Co- 
lind de făcău. 

Ca instrumente brezăerii n'au decât un clopot, 
a carui menire este să anunţe sosirea colindători- 
lor şi să acopere prin sunare greşelile eventuale 
sau încurcăturile din timpul cântecului, 

Fiecare din aceste colinde cântă un anumit lu- 
cru, bunăoară, colindul de fată mare, cântă fru- 
museţea fetei, care este cerută de mari persona- 
lităţi care la început au cerut zestre mare, dar 
când au văzut frumuseţea ei au început să scadă 
din pretenţii numai să nu o piardă din mână. Tot 
aşa colindul de băiat, în care cel colindat este 
comparat cu voinicii legendari, In aceste colinde 
se vede şi acuma credinţa poporului în figurile 
legendare şi în vremurile când Dumnezeu umbla 
pe pământ ca orice alt om. 


In afară de colinde mai sunt şi aşa zisele oraţii 
în care intră pluguşorul, sorcova şi vasilca, Co- 
linde sunt cântate numai până la Crăciun, iar 
oraţiile în ajunul Anului Nou şi după Anul Nou 
şi anume: cu pluguşorul se pleacă în ajunul Anu- 
lui Nou, după masă, Flăcăii se adună ca şi la co- 
linde, în două cete: văleni şi deleni, Unul dintre 
flăcăi care poartă şi nelipsitul clopoțel, spune la 
fereastra sătenilor pluguleţul, 

mAho, Aho, copii argaţi', 
„Staţi puţin şi nu mânaţi“, etc, 

Pluguleţul este la fel cu cel din toate părțile, 
pentrucă este învăţat din carte, In timp ce unul 
recită la fereastră, flăcăii trosnesc din bice uriaşe 
de asurzesc urechile, iar altul seamănă boabe de 
grâu prin bătătura casei, Câteodată flăcăii au şi 
un plug, tras de boi, cu clopote mari la gât şi 
trag brazde prin faţa casei, Organizaţia cetei este 
la fel ca şi la colinde, exceptând cazul iepei, care 
acuma, nu-şi mai are rostul, de oarece la pluguleţ 
nu se dau decât bani. Cu plugul însă, nu vin nu- 
mai flăcăii, ci şi oamenii în vârstă uneori, Ei vin 
tot constituiți în ceată, cu un plug tras de boi, ori 
cu o roată de căruţă, pe care sunt montate 2 mane- 
chine, bărbat şi femeie, care în momentul ţinerii 
roții în mişcare, se: învârtesc fiecare ca o pereche 
de dansatori. 

In ziua de Sf, Vasile (Anul Nou), se umblă cu 
sorcova, care este rezervată numai copiilor până 
la 10—412 ani, Ei se adună câte 2—3—5, de obiceiu 
merg şi pornesc din casă în casă, cu o ramură cu 


LA OTEŞTI-OLI, 


In Oteştii de Jos, colindătorii cu „Moș Ajunul”, 
se împart în două cete: una în cătunul Aldeşti şi 
a doua în cătunul Vlăicanilor, Bușnegilor (in res- 
tul satului), 

În compunerea acestor cete de colindători cu 
„Moş Ajunul”, intră, în primul rând, copiii săte- 
nilor, dela 5 ani în sus, de atunci de când pot să 
se ţină de cârd şi până la băieţii mari, In al doi- 
lea rând iau parte flăcăii şi bărbaţii căsătoriţi de 
curând, Mai rari sunt bărbaţii în vârstă, dela 35 
de ani în sus, în aceste cete. 

Cel dintâiu lucru de relevat este faptul că, ma- 
joritatea acestor cete este alcătuită din membri 
de sex bărbătesc, deoarece din partea femeiască 


flori colorate, de hârtie, care se numeşte „Sor- 
covă“, Ajunşi în casă, începe cu cel mai bătrân, 
zicându-i: 

„Sorcova vesela“ 

„Să trăieşti să 'mbătrâneșşti“, 


Apoi, din ce în ce, spre cei mai mici, Cei din 
casă le dau fie bani, fie covrigi, nuci, colăcei, 
etc, 

In dimineața Sfântului Vasile, tot satul mişună 
de copii, cu sorcova, dând înfăţişarea de poză sa- 
tului, Toţi copii sunt voioşi şi se întreabă când 
se întâlnesc, cât a strâns fiecare, 

In sfârșit, ultimul obiceiu, care este rezervat de 
altfel şi ultimei categorii omeneşti, țiganii anume, 
este „Vasilca”, 

Vasilca este botezată o căpăţână de porc, peste 
care se pune o ilustrată (chip de femeie), impo- 
dobită cu tulpane albe, cu panglici şi mărgele şi aşe- 
zate pe o tavă, iar tava într'un coș, atârnat de 
gâtul unui ţigan, Ceata este formată din 7—8 ţi 
ani, care cântă pe două partide; în timp ce cântă 
una cealaltă se odihneşte, Și aci plata se face în 
bani, şi cu carne de porc, 

„Vasilca“ este cântecul de prea mărire a lui 
Dumnezeu, alături de care stă Siântul Vasile, 

Cu „„Vasilca”, se termină obiceiurile de Crăciun. 
După trecerea ei, nu se mai simt sărbătorile, De 
acum toţi aşteaptă sfârșitul iernii şi cu aceasta, 
primăvara cea frumoasă, 


ANA VULTUREANU 

nu iau parte decât copilele între 5 şi 12—13 ani, 
vârstă când se socotesc sau sunt socotite de către 
părinţii lor ca prea mari pentru a mai lua parte 
la colind, Important este iarăşi faptul că la colind 
iau parte aproape unanimitatea copiilor din sat şi 
aproape toţi flăcăii, afară de cei ce'şi fac stagiul 
militar şi de intelectuali cari se abţin, 

In privinţa situaţiei economice a participanţilor, 
sunt de observat următoarele: 

Dintre copii iau parte copiii tuturor sătenilor, 
indiferent de situaţie materială. Aceasta spre deo- 
sebire de cetele flăcăilor, în care nu mai intră 
cei ce au plecat să înveţe carte şi spre deosebire 
mai ales de cetele bărbaţilor, în care intră mai 

puţin aceia care păstrează amintiri frumoase des- 
pre colind, iubindu-l, cât mai ales săracii şi câte- 
odată beţivii (deoarece se împarte și vin colindă- 
torilor). 

Aşa de exemplu, în ceata din cătunul Aldeşti, 
am remarcat pe Nicolae Fieraru, de 45 ani, fierar 
de meserie, ţigan, fără familie proprie. Apoi am 
mai remarcat pe Stan Cornăţeanu, de 38 ani, ţă- 
ran sărac, Tot asemenea, în fine, am remarcat pe 
Marin Vătafu (Gălmează), de 42 ani, țăran sărac 
şi el, însă tare beţiv, şi așa după cum îi spun 
consătenii, stricat din băutură (cazuri din acestea 
sunt foarte multe, şi aproape toate sunt consecin- 
țele crizei ce bântuie în viticultură). 

Aceste cete de colindători cu „Moş Ajunul" sau 
„Colindeţele“, sunt formate pe cătune, din per- 
soane aparţinând familiilor acestor cătune şi co- 
lindă numai în cătunele respective. Din această 
cauză cetele sunt și numeroase, între 60 și 100 
de membri pentru fiecare ceată. Așa în Aldeşti, 
cătunul fiind mai mic, ceata de colindători cu 
Moş Ajunul era compusă din vreo 60 de inși, pe 
câtă vreme a doua ceată fiind formată din mem- 
brii aparţinând mai multor cătune, ce merg îm- 
preună, trecea de 100 inşi. 

” Nu se poate vorbi de o organizaţie a acestor 
cete şi de o pregătire anterioară a lor în vederea 
colindului, 

Aceste cete se formează totdeauna spontan, în 
chiar seara colindului, prin puterea obiceiului. 

De cu seară, după ce iau masa — deoarece la 
țară se ia masa de cum înserează, — uneori chiar 
fără să mai mănânce, copiii își iau o traistă fă- 
cută special în vederea acestui colind, dacă nu 
sunt la şcoală, când își iau ghiozdanele de şcoală 
şi ies în şosea. 

Aci încep să fluere, își strigă tovarășii de prin 
vecini şi încep să sbenguiască în aşteptarea celor 
mari, care să ia conducerea. Mai târziu ceva, încep 
să apară grupuri de câte 2, 3 sau 4 băieţi între 15 
şi 18 ani, 

Unii dintre aceştia şi-au procurat şi câte o lu- 
mânare, pe care o aprind ca să lumineze calea, 

După aceștia incep să apară aşa zişii flăcăi, dela 
18 ani în sus şi bărbaţii, care adesea își iau cu 
ei și câte un ciomag. Aceștia împreună cu cei mai 
înfipţi dintre cei de 15 la 18 ani, îşi arogă con- 
ducerea. Aceştia sunt un fel de conducători de 
drept, impuşi prin autoritatea de care se bucură. 
Ei poartă denumirea de „vătafi”. Vătafii, sau mai 
degrabă câţiva dintre ei, iau pe colindători şi-i 
duc undeva, lângă vreun pod, sau lângă vreun 

gard, unde se procedează la numărătoare, Sunt 
așezați la rând de câţiva, iar alţii îi numără. Tot- 
odată le arată și ce vor avea de făcut, Li învaţă 
cum vor ura pe la casele pe unde vor merge, 

E de datoria vătafilor ca să facă ordine printre 
colindători, pe la casele pe unde mers, pentru ca 
să nu apară ca o mulţime gălăgioasă, fără nici o 
organizaţie, 

Insişi cei ce îi primesc, nu le impart colindeţele 
(darurile), până ce colindătorii nu-şi impun or- 
dinea necesară. De multe ori gazdele neglijează 
cu totul ordinea instituită de vătafi și impun ele 
una nouă. Aşa de pildă este obiceiul ca să se 
așeze colindătorii, afară de vătafi, în semicerc, 
in faţa casei, 

Insă, dacă gazda găseşte de cuviință altfel, 
strică această ordine şi îi aşează fie pe două rân- 
duri, fie că se așează la poarta curţii cu darurile 
sale şi le împarte la colindători, pe rând, cum ies 
din curte pe poartă, 

Această procedură a „Moş Ajunului', se pe- 
trece întotdeauna în seara zilei de 23 Decemvrie, 
adică în noaptea ajunului Crăciunului, (de unde 
își trage şi numele), aşa cum se înţelege foarte 
uşor şi din denumirea colindului, 

Colindatul începe pe la orele 8 seara, după ce 
iau sătenii masa, și obișnuit ei o iau de vreme, 
Pleacă din vreme cu colindatul, pentru ca să nu 
fie aşteptaţi prea mult de săteni, 

Timpul colindatului variază cu numărul caselor 
pe la care colindă (la care sunt primiţi), Dacă 
sunt mai puţine case în cătun, colindatul se ter- 
mină pe la orele 10!/2 sau 11, pe când în cătunele 
mai mari sau când ceata e formată din colindătorii 
mai multor cătune, colindatul se termină după 
orele 11; câteodată se termină pela orele 1 după 
miezul nopţii. 

In tot acest răstimp, colindătorii merg din casă 
în casă, dela un capăt al cătunului la celălalt, 

Fiindcă obișnuit iarna ţăranii se culcă foarte 
din vreme, stingând lămpile, cei ce primesc pe co- 
lindători îi așteaptă cu luminile aprinse în casă, 
Cei care n'au pregătit nimic pentru colindători şi 
nu s'au culcat încă, îi anunţă dela poartă de acest 
lucru, 

Numărul celor care îi primesc, variază după 
prosperitatea anului. Când anul este îmbelșugat, 
colindătorii sunt primiţi la rând, afară de cei prea 
săraci şi de câţiva rău voitori. Chiar ţiganii în 
aceşti ani îi primesc. Insă cum anul 1935 a fost 
foarte sărac în această regiune, numărul primi- 
torilor a fost foarte mic, De abia vreo 15, în că- 


tunul Aldeşti, din 50 de familii câte sunt în cătun. 

Colindătorii sunt primiţi în curtea caselor, unde 
după ce se stabilește o ordine de către vătafi sau 
de către însăşi gazda, li se distribuie individual 
ceea ce s'a pregătit pentru ei, 

Li se împart fie covrigi, fie colaci (ce poartă 
denumirea specială de colindeţe), fie câte un 
pahar cu vin la cei mici, iar la vătafi câte două 
sau trei pahare. Cei mai înstăriți nu împart nu- 
mai câte un singur fel din aceste daruri, ci pe 
lângă covrigi sau colindeţe dau şi vin, 

Colindătorii cu „Moş Ajunul”, sau „Colinde- 
țele!, nu intră niciodată în casă, fiind mulţi, 
Obiceiul este ca ei să aştepte în curte, iar colin- 
dul le este foarte redus. El constă din câteva 
urări pe care le strigă. 


Al doilea colind de Crăciun, în ordine cronolo- 
gică, este colindul denumit „Şteaua!!. Steaua este 
colindul cu care se umblă cele trei zile ale Cră- 
ciunului, În prima zi a Crăciunului a colindat 
— în trecere — prin comună o singură ceată, 
compusă numai din bărbaţi în vârstă, între 30 şi 
40 ani. > 

În ziua treia a Crăciunului am mai observat 
încă o ceată de colindători cu „Steaua”, compusă 
însă numai din copii. 

Am observat numai aceste două cete, dintre care 
însă numai pe cea de a doua (cea din ziua treia de 
Crăciun) mai amănunţit, deoarece prima ceată a 
trecut în ziua dintâi, când eram la slujba reli- 
gioasă, 

Numai când am ieşit dela biserică i-am văzut 
la oarecare distanţă, iar observaţiile mele le-am 
dedus din această fugară privire, și din detaliile 
pe care mi le-au dat cei ce-i primişeră. Ambele 
cete erau compuse din câte trei colindători, 

Primul lucru care trebue relevat la acest colind, 
este faptul că toţi colindătorii sunt de sex băr- 
bătesc, N'am observat nicio dată că ar îi luat 
parte la acest colind vreun colindător de sex fe- 
menin, La ceata din prima zi a Crăciunului, voiu 
mai avea de relevat faptul, că era compusă din 
bărbaţi în vârstă între 30 şi 40 ani. Apoi toţi 
aceștia erau căsătoriţi, Trebue relevat acest lu- 
cru, fiindcă de obiceiu toate cetele de colindători 
cu „Steaua” şi „Sorcova” sunt compuse din copii, 
aşa cum era compusă şi ceata a doua de colind 
cu „Steaua“ din ziua treia de Crăciun, 

Ceata cu „Steaua”, compusă numai din bărbați 
în vârstă, ar fi fost, după spusele celor ce-i mai 
văzuseră, aceiaşi pe care am observat-o şi eu în 
anul precedent, 


Acest fapt cred că se explică numai având în 
vedere reaua stare materială a colindătorilor. În 
colind ei îşi găsesc numai pretextul de a umbla 
să capete câte ceva pentru gurile înfometate de 
acasă, Acest lucru-se vedea destul de clar şi din 
faptul că, spre deosebire de ceilalți colindători, 
ei erau însoţiţi de câte o pereche de dăsagi, pe 
care o purtau pe umeri, în care să-şi pună bucă- 
țile de carne pe care le obţin dela cei ce-i pri- 
mesc, Sărăcia lor se vedea dela distanţă, se citea 
pe faţa lor lipsită de bucurie şi de elan. 

Aceasta spre deosebire de colindătorii din ceata 
doua, ale căror feţe exprimau o adâncă şi nespusă 
bucurie, 

Aceşti tineri copii îşi exprimau bucuria și plă- 
ceera pe care o aveau de a colinda, prin elanul pe 
care-l puneau în glasurile lor gingaşe şi în sprin- 
teneala cu care răspundeau la întrebări. Această 
ceată de colindători era compusă din trei copii. 
Cel dintâiu, șeful cetei, purta numele de Buicu 
Gheorghe, în vârstă de 16 ani, cu şase clase pri- 
mare învățate. Era fiu de comerciant, părinţii lui, 
după cum mi-a spus el, au o băcănie, 

Cel de al doilea colindător, purta numele de 
Marin D. Gheorghe, de 15 ani, Acesta nu învățase 
nicio clasă primară, spre deosebire de ceilalţi doi 
colindători, Era fiu de agricultori, 

Cel de al treilea se numea Parpală R. Stancu, 
de 14 ani. Acesta învățase şase clase primare. 
Părinţii lui erau agricultori. 

Un lucru trebue accentuat la toţi aceşti colin- 
dători cu „Steaua“; niciunul nu era băştinaş din 
comuna Otești, 

Prima ceată, cea compusă din bărbaţi în vârstă, 
era din Leleasca, iar cea de a doua ceată era 
originară din comuna Vai-de-Ei, Reieritor la mo- 
dul de formare al cetei de copii, Buicu Gheorghe, 
fiul comerciantului care era şi cel mai desghe- 
țat, mi-a răspuns că el s'a gândit la aceasta, şi 
atunci s'a înţeles cu ceilalți doi să colinde cu 
Steaua zilele Crăciunului. 

In vederea colindului s'au adunat acasă la acesta, 
unde cei trei au învățat să cânte un text de colind 
cu Steaua, dintr'o carte de colinde pe care o avea 
el (Buicu). 

După aceasta, au căzut cu toţii de acord ca să 
colinde sub şefia lui Buicu Gheorghe, 

Atât colindătorii din ceata întâia, cât şi cei din 
ceata doua, nu merg cu colindul la rând din casă 
în casă, ci după cum |i se pare lor că vor fi pri- 
miţi sau nu, având în vedere aspectul caselor şi 
al gospodăriilor, Unde socotesc ei că locuiesc 

gospodari cu stare, intră prin câini, fără chiar să 
mai întrebe, Intră direct în casă, numai dacă nu 
sunt preveniţi din curte de către gospodari, 

Acest sistem îndrăsneţ, fără să aştepte invitație, 
cred că îl practică fiindcă ştiu că odată intraţi în 
casă, oamenii vor ezita să-i respingă. Insă câte- 
odată li se întâmplă și contrariul, când oamenii 
sunt rău dispuşi, 

Intrebând pe cei din ceata doua până unde au 
de gând să meargă cu colindul, mi-a răspuns Ma- 
rin D, Gheorghe, cel analfabet, că merg până la 
Şfânta la Urluiasca — comună vecină cu Oteștii— 
ca să-i închine, că au rămas neinchinaţi. (Fiind 
moda cu sfinții acum, s'a ivit şi în Urluiasca o 
fecioară de 21 ani, care pretinde că a vorbit cu 
Dumnezeu, căreia lumea îi zice „Șfântă”, şi care 
închină pe toți vizitatorii, după cum pretinde că 
i-a spus Dumnezeu). Câştigurile pe care le obţin 
colindătorii în tot cursul colindului lor cu 
wSteaua“, sunt adunate de şef, care face şi pe 
casierul şi care constau de cele mai multe ori în 
parale şi numai rare ori din alte obiecte (numai 
când cer ei), ca bucăţi de carne de porc, având în 
vedere că de Crăciun e obiceiul ca fiecare familie 
să taie cel puţin un porc, 

Aceste câştiguri sunt împărțite între colindători 
în părți egale, având în vedere numărul lor, La 
colindul cu „Şteaua”, de ex. cetele fiind compuse 
din câte 3 colindători, câştigul va fi împărțit în 
trei, 

La colindele cu „Şteaua”, unde colindătorii în- 
totdeauna au fost din alte comune învecinate, îşi 
cer voie numai la gospodăriile unde văd pe cineva 
pe afară. Unde nu văd pe nimeni, intră în casă 
fără să-şi ceară voie, 

Colindătorii cu „Șteaua“ nu cunoşteau decât un 
singur text, pe care-l cântau din sură, fără a fi 
însoțiți de vreun instrument muzical, 


In rândul al treilea, în ordinea cronologică a 
colindelor de sărbătorile ce se ţin lanţ ale Cră- 
ciunului, urmează „Pluguşorul“. Cu Pluguşorul se 
colindă în noaptea din spre anul nou. In comuna 
Oteşti, în ajunul anului nou 1936, au colindat cu 
Pluguşorul două cete de colindători: una în Oteştii- 
de-Jos şi alta în Oteştii-de-Şus, Fiecare dintre 
aceste cete, au colindat în satele respective şi 
nici n'au încercat să treacă în teritoriul celeilalte 
cete. Aceasta se datoreşte faptului că în trecut, 
întotdeauna când o ceată îndrăsnea să treacă cu 
colindul în celălalt sat, erau bătuţi colindătorii 
de către flăcăiii şi bătăuşii din satul încălcat şi 
izgoniți până afară din sat, 

Voiu descrie deci numai ceata din Oteștii-de- 
Jos, din satul meu, Această ceată a fost compusă 
din nouă flăcăi între 19 şi 24 ani şi din vreo 20 
sau 25 copii între 12 și 18 ani. Toţi colindătorii 
cu Pluguşorul erau de sex bărbătesc, însă nici 
unul căsătorit. Deci numai copii şi flăcăi, 

Aproape toţi colindătorii ştiau carte și erau ii 
de agricultori, care formează aproape unanimi- 
tatea locuitorilor comunei. De notat este faptul 
că toţi colindătorii erau băstinași. In privința or- 
Ganizării, tot ca şi la „Colindeţe“, nu se poate vorbi 
de o pregătire a colindătorilor în vederea colindu- 
lui. Colindătorii cu ,„Pluguşorul', se adună tot în 
mod spontan, în seara dinaintea Sf, Vasile, după 
mâncarea oamenilor, la podul lui Dumitru Preda, 
aşa cum ştiu ei că s'au adunat în anii trecuţi, îm- 
preună cu alții care acum înaintați în vârstă, nu 
mai participă, 

Aci, după ce se adună cu toţii, cei mari stabilesc 
cine va fi conducătorul şi se precizează rolurile 
fiecăruia în parte, De fapt, cel ce e conducătorul 
cetei, are și obligaţia să recite colindul şi tot el 
încasează şi paralele, i 

Restul celor mari trebue să stabilească şi să 
mențină ordinea printre colindători. Tot ei mai 
poartă şi un plug. Printre colindători sunt primiţi 
toți cei ce doresc să ia parte la colind în mod 
gratuit, 

Colindătorii cei mici se împart în două grupe: 
deoparte cei cu clopote de toate mărimile şi de 
alta cei cu bice, Nu există aci nici un alt criteriu 
de împărțire a lor, decât după obiectele cu care 
au venit de acasă şi pe care și le pregătesc încă 
din timpul zilei. Dinainte chiar de ziua colindu- 
lui își caută clopotele, de toate mărimile și le 
bălăngănesc, iar alţii își fac bice cu sfârcuri de 
mătase, cu care pocnesc, Șef în această ceată a 
fost Ilie Șăndulescu, flăcău, în vârstă de 21 ani, 
care a citit „Plugușorul“, la ferestrele caselor pe 
unde au fost primiți, 

Organizaţi astfel, în pripă, pornesc în 
spre Anul Nou, pe la orele 8 p. m. să colinde cu 
Pluguşorul prin sat. Pentru acest lucru încep din- 
tr'o margine a satului, însă spre deosebire de „Co: 
lindeţe“, nu mai merg din casă în casă, ci merg 
numai pe la fruntașii satului: la preot, învățător, 
proprietari şi pe la alte notabilități ale satului, 


seara 


Merg numai pe la aceştia fiindcă ştiu că ceilalți 
săteni sunt mai necăjiţi, pe când despre cei de 
mai sus ştiu în mod sigur că vor fi primiți, Aceş- 
tia îi primesc la fereastră, unde, dacă n'au în- 
vățat colindul pe dinafară, li se pune o lampă în 


fereastră pentru ca să poată să-și citească colin- 
dul, dacă nu şi-au procurat şi o lanternă, 

După ce termină de recitat colindul, conducă” 
torul, impreună cu cei mai mari sunt invitați la 
câte un pahar cu vin, iar după aceea li se plă- 
tește de gazdă cât crede ea de cuviință. 

După ce termină cu colindatul, cei mari, dim- 
preună cu șeful, care obişnuit face şi pe casierul, 


merg într'o casă, — de când nu mai este câr- 
ciumă în sat, — unde își împart câștigurile ob- 
ținute. 


De remarcat este faptul că aceste câştiguri se 
împart numai între conducători (colindătorii cei 
mari), Ceilalţi, adică colindătorii cei mici, sunt 
excluși dela impărțeală. Astfel, anul acesta, după 
ce s'au câștigat 200 lei, cei mari în număr de 9, 
au mers acasă, la Ilie Săndulescu, unde şi i-au îm- 
părțit, 

De oarece colindătorii cu Pluguşorul, merg nu- 
mai pe la cei care-i ştiu că au să-i primească, 
nu-şi cer niciodată voie, Intră toţi în curte; șeful 
și împreună cu câţiva din cei mari trec la fe- 
reastră, începându-și colindul, iar cei mici, cu 
clopote şi bice, rămân în curte, unde se împart 
în grupe de câte trei, la distanţe potrivite, pen- 
tru a putea să-și exercite rolurile, atunci când 
aud sau li se face semn de către conducători să 
sune din clopote și să pocnească din bice, 

Nu cunosc (colindătorii cu Pluguşorul) decât un 
singur colind, pe care, după cum s'a spus mai sus, 
îl citesc cu glas tare, In totdeauna, colindătorii 
cu Pluguşorul sunt însoţiţi de clopote şi bice; 
mai poartă pe lângă acestea şi câte un plug mare. 
Toate acestea înfrumusețează decorul şi dau im- 
presia unui adevărat plugărit. 


Un alt colind, care urmează Plugușorului, în 
ordine cronologică, este „Sorcova“. 

Cu Sorcova au colindat mai multe cete de co- 
lindători, Au fost vreo şase cete, dintre care, însă, 
numai la două le-am reţinut numele, 

Aceste cete erau compuse din câte doi sau trei 
copii, dela vârsta de 10 ani la 13, 

Aşa, o ceată era compusă din doi: Marin I. Bui- 
culescu, de ii ani, fiu de agricultor, în clasa IV-a 
primară, care era şi șef (conducător) și din Con- 
stantin Nicolescu, de 10 ani, tot fiu de agricultor, 
în clasa IV-a primară, 


O altă ceată era compusă din trei colindători: 


copii: Petre D. Berianu, de 12 ani, fiu de agricul- 
tor-zidar, în clasa IV-a primară; el era şeful 
echipei; din Moraru Ion, de 10 ani, în clasa III-a, 


fiu de agricultor şi din Florea Stănescu, de î1 
ani, originar din București, venit în sat pentru a-și 
face şcoala primară, întrun mediu mai sănătos 

Dintre toţi colincătorii cu Sorcova, numai acesta 
n'a fost băstinaş din Oteşti. Toţi ceilalţi erau fii 
de țărani din comună, Pe lângă fii de țărani, am 
mai remarcat şi copii de funcţionari. Așa, într'o 
altă ceată am observat pe fiul agentului de cul- 
tura tutunului, Marinescu, elev la liceul din Sla- 
tina, în clasa II-a. 

Tot asemenea am observat pe fiul preotulu 
Lică din Oteştii-de-Jos, în clasa III-a gimnazială, 
împreună cu sora lui, Constanţa și cu Florica Mo- 
raru, verişoara lor, fiica proprietarului din sat, 

După cum am observat, aproape toate cetele 
sunt formate din rude (fraţi, veri şi cumnaţi), și 
câte odată din vecini. După ce se înţeleg că au să 
colinde cu Sorcova, se îngrijesc să-și cumpere o 
sorcovă dela oraş (Drăgășani). Așa de exemplu, 
întrebând pe cei din ceata al cărei şef era Petre 
Berianu, mi-au spus că ideia a venit dela Florea 
Stoenescu, ruda lor (cuscrul) din București, iar 
Luni, înainte de Sf, Vasile, s'au dus la târg la 
Drăgăşani, şi şi-au cumpărat sorcovă, Colindul îl 
ştiau cu toţii dela şcoală, iar alţii mai învață în 
plus alte urări de prin cărţi speciale de colinde, 
fie după cum mi-au spus cei din ceata al cărei şef 
era Marin Buiculescu, au învăţat colindul dela 
unul de peste Olt, 

In totdeauna șefi ai cetelor sunt cei mai în 
vârstă dintre ei, şi cei mai desgheţaţi, 

In această formaţie pleacă prin sat, în dimi- 
neața Sf. Vasile (Anul Nou). Ei colindă până 
pe la prânz, când se întorc acasă, 

De obiceiu, merg din casă în casă, dar când sunt 
repeziţi într'un loc, atunci o porțiune din sat nu 
mai dau pe la nicio casă, 

Unde sunt primiţi, întotdeauna sunt invitați în 
casă, unde urează pentru fiecare din cei prezenți 
în parte, 

Câştigurile, pe care le obţin, le împart între ei 
după numărul colindătorilor. Dacă sunt trei co- 
lindători în ceată, le împart în trei părţi, dacă 
sunt numai doi colindători, le împart în două, 

De multe ori nu aşteaptă nicio invitație, ci in- 
iră prin câini, direct în casă, unde cântă, Alţii 
însă aşteaptă afară, să fie chemaţi să intre, 

Cei mai mulți dintre colindătorii cu Sorcova, 
cunosc, pe lângă urarea obișnuită „Sorcovei”, şi 
alte urări, ca: Turnul Babilonului şi altele, Nu 
sunt însoţiţi în colindatul lor de niciun fel de in- 
strumente, 

Un colind, cu totul neobişnuit pe valea comunei 
Oteşti, am mai observat încă de sărbătorile Cră- 
ciunului 1935, Acest colind se intitula: „Capra! 
sau „Jianu'”. Cu „Capra”, colinda o ceată com- 
pusă din cinci colindători, al cărei şef era Con- 
stantin Fieraru, de 34 ani, fierar de meserie, ne- 
ştiutor de carte şi căsătorit, 

Această ceată cu „Capra”, mai era compusă din 
următorii 4 colindători: Neacșu Marin, căsătorit, 
agricultor, ce avea cinci clase primare; din Con- 
stantin St, D. Diu, de 21 ani, căsătorit, agricultor 
și zidar, analfabet; Panait Mihai de 21 ani, ne- 
căsătorit, agricultor și neştiutor de carte, şi din 
Florea Văduva, de 16 ani, fiu de agricultor, cu 
trei clase primare, 

Lucrul demn de remarcat la acești colindători 
cu „Capra!, e că toți sunt originari şi domiciliaţi 
în comuna Deleni-Olt, la o distanță de 17 km de 
comuna Oteşti, spre Sud, 

Această ceată alcătuită astfel în comuna Deleni, 
după cum spuneau ei, erau rupţi din ceata inti- 
tulată „Grozea”; însă certându-se între ei, aceștia, 
s'au despărțit sub conducerea lui Constantin Fie- 
raru și au pornit singuri, să colinde, 

Mai întâiu și-au stabilit itinerariul, Au plecat 
din Deleni, comuna lor, trecând Oltul în jud. Ro- 
manați; de aci au luat-o pe valea Oltului, în sus, 
trecând în jud Vâlcea, până la Drăgășani şi chiar 
mai în sus, trecând însă înapoi pe podul dela Dră- 
gășani, din nou în jud. Olt; de aci au mai mers 
prin satele din lunca Oltului, trecând apoi peste 
deal, în valea Oteştilor, pornind înspre Sud, în 
direcția satului lor. 

Au pornit cu colindul din prima zi de Crăciun, 
și ajungând în Oteșşti de abia cu o zi înainte de 
Bobotează, iar în satul lor Deleni, au sosit de 
abia în ziua de Si. lon Botezătorul. În colindul 
lor, pe un circuit atât de mare, nu mergeau din 
casă în casă, ci numai pe la care binevoiau să-i 
primească; întrebau mai ales unde vedeau case 
mai mari cu gospodării mai cuprinse, Aceştia îi 
primeau în curte, unde, în mijlocul lumei adu- 
nate, ca să vadă spectacolul, îşi începeau colin- 
dul, sau mai bine zis, jocurile lor care produceau 
mare haz printre spectatori, 

Unul dintre aceşti colindători era îmbrăcat în- 
tr'o piele de capră, cu coarne respectabile şi, în 
poziția naturală a caprei, făcea diferite comică- 
rii, luându-se după copii și fete şi clămpănind din 
Gură, în timp ce ceilalţi colindători își jucau ro- 
lurile lor. Colindul lor consta întriun îel de piesă, 
așa după cum spuneau şi ei, că e o piesă compusă 

din nouă acte. Motivul principal al acestei piese 
era prinderea haiducului Jianu, De aceea, între- 
bându-i cum se intitulează colindul lor, mi-au şi 
răspuns unul: „Jianu“, Colindul consta din dia- 
loguri şi din cântece, 

Colindătorii se foloseau de următoarele instru- 
mente: unul, care interpreta rolul Jianu, avea o 
bâtă și un fluer; altul o puşcă; al treilea și al pa- 
trulea câte o sabie, După ce-şi terminau co- 
lindul, jucau hora, prinzându-se cu toții de mână, 


Referitor la istoricul și tendinţele de viitor ale 
colindelor de Crăciun, sunt de spus următoa- 
rele: 

In trecut, colindele aveau o intensitate şi o tre- 
cere mult mai mare, Așa, referitor la Colindeţe, 
nu există aproape casă, fie cât de săracă, care să 
nu sacrifice o baniță de grâu sau câțiva poli pen- 
tru colindătorii cu „Moş Ajunul”, Mai ales în 
anii îmbelșugaţi, colindătorii de Crăciun erau în- 
curajaţi foarte mult, 

Colindătorii cu Steaua, erau primiţi nu numai 
de fruntașii satelor, ci și de sătenii cu o stare 
materială mijlocie. Tot asemenea erau primiţi şi 
cei cu Pluguşorul. Insă din cauza crizei care du- 
rează de atâţia ani şi fără speranţe de a surveni 
o îndreptare, sătenii au devenit din ce în ce mai 
închişi, mai rău voitori față de gingășia, frăgezi- 
mea şi de sărbătoreasca bucurie a colindelor, Din 
cauza lipsei de încurajare, colindătorii s'au tot 
rărit din ce în ce mai mult, 

Colindătorii cu Steaua, după cum am văzut mai 
sus, nu mai există, Dacă totuşi se mai colindă cu 
Steaua, se colindă de către cete de colindători ve" 
nite din alte comune. De asemenea, de unde îna- 
inte cetele de colindători cu ,Pluguşorul”, erau 
compuse din câte 50—60 de indivizi, astăzi însă slau 
redus sub jumătate. Această reducere a număru- 
lui de colindători se datorește tot faptului că sunt 
rău primiţi de către săteni. Dacă se mai adună 
însă câţiva pentru ca să mai colinde, aceasta se 
datorește entuziasmului tineresc şi puterii obiceiu- 
lui, precum şi bunei primiri din partea câtorva în- 
telectuali şi fruntași ai satului, 

Totuşi aceste obiceiuri, aşa de frumoase, nu vor 
muri aşa de vreme şi aşa de uşor, Ele sunt des- 
tul de puternic întipărite în sufletul sătenilor și 
mai ales al copiilor; aşa că datorită iubirei pe care 
părinții o au față de proprii lor copii și propa- 
gandei făcute de preot şi de intelectualii din sat, 
nu vor pieri, Colindătorii cu „Moş Ajunul”, vor 
fi primiți mult mai bine dacă anii viitori vor fi 
mai îmbelșugaţi în roade, 


Am observat chiar un reviriment în ceea ce pri- 
vește colindul cu „Sorcova“. De unde în anii tre- 
cuți nu colindau prin sat decât una sau cel mult 
două cete şi acelea numai împrejurul caselor lor, 
pe la rude şi vecini, anul acesta (1935), am ob- 
servat nu mai puţin de şase cete de colindători din 
toate părţile comunei, 

Aceasta cred, că se datoreşte nu numai faptului 
că acest colind (Sorcova), prezintă mare atracţie 
pentru copii, dar şi bunei primiri pe care le-o fac 
sătenii în ziua de Anul Nou. 

Criza economică care bântuie, şi care a făcut 


L A DP E ȘT 


In satul meu, au colindat 50 cete de copii din- 
tre care 30 au fost distincte, iar restul s'au re- 
petat venind de 2 ori, Fiecare ceată era compusă 
din câte 10 copii în medie, numărul minim 
fiind de 4 copii şi maximum de 16, Intr'un sat 
compus din c, 80 familii, şi fiecare familie având 
în medie câte 3 copii, cu o populaţie şcolară de 
250 copii, au colindat cam 1/8 din toţi copiii, 80% 
elevi de şcoală, iar restul fiind, sau cu şcoala ter- 
minată, cum a fost cazul unei cete compuse nu- 
mai din premilitari, sau care n'au învățat carte, 
Majoritatea colindătorilor erau între 7—14 ani. 
Cel mai mic colindător era de 5 ani şi cel mai 
mare de 40 ani, aceştia în număr mic, Primul co- 
linda desigur cu un frate mai mare, iar al doilea 
cu copii de-ai săi, ocupând locul de şef, 

Dacă frecventează școala, copiii își compun 
ceata la școală, dacă nu, acasă, In formarea ce- 
telor intervine, e adevărat, şi un factor geografic, 
mulți din ei fiind vecini, 

Cu mult înainte de a colinda, ei se adună de 
obiceiu la cel care e indicat ca şef, şi învaţă co- 
rurile sau urările pentru colindat, 

Unele din cete au o durată scurtă, de o seară 
sau două, dar multe din ele au o durată mai 
lungă de 1 an sau 2 ani, sau, am întâlnit cete 
cari colindau împreună dela începutul şcoalei şi 
până la sfârşit şi continua să mai colinde până 
acum când erau premilitari, 

Fiecare ceată are un șef. De obiceiu este ales 
şef, fie cel mai mare din ei, fie cel din o clasă su- 
perioară, fie cel mai curajos și activ sau cel mai 
simpatizat de întreaga ceată, Atribuţia acestui şef 


ca'n loc de colindători copii să pornească, dela 
mari distanţe. oameni în vârstă, cu ciomagul în 
mână şi cu desagii pe umeri, pentru a aduna o 
bucătură pentru copiii lăsaţi flămânzi acasă, va 
trece şi colindele vor fi continuate de către copiii 
lor, De aceea, aceste colinde, unele dintre cele mai 
frumoase manifestări spirituale ale satului româ- 
nesc, nu vor dispărea, ci vor continua să existe, 
spre a păstra și întări caracterele etnice româ- 
neșşti, care s'au menținut până acum tot prin pu- 
terea unor astfel de obiceiuri, 


ION F. NICOLAE 


PR A HO V A 


este de a avea grijă de întreaga ceată, mai ales 
dacă numără şi copii mici. El este primul care 
intră în curte şi ultimul care iese, Ceilalţi trebue 
să asculte de el, căci altfel sunt excluși din ceată, 
Acestea ar fi datoriile, iar drepturi nu prea are, 
căci sunt primiți la fel, poate doar pe acela al 
sâdilării amorului propriu, că este şef, 

In seara de Moş Ajun, toată ceata se strânge 
la şef acasă, de unde începe să colinde cam dela 
ora 7 şi până la 12 noaptea și apoi îşi reiau ac- 
tivitatea dimineaţa dela 6 şi până la 9, începând 
fie dela șef de acasă, fie dela una din marginile 
satului sau dela o persoană oficială a satului: 
preot, învățător sau primar, De aici ei merg din 
casă în casă. Intrând într'o curte, se opresc de 
obiceiu la o fereastră, unde văd lumină, și cântă 
următoarele versuri: 


Am venit şi noi odată, 

La mulţi ani cu sănătate, 
Şi la anul să venim, 
Bucuroşi să vă găsim, 
Bună dimineaţa ! 

Foaie verde portocală, 

Noi suntem copii de şcoală, 
Şi-am venit să colindăm, 
Pe la case să urăm, 

Bună dimineaţa ! 


Sau: 


Bună dimineaţa la Moş Ajun! 
Ne daţi ori nu ne daţi, 
Ne daţi ori nu ne daţi? 
Şi gazda iese împărțind covrigi, câte unul de 
fiecare sau se mai obișnueşte să se dea şi nuci şi 
mere, 

Inceperea unui an nou este anunţată de copii 
printr'o frumoasă urare, Ei vin acum cu Sorcova, 

In linii mari se aseamănă cu celălalt colind, însă 
sunt şi unele deosebiri. Cetele nu mai sunt aşa 
de mari, ci se compun din 2 copii în majoritatea 
cazurilor, sau din 1 până la 3. Dacă la Bună di- 
mineaţă erau uneori amestecați băieţi cu fete, aici 
diferența de sex este foarte bine accentuată, Sunt 
cete de băieţi de o parte și de fete de altă parte. 
Multe din cete sunt formate din persoane cari au 
colindat împreună. Âtribuţia șefului acum este 
bine determinată, El este cel care intrând la o 
casă, întreabă: „Primiţi sorcova”, și în urma răs- 
punsului gazdei: „Primim!, cântă la fereastră 
versurile urării cunoscute, 

In mâini are o sorcovă făcută din flori de hâr- 
tie colorată, în multe culori, şi bate cât timp 
cântă cu ea în geam. 

De data aceasta se dau bani, pe care-i ia şeful, 
Ei nu se duc la toate casele, ci numai la cele 
care cred că le vor da ceva, — experienţă câști- 
gată din anul anterior, — câştigurile se impart 
apoi, luând șeful cam 3/5 şi celălalt tovarăş 2/5, 


Tot în seara Anului Nou, un obiceiu curios este 
şi așa numita Vasilca, Intr!o parte a satului lo- 
cuiesc ţigani, aşa numiții lăutari şi ei sunt aceia 
cari practică acest obiceiu, O ceată de lăutari, 
compusă din unul sau doi violonişti, unul care 
cântă la ţimbal și altul la contrabas, vin cu o ţi- 
gancă ce poartă un coș în care se găseşte fie o 
păpuşe mai mare, împodobită ca o mireasă, cu voal 
şi beteală, sau cu o căpăţână de porc, de aseme- 
nea împodobită cu tot felul de hârtiuţe și flori- 
cele, Aceasta intră în casă şi ceilalți cântă la ușă, 
Cred că la baza acestui obiceiu este mai mult un 
factor economic, 


In seara premergătoare ajunului noului an și 
dimineaţa, copiii merg cu plugușorul. Ca și la sor- 
covă, cetele sunt compuse din 2 sau 3 copii, cu 
singura deosebire că sunt numai copii din cei 
mari, și numai băieţi. 

Şeful cetei, ales după aceleași criierii ca şi la 
celelalte colinde, ţine în mână o farfurioară cu 
grâu verde, pus din seara Sfântului Andrei şi zice 
varianta literară din cărţile de școală a versurilor 
care descriu plugăria lui Bădiţa Troian. 

Din când în când ceilalți care-l întovărăşesc 
trosnesc din bice mari, făcute din sfoară de câ- 
nepă, sau sună din mai multe clopote puse peo 

curea, Și de data aceasta ei se duc numai la anu- 
mite familii, cari nu le-au închis porțile altă dată 
şi despre cari ştiu că le vor da bani, căci bani 
se împart acum. Câştigul se imparte ca şi la sor- 
covă, luând șeful mai mult, 

Majoritatea procedează astfel, însă afară de 
aceste cete, mai sint de obiceiu 1 sau 2 cete în 
fiecare an, cari pe lângă celelalte instrumente au 
și un plug adevărat, împodobit frumos şi cu care, 
dacă găsesc loc şi li se dă voie, trag o mică 
brazdă, 

Analizând aceste obiceiuri, observăm că se pe- 
trece aici un fapt pe care l-am putea numi social, 
şi iată de ce. S'ar părea la prima vedere, că are 
aspectul unui fapt mai curând economic, dar nu 
este așa, Dacă acesta ar fi adevărat ar însemna 
că aceste frumoase obiceiuri ar fi practicate nu- 
mai de cei lipsiţi și săraci; ori, nu se întâmplă 
astfel, Toţi copiii, dela cel mai sărac și până la 
cel bogat colindă, mai ales de Moş Ajun, Aceştia 
din urmă, nu colindă la rând cu ceilalţi, ci doar 
la câteva case din cercul părinţilor, dar tot co- 
lindă, 

Fiecare ceată este un adevărat grup omogen, 
compusă sau numai din băieţi sau numai din fete, 
Numai în cazuri mai rare, sunt amestecați, iar 
starea socială şi economică, de asemenea ştiinţa 
de carte, confirmă cu totul această afirmaţie şi 
mai mult încă relaţiile dintre cei ce compun ce- 
tele, Nu cred că se găseşte vreo ceată în care să 
colinde împreună 2 copii certaţi între ei, de 
exemplu, ci numai aceia între care există o prie- 
tenie, Intervine, e adevărat, şi un factor geografic 
în compunerea cetelor, vecinătatea, dar acesta nu 
e principalul, 

Doi copii supăraţi mai dinainte, chiar dacă sunt 
vecini, nu vor colinda împreună, Aceste mici uni- 
tăţi sociale dăinuesc adeseori mai mult decât o 
seară, ele posedă și o oarecare organizaţie vă- 
dită mai ales în diviziunea şi răsplata muncii, Șe- 
îul având atribuţii mai mari, are şi drepturi mai 
multe, In colindul din seara de Moș Ajun, unde 
atribuţiile nu-i sunt bine conturate, şi toţi le au 
la fel, are şi parte egală la drepturi, 

Aceste obiceiuri fiind de natură tradițională, 
din cele spuse de bătrâni, aşa au fost când ştiu 
ei cu deosebire, însă, că erau cu mult mai mult 
aşteptaţi şi bine primiți micii colindători. Chiar 
dacă vreun gust răsleţ intervine să le modifice, e 
sreu să lupte cu puterea tradiţiei. Astfel este obi- 
ceiul să se colinde în seara premergătoare aju- 


nului şi în dimineața ajunului, Acum 2 ani, un 
învățător, pe motiv că se spune „Bună dimineața 
la Moş Ajun”, impusese copiilor, în special celor 
dela şcoală, să colinde numai în ziua ajunului, 


L A VĂL E N 


Există în jud, Muscel, un colind, care se face 
de către fete, 

Am observat acest obiceiu în com, Văleni, la 
distanța de 20 km de Câmpulung, pe valea Dâm- 
boviţei, 

Aici se umblă cu steaua, cu irozii, cu plugul, 
cu bună-dimineaţă la Moş Ajun, cu Vasilca, Sor- 
cova şi cu irozii, Un obiceiu care nu se păs- 
trează nici chiar în satele învecinate este „Colin- 
dul fetelor”, 

In ajun de Anul Nou, seara, grupuri de câte 
două sau trei fete, pornesc cu colindul prin sat, 
Ele duc cu ele o căldăruşă în care au: aghiasmă 
dela Bobotează sau dela vreo sfeştanie, 

Una din fete poartă un mănunchiu de busuioc, 
legat cu beteală, luată dela o mireasă, După cân- 
tec, fetele dau câte o bucată de beteală fetelor, 
care fiind în vârstă, vor să se mărite mai repede, 
Ele pun busuiocul și beteala, chiar în noaptea a- 
ceea sub pernă, pentru ca să viseze, pe cine vor 
lua în căsătorie, 

Nu se știe, din ce consideraţie, fetele care umblă 
cu colindul, trebue să fie fete cu părinţii amândoi, 
sau cel puţin unul din ei. 

Fetele pleacă cu colindul, la aceeași vreme ca 
şi cetele cu pluguşorul, 

Cum procedează când vin: 

Una din fete întreabă: „Primiţi să vă cântăm”, 
Atunci gazda răspunde dacă vrea sau nu, 

Se ştie totuşi că toată lumea le primește cu 
foarte multă bunăvoință, 

Incepând cântecul, fetele spun la început, în 
cântec, scopul şi ocazia cu care au venit să co- 
linde: 

Astă seară, seară mare 
Seara mare Sf. Vasile 
Iată veni colindători 
Noaptea pe la cântători 
ŞI v'aduc pe Dumnezeu 
Dumnezeu adevărat 
Soare'n raze luminat 


Şi v'aduc pe Dumnezeu 
Să vă mântuie de rău, 


Au rămas mulți oameni cu covrigii neîmpărțiţi, 
dar de ar fi auzit cele ce i-au zis, cred că nu i-ar 
fi plăcut, 

VALERIA C, STĂNCIULESCU 


MU Şc E L 


După fiecare vers se repetă refrenul: 


Mărul cu flori d'albe 


Apoi încep să pomenească în cântec pe membrii 
familiei, începând cu părinţii şi sfârșind cu copiii, 


Sub un pom mare rotat 

E un pat mare'ncheiat 

Dar în pat cine dormea 
Dormea N tinerel 

Cu A lângă el 

N frumuşel 

Parc'ar fi tras prin inel 

Şi A tinerică 

Parc'ar fi o păpuşică 

Dar aşternut ce mi-avea 
Plocad'roşu de mătase 
Împletit de A în şase etc, etc. 
N= stăpânul casei. A = soţin. 


După fiecare vers se repetă refrenul: 


Domnule, domn din cer, 
Sau cântă: 

Sus mai sus pe lângă cer, de vai Doamne 

E negru de nourel. 

Nu e negru nourel 

Este N tinerel 

Cu A lângă el, 

Şi mai sus ce se vedea? 

Scaunul de aurel, 

Şade Dumnezeu pe el, 

ŞI mai sus ce se vedea? 

Scris cu ceru! a lumină 

Şi soarele cu căldură. 


După fiecare vers se repetă: 
De vai Doamne. 


Cântă astfel pomenind pe fiecare membru al 
familiei şi chiar pe alte persoane, cari sar afla 
întâmplător acolo, 

Inainte de a începe cântecul, una din fete se 
interesează acolo, ca să afle cu cine să cânte pe 
fiecare, cu o fată sau un băiat, 

Când persoanele sunt copii, nefiind vorba de 
cântec de iubire pentru ei, ei îi cântă, jucându-se 
cu animale sau ca fiind feţi frumoşi, călare pe un 
cal alb, cu frâu de mătase etc, luptându-se cu 
animale fioroase, pe care le omoară, 

De obiceiu, se fac în seara Anului Nou, reu- 
niuni de băieţi și fete. Aci ei petrec şi așteaptă 
să sosească fetele să le cânte, 

După ce au terminat de cântat pe toţi cei ce se 
găsesc în casă, fetele sunt poitite în casă, 

Aci sunt cinstite, iar una din fete botează cu 
mănunchiul de busuioc pe toată lumea din casă. 

Dacă sunt fete în casă, ele cer busuioc și be- 
teală, pentru ca să le pună sub pernă să viseze 
cu cine se vor căsători, 


Cântecul se termină cu urarea: 
Câte cue pe casă 
Atâţia galbeni pe masă. 
Gazda plăteşte fetelor 5—10 lei, după starea 
materială. 
Fetele, după ce au terminat colindul lor, pleacă 
mai departe, pe la celelalte case, cu cântecele lor, 
Colindele pe cari le cântă, nu se găsesc în 
cărți, Ele se învaţă dela bătrâni, 


ELENA NICOLAEV 


ANUL NOU AL UNEI FAMILII DIN BURGHEZIA RURALĂ 


lată cum s'a sărbătorit ziua de Anul Nou din 
1937, la familia Drăguţoiu din comuna Fântânele, 
jud. Prahova. 

Gazdelor, Leonida Drisuşoiu, 55 ani, viticultor, 
si soția sa din a doua căsătorie, Eugenia Drăgu- 
şoiu, fostă Minciună şi copiii lor: Sandu, Elvira, 
Luţă şi Coca, li se mai alăturaseră câţiva oa- 
meni din sat şi câteva rude venite dela Mizil. 
Din sat: Vasile Drăguşoiu, Lenuţa Drăguşoiu, Le- 
nuța Gădinţă, Gicu Dumitrescu. Din Mizil: Lola 
Georgescu, Sofia Andrei şi Gicu Hoinărescu, 

Petrecerea adevărată a început abia la miezul 
nopții, adică la ora 12 fix. La ora 12 Leonida şi 
Vasile Drăgușoiu, au ieșit în curte şi au tras câ- 
teva focuri cu puşca. În acelaşi timp se auzeau 
focuri de armă şi la alte case. Cu aceste focuri de 
armă se vestește că anul nou a sosit. Morile din 
Mizil anunțau şi ele începutul anului nou, cu si- 
renele lor, care se auzeau până la Fântânele, 

Cei ramaşi în casă au stins lumina. Picu Hoi- 
nărescu a îmbrăcat o bundă și a înfundat o că- 
ciulă pe cap, şi şi-a lipit o barbă falsă, pentru a 
înfățişa, astfel gătit, anul, care a trecut, 

El a fost îmbrâncit din casă, iar în locul lui a 
intrat Gicu Dumitrescu, înfăşurat într'un cear- 
ceaf alb şi în mână cu o făclie aprinsă, 

El simboliza anul care începe. 

La sosirea lui luminile au fost aprinse şi toți 
l-au întâmpinat cu: „bine ai venit an nou”, 

Toţi s'au aşezat apoi la masă, care fusese pre- 
gătită din vreme. Pe lângă mâncărurile tradiţio- 
nale de Sf. Sărbători ale Crăciunului, au fost pre- 
parate şi altele specifice anului nou, 

Cele mai obișnuite sunt plăcinta, cu bilete și 
uscăturile surprize, 

In plăcintă, care se face cu brânză, se pun mai 
multe bilete, care se cumpără dela simigerii, 
Aceste bilete nu sunt altceva decât niște ironii în 
versuri, 

lată de pildă, câteva: 


Eşti frumos şi cochet 
Dar ai capul tare sec, 


Eşti tânără şi frumoasă, 
Păcat că nu-i şi zestrea grasă 

Aceste bilete se citesc cu glas tare, spre hazul 
celorlalți. 

Uscăturile se mai numesc şi scoverzi. Sunt nişte 
prăjituri de formă dreptunghiulară şi foarte sub- 
țiri. La mijloc se pune câte o bucată de șiion. Cei 
care nu ştiu, duc aceste prăjituri la gură, dar 
nu pot mușca din cauza șifonului. Așa s'a întâm- 
plat lui Leonida Drăgușoiu. A luat o uscătură cu 
şifon şi neputând mușca a înghiţit-o toată, ui- 
tându-se în jurul lui să nu-l vadă nimeni, 

Dar ceilalţi, care ştiau ce se va întâmpla, ii 
spionau mişcările şi când au văzut că înghite sco- 
verga, au isbucnit cu toţii în râs, 

Pentru ca petrecera să fie mai reușită, s'au a- 
dus din Mizil doi lăutari: Ghilan cu vioara şi An- 
ton cu țambalul, care au cântat tot timpul mesei, 

După ce s'a terminat masa, fetele au luat câte 
o scovergă în gură şi au ieşit pe rând afară. Una 
se aşeza pe o mătură, iar cealaltă îi astupa ure- 
chile cu palmele, 

Se zice că fetele se mărită în direcţia în care 
se aude lătratul vreunui câine. 


După ce au intrat în casă au turnat cositor, 
Au pus cositor întrun vas pe foc până sa topit, 
şi apoi, l-a turnat întrun vas cu apă, 

Cositorul ia diferite forme, Este credinţa că 
aceste forme pot arăta cum va fi viitorul fiecăreia, 
De aceea, fetele au pus bine cositorul pentru a 
merge a doua zi la Ioana, femeie, care pe lângă 
hicitul în cafea şi datul în cărţi, mai ştie să pre- 
zică viitorul și după formele de cositor, 

Au început apoi să facă pregătirile pentru ui- 
tatul în verighetă, Fiecare fată a luat un pahar 
şi însoţită de cineva, s'a dus la cea mai apro- 
piată fântână, să ia apă, Prima condiţie este ca 
tot acest timp să nu râdă, să nu vorbească, chiar 
dacă persoana care o însoţeşte ar forța-o, Dacă 
a râs sau a vorbit trebue să se întoarcă din nou 
în casă şi apoi să se ducă iar la fântână, 

După ce a luat apă, pune paharul pe o far- 
furie peste care a cernut mai dinainte cenuşă, 
In mijlocul paharului pune o verighetă, 

În fiecare mână ţine o lumânare şi fără a vorbi 
cu cineva se uită în pahar în mijlocul verighetei 
până apare capul celui care îi va fi soț, 

Tot acum vin şi cetele de colindători, Multe 
sunt necunoscute, Ei vin la fereastră, unde văd 
lumină şi încep să colinde. Li se dau bani, 

Un cor frumos a fost format din: Titi Geor- 


Gădinţă şi Mi- 


liceului  „Tasse 


gescu, Costică Angelescu, Sandu 
halea Dumitrescu, toţi elevi ai 
Dumitrescu“, din Mizil, 


Au venit la fereastră cântând: 
Vine, vine, uite că vine 
Vine corui de anul nou 
Eşiţi afara, eşiţi cu toţii 
Eşiţi afara de îl priviţi. 


Au fost chemaţi în casă şi pe lângă bani, au 
primit şi câte o prăjitură şi un pahar cu vin, 

Au venit apoi un alt grup de copii, colindând 
pe Sofia Georgescu cu Ghiuri Bek, astfel: 


Frunză verde de sulfină 
Lerului şi un car plin cu flori 
La fereastra cu lumină 
Lerului şi un car plin cu flori 
Este un pat mare incheiat 
Lerului şi un car p în cu flori 
Dar în pai cine şedea 
Lerului şi un car plin cu fori 
gade Sofica cu Ghiuri 

erului şi un car plin cu flori 
Şi coase și dichiseşte 
Lerului şi un car plin cu flori 

i de nuntă se gateşte 

erului şi un car plin cu flori, 


Li s'au dat 20 lei. S'a cântat şi s'a dansat apoi 
până la ziuă, Cei din sat au plecat la casele lor, 
să se culce. Cei dela Mizil şi cu gazda, au ră- 
mas pentru a mânca ciorbă de potroace, S'au a- 
dus apoi două sănii cu care s'au înapoiat la Mizil, 


LUCIA CHIRULESCU 


PARCELAREA PROPRIETĂȚII AGRICOLE 


ÎN ŢARA 


O problemă deosebit de importantă pentru agri- 
cultura Țării Oltului o formează parcelarea 'ex- 
trem de măruntă a micilor proprietăţi agricole 
din acest ţinut. Un proprietar care are 5 ha de 
pământ are această proprietate împărţită îndeob- 
şte în 40—50 parcele, situate în diferite părţi ale 
hotarelor comunale, 

Din examinarea datelor prezentate de cărţile 
funduare pentru 5 comune din Ţara Oltului, am 
constatat un număr de 23.508 parcele pe o supra- 
față de 5,375 ha grădini, arături şi livezi în 
1872—74, la întocmirea cărţii funduare, faţă de 
28,016 parcele, pe aceeaşi suprafaţă, în 1909—10, 
când s'a refăcut cartea funduară!), 


OLTULUI 


Numărul parcelelor, conform datelor prezen- 
tate de cărţile funduare, în cinci comune din Țara 
Oltului, se prezinta astfel: 











Suprafaţa | Numărui parcelelor 
gradinilor, în anii 
arăturilor 
şi fâneţelor| 1872-74 1: 09-10 
(0) e leo lu 
Ucea-de-]Jos ...... 1.265 ha. 5.499 6.684 
Ucea-de-Sus ...... 1.568 „ 7.995 8 628 
Corbi, ......... 946 ,„ 4.295 5.529 
Vaida şi Teleki-Recea .| 1.59% , 5,819 7.115 
Total. .... 5375 ha. 23 508 28.016 


1) Pentru 1909-10 am apreciat din „Lagerbuch“ numărul real al parcelelor nu numărul curent, care este inipiedicat 
în creşterea lui de foarte dese repetări cu subdiviziunea a, b,c,etc. 

Mărimea medie a unei parcele este de 0,22 ha 
în anii 1872—74 şi de 0,19 ha în 1909—10. Se gă- 
sesc însă o mulţime de parcele de câte 500— 
1.000 m:. 

Comparând numărul parcelelor dela data în- 
tocmirii cărţii funduare cu cel din 1909—10, gă- 
sim un plus de 4.508 parcele la această ultimă 
dată. Plusul reprezintă 19% față de 1872—74, 
ceca ce evidenţiază un fenomen de parcelare 
foarte puternic. Acest fenomen este în desfăşu- 
rare şi astăzi, dar nu poate fi apreciat cu date pre- 
cise. 

Fără îndoială, parcelarea așa de maruntă a 
proprietăţii agricole din Țara Oltului, formează o 
puternică piedică în calea organizării bune şi ren- 
tabile a agriculturii în acest ţinut. Ea împiedecă 
și desfăşurarea ușoară a muncilor agricole. 

Fenomenul de parcelare, care este în continuă 
desfășurare în întreaga Țara Oltului, formează o 
problemă care se cere rezolvată. 

O soluţie imediată pe planul rezolvării acestei 
probleme, aplicabile fară nicio greutate de ordin 


VIAȚA UNUI 


POVESTEA LUI 


lo am pățit mulce dă mic copil. 

M'am născut la 10 Aprilie 1873, Pă mama o 
cemat-o Lenca, m'o bocezat cu răchie, cu răchie 
dăla pomană dăla tata. lo nu lam cunoscut pă 
tata. Când am fost de 7 luni, m-o mâncat porcii 
mâna, că mama o fost văduvă şi s'o dus să dee 
pământu în arenda, io am rămas cu fraţi acasă și 
atunci ei o strâgat pă o muiere bătrână, să fugă 
dăla nuc și muierea aia o fost surdă, nu s'o dus 
dala nuc şi ei s'or dus acolo cu ea şi scroafa o 
venit şi m'o mâncat mâna şi atunci o venit 2 oa- 
meni bătrâni șî m'o scos dăla scroafă; al'cum mă 
mânca tot. Atunci mama mia o fost văduvă — o 
spălat la chimeşi — și o dat la măştioi să mă 
legsene. lăl în loc să mă legene mi-o smuls părul 
tot din cap, atunci am plâns — atunci o venit 
mama şi m'o cautat; dă ce plâng io. Atunci ia 


social şi material, este oprirea diviziunii parce- 
lelor și încurajarea regrupării lor. Infăptuirea ar 
putea merge în acest sens până aproape de co- 
masare: o comasare voluntară şi atât cât poate 
fi ea realizabilă într'un ţinut cu teritoriile așa de 
variabile ca sol și fertilitate, cum sunt în Țara 
Oltului. 

Oprirea parcelării noi se poate face prin scu- 
tirea de orice taxe pentru succesiuni şi schimbări 
de parcele care ar servi regruparea. Se mai pot 
acorda și alte avantaje în legătură cu aceste re- 
grupări şi pentru încurajarea lor. Avantajele ar 
putea privi, de pildă, utilizarea liberă a ogoru- 
lui regrupat atunci când el ajunge la o anumită 
mărime, scoțându-se de sub obligaţia de a face, 
impreună cu parcelele obișnuite, loc de pășunat 
comun, etc. S'ar putea pune la dispoziţia terenu- 
rilor regrupate şi unele mașini agricole cu posibi- 
litatea de întrebuințare gratuită. 

Regruparea parcelelor foarte mici ar putea i 
şi obligatorie. 


AL. BĂRBAT 


ŢȚĂRAN DIN BANAT 


MOŞ PELEA DIN FIBIŞ)” 


când mi-o dat ţâţa în gură, m'o văzut că mi-s cu 
păru smuls. Atunci mama l'o ocărât și s'o dus 
la un om bătrân, la lon Stanciu şi m'o arătat şi 
atunci ăla a zâs să nu spună la nime. Notarăşu 
dă vremea d-atuncea o auzât „ş-o cemat pă mama 
la primărie cu mine şi m'o căutat şi pă el lo dat 
la persecuție, dă l-or bătut şi D-zeu i-o plăcit lui 
La 2 săptămâni l'o omorât un Lăcenar. Și după 
aia am crescut mare. M'am însurat și am avut 
frumoasă avere dăla mama, şi am picat închis şi 
am pierdut-o tătă; şi n'am fost dă vină, am câș- 
cigat avere duplă. Averea mia poace constă acum 
1 milion şi jumătace. Și atunci când am venit 
acasă am rămas cătană. 

M'am însurat după Maria Pelea. Atunci aviam 
20 dă ani — ea o fost dă 16 ani. Am luvat-o că 
am avut plăcere, avere puţină dar numa plăcere, 


1) Din lucrările campaniei 1935 a Echipei Regale Studenţeşti Fibiş. 

tare bună înțălegere am avut, Am trăit 42 dă ani 
amândoi, Tare bine o fost la ospăț — frumos os- 
păţ am făcut, muzică, laută, dă tăce; petrecere 
bună, In vremea aia 3 zile o fost ospăț, 

După trecerea noastă ca copii, am avut 2 copii, 
o fată şi un ficior. N'am avut mai mulț — i-o atâta 
şciu — doar muierea să fi făcut asta i treaba ei. 
Și după aia am picat închis, 

O fost așa. O sărit la copilu meu să-l bată pîn- 
tru fece, Ion Arsulescu, ăla îi dus şi Ion Târziu, 
care are birtu și io ca tată am curs acolo şi ei or 
sărit la mine ș'o dat în cap şi io o fost musai să 
mă apăr şi aşa am picat închis, m'or dus Ja Ci: 
mișoara; până am avut proțiș — io am fost ca 
socaci, Făciam tot fielu dă mâncare și curechi și 
carne și crumpi şi dă tăce; ne-o dat mâncare dăs- 
tulă, pită ca la cătane, Am dus'o bine — am avut 
purtare bună, Care să poartă bine o duce bine şi 
acdlo. Când am văzut că mă duce închis, m'o pă- 
rut rău după muiere şi după copii; dar mie m'o 
fost ca o şcoală, Invăţam lucru la maşină dă pă- 
pir, care duce la pătică dă pune la mirosuri şă de 
căce tăce, Da, mie m'o fost robia școală, Ne scu- 
lam la 5 ceasuri și iarna şi vara şi la 6 ceasuri 
ne-o băgat în lucru, ne ducea la lucru vighiru cu 
soldaţi, Nu era slobod să faci nimica, Dacă ai 
fost cumince n'o fost nimica, Dacă ai făcut răle 
te-o bătut, Și dăgea cu pușca și cu bâta și cu 
câce tăce, şi l'o închis la întunerec pă ăla care o 
fost blăstămat, La ăl ce s'o purtat bine o avut 
omenie mai faină, omu care-i cumince tăt lucră 
bine, și închis, Or fost 160 dă oameni şi muieri 
v'o 40,iară io pân purtare bună am ieşit afară 
la mășină, la satu Cerneteaz cu măşina dă treerat, 
m'o pus de am treerat cu robii la Pregaci, io am 
fost la conducere şam câșcigat pintru Stat 2 va- 
goane dă grâu, Pă mine m'o ales d-l procuror, Am 
fost om încrezut, m'o dat 28 dă oameni sub mâna 
me, și'n tătă Dumineca o venit la vizită d-nu pro- 
curor şi cu ăsta mai e unu președintele dăla tri- 
bunal, Şi acolo am stat şasă săptămâni în anul 
1914 şi am câşcigat 2 vagoane dă grâu la Stat, 
Când am fost gata dă treer, ne-or dus tăţi la lo- 
cul nost; am mai stat mai o lună socaci; cu tăt 
am stat la Cimişoara 2!/2 ani, Atunci acolo m'am 
cerut io sânsur dă m'am dus că mi s'o urât la 
Cerneteaz, dă voia mea liberă, mam cerut să mă 
duc la Aiud, că mi s'o urât pintrucă io m'am pre 
îngrăşat. Și m'o dus acolo ş'acolo, iar o voit să mă 
pună în cuine şi n'am vrut, eram prea gras nu m'o 
plăcut, am râs că om pre gras nu-i bun, nu pu- 
tem lucra ușor, și am gătat tăt și am venit acasă. 


La Aiud am stat 2!/2 ani, O fost tare bine, In- 
chisoarea mai mare, ziduri dă cărămidă—groase— 
tăt natu sângur în sală. Gimineaţa scoace la 6 
ceasuri la şpaţir şi la şpaţir nu-i slobod sa facă 
nimeni nimic, Să plimbă acolo. Care nu tace îl 
bagă în fiare şi la întunerec, La sală erau ferestre 
cu fiare, patu dă fier ca la căiane, cu dricală, Dă 
acoperit aveam procoviță cu lipigee, pernă cu pae; 
tăt curăţenie bună, Tat natu sala lui o măturat-o 
şi urdăneanțu o dus gunoiu, Gimineaţa mâncau 
leveş cu chimen și un funt dă pită la zi; la amiază 
o şorică dă crumpi cu făină şi crumpi groși, ori 
pasulă. Tăt altă mâncare, Bostan-ludae cararabă, 
La Cimişoara o fost mai puţănă mâncare, dar mai 
bună, La Aiud mai multă, da mai slabă, La Aiud 
m'o scos şi afară la lucru, la grădină, pintrucă 
pă oamenii care se poartă bine, îi scoate afară la 
lucru, lo am trăit bine și cu popa, Era om bun, 
dacă ai fost bun. El vinea tătă săptămâna în şcoală 
d'o ţinut vorbire. Dăde cărţi dă cetit, fel dă fel 
dă cărţi românești tot dă biserică, carte da rugă- 
mânt tăt natu o căpătat, 

Am lucrat la grăginărie și am învățat la gră- 
ginărie pă alţi ce am știut dă acasă, că noi Bă- 
năţenii ştim mai bine lucra ca Argelenii. Noi, Bă- 
năţenii am fost lăudați şi în Italia, Oameni erau 
acolo diîn toace părţile şi din Regat, Am avut un 
priecen notarăș, Vameşu din Răgat, om tare în- 
vățat, era dă la Bălţi, Când o venit dă la batae 
acasă, o omorât dascălu c'o făcut neplăceri în 
comună, o luat pite dă la copii, o facut ruşini cu 
muierile şi el când o dat în el cu o palmă l'omorât. 
O fost om tare, Directoru dacă o avut ceva lucru 
pă el l'o cemat să facă proțiş-verbal, Om frumos 
şi tare; el o fost mai persoană în 8 sute de oa- 
meni, La oameni nu le-o fost frică, că el era om 
bun, Da omu bun are şi mânie mare şi acasă la 
el dacă l-o vătămat, o făcut ce-o făcut, Când am 
venit io acasă el ne-o făcut rugare, Făceam spaţir 
în 3 părţi, Acolo este lucru dintâiu la nundă la 
papir, Atelieru mare dă 150 oameni, mașini 12 
vânătă cu un (sheb) motor ș'acolo or lucrat 150 
oameni și la cărăcie or lucrat 14 ţigani. Era slo- 
bod să cânce. O fost slobod să primească mân- 
care, să vină cu mâncare cu sacu dă acasă, 

La lăcătuș or lucrat 80 dă oameni. La ştrimii 
or lucrat 60 dă oameni. 

Și atunci la lemn or lucrat o sută, Or făcut 
lucru ăl mai frumos: paturi, mese dă domn, Țoale 
dă casă or lucrat 40, La grăgină afară 200, ca să 
câştige mâncare la hoţ, Care să fie ocolo tăt hoţ 
îi zice, Era mai bine afară la pământ, Care nu 

șcie să lucre să învaţă. Il bagă în sobă şi maisto- 
rul îi da pa formă să lucre, Domn, care-i domn îl 
bagă în canţalărie şi scrie, Unii, şi daca-s destui 
să lucre, lucră la strimfi, lucru curat pe mâni. 
Nu să dedau ei la lucru, dar îi musai. Tăt natu 
sa-şi plateasca mâncarea, Mâncarea dă acasă o 
vizita vighilu, Pita o taie în două, Nu pune nimic 
în ea ca nu şcie unge pică cuțitul; şi carnea o 
vizită, tat, Sa gasește bani, duhan, câte tăce, Bani 
asta mai tare, bani pe sub ascuns în pită, La care 
gaseşce, îi dă pegeapsa, că el trebue să spună acasă 
sa nu-i trimită, Ă 

Afară la gragină am lucrat și am umblat sin- 
sur, atunci odată m'o găsit popa prin sragină sîn- 
sur, Atunci o zis cătră mine; „Cum ie ertat tu să 
umbli sângur?!, Atunci io am spus că duc furcă 
şi coasa la lucru la oamenii ăi mulţi. Atunci popa 
o zis catre mine; „Asta e lucru frumos, că tu ai 
atâta omenie dă mare, ca să umbli singur”, că 
zice: „când tu te-ai scrie la iertare barba mea 
vorbeşte pentru tine”, Aşa o și fost că, când o fost 
la iertare, eu am fost ăl dintâi, 

Popa era dă 80 dă ani, om tare. Protopop o fost 
40 da ani, om tare cuminte. Muerea lui era moartă, 
O avut 8 copii, 4 o facut popi şi 4 fece, o măritat 
tăt după popi. Om tare înţalept. Il chema Rus, 
Dăgea tat furt sfaturi bune la oameni, Tătă ziua 
era la închisoare, Avea cănţelăria lui, Tătă gimi- 
neaţa la 7 şi după amiazăţ la 3 era acolo, Venea 
directoru şi popa şi tăţi domnii să vadă mânca- 
rea, să se dee o formă când să împarce mâncarea. 
Popa întraba robii cum să poartă vighilii cu ei, 
nu sudue, nu bace! Așa om ca ăla, numa Todan 
în tată Româria este, Cine o asculta dă el şo bă- 
sat şcoala în cap, şacasă i bine, Că io am ascul- 
tat da el şi am făcut avere după vorba lui, Și zice: 
„Eu va cunosc cum cunoaşte ciobanul oile, Că, 
care-i o fi bun acasă şi care nu o fi. Eu vă pot a- 
rata cu degetul care nu-i”, 

Care or fost ai mai cuminţi, or fost 13 inși la 
o sobă. Fiecare în patu lui şi la sobă, la ușă era 
butoară, pe care să uita vighilu, dacă o fost pace 
n'o zis nimic, dacă o fost larmă, o scriat pă uşă, 
ş-o dus la raport pă ăia oameni răi, l-o dus că- 
tana sub puşcă la raport, înaince la Dărectorul şi 
atuncea acolo or spus oamenii, că fiecare om ce-o 
spus, Ș'atunci dacă le-o găsit dă vină, le-o dat 
pedeapsă 2—3 zile de întunerec. Dacă o făcut rău, 
le-o dat bătae cu băţu,... la spate, Il încingea pă 
foale pă scaun și îi dăgea 3, 4, 5, până la 10 iar, 
după cum l'o jugecat. Mai mult nu dăgea, 

Acum o venit vremea că Vameşu m-o făcut mie 

rugare, să vin acasă, Am căpătat iertare prin pur- 
tarea bună. M'o cemat la cănţelarie vighiru ş'atunci 
m-o spus popa: „„Pelo, tu ce duci acasă, ca-i avut 
purtare bună”. Am scăpat odată 40 dă inși cu 
purtare bună, numai io am fost al dintăi, Așa am 
fost ca şi ameţit dă bucurie mare, ca un om care 
dă la necaz scapă. E o bucurie dă nespus, Măcar 
io am trăit bine, numa nași vre io nici pasăre 
să fie în caletcă, că vai dă ăla om, ca pasărea dă 
cu capu şi ici, şi colo şi nu poate scăpa. Aşai 
robul! Am ajuns acasă gimineață până în ziuă, 
D'acolo ne-o dat pită şi clisă dă drum; popa ne-o 
spus să ne purtăm bine acasă, La ceilalţi le-o pă- 
rut rău, or plâns, Zice că, când vine ceasu nost, 
să plecăm şi noi!” O fost o mirare când am ieșit 
pă poartă 40 dă oameni, Erau din toace părțile, 
Or cântat şi or jucat. In tren or stat frumos, Tăt 
pă rând s'or scoborit și în vagon am spus să fie 
cuminţi, ca să nu fim dă rușine; așa cum o zis 
popa. Şi la ştaţie care cum or ajuns s'or scoborit 
pă rând, Lumea părea deschisă, ca şi când m'am 
dat în altă lume, inima so deschis, parecă am că- 
pătat inimă nouă, Ţoale am avut dacasă şi am fost 
căşcigaţi din închisoare, lo fiindcă am lucrat la 
srăgină, am avut și cinste dăla Dărector şi dăla 
popă. lo am avut cam la 1,500 dă lei. Drumu o fost 
frai până acasă, Când am ajuns acasă, muerea s'a 
spereat în sobă, şi când m'o văzut că mis io, o 
ameţit dă bucurie, Ș'atuncia am adus pă moșu, 
din soba ailantă, că o fost şciop, Și aşa or venit 
4 oameni la givan: Nicolae Mărășcan, Cărăbaș Ion, 
Gheorghe Frenţ și Ștefan Frenţ, tata lu Gheorghe. 
Tăţi m'or întrăbat câce tăce, Și ne-am pus la 
vorbă, păntrucă io am rămas om sărac, că ave” 
rea mea s'o vândut, şi eram tare năcăjit, Ș'atuncea 
m'am pus pă lucru, Acasă părea altă lume, Fata 
era măritată, ave 18 ani, era cu bărbatu dântăi 
care o murit, O fost puşcat în bătae, în 18 locuri. 
Ș'atunci o murit săracu. El n'o fost aşa frumos, 
numai cumince, că omu nu i numa dă frumos, 
numai cu mincea, Că, cine cunoaște mincea! Numa 
n'o cunosc tăţi. Ș'atunci am ieşit afară și m'am 
uitat în voreţ. La mine nici cal, nici vacă, nici 
porc, nimica, atâta o fost, o mâţă şi 8 oi. Și m'am 
uitat în poiată, nu-i cal, nu-i vacă! Ș'atuncea am 
apucat după lucru. Am lucrat atâta ca o marvă, Și 
pă tot pasu, n'am zuitat vorba lui Popa. Am lucrat 
atâta io şi muerea, noi doi, că în tri ani am cum- 
părate 9 lanţă dă pământ, ne-am cumpărat 2 cai, 
Când o bătut duba, că-i bătaie, io lucram la ma- 
şînă la un neamţ, lo am câşcigat la maşină și 
săcere 30 măj dă grâu am prins. Ş'atuncea am luat 


2 cai slabi şi am lucrat pământ în parce, şin a- 
rendă, Caii i-am plăcit cu o scroafă îngrăşată. 
Pă ea am cumpărat-o cu lemne târşice din pădure, 
Ș'atunci cu caii am făcut chirie dă m'am cum- 
părat porc dă clisă. Ș'atuncia am mai făcut chirie, 
dam mai cumpărat un cal, Ș'atunci i-am vândut 
pă tăţi trii, Ș'atuncea am cumpărat doi buni, mai 
mari, Ş'atuncea din ăștia doi am cumpărat pă- 
mânt, Și am făcut iară cai, din grâu, din tăce. Și 
când o fost în primăvară iar am avut cai buni. 
Atunci am rămas cătană în bătaie, Ș'atuncea am 
făcut filmenţiș (rugământ la unguri), ca să ră- 
mân acasă, Atuncea am luat în parce dăla spăhie 
pământ, ca să rămână acasă. Și mai avem din 
pustă dăla un neamţ 20 dă lanţ, tăt în parte, Și 
am avut în arendă dăla comună, dăla oameni, 
dăla Gheorghe Lepa Nr. 45 din dolmă, 8 lanţă. 
Numa o fost greu, că am avut numai doi cai. Sub 
mâna me am avut 60 lanță dă pământ. Numa o 
fost tare greul Ș'atunci o trăbuit să ieu doi în 
cregință, fără bani. Ș'am arat cu 4 cai, 42 de lanţă 
într'o primăvară, Am lucrat cam o lună tăt la 
plug și la grapă, Al mai mult pământ, dăla Scu- 
rea dăla groiu. Când o fost tăt arat, sămănat, o 
fost 60 dă lanţă, cu tot laolaltă, cucuruz cu orz, 
tăt, Atunci o trebuit să mă duc la bătae, c'o ră- 
mas Scurea acasă la rugarea noastră, Că motivu 
meu o fost că am copil, da n'o luat copilul pă- 
mântul, numai io, Șașa o trebuit să mă duc la 
cătane, Am stat în Caransebeş 6 luni la Școala 
dă cătănie, la învățătură pintru inștrucţie, Ș'a- 
tunci o fost la săcere, am căpătat o carce dăla 
muere dă acasă, că ce face ea cu tătă sămănă- 
tura, Eu dă necaz n'am putut să fac şcoală dă.că- 
tănie, Atunci m'o întrebat măjuru că, de ce nu 
pot să fac, Atuncea i-am dat carcea d'o cetit-o, 
Atuncea zice către mine: „fi cuminte că după a- 
miază-ţi tei duce acasă", Și am stat la raport la 
căpetan, șam căpătat „urlab” (permis) să vin 
acasă 30 dă zile. Și când or fost 15, m'or cemat 
înăuntru, c'o dat telegramă, că le-a fost grabă 
mare dă noi, c'o fost sămn dă bătae mare în 1917, 
Și când am ajuns acolo m'or întrebat, că am acasă 
untură. Eu am spus că am, Atuncea iară m-o dat 
8 zile urlab, Și când m'am dus înapoi, am dus o 
chilă dă untură, aşa or zăs ei, dară m-o plăcit-o. 
Şi iară am venit să duc ovăz acolo şi ovăzut l'or 
plătit cu 6 creţari chila, Am dus o jumătate me- 
tăr (100 de chile meterul), şi m-or dat 6 coroane, 
Ș'atunci o stat în porunci că merem la Galiţia la 
bătae. Ș'atunci dă telegramă dăpă muere, să vină 
la mine că plec la bătae (aici bătrânul începu să 


plângă). Ea când a venit la mine, când o văzut că-s 
îmbrăcat dă marş dă dus, o ameţit şi o picat. Noi 
stam în o:aş la biserică și muzica o zăs, Era o 
bandă cătănească, Și ea când o văzut mare 


năcaz o avut, atuncea io mam raspuns 
că-i muerea lui Pelea. Atuncea d-l Căpe- 
tan mi-o dat voe să mă duc la ea. Ş'acolo 


ne-o jurat popa că merem la bătae să ținem cu 
țara pă foc şi pă apă. Şi ea o mers în rînd cu 
mine lângă cătane, Am du-so dă mână până la 
ştaţie, Am dus şi tovara ei şă a me. Eram tare a- 
tunci! Ea m-o adus tăt felul de mâncare: pită, clisă, 
brânză, carne dă hoară, fel de fel dă mâncare... 
şi căpetanul o fost om bun, era neamţ și o lăsat-o 
d-o mers cu mine până la Arad, în ștația mare, 
era mueri mai mulce cu noi şi tare or plâns! Mare 
năcaz o fost pă elel Și ne-o dus în Galiţia, Că- 
tanele or cântat a jăle, a cătănie cu plângere mare, 
Pîngă drum erau morți și ruşi şi d-ai noșci. Numa 
pă cruci s'or cunoscut că care-i, 

Acolo, când am ajuns la şcoală, am mers la 
Cipar Chichiz, O trebuit să învăţăm să ne bacem 
cu 4 ruși un om, La puşcă aveam baionetă şi dă: 
geam în majur, ori în filor, Ei ţineau ciomag în- 
văluit în dâză, Conducătorii or fost germani 
Comanda ghermanului o fost şi vorba ungurului. 

Acolo am fost în Lemberg, ne lăsa pă hotar dă 
am învățat instrucţie, In oraș era tare mândrul 
O fost mâncare dă tot bună cam o lună: carne şi 
crumpi, mâncare ungurească, Și atuncea odată s'o 
tras mâncarea, că o dat pita la nemți, Și noi în 
loc, am căpătat 3 crumpi gimineaţa, 3 la amiazăţi 
şi 3 sara, Şi atuncea la Micolaei am stat 6 luni, 
Acolo era ișcoală mare. Cunoscuţ, or fost mulți, 
Făceam şcoală tăt o formă. Nemţii mâncau pită 
şi noi crumpi cu mâncare, Ei mâncau pita noaslă 
în țara noastă. După 6 luni am venit la conced, 
Io cu un ungur dăla Vinga, El era măjur, om bun 
zişe: să nu ne dăm la români dacă merem la bă- 
tae. Tăt natu trage la a lui. Şi am venit acasă cu 
el, lo la mine şi el la el, Iară la ziua hotărită 
m'am dus, 

Acasă când am ajuns, muerea o vândut marva 
cu 8.100 de florinţi (2 cai, 2boi și o vacă cu vi- 
țel), Şi atuncea am cumpărat pământ dela Pătru 
Marmore. Și când am făcut contractul l'am pus 
pă muere. Atunci o zâs muerea că de ce pun pă 
ea? Eu am zâs că mă duc la bătae, că poace mor, 
că ea ca mamă să împartă la copiii noşci. La fe- 
ciori să de pământul dăla Marmore şi la fată ăl 
dăla bătae'? Iară eu am zăs: „Nu şciu ce o îi, 
mai vin nu mai vin, că în bătae plumbii nu ce 

caută, vin aşa! Dumnezeu m'o ajutat şi am scă- 
pat. 

Iară am cumpărat pământ, marve şi tăt pă ea 
gazdă am pus, că io am avut muere cumince, 

Ș'atunci când m'am dus înapoi, atunci a stat 
în porunci, că merem la Italia (toamna în Oc- 
tober 1917). Mie m-o făcut muerea dă acasă mân- 
care pă 3 luni: pită îriptă pă cuptor şi pogace dă 
faină albă, coapce dă tri ori. Și m'o făcut rântaş 
v-o 4 kile şi o oală dă 3 litre untură m'o pus, Și 
când am plecat o plâns, La Vinga întâlnirea m-o 
fost cu ungurul la o laltă, Și ea o mers cu mine 
și cu copilu (informatorul plânge). Acu nu pot să 
spun da jăle. Când o plecat dăla Vinga abia ne-am 
răznit dă jale şi dă plâns. Ea o plecat acas şi io 
am plecat la Galiţia. Când am ajuns acolo o stat 
în porunci să plecăm la Italia, Acu ce să fac cu 
mâncarea? Atunci am plăcit dă m!o facut 4 cufere, 
Avem totdeauna la mine 4-m500 florinţi. Și atunce 
am plăcit la cocie să-mi ducă mâncarea la trener. 
Și m'o pocolit pă eisenban. Iară banda a zâs, până 
noi ne-am pus pă eisenban. Acolo sfor strâns 
mueri dăla Rusia or plâns în limba lor, Și atun- 
cea am plecat cătă Polonia rusească, Și atuncea 
am trecut în Ucraina, Și d'acolo am trecut în 
Ghermania, și atuncea am trecut în Austria, Ei 
senbanu nost sto oprit numa câce o țâră. Am mers 
6 săptămâri. Ne-am dat jos numa în ştaţii. Mine 
cenaş unge o stat eisenbanu, în tăt locu or pus 
post dân catanele noaşce, Căpetanu o fost tăt 
om cunoscut, ca de omenie să-i păzească pă cei- 
lalţi să nu fugă, 

Anul 1917, o fost greu. In ziua de Progajâni am 
fost în Beci în ştaţie șacolo era o buracă, o în- 
tunecime!| Iară dușmanul (Italia, Franţa şi An- 
$lia), umbla păste Beci cu maşina dă zburat, Și 
țipa țăduli, aşa venea țădulile ca fluturii! Să zicea 
în ţăduli: „Daţi-vă fraţilor la români, că noi în 
tăt ceasul putem să vă omorăm, numai nouă nu 
ne trebue numa pământ, numa şi oameni!!, iară 
unguru când o vazut țădula o băsatso în foc şi 
atunci românii or prins şior cetit și unguru o zâs, 
că lor nu le frică de tătă lumea, iar noi românii 
le-am luat pe ascuns, Unguru o suduit și pă noi 
și pă România, Zişe: „Voi câni de români, ţineţi 
cu putorea dă România!!, iară noi românii, le-am 
ascuns și le-am ţinut, Pă bună seamă că fiecare 
român o bătut în palmă să ajungă la România, Și 
d'aicea am ajuns la Trent, Acolo am stat 8 zile, 
Mâncare era d-a noastă cătănească. Când o fost 
să plecăm la Terol io am luat mâncare multă în 
atejoc (sac pentru spate). Atunci o venit căpetanu 


952 


la mine ş'o zăs, că dă ce am pus atâta „că tu nu 
poţi să duci” lo am spus că pot, Atunce el o zâs 
cătă mine: „tu nu ştii unde meri!, şi atunci o pus-Q 
înapoi, că zișe: „când îţi trebue spune-mi mie 
că-ţi aduc!!, Ș'atunce am plecat cătă Terol, Şi când 
am fost la jumătace dă drum, era drum dă ţară 
astupat, că dă la Trent încolo nu mai mere trenu, 
am mers pă jos pă drum dă țară, care era astupat 
cu lemne dă molin, 

Și când dușmanu ne-o simţit (acolo or fost 
Franţia, Anglia, America, tăţi), Șiatunci or dat 
cu tunu, Noi, ca cătane, când or dat cu tunu am 
rupt gardu şi dă loc am fugit care unge am putut, 
Și am stat dăla amiază până la miezu nopţii ca 
iepurii, Ne-am ascuns la piatră, la lemn și la tăce, 
Plumbii dă tun or rupt numa drumu, or bătut 
dăla amiaz până la mizu nopţi. Atunci când o 
încetat focu, ni-o dat vorbă mereuţ, unu la altu, 
că plecăm. Ș'am plecat, In ziua aia nflam mâncat, 
numa apă am băut dă munce, Și când o fost la 
2 ceasuri după miezu nopţii atuncea slo văzut 
baraca în munce, Atunci o zâs căpetanu cătră noi: 
„Acolo merem noi!!, Atunce noi am zâs; „că cine să 
poace sui acolo în munce sus!'? Atunce el o zâs: 
„veniţi numa după mine!!, O făcut drumul pârcu 
cu mâna ca șarpele, Șlatuncea am ajuns acolo şi 
ne-o băgat îm baracă, Era mare baraca ca un re- 
giment dă cătane, Tăt natu avia procoviţa lui, Nu 
ne-am așezat bine pă loc, până o şi dat cu tunu, 
iar în colțu bărăcii şio ieşit pân ălalant colţ, numa 
n!'o vătămat pă nime, Și tătă lumea o fugit în 
goveană (era mare văgăuna de 300 de oameni) 
iară io am rămas singur, Am sângit că mor şi mă 
scăp, Atunce mlam sculat şi am băut rumul dăla 
tăți, ş'atuncea mlam culcat, Căpetanu o zâs cătă ai 
mulți, că Pelea nu-i. lară io mlam sculat dă gi- 
mineață ştiam măturat neaua, că acolo şi vară la 
Sân Petru ninge, Ei stăceau în goveană ca puii 
de pasăre, Când io am măturat zice căpetanu, iată 
Pelea nu-i mort. Nici unu n'o murit până atunci, 
Dacă s'o făcut ziuă o venit tăți acie, Era frig, 
Atunci or veni socacii cu mâncarea, Or adus 
mâncare gata, păpricaş cald. Şi când o fost mai 
bine să dee mâncarea, nărocul meu o fost mare, 
că nu miam dus după mâncare, că cum o dat mân- 
care, dușmanu cum o dat cu tunu în grămadă, Dă 
loc o omorât şi socacii şi 40 dă ficiori, Atuncea 
ne-o luat și ne-o dus sus la front a două oară. 
Ș'atunce dăloc o venit ca un nor duşmanu şi am 
picat prinşi atunci, Ș'atuncea am venit până la 
front tăţi înapoi. lo am găsit în drum 2 cai ră- 
maşi cu cocie dă cătane (căruţe de aprovizionare), 


tăt cu mâncare, dîn care am gânţit să vin cu ei 
acas, Am vândut din cocie ce m-o ieşit, Am dat 
o șcătulă dă cafă cu 25 de florenţi, Am avut cafă, 
conserve, ţigări, ţibac şi de tăce în cocie, Ș'atun- 
cea acolo cât am stat dă cu seară până gimineață 
în Trent; io noapcea m'am dus să fug, să las caii 
şi cocia, Când am fost noapcea la pădure, un al- 
bin (voluntar) o zâs să stau să mă duc înapoi că 
mă puşcă, 

Să trăiască România Mare, că noi ni-s la Ro- 
mânia, Ș'atunci m'am întors înapoi la ai mulți, 
Ș'atuncea am spus că noi ni-s prinși că or strigat 
pă mine să vin înapoi că mă puşcă dacă nu vin 
înapoi, că tălianu n-eo ocolit, Ş'atunci o zâs un 
ungur „Că ăsta o fi o ţâră om fain, d-ai bolând“, 
(adică io); că el n'o crezut că noi să fim prinși, 
Ș'atuncea în scurtă vreme o venit obristu tălenese 
(maiorul italian), la obrîstul unguresc ş-o zâs: 
duceţi-vă înăpoi că acuma vi-s prinşi, şi am luat-o 
înăpoi pă drumu ce am venit, Şi un cal ne-or fu- 
rat austriecii noaptea, da io am vândut diîn cocie 
dă 10.000 ilorenţi, cafă şi câce tăce. Ș'atunci o 
zăs, că nu-i mai slobod cu cocia şatuncea am 
vândut cocia cu cal cu tăt cu 12 mii, Atuncea am 
luat-o pă picioare dăla Terol către Roma; 33 de zile 
pă picioare până la Roma, Drum dă piatră; fain 
drum cum îi masa, da greu dă umblat, că pă pia- 
tră i mai greu dă umblat decât pă pământ, Acolo 
în Roma am văzut pe Impăratul Traian și Decebal 
şi al treilea nu șciu cum îl cheamă, călare pă cal, 
aşa molărit, de ai ghingit că dăloc pleacă. Noi 
am fost numa cu trecere, d'acolo ne-or pus pă 
eizenban până la Bizano, Ș'acolo am stat dă toa- 
mna în September până în Mai; am stat în lagăr. 
Ne ţine tare bine, Aşa ne-o ţinut talianu ca mama 
copiii. Mâncare dă 3 ori pă zi, şi pomoroage, şi 
smochini și câce tăce, Era dăstul dă bine, O venit 
la noi „mama noastră Regina Maria a bătrână“; 
acolo când ne-o văzut ea pe noi, o zâs cătră Ge- 
neralu Florescu, să ne îmbrace în ţoale noi, că 
eram plini de păduchi, 

Generalu Florescu, era om mare, frumos, că 
aşa om nu mai vezi, zice „D-le Generale, să îm- 
braci copiii în ţoale noi, că pă când vin eu dela 
sora Franţia, să fie copiii în ţoale noi, că şi ţo- 
lul face pă om“, Că acolo or fost păduchi mai 
mulţi ca iarba șor murit soldaţi. Câce 40 la zi or 
murit. Or dat ordin să ne îmbrace în ţoale noi şi 
unu pă altu să se spele cu benzin, Şi ţoalili un- 
gureşti or fi făcut jăradă talianu ş'o dat foc, N'o 
trăbuit nici ţoalele; tăt or ars, Și la primu Mai 
am plecat la România, Am venit pă la pod la To- 


ranto, şi d'acolo cătră Constantinopole, Acolo or 
fost vagoane cu tunuri şi la 11 ceasuri or pornit 
ca o telegramă tunurile tăce, ca să bage frica în 
turci. Atunci am plecat cătră Constanţa, Când am 
ajuns în Constanţa aşa or fost dughenurile pline 
dă pită şi dă ţoale, ca când n'o fost bătae, lo 
câtă lume am umblat așa fece şi mueri frumoase 
ca în Constanţa n'am văzut, așa frumușaţă mân- 
dră, 

Ș'atunce am venit cătă București, Da când am 
trecut podu al dă fier, am avut frică mare, că po- 
dul o fost rupt dă ai dăla Bucureșci, L'o rupt 
neamțu cu tunu, Și ne-or dus d'acolo cu vaporu 
până păstă Dunăre, doi kilometrii, până unge o 
fost rupt, şi am venit în Bucureșci cu trenu, La 
Bucureşci ne-o dat Majestatea Noastră să facem 
noi mâncare, O zâs că, care sciu să facă mâncare, 
să facă mâncare, O fost Majestatea Sa cu tătă 
Regența la noi (Familia), Acolo am dat noi de- 
filare în paşi ungurești, dă tri ori ne-am întors 
roată, Regele nost dă bucurie o plâns, L'am vă- 
zut dă lături dă Bucureşti, Era tăt ruptă ştația, 
dă nemți, Ș'atuncea ni-o mânat în oraș să vegem 
Bucureşciu, Atunci io m'am dus pân oraș și un 
pecar cu pită ave un copil așa dă vo 6 ani, Mc 
dat mie bani să dau la copil ca să se apropie dă 
cătane albe şi-l învăța să fugă dă cătane negre 
care mâncă copii, Ș'aşa copilu o primit dăla mine 
10 lei. Era frumos, 

Şi d'acolo am plecat în Argeal la Odorhei, 
Ș'acolo o venit un sergent dăla Hodoş şi căpetanu 
şi ne-o întrebat, că care ni-s bănăţeni, lo am ri- 
ficat mâna sus, că mi-s bănăţan, că dumnealui o 
fost bănăţan şi căpetanu, Și ne-o ales bănățenii 
toți, Şi am mers cu el în Sighişoara, Când ne 
băgăm noi în Sighişoara or zis ungurii că nis 
tăți măjuri, da noi am fost soldaţi numai în țoale 
române, D'acolo în Sighişoara am stat 3 săptă: 
mâni, Ş'atunci ne-o împărțit pă cale ferată, lo 
am picat în gară la Feleac, Când o fost lupta 
mare la Tisa io am fost în gară la Feleac, Mân- 
care ne-or adus tăt din Sighişoara dăla saşi. Că 
petanu nost Crişan o zâs că tăt mâncare dăla 
sași să luăm că era mai bogaţi ca românii, Când 
o fost lupta mare la Tisa, 8 zile n'am țâpat borne 
(ranița) din space, c'o zîs Domnu căpetan cătă 
mine, fincă io am fost mai bătrân, să bag dă 
seamă, Că acolo o fost un sat mic unguresc, Fei- 
leagul-de-Jos, lângă ştaţie, Că cică ungurii dă 
sîmt că voi dormiţi, vine şi ia pușca dăla voi și 
vă omoară pă tăţi, lo 8 zile nam pus seană pă 
geană, că am fost mai bătrân, Venea noapcea 

Domnu căpetan Gorşan, și ne controla ca să nu 
durmim. Ş'așa o trecut și am scăpat în bună pace, 
că armata noastră a românească i-o bătut pă un- 
guri la Tisa. Când o trecut întâiul reghiment dă 
voluntari, Tisa, atuncea ne-o venit telegramă să 
fim pă pace, fără frică. O venit la noi domnu 
căpetan Gorşan şo spus: Staţi fără frică acuma. 
Şi când or trecut Tisa dâncolo, i-o luat dinapoi 
șo mânat până în Peșta. Românii dinapoi și ar- 
mata dinăince. Şi când or ajuns la Peşta, numa 
două puşcături dă tun or dat în Peşta. Atunci 
ungurii s'or predat şi s'or băgat românii în Peşta; 
armata călări și pă picioare. Și când or fost gata 
o venit telegramă că ai noştii or ocupat Peșta. 
Ş'atunci fala noastră a mare, că românii, ortacii 
noştrii voluntari, or bătut ungurii. Ș'atuncea am 
stat numa 2 săptămâni, şi am venit la Arad. Când 
am ajuns la Arad io am rupt coroana lui Koșut 
dapă monumentu lui, care era mai mare dă 3 ori 
ca dolafu, făcut din aramă, Când am ajuns la 
Arad ne-am băgat în oraş şi am băut rachie. 
Acolo am văzut coroana ungurească la birturi. 
Atunci ne-am dus la duchiene și am luat ruz dă 
fer, că noi am fost ca o sută de ficiori. Le-am 
luat dăla fierărie duchenilor şi tâce am rupt co- 
roanele ungureșci, că pă noi ne-o sfătuit popa 
Lucaci în Italia și ne-o jurat dă 7 ori, că numa 
aşa pucem face ţara mare, dacă ţinem piept la 
piept şi space la space. Aşa putem face țara mare, 

Io lon Pelea, când am văzut coroana ungurească 
pă părece, am spus: „nu-i România, numa jos cu 
coroana ungurească“, Ș'așa umblând după noi 
ăşcia cu coroana ungurească, am ajuns la Koșut, 
Și noi am vrut să-l ducem în Murăş, numa n'am 
putut că o fost greu, că era dălături cu aramă şi 
dă din jos cu ghips. Am pus ruz, dar n'am putut. 
Ș'atuncea am dat la un copil să rupă coroana lu 
Koșut şi copilu n'o putut-o rupe. Șatunce m'am 
suit io sus, io lon Pelea, și când am dat dă 3 ori 
am rupt-o coroana. Da unguroanele îş dăgea tăt 
cu pumnii în piept șin cap şi ziceau: „lau, iau 
țara noastă; ce fac Românii”. Ș'atunci o venit 
gardă de jandarmi la mine cu arma. El o fost 
cu puşca plină dar io cu un fier în mână. Când 
jândarii o venit, cam jumătace din feciori or fugit 
şi jumătace am rămâneat. Când or ajuns la noi 
io eram călare pă Koşut, dar coroana dă aramă 
din cap o fost ruptă, Şi zâșe cătă mine plutonie- 
rul: „Tu bolșăvicule“, Atunci io am zis că el e 
bolşăvic, că în România mare nu trebue să fie 
coroane ungurești, că noi am jurat la părintele 
Lucaci în Italia, că azi e România Mare “Să tră- 

iască”, că noi murim tăți și pă unguri nu ne mai 
trebue, Io i-am zâs înapoi la majur că el e bol- 
şăvic, nu noi. El o zâs că în numele legii mi-s 
dăţinut. Și ne-o închis, ca v-o 50 feciori; care 
n'or fugit. Atunci când ne-o închis io m'am ghin- 
git că'i rău, „Ce-am făcut io acum"? Atunci am 
stat acolo ca un ceas ş-o ajuns armata în cetate 
şi atunci or întrebat că unde-s îştelanți, iar co- 
lonelu Negrea a luat căruță ș'o venit după noi. 
Ş'o zâs cătă post, că unde e măjuru? Atunci l'o 
cemat afară. Atunci o zâs, că unge-s copiii care 
or rupt coroana lui Koşut? Da io am stat la uşă 
și am ascultat, că pân cât curaj dă mare, da am 
avut la urmă şi frică, că am socotit că am făcut 
un lucru mare, Numa atât am zâs că părintele 
Lucaci ne-o învățat a ţine cu ţara. Atunci o zâs 
către măjur că vre să vadă copilu care o rupt 
coroana lui Koşut, Atunci măjuru o zâs: „Ei, bol- 
şăvicul ăla“! Atunci colonealu Negrea o zâs: „Tu 
eşci bolșăvic; ăla nu-i“, Atunci io am avut iar 
coraj, Am eşit afară şi m'am dus la d-l colonel. 
Am zâs să trăiţi. lo sănt soldatul cu numele Ion 
Pelea, primind ordin dăla părintele Lucaci că nu- 
mai așa pucem face țara mare, dacă om ţine piept 
la piept și space la space, O trebuit să spun 
vorba asta de patru ori. Ș'atuncia zice cătă mă- 
jur: „Asta i om, cu el mă bat cu lumea întreagă, 
tu eşti bolşăvic”, Aşa stăce bietul măjur cum stă 
sfântu! Ș'atunci zice cătă mine: „Ştiţi cântal” 
„Ştim“, Atuncia ne-o dat ţigări dă duhan, ne-o 
pus patru pă patru să merem în cetate la Arad, 
Ș'atuncia să-i cântăm, Pă mine mo pus înainte, 
aşa conducător, Atunci noi am cântat multe dă 
tăce până la pod. La pod am stat dă or aprins 
țigările și domnii colonei după noi, tăt în pas cu 
caii. Atunci io am zâs cătă ei că când ne băgăm 
pă poartă în cetate şi când io fac cu mâna în sus, 
atunci ei să străge cât pot „Trăiască România 
Mare”, iară noi am fost aşa cam 50 oameni dă 
cătane, Am făcut o larmă mare că şi postu s'o 
spăriet că ce vine acuma. Dacă am trecut podu 
și ne-am băgat în fistug (cetate) atunci o zâs cătă 
mine colonelu Negrea, că de unde am avut eu 
mincea asata să strig „Trăiască România Mare?” 
Noi am avut şcoală dăla părintele Lucaci şi dăla 
generalul Florescu, Dumnezeu să-i trăiască, dar 
is morți amândoi, numa Dumnezeu să-i ierte pă 
amândoi că-s morți. Ca ăşcia oameni, or dat la 
noi la români coraj mare. Și când or fost la loc, 
ne-or dat mâncare şi io am venit acasă la Fibiș, 

Am căpătat foaie dă drum şi ţoale din Italia 
pă jumătace. M'o lăsat o păreche dă papuci şi 


bluzu și cioarecii, şi mantaua or oprit-o. M-or 
dat şi borne șă un rând de chimeși, lo am spus 
că acasă am, Care or spus că n'au le-or dat, Și 
am venit acasă la muere și la copii. Cu mare bu- 
curie au fost muerea şi copiii, Multă vreme am 
avut dă povestit și la muere şi la copii și la ve- 
cini, Dumnezeu să păzească să numai vină bătaia, 
Să-i fie plăcită cu ăşcia care am fost noi! Să nu- 
mai vadă nimeni, ce-am văzut noi! Că eu am 


shingit că nu mai zăuit până îi lumea, ce-am vă- 
zut la Monte Telo, lângă Terol! 

D'atuncia îs 16 ani, In sat am trăit tare bine. 
Numa atâta e rău că m-o murit baba, Să nu bată 
Dumnezeu pe nimeni să'i moară muerea, că fie- 
care om nu scie să preţue muerea așa cum ar 
trebui, numa dacă o ie Dumnezeu. Ce să faci, tre- 
bue să primeşci tăt! 


ECATERINA BOTEZ 


UNGURENII DELA VAIDEENI-VÂLCEA” 


In partea de N.-V. a judeţului Vâlcea, conti- 
nuând depresiunea Horezului până la contactul ei 
cu muntele, se găseşte situată comuna Vaideeni. 

Atât originea cât şi vieața actuală a satului, 
cu ocupaţia şi felul de trai al locuitorilor, cu to- 
tul deosebite de cele ale comunelor învecinate, se 
datorește emigrării de transilvăneni, de așa zişii 
ungureni sau mocani, care au format o mulţime de 
sate mărginașe dealungul Carpaţilor meridionali, 
Afară de motivele locale, ce-i vor fi determinat 
pe Românii transilvăneni să-şi părășească satele 
de origine, a acţionat asupra lor şi calitatea pă- 
şunilor de sub coasta de miazăzi a Carpaţilor, In 
drumul ce-l făceau cu oile la iernat, în bălțile Du- 
nării sau în Dobrogea, aveau numeroase prilejuri 
de a o constata, 

Toate satele întemeiate de ungureni, se găsesc 
în imediata apropiere a munţilor așa după cum 
cere creşterea vitelor, ocupaţie pe care o prac- 
tică şi azi cu drag, deşi greutăţile ce întâmpină 
cresc mereu. 

Până la venirea transilvănenilor, s'a găsit în 
locul Vaideenilor de azi, o primă așezare, pe par- 


tea dreaptă a râului Luncavăţ, ce curge dealun-" 


sul satului, dela N. la S., şi anume, chiar la hota- 
rul de azi al comunei cu satul Recea, la punc- 
tul numit „Merii pădureţi”, sat, ce se spune că a 
fost distrus de Turci. 

Data la care s'au așezat primii locuitori imi- 
graţi din satele mărginaşe de oieri, din Transil- 
vania, în Vaideeni, nu se ştie cu precizie. După 
tradiţia păstrată, se ştie că se găseau stabilite 
mai multe familii de oieri, chiar înainte de revo- 


luţia lui Horia, Cloşca şi Crișan, căci de atunci 
înainte se știe că au venit mai multe familii de- 
adreptul la rudele, ce le aveau la Vaideeni. 

Probabil că primii imigraţi să fi venit după 1750, 
în urma îngăduinţei date de domnul Grigore Matei 
Ghica, prin hrisovul din 14 Mai 1750, oierilor şi 
altor locuitori mărginași din Transilvania, să se 
aşeze în România oriunde vor găsi locuri libere, 
având voie să înființeze sate, dacă vor da dijmă 
și zile de clacă, proprietarului moşiei, pe care se 
vor stabili. Cei mai mulţi din transilvănenii care 
s'au aşezat la Vaideeni trebue să fi cunoscut bine 
locurile, încă mai de mult, pentrucă pe aci aveau 
drumul cu trecerea oilor din munţi la Dunăre şi 
de acolo înapoi la munte, primăvara. 

(Unul din pichetele de vamă de pe drumurile 
oilor, cu vameşi și paznici militari, se găsea la 
miazănoapte de Vaideeni, la locul numit şi azi 
„Comandă“). 

Fiind buni cunoscători ai acestor locuri cât şi 
ai munţilor din împrejurimea satului de azi pe 
unde îşi păşteau turmele de oi vara, se vor fi 
decis cu ușurință să se stabilească aci pentru tot- 
deauna, cu familile lor. A fost deajuns acest în- 
ceput, ca apoi să continue anual venirea altor 
rude, prieteni sau cunoscuţi ai celor stabiliți îna- 
inte, Primele familii stabilite în satul, care mai 
târziu s'a numit Vaideeni, au fost Irimeștii și Po- 
peştii. 

Ropeştii şi-au luat numele, după un membru 
al familiei lor, care a fost preot în satul nou în- 
fiinţat şi ale cărui rude au venit lângă el în nu- 
măr mai mare. 


1) Din cercetările Seminaruiui de Sociologie monografică de sub conducerea lui H. H. Sțahi. 

Au venit apoi Boţocanii, originari din Loman 
şi Vinerenii din Vinerea. Jinarii din Jina, Delu- 
renii şi Țuguleştii din Lazu-Șugag, 

Inainte de venirea transilvănenilor, erau în lo- 
calitate, muncitorii clăcaşi ai M-rii Bistriţa-Vâl- 
cea, căci satul de atunci, mic cum era, fusese în- 
chinat mânăstirii de proprietarul său, un boier 
din Fometeşti, (sat vecin cu satul Vaideenii de azi), 
cu toată moșia ce ţinea de el. Această așezare 
a satului a fost mai la Sud de vatra actuală, şi 
purta numele de Ferecaţi, cu locuitori din Fome- 
teşti, din moşia pe care erau stabiliţi. După ce 
a fost donată M-rii Bistriţa, locuitorii munceau 
şi dădeau dijmă şi zile de clacă mânăstirii. Se 
spune, că dela o vreme nemai putând plăti dă- 
rile cerute de călugării mânăstirii, au fost aspru 
pedepsiţi, schingiuiţi, legaţi, ferecaţi, ca să fie 
exemplu și oamenilor din satele vecine, care nu-şi 
vor plăti regulat dijmele. Văzându-i aceştia, s'au 
îngrozit şi-i căinau, zicându-le: „ferecaţii, vai-de- 
ei”, poreclă care a dat numele de mai târziu de 
„Vaideeni"”, al satului, După această păţanie, ce-a 
rămas de pomină, locuitorii și-au mutat locuinţele, 
așa că, la venirea lor, transilvănenii au găsit a- 
ceastă așezare, pe partea dreaptă a râului Lunca- 
văț, Era „Mahalaua” sau „Linia Rumânilor”, de azi 
(în timpul din urmă se spune numai „Linia, fără 
a mai specifica a Românilor, pentrucă nu mai 
există deosebire între ei şi ungurenii ce-au venit 
din Transilvania, cei dintâiu fiind asimilați, deplin 
de aceştia din urmă, Locuitorii de pe Linie, erau 
muncitori pălmași, originari mai ţoti din Fome- 
teşti, locul de origine al donatorului moşiei către 
M-rea Bistriţa, În stânga râului Luncavăţ, mai la 
Sud-Est de satul actual, pe unde azi sunt livezi 
cu fân, erau alte aşezări de robi, din comuna Cos- 
teşti şi Stupărești, robi ai mânăstirii Bistriţa. 

Acum se mai păstrează doar numele de Stupă- 
reşti, Costeasca, prin locurile unde locuiau ei 
odinioară, şi câteva nume de familii de Costescu, 
Stuparu, printre locuitorii actuali, 

Toţi locuitorii pe care i-au găsit la venirea lor, 
transilvănenii, au fost asimilați încetul cu încetul 
de ei, schimbându-și atât ocupaţia cât și portul 
şi obiceiurile, după ale ungurenilor crescători de 
vite, 

Bine înţeles că acest fenomen s'a petrecut cu 
încetul. Azi Vaideenii au acelaşi port, acelaşi 
obiceiu ca şi satele de crescători de oi din Sibiu 
şi Hunedoara. (Acum 1i ani a murit ultima femeie 
din „Linia Românilor!!, care, deşi purta costumul 
ungurenesc, mai păstra încă din costumul ei deo- 

sebit, marama albă de bumbac pe care o purta me- 
reu ca şi femeile din satele vecine cu populaţie 
oltenească, 

După această primă fază de formare a satului 
actual, imigrarea de ungureni n'a încetat, A con- 
tinuat, însă în proporții mai reduse, s'au adăugat 
satului, rând pe rând, familii noi. Erau mai ales 
rude sau prieteni de ai ungurenilor, stabiliţi aci, 
care îi chemau să vină şi uneori ciobani transil- 
văneni, care cunoşteau vara la munte sau la trece- 
rea prin sat, câte o localnică cu care se căsătoreau 
alăturându-se astfel Vaideenilor, Astfel de fami- 
lii venite una câte una, sunt: Sesciorenii din Ses- 
ciori, Sebeşenii din Sebeșşi, Tilișcanii din Tilişca, 

Odată stabiliţi în localitate, ei şi-au văzut mai 
departe, cu foarte puţine excepţiuni, de ocupaţia 
lor de căpetenie: creşterea vitelor și mai de cu- 
rând şi de lucrările la pădure. Au reuşit astfel 
nu numai să-și păstreze intactă caracteristica vie- 
ţii din Transilvania, dar chiar să-i asimileze pe 
cei ce sunt în contact cu ei, deosebiți din punct 
de vedere al vieţii şi ocupaţiilor lor, S'au men- 
ținut şi prin faptul că ei nu s'au încuscrit, nu s'au 
căsătorit cu oamenii din satele vecine, nepotrivin- 
du-se în vieaţa și ocupațiile cu totul deosebite, 
Locuitorii satelor vecine sunt numiţi de ei „Ru- 
mâni!! şi chiar mai mult, mai des, „(Golani”. Chiar 
e o vorbă a lor, care spune: „Ungureanu cu Golanu 
îi povară necumpănită“. Nu se potrivesc adică, în 
felul de a vedea lucrurile și deci, nu duc vieaţă 
bună când sunt împreună. Și dacă azi se mai că- 
sătoresc fete prin satele vecine, apoi sunt cele 
mai sărace, cele care văd că nu s'ar putea căsă- 
tori cu un băiat din Vaideeni, Cazurile când o fată 
cu situație se căsătoreşte întrun sat vecin, sunt 
excepţionale, Când se căsătoresc în altă parte, o 
fac bucuros, numai în satele care au aceeaşi ori- 
gine ca satul lor, adică sunt locuite tot de transil- 
văneni. În apropiere, aceste sate sunt; Băbeni-Bis- 
trița, Mihăeşti (Măsura), Novaci-Gorj. Dacă se 
întâmplă să se căsătorească un băiat sau o fată 
străină (cazuri rare), în satul nostru, apoi e im- 
posibil să nu se schimbe cu totul, după felul de 
vieață al Vaideenilor, 

Așa se face că satul își păstrează neștirbită 
individualitatea în toate privinţele, iar când a- 
doptă ceva străin, sau primeşte o inovaţie, o trece 
prin filtrul gustului lui și a felului lui propriu de a 
vedea, 

Oamenii dela Vaideeni se mulțumesc şi cu 
mai puţin, numai să rămâie în satul lor şi nu se 
înstrăinează, 


Abia în timpurile din urmă, mai ales după răz- 
boiu, începe să se arate un proces de emigrare, 
însă răzleț şi timid. E mic numărul celor care au 
părăsit Vaideenii, stabilindu-se în alte sate şi mai 
apropiate sau mai depărtate, în care să fi găsit, 
duşi acolo de serviciul militar sau de întâmplă- 
rile transhumantei, loc atât de prielnic încât să 
se aşeze definitiv, Aceste cazuri sunt rare şi nu- 
mărul lor nu trece de 15—20, 

Colonizările recente cu tot mirajul lor, n'au avut 
ecou printre vaideeni; fiecare prefera puţinul din 
satul său, ca şi „viermele în rădăcina hreanului”, 

Cei care pleacă în alte sate, mai ales în tim- 
pul din urmă, când lumea s'a înmulţit, sunt cei 
ce se căsătoresc în străini; mai mult fete decât 
băieţi. Așa în Voineasa, Mălaia şi Ciunget, co- 
mune de lângă Lotru, tot din Vâlcea, trăiesc peste 
20 de fete din Vaideeni, căsătorite acolo şi chiar 
vreo 3 băieți intraţi gineri în casă, 

Se mai căsătoresc şi în comunele vecine în nu- 
măr restrâns desigur, căci nu se împacă cu vieaţa 
din acestea, deosebită de cea ungurenească, 

După cum am mai spus, se duc numai fetele 
sărace, care văd că ar rămâne nemăritate în sat. 
De cele mai multe ori, aceste femei plecate din 
sat, își păstrează, pe cât le e cu putinţă, felul de 
vieaţă, portul şi obiceiurile, 

Numai cele care au situaţie prea nevoiaşe, a- 
jung de nu le mai recunoști. Nu-și mai menţin 
nici portul lo: caracteristic, Despre ele se spune 
că „s'au golănit de tot”, nu mai cunoşti că sunt 
ungurence, Așa, sunt căsătorite câte 34, 5—6, 
în comunele din jurul satului, ca Izvorul-Rece, Ra- 
coviţa, Romani, Urşani, un sat, cel mai apropiat 
de Vaideeni, care e pe cale de a îi asimilat de 
Vaideeni, deși el ţine de târgul Horez. 

Se produc multe căsătorii ale vaideenilor în 
Urşani, cătun unde se duc bucuroși, fiind în apro- 
piere şi felul de vieaţă al celor de acolo, cu totul 
sub înrâurirea vaideenilor, 

E lucru precis dovedit că atât felul de vieaţă, 
cât și portul celor din Vaideeni, este cu uşurinţă 
adoptat de locuitorii satelor vecine, pe când în 
Vaideeni nu există un costum altul decât al lor 
originar din Sălişte, Poiana (Sibiu), pe care-l păs- 
trează cu multă ambiţie. N'ar îndrăzni o fată să 
vină la horă, îmbrăcată în alt costum, sau bluze, 
rochii, ci numai în costumul ungurenesc, căci ar 
fi luată peste picior, 

Inovaţiile la costumul pe care-l păstrează de 
atâta vreme neschimbat, constă în perfecţionarea 
şi noutatea modelului, tendință tot mai accen- 


tuată. Incepe să se observe mai multă fineţe şi 
gust pentru frumos în toată simplitatea lui. E un 
costum ce se impune, Se mai căsătoresc atât fete 
cât şi băieţi în comune mai depărtate de Văideeni, 
ca Băbeni-Bistriţa, Mihăeşti sau Măgura, comune 
formate tot de transilvăneni, căci deşi sunt mai 
depărtate de satul lor, găsesc într'insele același 
fel de vieaţă și aceleaşi obiceiuri, 

Chiar în judeţul vecin, Gorjul, în comune ca 
Novaci, Polovraci, Cernădie, Baia, Bengești, sunt 
căsătoriți un număr însemnat de fete și băieţi din 
Vaideeni, Mai mulţi sunt la Novaci, unde este 
același port şi obiceiuri ca la Vaideeni, având 
aceeași origine, satul, cât şi la Polovraci, sat care 
e pe cale să devie asemănător Novacilor şi Vai- 
deenilor. O parte din populaţia satului se ocupă 
cu creșterea vitelor, şi are același port unguresc, 
aceleeaşi obiceiuri, 

Sunt cazuri când şi băieţii din Vaideeni se că- 
sătoresc cu fete din alt sat, mai rare însă, și nu- 
mai cu fete din Novaci, Băbeni, Mihăești (Mă- 
gura), tot cu ungurence, căci altfel s'ar simţi în- 
josiţi, 

După cum am mai spus, numărul celor ce pleacă 
din sat, căsătorindu-se în satele vecine, cât și mai 
depărtate, îl formează mai ales fetele, şi anume 
cele mai sărace, iar băieţii sunt în număr mult 
mai mic, Ei nu pleacă decât pentru o situaţie ma- 
terială prea bună. 

Totuşi se poate cita şi un număr însemnat de 
stabiliri în sate depărtate din alte judeţe, tot prin 
căsătorie, bine înţeles, 

Toate sunt cazuri răzlețe şi rari, care nu schimbă 
întru nimic mentalitatea locuitorilor care preferă 
puţinul din satul lor, decât să se înstrăineze, 

Cazuri de căsătorie în localităţi mai depărtate 
avem: 2 inşi împroprietăriți, după războiu, căsă- 
toriţi şi stabiliți în comuna Belitori, judeţul Te- 
leorman (în 1920), 3 inși în judeţul Ialomiţa, în 
1928; 4 cazuri mai vechi în Bucureşti (funcţio- 
nari la C. F. R.) şi meseriași. Alţii mai noi: unul 
șef-bucătar la Wagons-litts, căsătorit în Bucu- 
reşti, altul chelner, la fel căsătorit, şi mai mulți 
șoferi, taxatori de tramvai, cât şi un număr de 
câţiva băieţi de prăvălie. In județul Romanați, 
sunt stabiliţi mai înainte de războiu, 3 inși, dintre 
care unul preot în comuna Băbiciu, ceilalţi doi, 
oameni simpli. Este unul în Vlaşca, stabilit din 
1908 şi altul în Prahova, din 1928. 

In Craiova, este unul căsătorit în 1915, iar în 
Turnul-Severin, asemenea unul căsătorit în tim- 
pul serviciului militar (1921) și rămas acolo, 

Aceste cazuri sunt fără ecou, nu influenţează 
marea majoritate a satului, care dacă doreşte o 
stare mai bună, un progres, nu-l doreşte decât în 
satul natal. Nu-i prea încântă mirajul fericirii din 
altă parte, 

O schimbare totuşi se observă în ultima vreme 
în privința ocupaţiilor de căpetenie şi a preocu- 
părilor lor de viitor, datorită în primul rând greu- 
tăților mereu crescânde în creşterea vitelor. Nu 
mai pot obţine decât cu foarte mare greutate mo- 
şii mai mari (bălțile Dunării), pentru iernatul 
oilor. In cele mai multe moşii mari au fost îm- 
proprietăriți locuitorii băștinași, aşa că ungurenii 
trebue să mute turmele de pe o moșie pe alta, 
căci nu găsesc într'un același loc hrană pe mai 
multă vreme pentru o turmă mai mare. Aceste 
greutăţi fac să scadă considerabil numărul mari- 
lor crescători. Fiecare ţine mai puţine oi, ca să 
le poată strecura mai uşor, pe moşiile micilor pro- 
prietari, 

Datorită acestor greutăţi, ce întâmpină în me- 
seria lor, au început oamenii să se mai gândească 
şi la alte meserii. În vremea din urmă, se observă 
o mare afluență a băieţilor în comerț, se duc 
băieţi de prăvălie. Aşa că astăzi numărul lor a 
crescut şi creşte mereu. O bună parte din copiii 
de azi, după 7 clase primare, sau chiar în timpul 
lor, intră ca băieţi de prăvălie în orașele și târ- 
gurile mai apropiate ca: Râmnicul-Vâlcea, Brezoi, 
Drgășani, Horez, Băbeni. Horezul mai ales, are 
cea mai mare parte de băieţii din Vaideeni, cât 
şi o parte din negustorii de seamă tot din Vaideeni, 
căsătoriți şi stabiliţi acolo. 

La meserii, se duc mai puţini. Până acum, abea 
de au ieşit câţiva fierari şi tâmplari din Vaideeni. 

In timpul din urmă, cei mai înstăriți, au înce- 
put să dea şi copiii pe la şcoli secundare. Aşa 
sunt copii de ai ungurenilor ce au ajuns învăţă- 
tori, preoţi, avocaţi, funcționari la diferite insti: 
tuţii, elevi la școala militară, studenţi, elevi de 
liceu, seminar etc, 

Acest proces s'a accentuat de abia în timpul din 
urmă, după ce s'a văzut cum copiii fruntașilor din 
sat, învățători, proprietari, care au învăţat carte, 
au ajuns să trăiască mai ușor, 

Așa că azi, cei mai mulţi din fruntașii oieri, 
dau câte un copil, doi, la carte. Numărul fetelor 
care au urmat sau urmează o şcoală secundară, 
e mai mic decât al băieţilor. Sunt patru la pro- 
fesională şi menaj, una a terminat normala, două 
au făcut 4 clase de liceu. 

Fetele ungurenilor, spre deosebire de băieți, nu 

pleacă una din sat, nu învață nicio meserie, nic 
servitoare nu se duc, decât prea sărace, să fie şi 
sunt foarte rare cazurile ca să rămână definitiv, 
înstrăinate. Ştau câţiva ani să facă parale, şi vin 
în satul lor. 

In timpul verii, însă, fetele se duc mai toate 
băciţe. E o ruşine pentru ele să stea vara acasă, 
în sat. Insemnează că nu se pricep în meseria 
aceasta specifică ungurencelor şi numai cu băieţi 
din sat nu s'ar putea căsători! Afară de aceasta 
e şi obişnuința de mic copil de a petrece vara la 
munte, așa că nu se pot lipsi uşor e plăcerea şi 
frumuseţea muntelui, ca să nu mai punem apoi 
şi faptul că încasează şi ele ceva parale, în jurul 
2.000 lei (sub şi peste), după cum e greutatea 
serviciului şi cât stau de mult, 3—4 luni. Băcia 
e considerată nu ca o slugie, ci mai degrabă ca 
o meserie, aşa se explică faptul că preferă să 
câştige mai puțin, dar să fie băciță, decât să se 
ducă servitoare tot anul. Fetelor dela Vaideeni 
le e groază de străinătate, 

Şunt 2—3 cazuri de fete care au fost servitoare 
la oraş câţiva ani, dar după ce au strâns bani, au 
venit în sat, continuând vieaţa satului, cum erau 
obişnuite de mici, măritându-se în satul lor, cu 
băieți din sat. Una singură numai, a fost servitoare 
într'un sat vecin, la o bună familie şi a rămas 
acolo, căsătorindu-se cu administratorul moșiei. 

Ţendinţa aceasta de expansiune, de dor de 
ducă, pentru a-şi căuta norocul în altă parte şi 
în altă meserie, acum începe să prindă rădăcini 
şi în satul nostru şi se datorește într'o oarecare 
măsură şi greutăților ce întâmpină în creşterea 
vitelor, Văd un negustor, funcţionar, fiu de ungu- 
rean, ajuns bine, astfel că dau şi ei copilul care 
vrea la o prăvălie, la şcoală chiar, care are o si- 
tuaţie mai bună. 

Aşa se face că astăzi se pot vedea la horă, pe 
la sărbătorile Crăciunului, Paştilor, o mare parte 
de băieţi între 14 şi 25 ani, îmbrăcaţi „în negre!!, 
Sunt tineri  negustorași, şoferi, băieţi cu carte. 
Ţoţi aceştia de sigur rămân stabiliți prin oraşe, 
sate străine, pentru a-şi exercita meseria. Au des- 
chis şi în sat trei prăvălii noi, tot băieţi din sat, 


- după ce au strâns un capital în locurile unde au 


făcut practica, ucenicia de comerciant, afară de 
alta mai veche, condusă și aceasta tot de doi ne- 
gustori din sat. Alţii au deschis prăvălii prin di- 
ferite sate, vrând să strângă un capital, cu care 
să se mute la oraş. De aceștia sunt unii la Gră- 
dişte, alții la Mateieşti, Brezoi, Voineasa, etc,, 


(Vâlcea), la Alunu, Roşiile (Gorj), 


Şi în timpurile mai demult plecau băieţii în 
lume, dar cei mai mulți se înapoiau la Vaideeni, 
de îndată ce strânseseră ceva parale. Trăiesc așa, 
în sat, şi 3 băieţi care au plecat în America îna- 
inte de războiu. Au strâns ceva parale și s'au îna- 
poiat în ţară, în satul natal. Unul a venit căsă- 
torit tot cu o româncă ardeleancă, și au făcut casă 
în Vaideeni și trăieşte liniștit. Ceilalți doi au ve- 
nit, s'au căsătorit cu fete din apropiere, și-au fă- 
cut case bune, şi au plecat iarăși în America, cu 
soțiile. După ce au mai strâns câteva sute de mii, 
au venit în ţară, i-au depus la bănci şi unul din 
ei lucrează cu o mașină de tricotaj în sat. Celălalt 
a plecat din nou în America, 


Situaţia lor n'a fost așa de strălucită ca. să 
tenteze și pe alţii să-i urmeze, nu i-a influențat. 
Acum însă toți care pleacă, nu mai revin decât 
în vizită, rămân acolo unde văd că pot trăi mai 
uşor cu meseria ce are. 

După toate probalităţile, numărul celor ce vor 
emigra dela Vaideeni va crește atât din pricina 
regresului oieritului, cât şi în urma sporirii însem- 
nate şi numărului populaţiei. Abia de mai au loc 
pentru casă. Pe câteva uliţi, casele sunt dese ca 
la oraș. De terenuri de cultură nu mai poate fi 
vorbă. Aproape că nu mai pot să le îmbucătățească 
mai departe. 


CORNELIA M. IONESCU 

RECENZII 





METODOLOGIA ŞTIINŢELOR 


MARIN MIHUȚŢ: Probleme de poporație româ- 
nească, Ed. Institutului Economic Românesc. — 
București, 1937. 


In lucrarea aceasta, autorul îşi propune să lă- 
murească importanța populaţiei satelor noastre 
ca factor economic, alături de celălalt aspect al 
populaţiei rurale, unanim recunoscut de altfel, şi 
anume de isvor de regenerare biologică şi creş- 
tere a poporului românesc, In acest scop autorul 
cercetează: mișcarea demografică; consumul de 
alimente; influența mediului economic asupra yi- 
talității poporului român; populația rurală ca fac- 
tor național economic. 

Mărturisim dintr'un început că lucarea, încer- 
când să îmbrăţișeze prea mult, apare sumară, 
poate chiar confuză, astfel încât rare ori depășește 
nivelul „locurilor comune”, care în ultimă ana- 
liză nu au dovedit niciodată nimic. Şi cu toate 
acestea, autorul arată şi pricepere şi multă bună- 
voinţă. Dacă nu a dat întocmai ceea ce am fi fost 
îndreptăţiți să aşteptăm, părerea noastră este că 
lucrul se datorează unor cauze de ordin metodo- 
logic, în ceea ce priveşte selecţiunea, prelucrarea 
şi prezentarea materialului statistic folosit în lu- 
crarea sa, 

In primul rând nu se pot folosi într'o lucrare 
ştiinţifică, ca material statistic, cifrele date de di- 
ferite ziare economice care, oricât de serioase ar 
fi, nu pot garanta exactitatea informaţiei. O fri- 
melere la sursa însăși a datelor statistice este tot- 
deauna indispensabilă. Şi chiar atunci cifrele tre- 
buesc bine cântărite, întrucât în domeniul statis- 
ticii economice datele sunt, în majoritatea lor, 
parţiale sau numai estimaţiuni. Și aceasta, în spe- 
cial, în ceea ce priveşte consumul intern. Aşa de 
pildă, la consumul de lapte, (socotit nediferenţiat, 
adică: lapte, brânză, unt etc.), autorul dă pentru 
țara nosatră, după ziarul „Prezentul“, 95 litri pe 
cap de locuitor, în timp ce după socotelile noastre 
(sprijinite pe cifrele Institutului Naţional Zooteh- 
nic, care apreciază producţia totală de lapte la 
cca 2.900 milioane litri anual, din care se scade 

însă 15%/0 pentru hrana tineretului animal) consu- 
mul ar fi de 126 litri pe cap de locuitor. Şi această 
cantitate este foarte redusă, suntem de acord, dar 
nu este mai puţin adevărat că diferenţa este sensi- 
bilă, adică peste 30%0, în plus. Trecem însă peste 
această chestiune, fiindcă de fapt, în amândouă 
cazurile, este vorba tot despre simple estimaţiuni, 
Cât priveşte carnea, statisticele oficiale dau can- 
titățile de carne obţinute în abatoare. Cifrele con- 
sumului de carne, pe cap de locuitor, nu corespund 
realităţii, fiindcă nu toate vitele tăiate, în special 
în mediul rural, trec pe la abatoarele comunale, 
Ce cantitate dau acestea este cu neputinţă de sta- 
bilit. „Calea observaţiei directe", propusă de au- 
tor, nu ne poate fi de mare ajutor, întrucât este 
vorba de un fenomen de massă, care depășește 
mijloacele observaţiei individuale. Putem afirma 
că locuitorii ţării noastre consumă puţină carne, 
dar nivelul acestui consum nu-l cunoaștem, afară 
de cazul anchetelor speciale făcute pe arii foarte 
restrânse și care nu pot fi generalizate. Ceea ce 
este cert, este faptul că întreg capitolul „consu- 
maţiei”, în statistica noastră economică este de- 
parte de a avea gradul de „acurateţă'“, necesar 
unei bune mânuiri, pentru o analiză într'adevăr 
semnificativă şi concludentă, așa că autorul a gă- 
sit prea puţin material la dispoziţie, 

Tot în ordinea isvoarelor de informaţie, sun- 
tem de părere că autorul putea deseori renunța 
la cifrele oferite de publicaţia: „La situation €co- 
nomique de la Roumanie et sa capacit€ de paye- 
ment“, pentru două motive; întâiu pentrucă deşi 
oficială această lucrare, avea totuşi un caraeter 
intenţional, întrucât punea în discuţiune „capa- 
citatea de plată a României", în vederea unor 
acorduri favorabile ţării, cu străinătatea (dacă nu 
ne înșelăm); apoi datele statistice economice pe 
care le oferă, nu sunt prea recente, privind anii 
1931 și 1932 (autorul publică lucrarea sa în 1937), 
ani care, în plus, reprezintă şi punctul culminant 
al crizei economice din ultimul timp, deci o pe- 
rioadă excepţională (cel puţin faţă de mijlocie, 
dacă nu faţă de o situaţie normală), 


In anul 1937, autorul putea avea cifre recente 
oficiale, care lar fi silit să constate că multe 
lucruri s'au schimbat din 1931 şi până astăzi, Așa 
de pildă, pentru a ilustra importanța păturii ru- 
rale ca producătoare de valori de schimb, auto- 
rul pune în cumpănă valoarea producţiei agricole 
față cu valoarea producţiei industriale, Este ade- 
vărat că, în anul 1931, producţia agricolă (46,374 
milioane lei) întrecea valoarea producţiei indus- 
triei transformatoare sau manufacturiere (33.155 
milioane lei), dar, pornind din 1933, valoarea aces- 
teia din urmă începe să crească pentru a ajunge 
în 1934 la 41.835 milioane lei, iar în 1935, la 
47,288 milioane lei. In acelaşi timp producţia agri- 
colă a fost de 42.220 milioane lei (1934) şi 48.885 
milioane lei (1935), Aceste cifre depăşesc cu prea 
puţin valoarea producţiei industriei de transfor- 
mare arătată mai sus, iar dacă la aceasta din 
urmă am adăuga şi valoarea producţiei miniere, 
vom observa că (spre deosebire de 1931, anul 
cercetat de autor), raportul de forțe între cele 
două mari compartimente economice: agricultură 
şi industrie, se schimbă complet, în favoarea indus- 
triei în genere a cărei producţie întrece simţitor, 
ca valoare, pe_cea agricolă, Mai trebue precizat 
că în cifrele privitoare la industria manufactu- 
rieră nu este cuprinsă decât producţia marei in- 
dustrii şi deci s'a neglijat complet valoarea pro- 
ducției industriei mijlocii, a celei mici și meseria- 
şilor, în special, a căror greutate în industria ma- 
nutacturieră este încă de o importanță deosebită 
în ţara noastră, De asemeni în domeniul comer- 
țului exterior se observă o scădere a importanţei 
„produselor agricole, De unde, în 1931, regnul ve- 
setal deţinea 55.2% din valoarea exportului (cu 
regnul animal se ridica la 67,2%/0 chiar), începând 
din 1933, regnul mineral este acela care dă con- 
stant proporţii mai mari de 50%/0 din valoarea pro- 
duselor exportate, întrecând chiar valorile regnu- 
lui vegetal şi animal însumate, 

Cu acestea, nu vrem câtuși de puțin să negăm 
importanța economică a păturii noastre ţărăneşti, 
fiindcă suntem într'adevăr convinşi de faptul con- 
trariu, Am dorit numai să ajungem astfel la for- 
mularea celei de a doua obiecţiuni metodologice 
pe care o opunem autorului citat, Și anume că, 
atunci când avem intenţia de a obţine rezultate 
valabile şi dătătoare de seamă pentru o stare sau 
o evoluţie, trebue să îmbrățișăm o perioadă su- 
hicientă de timp, stabilind valori medii (mai sta- 
bile fiindcă anulează abaterile excepţionale, even- 
tuale) și urmărind tot odată în timp, variaţia va- 


lorilor statistice particulare. Autorul observă re- 
lativ această regulă când vorbeşte despre mișca- 
rea demografică (deşi de dragul demonstraţiei fo- 
loseşte uneori cifre cu totul excepţionale: nu se 
pot ilustra de pildă, fenomene din domeniul miş- 
cării populaţiei ţării noastre, cu cifre care nu pot 
fi identificate sau privesc o singură lună din an, 
mai ales când lucrarea năzuiește la o sinteză 
vastă, împletind fenomene biologice, economice şi 
politice), şi mai puţin atunci când atacă domeniul 
economic, 

In al treilea rând autorul utilizează deseori ci- 
re (pe care le aduce în sprijinul afirmărilor sale), 
asupra cărora nu dă nicio indicație, în privința 
isvoarelor, Astfel, în concluzii, d-sa susţine că nu 
este cu putință, la noi în ţară, o agricultură in- 
tensivă, întrucât populaţia noastră este prea nu- 
meroasă: „89,62 agricultori pe km*", spre deose- 
bire de Danemarca unde ar fi numai 33,97 agricul- 
tori pe km:*. O primă observaţie: două zecimale, 
în loc de una, nu adaogă nimic preciziunii dorite, 
Adăogăm apoi că ne-a fost imposibil să verificăm 


această densitate de 89,62 agricultori pe km:, 
Fiind vorba despre profesiunea de agricultor, 
ne-am raportat la suprafețele din 1930 (vezi 


anuarul Statistic al României pe anul 1930) şi la 
rezultatele pe profesiuni ale recensământului din 
acelaşi an (vezi articolul nostru nesemnat „Popu- 
laţia“, tab, XI, din Conjunctura Economiei Româ- 
nești, Nr, 1 și 2, 1936), recensământul fiind sin- 
gurul isvor existent în acest domeniu, Nici una 
din ipotezele făcute de noi, fie asupra „suprafeței“ 
fie asupra „calității de .agricultor“, nu verifică 
densitatea de ,,89,62", dată de autor, după cum 
se poate constata din tabloul de mai jos: 






Densitatea faţă de suprafața: 


cultivabilă 

plus păşuni, 

fânețe, livezi 
8) 





Catdgorii ipotetice de 
„agricultori“ 


(D 
Populația totală trăind ein 







cultivadilă 
(2) 


exploatarea soldului ... . 101,7 14,6 
Populaţia rurală trăind din 

exploatarea solului. .... 97,1 713 
Populaţia activă totală in 

exploatarea solului. .. . . 64,1 410 
Populaţia activă rurală în 

expioatarea solului. .. .. 61,3 450 
Agricultori pe pământul lor 

(cca. 3 milioane) ... ... 233 171 


Deci autorul era obligat să ne spună în ce fel 
a obţinut această densitate, adică; ce înțelege prin 
„agricultori“ şi ce massă reprezintă; despre ce 
suprafaţă sau întindere parțială a ţării noastre 

este vorba; la ce dată se referă aceste calcule, O 
cifră care s'ar apropia de cea dată de autor: 
„89,62”, ar îi cea obţinută prin împărțirea popu- 
laţiei rurale probabile, la data de 1 Iulie 1935, 
la suprafaţa cultivabilă, plus suprafeţele pășuni- 
lor, fâneţelor și livezilor din acelaşi an (sau alta 
obţinută pe aceeaşi cale). Procedând astfel, vom 
avea 86,9 locuitori rurali pe 1 km? din suprafaţa 
totală realizată prin însumarea întinderilor ară- 
tate mai sus, în anul 1935, Insă populația rurală, 
nu este tot una cu populația agricolă și amândouă 
reprezintă altceva decât agricultorii, după părerea 
noastră, Se poate ca autorul să aibe dreptate, dar 
trebue să ne convingă, 

In sfârşit, pe lângă alte obiecţiuni de amănunt, 
s'ar mai putea discuta felul în care sunt prezen- 
tate tabelele statistice, sau graticele. In cazul aces- 
tora din urmă, graficul IV, de pildă, poate ușor 
da unui ochiu neavizat o imagine neconformă; ori 
rostul graficelor în genere este tocmai acela de a 
face accesibil şi ilustra just un fenomen înregis- 
irat prin metoda statistică, pentru oricare cititor 
corect, nespecializat, 

Ca încheiere, vom face constatarea că cele 
spuse până aci nu constituie o recenzie obişnuită, 


REA LI TATE A 


ION NEICU; Câteya idei pentru o nouă poli- 
tică maritimă. Extras din Dobrogea de Sud 1937, 


In ultima sută de ani, vieaţa poporului nostru 
este caracterizată printr'un ritm rapid, Probleme 
numeroase, care altor popoare li sau pus spre 
rezolvare la intervale mari, nouă ni s'au îngră- 
mădit una peste alta, toate cerând o soluţie fără 
întârziere, Suntem luaţi de valurile vremii şi si- 
liți să mergem alături de alte popoare cu sute de 
ani de experienţă şi activitate în folosul vieţii 
obștești, Suntem nevoiţi să „ardem etapele”, sau 
să rămânem definitiv la periferia istoriei, 

Intre problemele care se pun acum şi repede, 
este şi cea a cărții de față, Popor de plugari, de 
munteni, sau chiar şi de orășeni, suntem numai 
un popor continental, un popor de uscat. Marea 
nu există în vieafa noastră sufletească. Stăpânim 
pe gurile și pe o parte din cursul celui mai im- 
portant fluviu al Europei, şi cu o ieşire întinsă 
la Mare, noi n'am reușit să le stăpânim totuși... 

în sensul unei expuneri rezumative, vag critice, 
a părerilor autorului, Deci îndemnăm pe cititori 
să meargă direct la lucraiea amintită, 

Critica noastră, — dacă se poate numi astfel 
fiindcă apare mai curând ca o scrisoare des- 
chisă, — este exclusiv de ordin metodologic, — 
şi ne-am îngăduit-o numai întrucât noi înşine am 
activat deseori în domeniul studiilor de populaţie, 
Și bucuros stăm la dispoziţia tuturor celor care 
doresc să lucreze pe acest tărâm, 

D-l Marin Mihuţ, a atacat una din problemele 
cele mai arzătoare, şi subtile totodată, cea a ra- 
porturilor şi interdependenţei dintre datul bio- 
logic şi ansamblul factorilor economici, Dificul- 
tăţile care se r:dică în faţa celor care abordează 
acest câmp de cercetare nu pot fi înlăturate decât 
numai graţie unei metode dintre cele mai risu- 
roase, Altfel, fie că descuperim locuri comune 
(perfect adevărate este drept), fie că putem ajunge 
la conclusiuni eronate, care nu servesc scopul ur- 
mărit, nici nu răsplătesc străduința depusă, 

Aceasta ar fi cea de a doua justificare, obiec- 
tivă, a intervenției noastre, 


D, C. Georgescu 


ROM Â NEA SC Ă 


Suntem, atât pe Dunăre cât și la Mare, numai 
oficial nu și etnic. Câţi dintre noi simțim Dună- 
rea şi Marea ca ale noastre? O sectă din Rusia, 
a reușit, sub ochii noștri să stăpânească Dunărea 
şi Delta ei, Câţi dintre ai noştri avem în mâinile 
noastre vieața economică a porturilor? Este flota 
noastră comercială sau de războiu, la înălțimea 
posibilităților oferite de Dunăre sau Mare, sau 
este ea măcar la înălțimea nevoii pe care o avem 
de a le stăpâni sau de a ne apăra în caz de atac? 
Sau întrebările autorului: „Avem o coastă de Mare 
accesibilă ambelor ocupaţiuni în legătură cu Ma- 
rea; marinăria de cursă lungă şi de cabotaj, și 
pescuitul la Mare, Avem limanurile basarabene, 
marile lacuri dela Razelm și porturile maritime, 
în frunte cu Constanţa, După aproape şasezeci de 
ani de stăpânire românească, în Dobrogea, am îi 
însă în drept să ne întrebăm: 
Unde sunt pescarii români dela Mare? 
Unde sunt corăbierii români? 


Unde este populaţia românească, trăind pe ma- 
lul mării şi exercitând ocupaţiuni în strânsă le- 
gătură cu Marea, împânzind tot litoralul şi apele 
teritoriale româneşti, dela Ecrene și până la gura 
Nistrului?” (pg. 3), 3 

In vremea veche, lucrurile stăteau mult mai 
bine, Azi pescuitul pe Dunăre și Mare, este în 
mâinile lipovenilor, populaţie care nu cunoștea 
pescăria când a venit aici! Lucrurile au mers până 
acolo, încât au dat numiri slavo-ruse gârlelor, băl- 
ţilor şi grindurilor din Deltă și din regiunea ma- 
rilor lacuri (pg. 5). 

Autorul propune colonizarea regiunilor Mării, 
cu populaţie de sânge şi suflet românesc, popu- 
laţie de a cărei soartă să se ocupe apoi guvernul, 
pentru a face din ea o populație maritimă (şcoli 
de pescuit și școli maritime, etc,), 

Deziderat greu de împlinit. El presupune o ca: 
pacitate politică pe care n'a dovedit-o nici unul 
dintre guvernele noastre de până azi. Numai dela 
viitor putem aştepta o generaţie care să fie la 
înălțimea nevoilor politice ale neamului, în îm- 
prejurările pe care le trăim, 

Dumitru Dogaru 


DR, V. TUFESCU: Dealul Mare Hârlău, Obser 
vări asupra evoluţiei reliefului şi așezărilor ome- 
nești, Bucureşti 1937. 


Cu o plăcută surprindere, şi aproape cu emo- 
ție ştiinţifică, am cetit studiul d-lui V, Tufescu, 
„Dealul Mare Hârlău; observări asupra evoluţiei 
reliefului și așezărilor omenești“, extras din Bul. 
Soc. R. R. de Geografie, Tom, LVII/937. 

Nu că studiul geografic propriu zis ne-ar fi in- 
teresat deosebit, nefiind geograf decât ca un sim- 
plu şi abea inițiat amator. Dar mi-am putut da 
din nou seama, întocmai ca la citirea altor studii 
recente de geografie, cum de pildă a d-lui Conea, 
despre Loviştea, că geografia umană îngăduie, la 
noi în ţară, admirabile studii de sociologie asu- 
pra societăţii românești trecute, Metodele „arheo- 
logiei sociale“, adică metodele cetirii rămășițelor 
pe teren a societăţilor dispărute, sunt folosite, fi- 
resc, chiar dacă nu cu bună ştiinţă, de geografi, 
In adevăr, aşezarea omului pe anume bucată de 
pământ aparţine, ca problemă, trecutului, Veacuri 
au trecut, dela preistorie uneori, sau măcar dela 
protoistorie, de când oamenii şi-au aşezat traiul 
lor la o laltă în anume locuri, pe care le-au trans- 
format potrivit nevoilor lor. Și prezenţa lor acolo, 
prezenţă de o augustă vechime, deşi ajunsă a fi 


contemporană și cu noi, este de o capitală impor- 
tanță teoretică. Pentrucă transformarea pe care 
omul o aduce mediului geografic se face după 
anumite socoteli, care se deosebesc după sistemul 
de vieaţă socială, în care trăia acel om, Vieaţa 
socială lasă deci urme scrise în peisajul geogra- 
fic şi aceste urme pot fi cetite sociologic, E drept 
că geografii mai mult bănuiesc problema decât o 
cunosc. Rar şi cu totul întâmplător fac ei cetiri 
sociologice ale hărţii şi în literatura noastră de 
specialitate niciun studiu anume închinat acestei 
probleme nu avem încă. In ce mă priveşte, lucrez 
de multă vreme la așa ceva. Problema arheologiei 
sociale, de peste zece ani, îmi este o problemă de 
toate zilele, așa că îi ştiu greutăţile şi cu atât 
mai mult mă bucur atunci când un tovarăș de 
muncă, pe care aproape nu-l mai nădăjduiam, dă 
la iveală o contribuţie valoroasă. 

Studiul d-lui Tufescu, este o asemenea contri- 
buţie, 

Să ne fie deci îngăduit ca, foarte pe scurt, să 
arătăm care este anume problema aşa atacată de 

id-l Tufescu, întrucât este ea o problemă de ar- 

$ heologie socială şi ce anume am vrea noi ca de 
aci înainte, d-l Tufescu să mai adâncească, pentru 
ca mulțumirea noastră de sociologi să fie de- 
plină, 

Din schiţele pe care le reproducem din lucrarea 
d-lui Tufescu, spre a le face, așa cum merită, cu- 
noscute şi cititorilor noştri, se vede clar cum Ma- 
sivul Dealul Mare, reprezintă o zonă slab popu- 
lată, în timp ce dimpotrivă marginile lui sunt 
aglomerate. Dar această situaţie locală de azi, nu 
este şi nici nu putea fi recentă, Asemenea ocu- 
pări dense de teritorii şi asemenea goluri de popu- 
laţie, sunt fenomene care nu se nasc într'o gene- 
raţie, ci reprezintă întotdeauna stări de fapt ar- 
haice. Desigur că schimbări se pot ivi. Curente de 
migrații răresc sau îndesesc populaţia şi aşeză- 
rile ei. D-l Tufescu arată de pildă şi pentru această 
regiune, existenţa unor curente foarte puternice de 
imigraţiune a unei populaţii, bucovinene, în pri- 
mul rând, dar şi transilvănene. Insă emigrarea şi 
imigrarea strică schema așezărilor  ome- 
neşti, desenul pe care ele îl fac pe hartă: în pei- 
sajul rural creat de cei dintâiu oameni, se aşează 
şi cei nou năvăliţi, ca pe o bază sigură, dela care 
pornesc apoi noile cuceriri de pământuri şi de așe- 
zări, Studiul la teren îţi poate seria chiar peisa- 
jele, îţi poate arăta ce este loc de aşezare veche, 
în care fiecare colț de pământ a suferit prezenţa 
omului, ce sunt „poenirile'”, adică  detrișările 


nu 

vechi, ce sunt cele recente în care pădurea luptă 
încă cu câmpul, ce sunt locurile părăsite şi pe 
care le-a umplut din iznov pădurea, şi ce sunt 
locurile neumblate statornic, în care pădurea 
merie este atotstăpânitoare, D-l Tufescu în- 
cearcă chiar şi o schiţă a defrișărilor din acel loc, 
pe care am dori-o cu mult mai precisă şi mai pe 
larg analizată, 

Pentru întemeierea acestui caracter de străve- 
chime a așezărilor omenești de acolo, d-l Tufescu, 
întrebuințează metodele obişnuite, aşa cum se şi 
ădea să facă, fără însă a încerca folosirea me- 
todelor propriu zis sociologice, așa cum vom arăta 
de îndată, 

Deocamdată, să 
fescu: 

Arheologic, regiunea azi puternic populată, este 
bogată în stațiuni preistorice, ceea ce arată, dacă 
nu o continuitate de vieţuire în acele locuri, cel 
puţin o deosebită predilecție a omului pentru acel 
loc favorizat, Explicaţia ar urma să fie găsită deci 
întrio determinare geografică pură: chiar 


urmărim analiza d-lui Tu- 


dacă 
continuitatea vieții omeneşti în acel loc ar fi fost 
întreruptă, chiar dacă veacuri întregi ar fi lăsat 
pustietate deplină, oamenii cei noi veniți din altă 
parte s'ar așeza pe aceleaşi locuri preistorice, din 
pricină că aşa i-ar sili configurația pământului: 
omul ar fi deci ca un rob al determinării seogra- 
fice, D-l Tufescu, nu își pune această problemă, 
care desigur e menită a interesa mai mult pe so- 
ciolog şi istoric decât pe geograf. Insă d-sa, scoate 
foarte bine în relief concordanța dintre aşezările 
arheologice şi cele contemporane, 

Unde însă analiza d-sale devine extrem de in- 
teresantă pentru noi, este în momentul când în- 
cepe să folosească documentaţia istorică propriu- 
zisă pentru analiza vieţii omenești trecute, Astfel, 
pe temeiul documentelor atât de interesante, pu- 
blicate de d-l Costăchescu, într'o ediţie critică, în 
care se urmăreşte şi identificarea pe hartă a fie- 
cărui sat în parte, pomenit în aceste cele dintâiu 
documente moldovenești, d-sa analizează regiu- 
nea studiată, dându-ne şi o hartă a aşezării lor 
sătești, din primele începuturi ale Moldovei. 

Nimic nu poate fi mai interesant decât aceste 
feluri de studii, D-l Tufescu le mai folosise cândva, 
când încercase să dea o cartografiere a fenome- 
nului răzăşesc, (Răspândirea satelor de răzeși, 
Arh, Bas, Nr, 1/1934, Chişinău). De data aceasta, 
ele mărginindu-se la o regiune mai bine cunoscută 
de autor, mai restrânsă, sunt cu mult mai bune, 
Regretăm numai că, în tipar, harta este tipărită 

la o scară cu mult prea mică, ceea ce îngreuiază 
mult folosirea ei. 

Dar, în afară de documente, d-l Tufescu, folo- 
seşte şi o hartă a lui Bawr, din 1781, completată 
printrio a treia hartă, a așezărilor omeneşti, ivite 
te atunci încolo. 

Concluziile la care ajunge sunt importante, 
Aceleași locuri pe care le cunoscuseră oamenii 
preistorici, le cunosc şi mai târziu moldovenii; 
„din cele mai vechi timpuri şi până astăzi, Dea- 
lui Mare a rămas aproape lipsit de așezări ome- 
neşti, în vreme ce regiunile înconjurătoare și-au 
indesit continuu populaţia“, 

„Pe scurţ se poate vedea că, după așezarea şi 


"resursele lor, locurile din cuprinsul şi preajma 


Dealului Mare, prezintă potenţialuri deosebite în 
ceea ce priveşte densitatea omenească pe care o 
pot suporta, Cea mai favorabilă, de altminteri ca 
pretutindeni, e regiunea de contact, folosind re- 
sursele a două medii deosebite: Codrul şi Stepa. 
Prin contrast, regiunea de Codru suportă o ex- 
trem de slabă densitate, pentrucă a constituit în- 
totdeauna o piedecă pentru desvoltarea așezărilor 
omeneşti, Şeile Bucecea şi Ruginoasa, dimpotrivă, 
au fost locuri de timpurie aşezare a satelor și de 
circulaţie vie între valea Şiretului şi Câmpia Mol- 
dovei, prin altidudinea lor redusă şi relieful plan, 
alcătuind bune regiuni de comunicaţie, Circulaţia 
prin aceste două „porți!' era cu atât mai vie cu 
cât ele apar limitate între masive înalte şi pădu- 
roase, care constituie adevărate ziduri, greu de 
trecut. Toată circulaţia sla concentrat, în trecut 
şi astăzi, prin aceste două şei, De aci rolul de 
„porţi” de vie circulaţie pentru Câmpia Moldavă”, 
Cu alte cuvinte, concluziile d-lui Tufescu, ră- 
mân strict geografice: d-sa crede că determină- 
rile cosmologice sunt de ajuns pentru a explica 
pentru ce aşezările omenești s'au ivit, dela eneo- 
litic până azi, în anume loc şi nu într'altul, 
Problema așezărilor omeneşti este de fapt cu 
mult mai complicată decât atât şi studiul așeză- 
rilor ne-ar permite, dacă am lucra în duh socio- 
logic, să ajungem la cu totul alte concluzii. 
Dar pentru aceasta ar trebui să renunțăm la 
grava și permanenta eroare pe care o fac foți geo- 
gratii noştri: aceea de a socoti drept așezare ome- 
nească numai vetrele de sat, aglomerările de case, 
acea porțiune din teritoriu aleasă de om pentru 
a-şi stabili locuinţa sa, In realitate însă omul, 
când cuprinde o bucată de pământ pentru a trăi 
pe ea, nu îşi alege numai loc de casă, ci şi teren 
de muncă. Așezare omenească este nu numai va- 



































Fig. 1. — Densitatea populaţiei în regiunea Dealul 


Mare în 1930.1) 

Fig. 3. — Aşezările din regiunea Dealul Mare sem- 
nalate de Baur (1781). 

Fig. 2. — Aşezările din regiunea Dealul Mare, sem- 
nalate în documentele dinainte de Ştetan. 

Fig. 4. — Aşezările de dată recentă (de după 1800) 
din regiunea Dealul Mare. 


1) Explicarea semnelor: 1 = regiuni cu 10 locuitori la km?; 2 = regiuni cu 23 locuitori la km?; 3 = regiuni cu 80 85 


locuitori la km2; 4 = regiuni cu 130 locuitori la km2; 


5 = regiuni cu 265 locuitori la km2. E 


tra de sat, ci şi trupul moşiei. Vatra de sat, este 
mai bătătoiare la ochi: casele se văd uşor şi pe 
teren, şi pe hartă. Trupul de moşie dimpotrivă, 
e mai ascuns: sunt aci doar linii trase pe teren, 
hotare, uneori însemnate cu toate mijloacele var 
riate ale hotărniciti, alte ori determinabile doar 
prin toponimie, alte ori doar prin folosirea deor 
sebită şi tradiţională pe care o dau oamenii dir 
verselor părţi alcătuioare ale trupului, 

Dar dacă ne apucăm să studiem aceste trupuri 
de moşie, ajungem la concluzia că ele nu sunt 
efectul unui hazard, ci ele se supun unei scheme 
teoretice abstracte pe care s'ar părea că oamenii 
cei dintâi, la întemeiere, au avutro în minte, Este 
un anume desen al trupului de moșie, desen care 
nu e determinat de condiţii geografice, ci de unele 
strict sociale, Acest desen variază dela grup social 
la grup social, după felul de vieaţă obştească rese 
pectivă. Insă nu există grup rural care să nu aibă 
un asemenea șablon, un asemenea tipar, o schemă 
ideală de trup de moşie şi care să nu tindăgasl 
aplica pe teren, evident cu mitigările pe care le 
sufere totdeauna schema atunci când e înfăptuită, 
Omul își „aşează“ deci la teren schema lui de 
trup de moşie, îşi taie anume fâșii, de anumite 
forme şi dimensiuni, simpărţite în anume feluri, cu 
vatra de sat, căzând în anume loc, în raport cu 
anume sistem de drumuri, etc. Operația aceasta 
mare a așezării trupurilor de moşie după anume 
tipic este aceea care, invizibil, determină peisajul 
umanizat al pământurilor, în care toate detaliile 
se leagă la olaltă într'un singur sistem, care îns 
totdeauna și peste tot se vădeşte de o statornicie 
extraordinară, Este aci nu numai un imperativ 
geografic care se menţine neschimbat, dând acer 
leași efecte, din preistorie până azi, ci o adevăr 
rată tradiţie culturală, o adevărată tradiţie sor 
cială deci, care alcătuieşte un cadru determinat 
pentru ea însăși. Nădăjduim șă putem arăta cur 
rând adevărul acestor afirmaţii întrun studiu 
amănunţit, care să lămurească și să dovedească 
aceste afirmaţii, pe care, în repetate rânduri, lesam 
făcut, 

Deocamdată am dori doar să atragem atenr 
ţia  drlui Tufescu, asupra regiunii pe care 
a studiatro, pentru ca domnia lui să vadă dacă nu 
cumva noi orizonturi nu s'ar desghide cercetărilor 
sale, cu ajutorul acestei viziuni propriu zis socio- 
logice a așezărilor omeneşti, 

lată: del Tufescu foloseşte documentele delui 
Costăchescu, pentru a determina așezările omer 
nești din preajma descălecării, Insă, căutând doar 


vatra de sat, dssa așează pe hartă, pentru fiecare 
sat, câte un punct. In realitate, așezarea este un 
trup de moşie, deci o formă regulată de teren, cu 
o vatră. Am încercat noi înşine a reconstitui 
această împărţire în trupuri, după documentele 
delui Costăchescu. Necunoscând regiunea, n'am 
ajuns la prea mare rezultat, Dlui Tufescu isar fi 
desigur mai uşor decât nouă să ducă la izbândă 
acest lucru, folosindusse şi de toate hotărniciile 
vechi şi noi pe care le poate avea la îndemână, 
dar mai ales folosindusse de harta cea mare, care 
este însăși pământul, şi de indicaţiile toponimiei 
şi amintirii băstinașilor, 

M'ar mira dacă desa nu ar ajunge la concluzia 
că: împărţirea aceasta pe hotare de sat actuală, 
corespunde cu împărţirea cea de demult; mar 
mira dacă nu ar observa o sistemă oarecare în 
aceste așezări, un desen teoretic care să se res 
pete sistematic şi care să ne îngăduie apoi o cer 
tire sociologică corectă a hărţii, așa cum citeşti 
trupul fragil al fiinţelor vii, pierite, în tiparul 
pentru totdeauna petrificat al anumitor straturi 
geologice, 

Am face astfel o adevărată operă de arheologie 
socială, care ar avea o importanță hotăritoare 
pentru anume probleme întunecoase ale începutu» 
rilor vieţii noastre de Stat, Căci aceste hotare sunt 
de o statornicie cu totul deosebită şi cu mult 
mai mare decât a vetrelor de sat. O vatră se 
poate muta, incendiul o poate distruge, o năvăe 
lire o poate șterge de pe suprafaţa pământului, 
Dar trupul de moşie, amenajarea vieţii omeneşti 
pe anumite făgaşuri, umanizarea pământului prin 
continuă muncă ordonată, distribuţia zonelor die 
verse rurale, acestea nu dispar, Operă a veacuri- 
lor, ele vor rămâne pentru veacuri, 

In cele dintâi documente, chiar în cele publi: 
cate de d-l Costăchescu, pe care lesa folosit del 
Tufescu, lucrul ni se arată limpede: satele despre 
care vorbesc documentele sunt specificate în hose 
tarele lor, și deşi aproape contemporane cu dese 
călecarea, documentele nu încetează de a arăta 
că aceste hotare sunt extrem de vechi: „lară ho» 
tarul să le lie după hotarele vechi” (1400), „cu 
toate hotarele lor vechi şi dedemult” (1403), „Hor 
tarul acelui sat sări fii cu toate aceli vechi 
hotară, după cum au umblat din vechiu” (1406), 
„două sate cu toate hotarele lor vechi, aşa cum au 
umblat din veacul veacului“ (1407), „cu toate ver 
chile lor hotare, pe unde de veac au umblat“ 
(1409), etc., etc, 

Aceasta înseamnă că dacă studiul acestor ho- 
tare ne-ar îngădui să citim ceva din felul de vieață 
al acelora care se aflau aşezaţi pe aceste locuri, 
am deslega ceva din capitolul vieţii noastre de 
dinainte de descalecări, ceea ce evident ar fi o 
operă care ar merita să fie făcută, chiar cu multă 
trudă şi jertfă. Dar cum această muncă nu se 
poate face decât, aşa cum am spus, de către buni 
cunoscători ai locurilor, am scris rândurile de 
faţă, cu nădejdea că d-l Tufescu le va auzi. Și 
poate și alţii care, fiind geografi, sunt şi sociologi 
fără să o ştie, și ar urma de aci înainte să fie 
sociologi cu adevărat. 


H. H. Stahl 


AUREL A. MUREȘIANU: Originea Ciangăilor 
din Săcelele Brașovului — contribuții istorice do- 
cumentate la vechimea elementului românesc în 
Țara Bârsei. Satulung-Săcele, 1937. 


Autorul începe prin a arăta cum cele șapte 
sate din apropierea Brașovului sunt văzute de 
Sași încă de timpuriu ca așezări românești. In 
Geographie des Grossfiirstenthums Siebenbiirgen, 
1813, p. 366, vol. II, se spune că dacă satele vor 
fi existat în timpul clădirii cetății Branului — îna- 
inte de 1225 — „locuitorii lor n'au putut îi decât 
exclusiv Români“. 

Se trece apoi la citarea din opera prof. Antoniu 
Horger. „Istoria comunelor ungurești din Țara 
Bârsei'', care a fost însărcinat de comitetul socie- 
tății pentru ameliorarea situației Ciangăilor de a 
se ocupa de ei. Acest profesor ajunge la concluzia 
că chiar dacă vor fi existat unguri în Țara Bârsei, 
înaintea venirii Saşilor, Ciangăii sunt sosiți după 
ei. Numai așa, după acest autor, se explică faptul 
că Ciangăii de sute de ani nu se găsesc ca aren- 
datori de pământ arabil — acest pământ fiind deja 
intrat la venirea lor în mâinile Sașilor şi Români- 
lor. Apoi cronica ungurească din Țara Bârsei, 
scrisă în 1763, vorbeşte de o colonizare a Cian- 
găilor. Târziu, 1456, se încearcă alungarea Româ- 
nilor. Slonul din Prahova de astăzi, situat pe Te- 
leajen, n'ar fi decât păstrarea numelui comunei 
cu acelaşi nume, din rândul celor şapte sate. 

Tot după constatări făcute de străini, aflăm că 
până nu de mult portul Ciangăilor era ca şi al 
Românilor și că „dacă un Săcui a privit la un 
Ciangău, nu a recunoscut în el pe fratele său ma- 
ghiar”!, Și că ei, „dacă vor să se exprime asupra 
vreunui lucru în mod precis, atunci întrebuin- 
ţează şi astăzi în loc de cuvinte maghiare, cuvinte 
românești”. Acelaşi Kolumbân Lajos, care scria la 

1903 în Braşov, A hâtfalusi esângok a multban €s 
jelenben (Ciangăii din Săcele în trecut şi prezent), 
spune că jocurile Ciangăilor sunt toate românești. 

Autorul redă şi cuvinte cari pot să indice şi 
mai mult influența pe care au avut-o Românii 
asupra unei populaţii venetice și față de care 
avea neapărat o superioritate. lată-le: zeszira, 
merenda (îaţa de masă), bărbat (harnic, vrednic), 
murgo, zsoja (joia), flori-kaş şi furko-lyuk. 

In genere desluşirile pe care le aduce d-l Mure- 
şiapu sunt preţioase. Fiindcă se găsesc aci des- 
tule puncte de orientare în interpretarea pe care 
trebue sto dăm problemei Ciangăilor şi din alte 
regiuni, 

Bine înţeles că prezentarea autorului de către 
prefaţator, ca unul dintre cei mai mari cercetători 
istorici, este şi un semn de prea puţină modestie, 
ori dovada că editurilor de provincie le lipsesc 
unităţile de măsură. 

Florea Florescu 


[] 
ION NEAGU: Monografia satului Ținteşti din 
jud. Buzău. 


D-l Neagu, învăţător în satul Ținteşti, tipărește 
la Buzău, o mică broșură, de 40 de pagini, despre 
satul său. 

Desigur că nu avem aci de a face cu o „mono- 
grafie” propriu zisă, ci doar, cu sumare însemnări, 
care ar putea servi unei monografii. Insă, aceste 
însemnări sunt făcute cu multă îndemânare şi cu 
deplină bună credință. Niciun interes, străin de 
cercetarea ştiinţifică nu turbură scrisul autorului. 
Problemele pe care le lucrează, sunt toate de 
reală importanţă. Uneori, dincolo de amintirea şi 
cunoașterea intuitivă a satului de baştină, se 
adaogă şi stăruitoarea cercetare. Aşa că, din cele 
patruzeci de pagini ale broşurei, nu este niciuna 
de lepădat; şi dacă ar fi să facem o critică d-lui 
Neagu, ar fi doar aceea, că a fost prea scump la 
vorbă și nu ne-a făcut plăcerea să-l putem citi în 
ceva mai multe pagini decât în atâtea, 

Dar, desigur, că d-l Neagu, întocmai ca atâţia 
alţii, se va fi izbit de greutăți materiale ale ti- 
parului şi va fi renunţat la cheltuielile unei mono- 
grafii mai ample, care este pur şi simplu ruină- 
toare pentru un simplu particular. Dar, dacă d-l 
Neagu, este de sacord cu noi, ar putea să tipă- 
rească din când în când câte ceva în paginile 
acestei reviste, şi, între timp, pu ar înceta de a 
lucra la monografia completă a satului, în pă- 
dejdea. că, într'o bună zi, tot vom găsi mijloacele 
trebuitoare pentru a tipări asemenea lucrări. 


Sunt foarte curios să văd, cum ar şti d-l Neagu 
să adâncească în amănunte o problemă monogra- 
fică. Detaliile pe care ni le dă, sunt deocamdată 
doar sugestive. Ne place să aflăm, cum hotarul 
satului Ținteşti este însemnat cu patru mari mo- 
vile, aşezate în direcţia celor patru puncte car- 
dinale, cum s'a schimbat vatra, cum s'a format, 
din foştii clăcași, cătunul Pogoanele, cum se în- 
văța pe vremuri carte pe tăblițe cu nisip în acest 
sat, unde astăzi, spre cinstea lui sunt 84,25 la sută 
ştiutori de carte, cum se umblă cu brezoaia, seara, 
la lumină de păcură, cum „tineretul, fetele, au un 
cult deosebit pentru Caloian”. Se adună în 
marțea Ill-a după Paști, pe etăţi. Foc un 
om de pământ și-l îngroapă cu toată pompa 
cuvenită unui mort. [Il bocesc, îl prohodesc, 
îi fac pomană şi poartă şi doliu 3 zile, până 
în ziua de Păpăruda, când îl desgroapă şi-l dau 
pe o apă, dacă au avut noroc să nu-l găsească 
băeţii, care le urmărea la tot pasul“, şi câte al- 
tele. 

Insă suntem siguri că dacă d-l Neagu ar citi 
cu atenţie studiile din această revistă, dacă ar 
folosi chestionarele noastre de lucru, aşa cum 
le-am publicat şi în volumul meu: „Monografia 
satului”, şi dacă, ar fi statornic în lucrul său, așa 
cum a dovedit că este uneori, (de pildă, în studiul 
mişcării demografice, sau a nunţii din sat), atunci 
am putea saluta cu bucurie un nou tovarăş mono- 
grafist. 


H. H. Stahl 


VALERIU ȘOTROPA. Introducere şi biblio- 
grafie la Istoria dreptului român. Cluj, 1937. 


Cred că nu este muncitor în domeniul cerce- 
tării ştiinţifice a ţării româneşti, care să nu de- 
plângă lipsa instrumentului de lucru absolut in- 
dispensabil, care este bibliografia. De aceea, ori- 
şice încercare de bibliografie românească, trebue 
să fie primită cu satisfacţie, Cu atât mai mult, 
când se referă la o ştiinţă care nu este încă de- 
plin formată, când monografii speciale sunt prea 
puţine, iar încercările de sinteză aproape inexis- 
tente, este absolut necesar ca cineva să facă 
această muncă ingrată de pregătire a materialu- 
lui pentru alţii, 

lată ce îşi propune să facă d-l Valeriu Şotropa, 
pentru domeniul atât de vast şi atât de puţin cu- 
noscut al Istoriei dreptului român. Până acuma, 
cercetătorii trebuiau să se întemeieze pe investi- 
gaţii proprii și pe bibliografiile sumare pe care 


le-au publicat în 1928, George Fotino şi în 1937, 
d-l Marcel Emerit, nu ca lucrări de sine stătă- 
toare, ci ca anexe a unor monografii parţiale. 
D-l Şotropa, își propune bibliografia ca lucrare 
autonomă şi ne prezintă astfel un număr de 1.480 
de indicaţii bibliografice. Pentru acest fapt, îi sun- 
tem recunoscători. 

Insă, pentru ca o bibliografie să fie folositoare, 
ea trebue să poată fi ușor folosită. Desigur că nu 
s'a găsit un sistem bibliografic care să satisfaca 
multiplele cerinţe, deseori contrazicătoare, ale 
specialiştilor. Dar, socotesc că, în tot cazul e 
de preferat o ordonare mecanică, fie alfabetică, 
fie cronologică, permiţând ușoara găsire a unei 
cărţi sau urmărirea evoluţiei unei științe, decât 
împărţirea bibliografiei pe probleme. A împărți 
pe probleme un domeniu, presupune cunoaşterea 
deplină a acestui domeniu, înfăptuirea acelei 
ştiinţe, a cărei naștere de abia vrei s'o ajuţi prin 
bibliografia ta. D-l Valeriu Şotropa, adoptă sis- 
temul acesta pe care îl criticăm. Mânuirea cărţii 
sale este de aceea extrem de îngreuiată. Ca să 
luăm o pildă: am căutat să găsesc studiul d-lui 
C, Stoicescu: „La magie dans l'ancien droit rou- 
main”, tipărit în 1926, în Melanges de Droit rou- 
main, dedi€ a Georges Cornil!!. Am căutat-o la 
capitalul 7 „studii relative la instituţiile juridice 
ale dreptului consuetudinar, de trei ori; odată la 


$ A, generale, apoi la $ B, dreptul penal, 
apoi la $ C, dreptul civil, cu cele două 
subdiviziuni ale sale, şi înstârşit, la $ D, 
procedura şi organizația judiciară. N'am gă- 


sit nimic, Am căutat-o la „varia!!, de asemeni nici- 
un rezultat; am căutot-o atunci în cele 12 capi- 
tole mari ale bibliografiei d-lui Șotropa, şi în cele 
39 subdiviziuni ale lor, şi nu am găsit-o, Astfel 
că, deşi răbdarea mea a fost îndelung chinuită, 
tot nu am ajuns să ştiu dacă această lucrare fi- 
Gurează sau nu figurează în bibliografia d-lui Șo- 
tropa. Am renunţat ca atare să confrunt alte in- 
dicaţii bibliografice ale mele, cu ale d-lui Şotropa. 
Singura soluţie ce-mi rămâne, este să cumpăr 
două volume din lucrarea d-lui Șotropa, să le 
foarfec şi să lipesc fiecare indicație pe fişe deo- 
sebite, pe care apoi să le clasez alfabetic. 

Lucrarea d-lui Șotropa, ar fi fost deci, cu mult 
mai folositoare, dacă ne-ar îi dat și un index al- 
fabetic. Dar însfârşit, să nu precupeţim d-lui Șo- 
tropa meritul pe care îl are: bibiliografia sa e 
cea mai completă din toate cele până acum ti- 
părite. 

Insă, ceea ce nu îi putem ierta d-lui Șotropa, 
este o altă greşeală care este cu mult mai gravă, 
căci atârnă de însăși felul în care d-sa judecă în- 
treaga problemă a dreptului românesc, 

Dacă nu mă înşel, dreptul unui popor, 
dreptul după care efectiv se organizează vieaţa 
acelui popor, La noi, pentru intreaga pătură ru- 
rală, acest drept este cel obişnuielnic, Sursa cea 
adevărată pentru cunoaşterea vechiului drept ro- 
mânesc este acest obiceiu al pământului, Acest 
fapt, deşi de capitală importanţă, este ignorat de 
d-l Șotropa. D-sa enumeră printre izvoarele drep- 
tului românesc: 1) documentele; 2) cronicile; 
3) operele geografico-istorice; 4) legile; 5) des- 
crierile călătorilor; 6) literatir)a populară, 

Cu uimire constatăm că, dintre aceste izvoare 
de cunoaștere a dreptului românesc, lipseşte în- 
sași dreptul românesc, obiceiul pământului, ca 
atare! 

După câte ştim — şi ştim bine — obiceiul pă- 
mântului trăeşte încă la noi în ţară şi trăeşte în- 
tr'o formă surprinzător de puternică. Drept este 
că acest obiceiu al pământului, nu figurează în 


este 


cataloagele bibliotecilor pe care le consultă bi- 
bliograful pur. Dar istoricul dreptului cată să cu- 
noască ţara a cărei drept îl studiază. Și cea mai 
sumară cunoaştere a ţării te pune în faţă în față 
cu această mare, adâncă şi hotăritoare realitate 
care este obiceiul pământului. Dacă nu ştii acest 
lucru, dacă nu te întemeiezi pe acest lucru, munca 
ta rămâne tot zădărnicia zădărniciilor, 

Mi s'a întâmplat să lucrez şi eu, — cât de pu- 
țin, dar totuși! — în acest domeniu, Am publicat 
studii destul de întinse, care aveau drept subtitlu 
„dreptul public obișnuelnic!', „dreptul privat obiş- 
etc, deși purtau realităţile 
temporane. Sunt pentru d-l Șotropa, ca și când 


nuelnict' con- 
nu ar fi, Și mai ales, ne-am trudit noi toţi, câţi 
am lucrat în școala românească de sociologie să 
scoatem la iveală acest adevăr, că ţara româ- 
nească de azi, este un izvor de cunoaştere pentru 
orișice studiu s'ar face, fie despre vieaţa contem- 
porană, fie despre cea trecută. Am căutat să o 
dovedim, prin faptă. Am convins oameni mulţi, 
printre care şi străini destul de pretenţioşi în 
această materie, Ne pare rău că d-l Șotropa, din 
toată truda noastră, nu a tras nicio învăţătură, ci 
trece, cu cele 1.480 de indicaţii bibliografice ale 
sale, pe-alături de noi, cu inimă uşoară, 


H. H. Stahl 

ECONOM D. FURTUNĂ. Știri nouă despre 
Spiru C. Haret. — Lămuriri, date biografice şi scri- 
sori. Publicate de Academia Română, Secţia ştiin- 
ţifică, seria III, Tomul XII, Mem. 12. 


Rostul prezentei lucrări, citită într'o şedinţă a 
Academiei, este să aducă completări la biografia 
lui Spiru Haret, despre a cărui vieaţă nu se gă- 
sește prea multe date în introducerea pe care d-l 
Gh. Adamescu a publicat-o în fruntea seriei de 6 
volume, — cuprinzând opera marelui ministru — 
publicate în anii trecuţi de Cartea Românească, 

Autorul, nu crede în soluţia dată de d-l Ada- 
mescu, cu privire la originea numelui de Haret. E 
mult mai probabil că numele vine dela Hariton, 
numele unui sfânt, decât dela popularul „harete“ 
(pentru erete, erete). In vechime, era obiceiul, 
ca să se dea numele unui nou născut, căutân- 
du-se ce sfânt este trecut în calendar în ziua res- 
pectivă, Un strămoș al lui Haret, va fi primit deci 
numele sfântului Hariton. In satele din Dorohoi 
se întâlnesc nume ca acestea: „A Haretului”, „Ha- 
ret'!, „A Haretei!, 

Urmează apoi o mulţime de date noi despre 
Haret și familia lui, mai ales cele care sunt le- 
gate de Dorohoi, unde a stat.câtva timp tatăl lui 
Haret, 

Subliniem cele câteva pagini dela sfârşit despre 
scrisorile lui Haret. Nimeni nu le-a apreciat în- 
deajuns. Mare parte dintre ele sau pierdut defi- 
nitiv, Găsim foarte necesară propunerea de a se 
aduna toate — câte se mai găsesc — pentru a fi 
donate Academiei, Din scrisori ne putem da seama 
cine a fost Haret și, de ce a reuşit să câştige ini- 
mile tuturor pentru cauza ridicării satelor, Nu nu- 
mai cuprinsul lui trebue să fi impresionat, dar 
mai ales faptul că răspundea oricăruia dintre co- 
laboratorii săi, găsind pentru fiecare un cuvânt 
cald, şi că seria din proprie iniţiativă celor despre 
care auzia că lucrează cine ştie unde pentru o 
cauză frumoasă (d-l Mihail Sadoveanu, a primit 
un premiu literar fără ca să-l fi cerut. Deaseme- 
nea Artur Gorovei, a primit un ajutor, pentru re- 
vista „Răvaşul Popoţului!, fără să-l fi solicitat 
vreodată), 

Un om care ştia să se poarte omenește cu toată 
lumea, iată ce era, în primul rând, Spiru Haret, 


Dumitru Dogaru 


HELMUTH KLOCKE: Deutsches und madjari- 
sches Dor? in Ungarn. (Satul german şi cel ma- 
ghiar în Ungaria). 3 Beiheit zum Arhiv fir Bevăl- 


kerungswiss, u,  Bevilkerungspolitik Bd. VII. 
“(Anexa 3, la Arhiva demologică şi de politică a 
populaţiei, vol. VII), Leipzig. Hirzel, 1937, 


Publicaţia aceasta a d-lui Klocke ne interesează 
atât pentru consideraţii metodologice, cât şi pen- 
iru informaţiile asupra satelor ungurești, pe care 
le cuprinde, Interesul ei metodologic, rezidă în fap- 
tul că d-l Klocke analizează exclusiv structura so- 
cială şi economică a satelor studiate, Fiind reali- 
zate cu precizia informată a şcolii prof. Ipsen, 
reprezentantul cel mai însemnat a sociologiei 
rurale în Germania, ele pot servi ca îndreptar 
celor care ar vrea să întreprindă monografii de 
acest fel în România, lată de pildă, capitolele 
studiului despre structura satului Verpeltt: 

Toposrafie, Forma satului, Compoziţie etnică. 
Mişcarea populaţiei. Structura profesională, Mo- 
dul de folosire al solului, Marea proprietate, Si- 
tuaţiunea în populaţiei agricole, 
Structura propr. ţărăneşti, Resturi de propr. co- 
lectivă, Numărul animalelor domestice, Forma de 
succesiune,  Meseriaşii şi comercianții, „Inteli- 
genţa”, Asociaţii. Școala şi posibilitățile de as- 
censiune. Populaţia rurală şi înoirea politică a 
Ungariei, - 

Infăţișarea mai multor sate din Panonia, a 
unui sat din Ungaria de Nord şi a altuia din Un- 
garia de Sud, pe care o găsim în acest volum, 
confirmă și amănunţeşte informaţia cuprinsă în 
cărţile tinerilor „sociologi”' maghiari, prezentate 
în numerele trecute ale revistei. In toate ţinutu- 


profesie a 


rile privite, joacă un rol decisiv marea nobilime 
şi clerul, înzestrate cu moșii, în veacul al 17 şi 
18 de Habsburgi (ele deţin până la 50 la sută 
din hotarul comunelor, şi marii proprietari evrei, 
proveniţi din arendaşi, negustori şi liber profe- 
sioniști, care au luat după 1866 locul micii nobi- 
limi (gentry), care a invadat posturile din ad- 
ministraţia nou creată a Ungariei. Aşa zisele re- 
forme agrare de după războiu, n'au schimbat mai 
de loc situaţia nobilimii şi a marilor proprietari, 
Din țărănime, abea un procent de 15 la sută în 
Ungaria de Nord și de 25 la sută în Sudul Un- 
gariei, stăpâneşte peste 10 jug, cad., minimul ne- 
cesar pentru acoperirea din agricultură a tutu- 
ror nevoilor unei familii, Restul își sporește ve- 
nitul, prin culturi intensive; viță de vie, tutun, se 
dedică comerțului, sau trăieşte ca salariat, ori 
în condiţie de proletar agricol. (36 la sută în Un- 
garia de Nord, 46—50 la sută în Ungaria de Sud), 
In administrarea comunei abea de intră țărani: 
„virilişti”, sunt, în genere, numai marii nobili, ma- 
rii proprietari şi intelectuali, funcţionari de Stat, 
Țăranii îşi conduc asociaţia de islaz. Meseriile 
sunt deţinute de unguri şi germani, comerţul, în 
deobşte, de evrei. Satele germane, au în genere o 
situaţie ceva mai bună; dar sunt şi ele dominate 
de nobilime şi de marea proprietate, Diferenţa a- 
ceasta de stare, le fereşte, într'o oarecare mă- 
sură de acţiunea asimilatoare exercitată de ţă- 
ranii unguri, Sârbii din Ungaria şi slovacii, în 
schimb, sunt lesne înglobaţi în masa maghiară, 


Anton Golopenţia 

ÎNSEMNĂRI 





MARGINALII LA CUPRINSUL NUMĂRULUI DE FAŢĂ 


1, Studiile despre cetele de colindători, în nu- 
mar de 5, pe care le publicăm, au fost lucrate de 
catre studenții Seminarului de Monografie Socio- 
logică, pe care-l conduc. Valoarea lor este, desigur, 
inegală, Unii dintre anchetatori, precum, de pildă, 
d-l Ion Nicolae, au știut să meargă mai în adânc 
cu analiza lor. În.ă toate laolalta sunt extrem de 
sugestive, prin faptul că ele schimbă felul obiş- 
nuit de a se vedea şi studia „colinda“, la noi, pen- 
trucă de data aceasta atenția ne este îndreptată 
nu asupra textului literar sau muzical al colindei, 
ca atare, ci asupra fenomenului social al „cetei de 
colindători“. Chiar din descrieri atât de răzlețe 
cât sunt cele publicate în numărul de faţă, se 
poate desluşi infinita varietate a formelor sociale 
care astăzi se încheagă în jurul colindatului. In 
fiecare sat, fiecare obiceiu capălă o înfățișare 
deosebită, care, totuşi, se poate racorda la un 
şablon unic, ca şi cum am avea de a face cu un 
vechiu obiceiu ritual și cu o veche organizare so- 
ciala, rituală şi ea, care, supuse unui proces de 
disolvare, dau naştere, aşa cum se întâmplă în- 
totdeauna, la nesfârşite varianic. Gama străbătută 
de aceste aspecte diverse ale cetelor de colindă- 
tori, este imensă: dela obiceiul foarte bine păstrat, 
din Oteşti-Olt, până la completa lui disoluţie în 
infaţișarea pe care o găsim în Anul Nou al unei 
familii în burghezia rurală de lângă Mizil. Recu- 
noaștem şi câteva constatări ce par valabile pen- 
tru toate satele studiate, precum de plidă pieirea 
rostului popular al pluguşorului, sub o puternică 
influență cultă. 

Nădăjduim ca alţi colaboratori ai revistei să-și 
facă asemenea însemnări, care să contribue, pe 
viitor, la lămurirea acestui aspect al vieţii noastre 
dela ţară, care se arată a fi destul de intere- 


sant, H, H. ST. 


2, Pentru o psihologie diferențială a Românu- 
lui. Publicăm în acest caiet al revistei lunga po: 
veste autobiografica a unui bătrân din satul Fibiş, 
stenografiată de o echipieră a Fundaţiei. Soco- 
tim textul acesta foarte prețios pentru cei preo- 

cupaţi de psihologia bănățeanului şi am îi .bucu- 
roşi, dacă publicarea lui ar îi un imbold pentru 
cercetarea felului de a fi al Românului din fiecare 
ținut deosebit al țării, 

Studiul diferenţial al omului românesc consti- 
tue o temă de care psihologii noştri nu s'au ocu- 
pat încă (psihologia Românului e şi ea abea în- 
cepută prin caracterizările răspândite în scrierile 
Prof. Motru și prin cartea d-lui Drăghicescu: 
Psychologie du peuple roumain). Generaţia noas- 
tră tânără de psihologi ar trebui să nu se con- 
centreze numai asupra structurii comune a sufle- 
tului omenesc și psihotehnicii. Ea ar trebui să se 
dedice și cercetării caracterelor distinctive ale 
neamului românesc și ale Românului din ţinutu- 
rile deosebite ale țării. Preocuparea aceasta ar 
contribui tot aiât de mult la conturarea și adân- 
cirea conştiinţei de sine a neamului, îapt de o im- 
portanță capitală, pe cât contribue cercetările 
psihotehnice la raţionalizarea economiei şi a ad- 
ministraţiei noastre. Scrieri geniale, cum sunt: 
acel Tableau de la France al lui Michelet, cartea 
de căpătâiu a acelor mai mari portretiști de ţi- 
nuturi, care sunt: Taine şi Barres, sau impună- 
toarea Literaturgeschichte der deutschen Stămme 
und andschaften a lui Nadler, le-ar putea călăuzi 
pașii dintâiu. Literatura poporană şi cultă a fie- 
cărui ținut şi multe alte manifestări ale oameni- 
lor ce le locuesc, oferă din belșug materia primă 
necesară, (H. H, Stahl a publicat în revista aceasta 
unele din stenogramele lui extrem de interesante, 
de convorbiri cu țăranii). : 

Câte aprehensiuni nu oferă un document de îe- 
lul stenogramei, dela care pornesc reflecţiile a- 
cestea, Din vieaţa lui moş Pelea, analistul atent, 
află o sumedenie de fapte semnificative, cu pri- 
vire la felul de a îi al Bănăţeanului. Il întrevede 
receptiv, sata să înveţe din întâmplare, 
bucuros de orice prilej de a afla lucruri noi. 
Constată prețuirea pe care o are pentru rațiune: 
„că omu nu-i numa dă frumos, numa cu mincea”, 
Intrevede modul suveran în care ştiu să gospodă- 
rească oamenii din șesul Banatului, în pasagiul de 


orice 


epopee, pe care nu te poți răbda să nu-l transcrii, 
„Am lucrat ca o marvă.. Am lucrat atâta io şi 
muerea, noi doi, că în tri ani am cumpărat nouă 
lanță dă pământ, ne am cumpărat doi cai, lo am 
câşcigat la măşină şi săcere, 30 măji dă grâu am 
prins, Ş'atuncea am luat doi cai slabi şi am lu- 
crat pământ în parce şi'n arendă, Caii i-am plă- 
cit cu o scroafă îngrășată. Pă ea am cumpărat-o 
cu lemne târșice din pădure. Ș'atuncea cu caii am 
făcut chirie, dă m'am cumpărat porc dă clisă. 
Ș'atuncea am mai făcut chirie dam mai cumpă- 
rat un cal, Ș'atunci i-am vândut pă toţi tri. Şa- 
tuncea am cumpărat doi buni, mai mari, Ș'atun- 
cea din ăștia doi am cumpărat pământ, Și am fă- 
cut iară cai, din râu, din tăce,,", Cunoaşte ceva 
din traiul larg, pe care şi-l acordă aceşti buni 
muncitori, aflând că moș Pelea a plecat în răz- 
boiu, cu patru cufere de merinde şi că avea tot- 
deauna la el 400—500 de florinţi. Il vede con- 
ştient de calitatea de ţinut „frunce” a Bana- 
tului: „am învățat la grăginărie pă alți ce am 
ştiut dă acasă, că noi bănăţenii ştim mai bine lu: 
cra ca Argelenii. Noi Bănăţenii am fost lăudaţi 
şi în Italia,.”, Și îşi dă seama, aflând că, prizo- 
nier la Roma, moş Pelea a stat să-l vază pe „Im- 
păratul Traian” şi pe Decebal şi că, la Arad, în 
1919, nu i-a lipsit curajul de a făptui pentru 
„țara mare”, despre care îl auzise vorbind pe pă- 
rintele Lucazi, că Românii din Sud-Vestul ţării 
sunt copţi să acționeze politic, că văd nu numai 
nevoile traiului lor, satul şi ţinutul, ci şi neamul 
întreg şi nevoile lui. In atari împrejurări, acest 
țăran a găsit accentele voevodale cu care încep 
unele din poeziile cele mai biciuitoare ale lui Aron 
Cotruș: „lo, Ion Pelea, când am văzut coroana 
ungurească pă părece, am spus,,.”, 

E vremea să se ivească cercetătorii Românului 
şi ai Românimii din fiecare ţinut, 


3, Satul de „momârlani“, Să nu ne ia în nume 
de rău Merişorenii titlul studiului care înfăţişează 
satul lor. Abea avem și noi prilejul să aflăm ce 
însemnează cu adevărat termenul acesta de „mo- 
mârlan“, pe care îl folosim câteodată, când ne e 
să judecăm de sus pe cineva, 

Gândind asupra lui momârlan ne-au venit în 
minte, unele din sumedenia de alte nume de ace- 
laş fel, folosite în acelaş sens pejorativ: mocan, 
băcui, şi ne-am dat seamă că fiecare din ele re- 
prezintă echivalentul termenului de barbar, pe 
care-l dădeau vechii Greci străinilor, Numele oa- 
menilor dintr'un ţinut este echivalent, pentru cei 


din alt ținut, cu prost în felurite accepţii: pen- 
trucă şade sus la munte (momârlan), pentrucă 
umblă cu oile și n'are purtările celui aşezat sta- 
tornic (mocan). 

In româneasca păturilor orăşeneşti în care au 
pătruns mai toate aceste porecliri, ele sau trans- 
format din calificări ale oamenilor dintr'un ţinut 
în echivalente ale termenului prostănac, 

Cine va cit: tabloul trasat de Ion Vintilescu, va 
constata că merișorenii nu sunt câtuş de puţin 
prostănaci. Va pricepe numai cât de puternică 
şi de prezentă e încă în satul acesta tradiţia, 
dacă oamenii lui nici nu pot și poate că nici nu 
vor să se desfacă de ale lor din vechi, îie că e 
vorba de pregătitul brânzei, ori de clăditul casei, 
chiar şi când îşi dau seama că se poate şi amin- 
teri şi mai bine, 

Merişorul acesta, în care nu e nevoie nici mă- 
car de lăutari, de vreme ce toţi ştiu zice din 
fluer, e unul din acele ultime sate batrâneşti, care 
se mai găsesc pe pământul ţării. Il vedem retras în 
funduri de vale, pe pământ slab, departe şi acum 
de şesurile şi văile, cu pământ bun dar cu primej- 
die, şi risipit în cătune, De fapt denumirea de sat e 
o anticipare administrativă: e încă un mănunchi de 
cătune depărtate unele de altele şi cu casele răs- 
leţite printre livezi, 

Faptul că n'au cimitir al satului, deschide o 
perspectivă în sufletul acestor oameni în care 
mai dăinuesc veacuri de mult apuse ale naţiei 
noastre, Ni-i arată foarte integrați în natură şi 
puţin reflexivi, 

Cimitirile sunt produsul individualizării orăşe- 
neşti şi al înstrăinării de cursul firii: prudent îm- 
potriva sfârşitului cuiva, pe care-l resimţi mic. 
Merişorenilor, care-şi îngroapă morţii în livadă 
şi le uită mormântul (ceea ce nu înseamnă că uită 
că au avut părinţi, soți sau copii), oamenii trebue 
să le apară mult mai puţin individualizaţi, iar 
moartea drept ceva firesc, 


4. Aşezările de ungureni din Sudul Carpaţilor. 
Infăţişarea satului Vaideeni, pe care o publicăm 
de data aceasta, prezintă un tip de sat din Ol- 
satele de ungureni, satele înființate de 
acea populaţie românească din Sudul Ardealului, 
care constituie azi cel mai de seamă rezervoriu 
de burghezie al neamului nostru, Satele acestea, 
care se ţin lanţ şi în Muntenia, au contribuit mult 
la organizarea economică a judeţelor de munte 
din Sudul Carpaţilor meridionali, 


tenia: 

FAPTE, VE ŞTI, 


1, Congresul internațional de sociologie din 1939, 
Lucrările pregătitoare ale acestui congres, care 
se va ţine la Bucureşti, au început. Profesorul 
Gusti, care a fost ales preşedinte pentru congresul 
din 1939, a făcut biroului Inst, Internaţional de so- 
ciologie propuneri cu privire la modul de organi- 
zare al congresului și la subiectul care urmează să 
fie tratat, Ele urmează să fie publicate în Revue 
Internationale de Sociologie, organul institutului, 
spre a fi cunoscute de toţi membri, Hotăririle se 
vor lua cu ţinerea în seamă a propunerilor acestora, 

Publicăm şi noi aceste propuneri şi invităm pe 
toţi cei interesaţi să ne comunice propunerile pe 
care ar vrea să le facă, Comitetul organizator va 
ți bucuros să le ţină în seamă, Ele vor fi publicate 
și discutate în caietele viitoare ale revistei, 

Cu privire la modul de organizare al congre- 
sului s'a propus lucrul în şedinţe plenare şi în 
secţiuni, invitarea tuturor sociologilor români și 
străini şi a celor ce nu sunt membri ai Institutu- 
lui Int, de Scciologie, organizarea de expoziţii şi 
de demonstraţii la teren, 

Cu privire la subiectul discuţiilor, au fost pro- 
puse următoarele teme: metodele sociologiei (cu 
o specială privire a metodei monografice), pro- 
blema sat-oraș, problema popor-naţiune, problema 
Statului, pentru şedinţele plenare, şi problema 
coordonării științelor sociale în învățământ, a fa- 
miliei, a claselor, a partidelor şi a societăţii pen- 
iru şedinţele în secţiuni, 


2, Cercetarea monogratică dela Copanca a Insti- 
tutului Social Român din Basarabia, — Înstitutul 
Social Român din Basarabia a organizat în luna 
August a, c, a treia campanie de cercetări mono- 
grafice în comuna Copanca, județul Tighina, 
Echipa monografică a Institutului compusă din 26 
persoane, a cercetat în răstimp de o lună, urmă- 
toarele probleme: 

1, Prof, dr. N, Moroșan: A) Geologia satului 
Copanca, privită in cadrul cosmologic monografic 
al satului. a) Formele de relief — în trăsături 
generale, — în vederea punerii lor în raport cu 
subsolul; 5) stratigrafia şi paleontologia depozi- 
telor, Pentru lămurirea unor probleme, cercetă- 
rile au fost extinse şi pe teritoriile satelor vecine; 
c) Rocile utile, Modul lor de exploatare; d) Hi- 
drogeologia regiunii:  Pânzele aquifere, fântânele, 
fântânele arteziene, Rapoartele lor cu vieaţa omu- 

PUBLICAŢII 


lui, Evoluiţa Nistrului şi modificările ce le-a pro- 
dus şi le produce, 

B) Arheologia satului Copanca: a) Curganele 
(movilele) şi Valul lui Traian; b) Descoperirea 
și cercetarea unor aşezări protoistorice, 

2, N, Florov, profesor la Facultatea de Științe 
Agricole, Chişinău: Solurile moşiei Copanca, S'au 
făcut 300 sondaje şi 100 profile, S'a studiat legă- 
tura dintre sol şi plantă, întocmindu-se şi o schiță 
agrogeologică a regiunii, 

3, Gh. Năstase, conierenţiar la Facultatea de 
științe din lași: A) Așezarea geografică a moşiet 
satului Copanca în cuprinsul regiunii naturale a 
Bugeacului şi în valea inundabilă a Nistrului de 
jos, 

B) Formele de relief din cuprinsul acestei moșii, 
atât din regiunea înaltă cât și din regiunea inun- 
dabilă; s'au căutat să se analizeze toate elemen- 
tele de relief și să se clasifice în vederea stabi- 
lirii unor raporturi dintre cadrul fizic şi manifes- 
tările vieţii umane, — a celei economice în special, 

C) Pentru lămurirea reliefului s'a afins şi geo- 
logia regiunii, spre a vedea — întrucât structura 
geologică se resimte în formele de relief, 

D) Hidrografia regiunii satului Copanca — a for- 
mat una din preocupările principale în timpul cer- 
cetărilor, S'au făcut cercetări: a) asupra pânzelor 
de apă freatică;  b) asupra văii şi bălții răului 
Botna; c) asupra Nistrului „viu“ şi a Nistrului 
„mort“, spre a determina vechimea formării lor şi 
au fost analizate caracterele lor hidrografice 
(meandre, zăpore, srinduri etc.); d) asupra băl- 
ţilor şi sârlelor din cuprinsul regiunii inundabile 
a Nistrului, 

E) Structura şi tipul satului Copanca în raport 
cu elementele fizice, pe care le ocupă vatra satului 
şi cu ocupaţiunile impuse de natura mediului fi- 
zic, în care se află comunitatea satului. 

F) Locuința din Copanca din punct de vedere 
al evoluţiei, materialului, formei şi orientării, 
— toate în raport cu mediul fizic, cu schimbările 
operate de om în acest mediu şi cu influenţele 
etnice venite din afară, 

G) Paul Guja, profesor, Structura etnică a sa- 
tului Copanca. a) Numărul locuitorilor împărţit 
pe naţionalităţi şi suprafeţele stăpânite de ei; b) 
Familiile de moldoveni. Raporturile lor cu alte 
neamuri, Legăturile de rubedenie, Predominarea 


elementului moldovenesc, Maleabilitatea elemen- 


tului moldovenesc, Localizarea familiilor pe ma- 
halale. Ocupaţia moldovenilor. Legăturile de ru- 
bedenie cu vecinii pe atât, pe cât au influențat 
asupra înfățișării etnice, Emigrările și imgrările 
moldovenilor, cauzele lor, Moldovenii Transnis- 
trieni; c) Rutenii. De unde au venit? Când au ve- 
nit și cauzele venirii în Copanca, Localizarea lor, 
Raporturile lor cu moldovenii şi lipovenii. Tipuri 
de oameni, Ocupațiile lor caracteristice. Influenţa 
moldovenilor asupra lor; d) Lipoyenii. Când au 
venit? de unde şi localizarea mabhalalei lor. Ra- 
porturile între ei. Solidaritatea, Ocupațiile spe- 
cifice, Legăturile cu alte neamuri, în deosebi cele 
cu moldovenii, Tipuri de oameni, Portul lor ca- 
racteristic; e) Diferite neamuri: Greci, Bulgari, 
Găgăuţi, Germani, Țigani. Cauzele venirii lor şi 
raporturile cu moldovenii băștinași, Ocupaţia lor 
în trecut şi astăzi; f) Evrei. Când au venit primele 
familii? Raporturile lor cu moldovenii în trecut, 
Asimilarea celor bătrâni — evrei — cu mediul 
românesc din trecut, Obiceiuri însuşite dela mol- 
doveni, privitor la limbă și chiar ocupaţii, Ac- 
tuala situaţie şi raporturile lor de astăzi cu toate 
neamurile din comună, Localizarea lor geografică 
în comună, Ocuparea centrului satului, Ocupațiile 
lor actuale, Concluziuni, i 

Influenţa mediului geografic asupra omului și 
schimbările suferite de mediu, datorită omului, 
Puterea de adaptare a diferitelor neamuri conlo- 
cuitoare cu moldovenii băstinași, 


4. M. leniştea, asistent la Muzeul Naţional din 
Chişinău, Fauna com, Copanca (vânătoarea şi pes- 
cuitul, unelte de pescuit), 

5, Al. Aryat, licenţiat în ştiinţe naturale, învă- 
țător. Flora Copancei şi împrejurimile lor. 1, Plan- 
tele ornamentale, 2, Plante medicinale cunoscute 
la Copanca, 3, Plante ruderale, 4, Pădurile de pe 
deal cu poenile. 5, Pădurile inundabile, 6. Imașul 
numit „Balta Zahoma“ şi 7, Vegetaţia gârlelor, 
Nistrului vechiu și în parte malul Nistrului viu, 
S'au întocmit simple tabele floristice pe staţiuni 
şi în cele mai multe cazuri s'a aplicat metoda 
fitosociologică — concluziunile din ele se vor 
trage posterior, se poate însă întrevedea aci lupta 
a două elemente principale: a vegetației de stepă 
şi de codru, S'a dat importanţă deosebită numiri- 
lor locale a plantelor şi staţiunilor, 

8, Dr. Corneliu Pop. In timp de aproape o lună 
au trecut pe la dispensarul inființat de echipa 
monografică, 554 locuitori, dintre care: 252 femei, 
164 copii, 138 bărbaţi, Dintre aceştia, 110 au ur- 
mat tratament ambulator zilnic, unii aproape zil- 


mic, astiel încât numărul de înregistrare în con- 
dica de consultaţii în timp de aproape o lună, 
irece de 900, 

Din toţi cei consultați am găsit; 255 cazuri cu 
malarie acută sau cronică; 35 cazuri cu afecţiuni 
pulmonare, în majoritate tuberculoză; 35 cazuri 
cu afecţiuni gastrice; 25 cazuri cu sifilis; unii cu 
sifilis confirmat, iar alţii suspecți, care la un tra- 


dispensar. Unii dintre aceştia urmează tratament 
foarte neregulat, iar alţii chiar deloc; 204 șazuri 
cu diverse afecţiuni, între care am specificat mai 
frecvent: conjuctivita granuloasă, turburări gas- 
tro-intestinale la copii, uretrită şi anexite (foarte 
frecuente)  carexzie  postrugeolică, otite acute şi 
mai ales cronice, Mai puţin frecuente: antrazul, 
afecţiuni cardiace, afecţiuni hepatice, 

Bolnavilor li s'au distribuit medicamente în mod 
gratuit, medicamente ce ne-au fost trimese o parte 
dela Inspectoratul Sanitar Chişinău, iar o parte 
au fost cumpărate din fondurile echipei monogra- 
fice, (Astfel, numai chinină, s'a distribuit 1:/2 kg,), 

In general starea sanitară a locuitorilor e 
proastă, Aproape toţi, atât bărbaţi cât şi femei 
sunt alcoolici şi foarte mulţi care pleacă dela dis- 
pensar, se opreau la o cârciumă, ce era în drum, 
Comuna Copanca fiind înconjurată de opt bălți 
mari, majoritatea locuitorilor suferă de malarie, 
Sunt foarte mulţi dintre aceştia care n'au dat pe 
la dispensar și se tratează cu mijloacele lor em- 
pirice, 

In concluzie: starea sanitară e nesatisfăcătoare, 
iar flagelele care consumă mai mult sănătatea lo- 
cuitorilor sunt: malaria, alcoolismul şi sifilisul, 


7, Olga Necrasoy, asistentă la Facultatea de 
ştiinţe din laşi. Cercetări antropometrice şi sero- 
logice în satul Copanca. S'au tăcut la un număr 
de circa 350 indivizi, analize serologice în scopul 
de a stabili frecuența grupelor sanguine principale 
(O, A, B, şi AB,) şi indicele biochimic al po- 
pulaţiei, Cercetarea caracterelor morfologice (an- 
tropometrie și studiul complexului tegumentar la 
aceiași indivizi a fost făcută atât pentru a caracte- 
riza din punctul de yedere antropologic diversele 
grupe de populaţii ale satului, cât și pentru a 
urmări modul de imbinare a acestor caractere cu 
proprietățile sanguine, 

9, M. Ieniştea. Plante şi substanțe medicale, Deş- 
cântece. 

10, D. Barbu, îyățător. Moralitatea sexuală pre- 

maritală neobservată, Căsniciile fără durabilitate, 
Concubinajele şi despărţirile mai frecvente, S'a 
intocmit recensământul căsătoriilor pe o perioadă 
de șapte ani, în care s'a urmărit starea, vârsta şi 
originea etnică a căsătoriilor, 

11, P, Ștetanucă, profesor. Numirile mâncărilor 
şi alimentația la Copanca. 

13, P, Ștetănucă, profesor. Raporturile dintre 
satul Copanca şi Mănăstirea Noul Neamţ în trecut, 

12, D. Barbu. S'a întocmit 70 spife genealogice, 
prin care se urmăresc raporturile etnice între Ro- 
mâni şi popoarele slave (ucraineni şi ruși) în 
trecut, 

17, P, Ştefănucă, O datină locală la sărbătorile 
de iarnă: „hurdughiia“. 

14, D, Barbu. Probleme şcolare la Copanca. 
a) Localuri: 2 proprii şi unul închiriat. Din cele 
proprii unul nu este terminat; b) Amenajări şi 
dependinţe. Ateliere, câmpuri de experienţă, de- 
pendinţe nu se găsesc la nici unul din localuri; 
c) Personalul didactic, Una dintre şcoli are 4 pos- 
turi, şcoala de fete are două posturi, iar școala 
dela Cordon numai un post; d) Inscrieri. La 
școală nu se înscriu decât circa 60% din cei re- 
cenzaţi din cauza lipsei de locuri; e) Frecvența 
este slabă, Aproximativ 40 la sută din înscriși 
frecuentează cursurile regulat. Frecvența fetelor 
este mică (circa 20%0 din înscrieri); î) Rezultate, 
La școlile Nr, 1 şi de fete rezultatele sunt me- 
diocre, promovaţii reprezentând circa 50% din 
frecuenţi. La școala dela Cordon rezultatele sunt 
foarte rele, repetenţii reprezentând până la 80— 
90%/0; g) Analfabetismul general este circa de 
55—600%/0,  Analfabetismul femenin se ridică la 
aproximativ 80%/o, 

15, Sergiu Roşca, licenţiat în Teologie. A) Pro- 
blema concubinajului din punct de vedere reli- 
gioso-moral, în satul Copanca, 

B) Istoricul bisericii lipoveneşti din Copanca, 

16. Vasile Popovici, profesor, Cântecul şi jocul 
moldovenesc dela Copanca. Problema cântecului 
vechiu moldovenesc, Cântecul şi jocul popular în 
prezent. S'au cules dela Copanca peste 100 cân- 
tece şi jocuri populare: colinde, cântece de lume, 
bătrâneşti și un bocet, 

18, I], Antonovici, profesor. Manifestări artistice 
ale Copăcenilor. A) Ornamentarea interioarelor; 
B) Portul, 

19. V. Adiasevici, protesor. Covoare moldove- 
nești (schiţe şi desene), 

20. N. și T. Al. Ştirbu, profesor, A) „Bugete ţă- 
răneşti la Copanca”. B) „Rentabilitatea gospo- 

dăriilor ţărăneşti din Copanca, C) „Valorificarea 
producţiei la Copanca”, D) „Importanța econo- 
mică a Copancei”. , 

21, Gr. Vrubie, inginer agronom. Raţionaliza- 
rea producţiei agricole; Problema agronomiei so- 
ciale; Intrebuinţarea îngrășămintelor de tot felul; 
Tehnica lucrării pământului; Introducerea și în- 
trebuințarea maşinilor agricole;  Indrumarea şi 
asistența agronomică; Desfacerea şi valoriifcarea 
produselor agricole, 


22, Dr. Pavel Grosu, fost inspector zootehnic al 
Basarabiei, Organizarea zootehnică a satului Co- 
panca. î, Numărul animalelor raportat la numă- 
rul gospodăriilor, 2. Repartizarea numărului ani- 
malelor după etate, sex, reproducție, producţie şi 
rase, 3, Determinarea raselor animalelor şi păsă- 
rilor şi concordanța stării actuale a raselor cu ne- 
cesitatea aplicării dispoziţiunilor legii şi progra- 
mului de creştere și îmbunătăţirea animalelor 
prevăzute special pentru regiunea acestei comune 
de către Direcţiunea Zootehnică a Ministerului 
Agriculturii, 4, Alimentaţia și organizarea între- 
ținerii animalelor, 5. Adăpostirea, îngrijirea sa- 
nitară şi starea sănătății, 6, Exploatarea, prepa- 
rarea produselor lăptoase, 7. Desfacerea produse- 
lor animale, 8. Concluzii, Indrumări şi propuneri 
pentru viitor, 

Pentru cercetarea problemelor de mai sus au 
fost cercetate animalele şi păsările din 200 gospo- 
dării la păşune, în cârduri, turme şi cirezi, s'au 
cules informaţii dela mai multe crescătorii şi in- 
stituţii, s'au făcut cercetări și în comuna vecină, 
Chițcani și la mânăstirea din acest sat. La 8 Au- 
gust, s'a ţinut o conferință locuitorilor despre: 
„Constatările zootehnice în comună” şi s'au dat 
îndrumări pentru viitor, S'a dat asistenţa medicală 
veterinară în tot timpul cât a stat echipa mono- 
grafică în comună, 

23, 1. Tatarovici, inginer agronom. Apicultura la 
Copanca, Mediul natural prielnic pentru apicul- 
tură, Tendinţa spre raţionalizare a apiculturii, 

24, S. Bogos, profesor, Mișcarea cooperatistă 
din Copanca și împrejurimi, 

25, Vasile Cotigă, licenţiat în drept şi filosofie, 
Situaţia juridică a pământurilor la Copanca. a) Si- 
tuația juridică a pământurilor în trecut. „Pământ 
dela Ștefan Vodă“; Troianul, Valea Oanei şi tot 
pământul în sus de Troian, „Pământ dela Turc- 
tatar'”; Pământul rămas dela Turci, dat de Țar, 
creștinilor şi întărit juridiceşte prin „cupcii cre- 
posti”. La venirea călugărilor, singurii proprietari, 
recunoscuţi ca atare, erau numai aceia care po- 


sedau cupcii. Copanca era locul Statului „cazonii”, 
Venirea  călugarilor dela Mânăstirea Neamţ 
—m1863m-și recunoaşterea de către Statul rus a mo- 
şiei Chiţcani-Copanca, ca aparţinând Mânăstirii 
Neamţ, încă de pe timpul lui Alexandru-cel-Bun 
şi Petru Rareş. Revoluţionarea socială şi agrară 
a satelor Chițcani şi Copanca. Reforma agrară ru- 
sească dela 1861, aplicată în Basarabia la 1868, 
Improprietărirea „ţăranilor!! şi „poselenilor”, Trei 
categorii sociale: „țărani”,  „poseleni” şi „mis- 
ceni!!, Diferențe şi asemănări, Raporturi juridice 
intre „Ad-ţia. Averilor Mânăstireşti din străină- 
tate!!, cu sediul la Chişinău şi sătenii-arendași pe 
termen îndelungat. „Loc dela Bogdan”! (Bogdan 
a fost primul reprezentant al „averilor mânăsti- 
reşti'!): cele mai vechi locuri, dar şi cele mai pu- 
ține (vatra satului şi unele grădini). Marii pro- 
prietari, unii şi înainte de a veni călugării (Ca- 
cialcov, Manole, Nicolae, Socolov, Ratcu, Virjâ- 
novschi, etc., luau și în arendă dela Mânăstire 
(Noul Neamţ), sub formă de embatic şi dădeau la 
ţărani să lucreze pământul în dijmă, în diferite 
condițiuni, 

b) Situaţia juridică a pământurilor în prezent. 
Reforma agrară în Basarabia, Embaticarii şi aren- 
daşii pe termen îndelungat devin proprietari. Că- 
păncenii împroprietăriți cu 6 ha în completare, 
Improprietăriţii dela „Mălai”-Lăpuşna, au vândut 
pământul și s'au întors în Copanca. Satul ceresă 
se cxproprieze pădurea şi să se dea pământ lo- 
cuitorilor. 

c) Mentalitatea juridică a satului: Un drept de 
proprietate „sui-generis!t, adică un „jus proprie- 
tatis”! fără „jus abutendi!, Influenţa trecutului: 
arendarea-posesorie, 

d) Pământul Transnistrienilor. Dreptul de pro- 
prietate al Slobozenilor (refugiaţi din satul Slo- 
bozia-Republica Moldovenească), asupra srădini- 
lor, dovedit cu acte, cu martori şi cu tradiţia sa- 
tului Copanca. Exproprierea grădinilor, Situaţia 
juridică actuală a grădinilor în raport cu Slo- 
bozenii: recunoscuţi ca proprietari, fără a fi puşi 
în posesie. Cultivarea actuală a grădinilor de că- 
tre Stat, prin „Regia publică a exploatărilor agri- 
cole şi zootehnice”, (R. E, A. Z.). Moduri de ex- 
ploatare; regie, dijmă şi arendă prin licitaţie. Li- 
tilaţia aduce dislocarea elementului românesc dela 
folosirea grădinilor, 

26. Echipa Statistică, compusă din d-nii: Vl. 
Colasencu, D. Mihailovschi, Gh. Ganea, I. Sta- 
mati, a întocinit statistica demografică şi econo- 
mică a satului Copanca. 


27. În legătură cu studiul codrilor şi manitestă- 
rilor, slau făcut 150 fotografii, 

Institutul organizează, începând din Noemvrie 
1937, un ciclu de comunicări, asupra satului Co- 
panca, în vederea redactării unei noi serii de stu- 
dii pentru Buletinul Wr. 2 al Institutului. 


3. Din activitatea Seminarului de Sociologie, Etică 
şi Politică dela Facultatea de Filosofie şi Litere 
din București, în anul școlar 1937/938. De data 
aceasta  comunicăm programul Seminarului de 
Introducere în Sociologie, făcut cu studenţii în 
Geografie, Istorie și Filologie, de Anton Golo- 
penția. Intenţia urmărită în acest Seminar este 
precizarea elementelor, ce definesc națiunea, În 
acest scop, membrii Seminarului citesc succesiv 
scrierile indicate mai jos şi discută referatele, ce 
întocmesc despre ele, spre a desprinde lămuririle 
teoretice, care pot contribui la o mai bună înţe- 
legere a structurii naţiunii românești. Tema aceasta 
a fost aleasă pentru importanța ce prezintă în 
formaţia de specialitate a viitorilor noștri geo- 
grafi, istorici și filologi. Căci analiza filisofică a 
elementelor naţiunii îi poate ajuta pe cei ce vor 
fi chemaţi să înlesnească o mai bună organizare 
a naţiunii noastre sau să ne potenţeze conștiința 
naţională, cercetând ţara românească, trecutul ro- 
mânesc şi limba românească, să-și priceapă mai 
bine menirea. 

A) Ținuturile: 1. Michelet: Tableau de la France, 
din Histoire de France, 1852, tomul II, cartea III; 
2. Riehl W. H.: Die Dreiteilung in der Volkskunde 
Deutschlands, din Land und Leute, ed. nouă 1925, 
frasmentul III; 3. Vidal de la Blache: Tableau de 
la Geographie de la France, in Lavisse Historie 
de France I; 

B) Țara: 4. Vallaux: Geographie sociale: Le 
sol et I'Etat, Paris Doin 1911; 5, J. Ancel: La 
frontiere dans le temps, la frontiăre dans l'6s- 
pace, din Geopolitique, Paris, Delagrave 1936, 
cap. 2—3; 6. Antippa: Mediul de traiu al poporu- 
lui român și bazele geografice ale vieţii şi activi- 
tăţii sale civilizatorii, din Evoluţia poporului ro- 
mân, Buc, 1921; 

C) Neamul: 7. Pittard: Les Races et l'Histoire 
Introduction €thnologique ă lihistoire 1924; 8. Ae- 
berle: Auslandsvolkstum, 1936. 

D) Poporul: 9) Mehedinţi: Vechimea poporului 
român și neamurile conlocuitoare, de Martonne: 
La reparation et le râle des minorites nationales en 
Roumanie, (Dotation Carnegie Buletin 1929, 2); 10, 
A. C. Cuza: Starea poporațieimmMișcarea popora- 

ţiei, din Despre poporaţie, ed. II, cap. VI şi VII; 

E) Limba: 11. Vendryes: Constitution des lan- 
sues—Le progres du langage, din Le Langage, 
Paris 1921, partea 4 şi concluzia; 

F) Vieața cconomică: 12. Biicher: Die Entste- 
hung der Volkswirtschaft, din volumul cu acest 
titlu (ed. 1898, pag. 49—124); 

G) Structura socială: 13. Riehl: Die birgerliche 
Gesellschaft, ed. 1930; 14. Aug. Thierry: Essai sur 
histoire de la formation et des progăs du tiers 
Etat, Paris 1853; 

H) Cârmuitorii: 15. Duguit: Les Gouvernants, 
din VEtat, 1901, vol. I, cap. IV; 

I) Vieața politică: 16. Lorenz von Stein: Der 
Begriff der Gesellschaft, din Geschichte der sozi- 
alen Bewegung in Frankreich von 1789 bis, auf 
unsere Tage, ed. 1921, vol. I, pag. 13 urm.; 17. Băl- 
cescu: Mersul revoluţiei în istoria Românilor, din 
Patru studii istorice. (Aşezământul cultural I, C, 
Bratianu II), pag. 24 urm.; 18. Eminescu: Influența 
austriacă asupra Românilor din Principate, în vol. 
Scrieri politice din Colecţia Clasicii Români co- 
mentaţi, pag. 43 urm,; 

J) Conștiința de sine a națiunii: 19. Nietzsche: 
Vom Nutzen und vom Nachteil der Historie fir 
das Leben, 1874. (In colecţia Reclam și traducere 
franceză la Mercure de France, Considerations 
innactuelles, pag. 117 urm.); 20. Fournol: Les na- 
tions romantiques, 1931; 21, Kogălniceanu: Cu- 
vânt pentru deschiderea cursului de istorie națio- 
nală în Academia Mihăileană, rostit în 24 Noem- 
vrie 1843, în volumul Opere, din Colecţia Clasicii 
Români comentaţi, pag. 73 urm.; 22. Russo: Cân- 
tarea României, 1851; 23. Rădulescu-Motru: Ro- 
mânismul, Catehismul unei noi  spiritualităţi, 
1936; 

K) Suveranitatea: 24. v. Liszt: Die Rechtsub- 
jekte des vâlkerrechtlichen Staatenverbandes, din 
Das Vâlkerrecht systematisch dargestellt, cartea 
I, pag. 5—8; 

L) Națiunea: 25. Lamennais: Le livre du peuple, 
1837, în volumul Paroles d'un croyant, din Col. 

Classiques frangais, ed. Lutetia, pag. 117; 26, Mi- 
chelet: Le peuple, 1846; 27. Renan: Qu'est-ce 
qu'une nation?, din Discours et Conferences; 
28. Mehedinţi: Poporul, ed. II, 1921; 29. Freyer: 
Pallas Athene, Ethik des politischen Volkes, 
1935; 30, Gusti: Problema naţiunii, din Sociolo- 
gia Militans, pag, 194, 


4, Dela începutul anului acesta apare la Bazar- 
gic „Dobrogea de Sud”, revistă de studii şi lite- 
ratură regională. Numerele apărute arată, grupul 
acesta de profesori, condus de d-l Radu Rucă- 
reanu, hotărît să întreprindă în Cadrilater ceea ce 
arătăm în acest număr că a izbutit celor ce au 
inființat Inst, sociale din Banat-Crişana şi din 
Basarabia, să cimenteze vieața românească a pro- 
vinciei, trezind conştiinţa de sine a fiilor ei. 
Câteva studii, de calitatea celui a d-lui Neiou, pe 
care-l recenzăm în numărul de față, și a cerce- 
tării d-lui Rucăreanu, despre Ardelenii din Do- 
brogea de Sud, arată grupul acesta capabil, şi 
de propuneri de organizare a regiunii şi de cer- 
cetări la teren, Bine ar îi dacă s'ar ivi măcar şi 
în celelalte ţinuturi de graniţă iniţiative de acest 
fel, 


5, D-l Nic. Mărgineanu, dela Inst. de Psihologie 
al Universităţii din Cluj, redactorul pentru Româ- 
nia al revistei Psychological Abstracis, ne roagă 
să invităm pe cei ce publică studii de psihologie 
socială şi psihologie, să-i trimită un extras, lu- 
crarea sau un scurt rezumat, (Cluj, Inst. de Psih,, 
str. Regală Nr, 29), pentru ca să le poată înregistra 
şi recenza în numita publicaţie. 


6. Din cuprinsul numărului viitor: H. H. Stahl: 
Satul românesc. O discuţie de filosofia şi sociolo- 
gia culturii (continuare); Anton Golopenţia: D, 
P. Marțian, un părinte uitat al ştiinţelor sociale 
românești; Tiberiu Morariu: Cetele de secerătoare 


în Ardealul de Nord. 


